[
  {
    "sentence_id": "00502",
    "text": "Wie iss das so scheen, wann mei glään Druddschelsche bei mer um Geere huggd,"
  },
  {
    "sentence_id": "00503",
    "text": "sisch aankuscheld fer Määrscher ze heere."
  },
  {
    "sentence_id": "00504",
    "text": "Äämòl hann isch vill verzehld gehadd unn wolld uffheere:"
  },
  {
    "sentence_id": "00505",
    "text": "Jedzd isses Määrsche aus, dò owwe laafd e Maus!"
  },
  {
    "sentence_id": "00506",
    "text": "Dó heebd das Glään sei Käbsche, guggd misch aan unn saad:"
  },
  {
    "sentence_id": "00507",
    "text": "Bidde, bidde Oma, verzehl noch äämò das Määrsche vum Schneeweisje unn Rosekohl."
  },
  {
    "sentence_id": "00508",
    "text": "In Välglinge gebbds zwische zwei lange Paralleelschdròòse, der Hofstattschdròòs unn der Bismarckschdròòs,"
  },
  {
    "sentence_id": "00509",
    "text": "heid heischd die Bouserschdròòs, e glään Schdrääsje, wo Schirrbachschdròòs heischd."
  },
  {
    "sentence_id": "00510",
    "text": "Vunne me Schirrbach iss nie geschwädzd worr, desweje wääs isch nix iwwer denne,"
  },
  {
    "sentence_id": "00511",
    "text": "nidd, ob's ne mòòl genn hadd unn wo der soll gelaaf sinn."
  },
  {
    "sentence_id": "00512",
    "text": "Wammer die vier Eggheiser an de zwei groose Schdròòse nidd midzähld,"
  },
  {
    "sentence_id": "00513",
    "text": "gebbds in der Schirrbachschdròòs nur zwei bis drei Heiser uff jeder Seid."
  },
  {
    "sentence_id": "00514",
    "text": "Die Eggheiser hann aach die Adress vun de groose Schdròòse,"
  },
  {
    "sentence_id": "00515",
    "text": "weil de längere Dääl vum Haus dord leid."
  },
  {
    "sentence_id": "00516",
    "text": "In alle vier Eggheiser sinn frieher Geschäfde gewään,"
  },
  {
    "sentence_id": "00517",
    "text": "unn all hann se de Inngang uff der Egg gehadd."
  },
  {
    "sentence_id": "00518",
    "text": "Dò war e Schuhmacherei, e Medzjerei, e Droggerie unn e glääner Laade,"
  },
  {
    "sentence_id": "00519",
    "text": "wo mer all meeschlisch Zeisch gridd hadd."
  },
  {
    "sentence_id": "00520",
    "text": "In der Schirrbachschdròòs selwer war noch e Gemieselaade unn e Friseersalong."
  },
  {
    "sentence_id": "00521",
    "text": "Dord, bei Kuhne, ware vun uns nur mei Eldre Kunne."
  },
  {
    "sentence_id": "00522",
    "text": "Weil isch ofd mid meiner Muder hingang bin, hann isch de Salong gudd gekennd"
  },
  {
    "sentence_id": "00523",
    "text": "mid seiner Inrischdung unn all denne Gerääde, wo mer sisch heid nimmeh vorschdelle kann."
  },
  {
    "sentence_id": "00524",
    "text": "All die annere Lääde hann isch besunnersch gudd gekennd."
  },
  {
    "sentence_id": "00525",
    "text": "Mei Mudder hadd misch als Kind ofd zum Kaafe geschiggd,"
  },
  {
    "sentence_id": "00526",
    "text": "weil die Schirrbachschdròòs nur e paar Minudde vun uns weg war."
  },
  {
    "sentence_id": "00527",
    "text": "Unser Haus war in der Hofstattschdròòs."
  },
  {
    "sentence_id": "00528",
    "text": "Dòmòòls hadd mer all Schuh noch rebbariere gelass."
  },
  {
    "sentence_id": "00529",
    "text": "Also hann isch misse bei de Herr Kotze gehn,"
  },
  {
    "sentence_id": "00530",
    "text": "der wo de Schuhmacher war."
  },
  {
    "sentence_id": "00531",
    "text": "Der hadd aach zwei Däschder gehadd, mid denne mei Schweschder unn isch geschbilld hann."
  },
  {
    "sentence_id": "00532",
    "text": "De Gemieselaade war Gorjese Miena sei Reisch, isch vermuude, dass de Familljenaame Georges war."
  },
  {
    "sentence_id": "00533",
    "text": "Das Gemies, wo's Miena verkaaf hadd,"
  },
  {
    "sentence_id": "00534",
    "text": "war nidd wie heid gebuddzd, gewäsch unn in Porzjoone verpaggd."
  },
  {
    "sentence_id": "00535",
    "text": "Es Miena hadd e gans scheen dreggischi Arwed gehadd."
  },
  {
    "sentence_id": "00536",
    "text": "Unn soo hadd aach de Laade òòmends ausgesiehn."
  },
  {
    "sentence_id": "00537",
    "text": "Dò war vill Wasser needisch, wo's ausem Äämer uff de Boddem geschudd hadd."
  },
  {
    "sentence_id": "00538",
    "text": "Es Miena hadd immer barwess geschrubbd, es wolld jò Schuh unn Schrimb nidd nass mache."
  },
  {
    "sentence_id": "00539",
    "text": "Im glääne Läädsche vun der Leismanns unne an der Egg"
  },
  {
    "sentence_id": "00540",
    "text": "hadd's Fixfeier, Kerze, Schuhwix unn alles Meeschische gebb."
  },
  {
    "sentence_id": "00541",
    "text": "Manschmòò hann isch mer dord Salmjaggbaschdille odder Wibberd kaafe kinne,"
  },
  {
    "sentence_id": "00542",
    "text": "weil mer mei guddi Ooma e paar Penning gebb gehadd hadd."
  },
  {
    "sentence_id": "00543",
    "text": "Im selwe Haus graad um die Egg in der Bismarckschdròòs hadd die Kausche Lääwensmiddel verkaaf."
  },
  {
    "sentence_id": "00544",
    "text": "Bei die hann isch als misse Hääring holle gehn."
  },
  {
    "sentence_id": "00545",
    "text": "Die hadd die Fraa auseme Holsfass rausgeholl unn mer in Zeidungsbabier gewiggeld genn."
  },
  {
    "sentence_id": "00546",
    "text": "Das hann isch so eeglisch gefunn."
  },
  {
    "sentence_id": "00547",
    "text": "Alles beim Medzjer hadd mei Mudder selwer erledischd."
  },
  {
    "sentence_id": "00548",
    "text": "Dò hann isch heegschdens mòòl ebbes abholle misse, wo se beschdelld gehadd hadd."
  },
  {
    "sentence_id": "00549",
    "text": "In der Droggerie war's ähnlisch."
  },
  {
    "sentence_id": "00550",
    "text": "Was kunnd isch dord schunn kaafe gehn?"
  },
  {
    "sentence_id": "00551",
    "text": "Awwer die Frau Schmidt hadd misch gäär gehadd unn isch sie aach."
  },
  {
    "sentence_id": "00552",
    "text": "Äämòò hadd se misch sogaar bei ihr Nischde,"
  },
  {
    "sentence_id": "00553",
    "text": "die wo so ald war wie isch, midgeholl."
  },
  {
    "sentence_id": "00554",
    "text": "Unn das Määde hadd Schbielsache gehadd!"
  },
  {
    "sentence_id": "00555",
    "text": "E grooses Pubbehaus, wo isch lang devun gedräämd, awwwer nie gridd hann."
  },
  {
    "sentence_id": "00556",
    "text": "Ma kinnd saan, in de Geschäfde bei uns um die Egg hammer alles kinne hann,"
  },
  {
    "sentence_id": "00557",
    "text": "was needisch war fer de Haushald."
  },
  {
    "sentence_id": "00558",
    "text": "Nur de Bägger war e glään bissje weider in der Hofstattschdròòs."
  },
  {
    "sentence_id": "00559",
    "text": "Wie isch dann schbääder selwer e Haushald gehadd hann,"
  },
  {
    "sentence_id": "00560",
    "text": "hann isch misch mimm Inkaafe gudd ausgekennd unn gewussd, wo ma druff achde muss."
  },
  {
    "sentence_id": "00561",
    "text": "Bei meine Kochkurse hadd's immer gans unnerschiedlische Leid genn."
  },
  {
    "sentence_id": "00562",
    "text": "Zehn hann's misse sinn."
  },
  {
    "sentence_id": "00563",
    "text": "Äämòl hann sisch nur Fraue fer e Kurs aangemelld,"
  },
  {
    "sentence_id": "00564",
    "text": "dann nur Männer, junge Leid, unn aa Männer unn Fraue."
  },
  {
    "sentence_id": "00565",
    "text": "Där Kurs, vun dem isch verzehle will, hadd Kochen im Frühling geheisch."
  },
  {
    "sentence_id": "00566",
    "text": "Es hann sisch nur Fraue aangemelld gehadd."
  },
  {
    "sentence_id": "00567",
    "text": "Fer de erschde Òòmmend hann isch mer selwer ebbes ausgedenggd."
  },
  {
    "sentence_id": "00568",
    "text": "Dann hann isch Vòòrschläsch gemach,"
  },
  {
    "sentence_id": "00569",
    "text": "unn mei Teilnehmer hammer gesaad, was se die nägschd Wuch gäär koche dääde."
  },
  {
    "sentence_id": "00570",
    "text": "Nadierlisch war dò aa Schbarschel debei."
  },
  {
    "sentence_id": "00571",
    "text": "Dò hadd ään, die wo Familljemudder unn so um die fuffzisch rum war, gesaad,"
  },
  {
    "sentence_id": "00572",
    "text": "se dääd dehemm kä Schbarschel koche, ihrem Mann wirde se draus besser schmegge."
  },
  {
    "sentence_id": "00573",
    "text": "Dehemm hann isch immer die Rezebbde uff der Maschien getibbd unn foddokobierd."
  },
  {
    "sentence_id": "00574",
    "text": "Weil die Kurse jò òòmends ware, kunnd isch die Zudaade morjens inkaafe."
  },
  {
    "sentence_id": "00575",
    "text": "Wann all um siwwe Uhr dò ware, hann isch alles, wo mer koche wollde,"
  },
  {
    "sentence_id": "00576",
    "text": "ergläärd unn die Leid fer die verschiedene Gäng inngedääld."
  },
  {
    "sentence_id": "00577",
    "text": "Schbääder, wann alles ferdisch war, hammer sesamme am Disch gehuggd unn gess."
  },
  {
    "sentence_id": "00578",
    "text": "Dò saad dooch die, die wo dehemm kä Schbarschel machd:"
  },
  {
    "sentence_id": "00579",
    "text": "Ach jedds wääs isch, warum mei Mann se dehemm nid maan."
  },
  {
    "sentence_id": "00580",
    "text": "Isch hann jò nidd gewissd, dass mer die schääle muss."
  },
  {
    "sentence_id": "00581",
    "text": "Vun demm Saddz war isch so iwwerraschd, dass isch nix meh saan kunnd."
  },
  {
    "sentence_id": "00582",
    "text": "Isch waar nur noch baff."
  },
  {
    "sentence_id": "00583",
    "text": "Wie iss das heid so äänfach,"
  },
  {
    "sentence_id": "00584",
    "text": "Esse unn Dringge fer e paar Daach dehemm se hann."
  },
  {
    "sentence_id": "00585",
    "text": "Im Kiehlschrangg halld sisch das Zeisch lang unn noch länger im Gefrierschrangg."
  },
  {
    "sentence_id": "00586",
    "text": "Wie had dann mei Mudder das geschaffd,"
  },
  {
    "sentence_id": "00587",
    "text": "besunnersch an de Feierdaache, Weihnaachde, Oschdre odder Pingschde,"
  },
  {
    "sentence_id": "00588",
    "text": "wo die Lääde paar Daach hinnernanner zu ware?"
  },
  {
    "sentence_id": "00589",
    "text": "Se had dann Sache kaaf, wo sisch gudd gehall hann:"
  },
  {
    "sentence_id": "00590",
    "text": "Grauwurschd, roher Schingge, Laxschingge, alles aam Schdigg."
  },
  {
    "sentence_id": "00591",
    "text": "Im Winder war's äänfacher."
  },
  {
    "sentence_id": "00592",
    "text": "Dò had's jò im Haus vill kalde Schdelle gebb, fer ebbes kiehl se schdelle."
  },
  {
    "sentence_id": "00593",
    "text": "Ohne Heizung ware auser der Kisch unn manschmò der gudd Schdubb all annere Reim kald."
  },
  {
    "sentence_id": "00594",
    "text": "Uff der Finschderbangg had die Budder ihr Blädzje gefunn."
  },
  {
    "sentence_id": "00595",
    "text": "Drebbehaus unn Keller ware besunnersch kald."
  },
  {
    "sentence_id": "00596",
    "text": "Awwer wie war's im Summer?"
  },
  {
    "sentence_id": "00597",
    "text": "Nadierlisch hann sisch die Hausfraue dò aa se helfe gewussd."
  },
  {
    "sentence_id": "00598",
    "text": "Mei Ooba had, wie all Handwerger, e Dimmelkarre gehad."
  },
  {
    "sentence_id": "00599",
    "text": "Der war aus Hols, had nur vòòre zwei Rääder gehad unn hinne zwei Bään."
  },
  {
    "sentence_id": "00600",
    "text": "Mid zwei digge runde Holsgriffe kunnd ma die Bään aanheewe, de Karre drigge unn lengge."
  },
  {
    "sentence_id": "00601",
    "text": "Mid demm Fahrzeisch isser in de Schlachdhof gefahr"
  },
  {
    "sentence_id": "00702",
    "text": "Weil se jò nimme so gelenggisch waare fier die Bään bisse nuff in die Schissel dse grien,"
  },
  {
    "sentence_id": "00703",
    "text": "kunnde se soo die Fies nidd wäsche."
  },
  {
    "sentence_id": "00704",
    "text": "Die sinn alsemòò rischdisch gebaad worr."
  },
  {
    "sentence_id": "00705",
    "text": "Mier Kinner hann so ebbes nadierlisch nidd erlääbd, die junge Leid aa nidd."
  },
  {
    "sentence_id": "00706",
    "text": "Wammer owwerum ferdisch gewäsch waare,"
  },
  {
    "sentence_id": "00707",
    "text": "hammer ään Bäänsche nòòm annere gehoob"
  },
  {
    "sentence_id": "00708",
    "text": "unn die Fiesjer in der Wäschschissel gewäsch."
  },
  {
    "sentence_id": "00709",
    "text": "So ebbes kunnde die Alde jó nimmeh mache."
  },
  {
    "sentence_id": "00710",
    "text": "De Ooba dsum Beischbiel hadd sisch uff de Kischeschduhl gehuggd,"
  },
  {
    "sentence_id": "00711",
    "text": "die Fies vòòr sisch in der Wäschschissel."
  },
  {
    "sentence_id": "00712",
    "text": "Die Sääf unns Hannduuch hann denääwe uffem Bänggelsche gelää."
  },
  {
    "sentence_id": "00713",
    "text": "Dò kunnd mer als e wohlisches Schdehne vum Ooba heere."
  },
  {
    "sentence_id": "00714",
    "text": "Das waarm Wasser hadd nidd nuur de Dregg abgewäsch,"
  },
  {
    "sentence_id": "00715",
    "text": "es hadd denne miede Fies, woo de ganse Daach in denne schwääre Schaffschuh geschdeggd hann, so rischdisch gudd gedòòn."
  },
  {
    "sentence_id": "00716",
    "text": "Dòdebei kunnde aa noch die Dseewenääschel scheen weisch werre,"
  },
  {
    "sentence_id": "00717",
    "text": "denòò kunnde se vill leischder geschnidd werre, naddierlisch uffem Bänggelsche."
  },
  {
    "sentence_id": "00718",
    "text": "Nòò däär gans Broddseduur hadds frische Schdrimb gebb - unn dann enin in die Schlabbe!"
  },
  {
    "sentence_id": "00719",
    "text": "Die Schuh sinn jó dóómóóls all mid Nischdle dsugemach worr."
  },
  {
    "sentence_id": "00720",
    "text": "Nää, schdimmd nidd gans!"
  },
  {
    "sentence_id": "00721",
    "text": "Die junge Fraue hann schunn Pämms gehadd mid hoohe Absädds,"
  },
  {
    "sentence_id": "00722",
    "text": "awwer all annere Schuh hadd mer misse binne."
  },
  {
    "sentence_id": "00723",
    "text": "Dóó hadds Bänggelsche fier Erleischderung gesorschd,"
  },
  {
    "sentence_id": "00724",
    "text": "ma hadd sisch nidd misse so dief bigge, wammer de Schlobb gemach hadd."
  },
  {
    "sentence_id": "00725",
    "text": "Unnser Tande hadd owwe in der dswädd Etaasch gewohnd,"
  },
  {
    "sentence_id": "00726",
    "text": "unn wie all Fraaleid hadd se gäär am Finschder gelää."
  },
  {
    "sentence_id": "00727",
    "text": "Schbadsiere gugge hadd ma das genennd."
  },
  {
    "sentence_id": "00728",
    "text": "Dó kunnd se siehn, wäär am Haus vorbei gang iss,"
  },
  {
    "sentence_id": "00729",
    "text": "wann de Nochber hemm kumm iss,"
  },
  {
    "sentence_id": "00730",
    "text": "ob die annere aa ihr Gass gekehrd hann"
  },
  {
    "sentence_id": "00731",
    "text": "unn well Määde mid wellem Buub gang iss."
  },
  {
    "sentence_id": "00732",
    "text": "Fer e besser Iwwersischd dse hann,"
  },
  {
    "sentence_id": "00733",
    "text": "hadd die Tande es Bänggelsche aus der Kisch in die gudd Schdubb midgeholl unn ans Finschder geschdelld,"
  },
  {
    "sentence_id": "00734",
    "text": "weil se jó dann e bissje greeser waar."
  },
  {
    "sentence_id": "00735",
    "text": "Wammier Kinner es Schnissje odder die Hännscher am Schbielschdään gewäsch gridd hann,"
  },
  {
    "sentence_id": "00736",
    "text": "hannse unns aa uffs Bänggelsche geschdelld, sunschd wääre mier jó gaarnidd unner de Graane kumm."
  },
  {
    "sentence_id": "00737",
    "text": "Wanns Òòmend genn iss odder wanns Wedder dse schleschd waar fer draus dse schbiele,"
  },
  {
    "sentence_id": "00738",
    "text": "hadd mer die Ooma als ebbes verdsehld, e Liedsche gesung odder e Gebäädsche gesaad."
  },
  {
    "sentence_id": "00739",
    "text": "das hadd se gäär gesung unn isch hanns aa gäär geheerd."
  },
  {
    "sentence_id": "00740",
    "text": "Meins nidd, dóó waar vum Enn unn vum Dood die Redd."
  },
  {
    "sentence_id": "00741",
    "text": "Die Geschischdscher vun de Engelscher, die woo ääne beschiddse unn an Weihnaachde aa noch die Bläddsjer bagge,"
  },
  {
    "sentence_id": "00742",
    "text": "hann mier vill besser gefall."
  },
  {
    "sentence_id": "00743",
    "text": "Beim Verdseehle hadd mei Ooma um Schduhl gehuggd unn isch nääwerer uffem Bänggelsche."
  },
  {
    "sentence_id": "00744",
    "text": "Dó kunnd isch so scheen mei Käbbsche uff ihr Bään lee'e unn dsuuheehre."
  },
  {
    "sentence_id": "00745",
    "text": "Isch hann soo gäär mid de Pubbe geschbilld,"
  },
  {
    "sentence_id": "00746",
    "text": "unn dòò hann isch nidd nuur die Roll vun der Pubbemudder iwwernomm,"
  },
  {
    "sentence_id": "00747",
    "text": "nää isch waar aa mòò die Schbielschultande, die Doggdersch, die Lehrerin unn sogaar e Verkeiferin."
  },
  {
    "sentence_id": "00748",
    "text": "Mei Schweschder unn isch hann e Pubbewaan,"
  },
  {
    "sentence_id": "00749",
    "text": "e Kaaflaade unn e Pubbeschränggsche fier die Gläädscher gehadd."
  },
  {
    "sentence_id": "00750",
    "text": "De Kaaflaade unns Schränggsche hann de Ooba unn de Vadder sellwer gemach gehadd."
  },
  {
    "sentence_id": "00751",
    "text": "Sunsch hammer kä annere Meewel gehadd."
  },
  {
    "sentence_id": "00752",
    "text": "E Dischelsche beidsebringe, waar kä Kunschdigg, mier hann doch e Bänggelsche gehadd!"
  },
  {
    "sentence_id": "00753",
    "text": "E groos Gruuwesaggduuch vum Ooba, wo uns die Ooma gebb hadd, waar die Dischdegg."
  },
  {
    "sentence_id": "00754",
    "text": "Mier hann unnser Pubbe uff de Boddem gehuggd unn ihr Bäänscher unner de Disch geschdobbd."
  },
  {
    "sentence_id": "00755",
    "text": "Glääne Hälsjer waares Beschdegg,"
  },
  {
    "sentence_id": "00756",
    "text": "die Tellerscher waare aus Babier geriss"
  },
  {
    "sentence_id": "00757",
    "text": "unn Flaschekorge hann wie glääne Bescher denääwe geschdann."
  },
  {
    "sentence_id": "00758",
    "text": "Manschmòò hammer aach vunn unserm Vadder es Babier aus der Dsigareddeschachdel gridd, Schdanniolbabier hadds geheisch."
  },
  {
    "sentence_id": "00759",
    "text": "Dòò kunnd mer Dibbscher unn Schisselscher draus forme."
  },
  {
    "sentence_id": "00760",
    "text": "Isch glaab, isch hann schunn als Kind so ebbes wie Fernweh in mier gehadd."
  },
  {
    "sentence_id": "00761",
    "text": "Isch hann jò nuur Välglinge gekennd unn uff der anner Saarseid Wehrde."
  },
  {
    "sentence_id": "00762",
    "text": "Sunsch simmer nirjenswoo hinkumm,"
  },
  {
    "sentence_id": "00763",
    "text": "auser in de Ewwaguierunge, wo mer äämòò in Köln unn äämòò in Thüringe waare."
  },
  {
    "sentence_id": "00764",
    "text": "Fier mei Draumreise dse mache, hann isch naddierlisch e Fahrdseisch odder e Päär gebrauchd."
  },
  {
    "sentence_id": "00765",
    "text": "Selbsch dòò hadds Bänggelsche sei Dienschde gedaan."
  },
  {
    "sentence_id": "00766",
    "text": "Isch hann das Ding äänfach rumgedrähd, das die Bään nòò owwe gedseid hann"
  },
  {
    "sentence_id": "00767",
    "text": "unn misch riddlings druffgehuggd."
  },
  {
    "sentence_id": "00768",
    "text": "Dann waare die Bään vum Bänggelsche es Schdeierraad vum Audo odder die Dsieschel vum Päär."
  },
  {
    "sentence_id": "00769",
    "text": "Wannisch uff meinem Bobbes so gans leischd gehubbsd hann, waar isch e Reiderin,"
  },
  {
    "sentence_id": "00770",
    "text": "wannisch mei Gewischd vun äänem Bäggelsche uffs annere verlaacherd hann, hann isch im Audo gehuggd."
  },
  {
    "sentence_id": "00771",
    "text": "Unn debei waars doch nuur e Holsbänggelsche..."
  },
  {
    "sentence_id": "00772",
    "text": "Wie waare se im Dorf all so schdolz uff ihr scheen Weihnaachdsgribbsche in der Parrkirsch."
  },
  {
    "sentence_id": "00773",
    "text": "Jeeder hadd debei geholf, gesääd, geglääbd, gemòòld unn genähd."
  },
  {
    "sentence_id": "00774",
    "text": "All Figure hann dò geschdann wie nei,"
  },
  {
    "sentence_id": "00775",
    "text": "es Maria, de Josef, die Hirde unn die Keenische."
  },
  {
    "sentence_id": "00776",
    "text": "Wie lewwennisch hannse ausgesiehn, de Ox, de Eesel unn die Schääfscher."
  },
  {
    "sentence_id": "00777",
    "text": "Die Fraue hann e paar griene Blänzjer dezugeschdelld,"
  },
  {
    "sentence_id": "00778",
    "text": "e glään Palm unn e paar Kaggdee, wo Bliede gehadd hann."
  },
  {
    "sentence_id": "00779",
    "text": "Iwwer demm Ganse hadd de Schdern vun Beedlehemm geschdann,"
  },
  {
    "sentence_id": "00780",
    "text": "unn sei Lischd hadd uffs Jesuskind in der Gribb geleischd."
  },
  {
    "sentence_id": "00781",
    "text": "Ach, wie hadds so goldisch do gelää, mid seim Schnissje gelachd"
  },
  {
    "sentence_id": "00782",
    "text": "unn die Ärmscher ausgeschdreggd, als wanns wolld saan:"
  },
  {
    "sentence_id": "00783",
    "text": "Kummen zu mier, ihr Kinner!"
  },
  {
    "sentence_id": "00784",
    "text": "Unn die sinn aach jeede Daach in die Kirsch kumm"
  },
  {
    "sentence_id": "00785",
    "text": "fers Gribbsche se gugge mid demm addslisch Jesuskind drin."
  },
  {
    "sentence_id": "00786",
    "text": "In äänem Jòhr, es waar drei Daach nò Weihnaachde, iss ebbes Schregglisches passierd."
  },
  {
    "sentence_id": "00787",
    "text": "Wie de Parrer die Kirsch eninn kumm iss, issem de Kischder endgeje gelaaf kumm:"
  },
  {
    "sentence_id": "00788",
    "text": "Hoochwirde, Hoochwirde, es Grischkindsche iss nimmeh dòò!"
  },
  {
    "sentence_id": "00789",
    "text": "Das hadd ääner geglaud!"
  },
  {
    "sentence_id": "00790",
    "text": "Das glaab isch nidd!"
  },
  {
    "sentence_id": "00791",
    "text": "In unsrer Gemään gebbds doch soo ebbes nidd."
  },
  {
    "sentence_id": "00792",
    "text": "Dann waars ääner vun annerschwoo häär."
  },
  {
    "sentence_id": "00793",
    "text": "Ääner wo neidisch iss uff unser scheen Gribbsche."
  },
  {
    "sentence_id": "00794",
    "text": "De Parrer kunnds nidd fasse, dass das solld meeschlisch sinn."
  },
  {
    "sentence_id": "00795",
    "text": "Awwer er hadd gleisch e Blaan gehadd fer de Fall,"
  },
  {
    "sentence_id": "00796",
    "text": "dass der Dieb nòmmòò serigg kääm unn noch meh midholle wolld."
  },
  {
    "sentence_id": "00797",
    "text": "Er selwer wolld sisch hinnerm Vòòrhang vum Beischdschduhl verschdeggele,"
  },
  {
    "sentence_id": "00798",
    "text": "unn de Kischder solld hinnerme Feiler verschwinne."
  },
  {
    "sentence_id": "00799",
    "text": "So kunnd se kääner siehn, selwer hannse awwer alles im Bligg gehadd."
  },
  {
    "sentence_id": "00800",
    "text": "Es hadd nidd lang gedauerd, dò iss die Kirschedier uffgang,"
  },
  {
    "sentence_id": "00801",
    "text": "unn mer kunnd glääne, schnelle Schriddscher heere."
  },
  {
    "sentence_id": "00802",
    "text": "Das dòò kann doch kä Dieb sinn,"
  },
  {
    "sentence_id": "00803",
    "text": "denggd de Parrer unn luggsd e bissje hinnerm Vòòrhang raus."
  },
  {
    "sentence_id": "00804",
    "text": "Dò sidder e glääner Buggsegniewes de Gang endlang kumme, schnuurschdraggs uffs Gribbsche zu."
  },
  {
    "sentence_id": "00805",
    "text": "Jesses, denggd de Parrer,"
  },
  {
    "sentence_id": "00806",
    "text": "was wird das Biebsche verschregge, wanns sidd, dass es Gribbsche läär iss."
  },
  {
    "sentence_id": "00807",
    "text": "Wie der Glään ebbes unner seinem Mändelsche rausholld,"
  },
  {
    "sentence_id": "00808",
    "text": "hadd de Parrer gemännd, er wolld em Grischkindsche e Schbielzeisch bringe."
  },
  {
    "sentence_id": "00809",
    "text": "Das hadds als schun gebb, dass Kinner ebbes Gläänes zum Schbiele ins Gribbsche geleed hann,"
  },
  {
    "sentence_id": "00810",
    "text": "Gliggerde, Bälljer odder aa ebbes Sieses."
  },
  {
    "sentence_id": "00811",
    "text": "De Parrer sidd, wie de Buub ebbes zimmlisch Grooses gans bedäschdisch ins Gribbsche leed"
  },
  {
    "sentence_id": "00812",
    "text": "unns Schdroh runderum scheen gladd schdreischd."
  },
  {
    "sentence_id": "00813",
    "text": "Jedzd hadds Grischkindsche widder aan seim Bladz gelää, gelachd unn die Ärmscher ausgeschdreggd."
  },
  {
    "sentence_id": "00814",
    "text": "De Glään haddem nommò zugeniggd,"
  },
  {
    "sentence_id": "00815",
    "text": "unn wie er graad gehn wolld, hadd de Parrer vòòrm geschdann:"
  },
  {
    "sentence_id": "00816",
    "text": "Ei, wo hasch du dann de glään Jesus häär gehadd?"
  },
  {
    "sentence_id": "00817",
    "text": "Hasche ne gefunn odder hadder ne jemand gebb gehadd?"
  },
  {
    "sentence_id": "00818",
    "text": "Nää, isch hanne selwer rausgeholl."
  },
  {
    "sentence_id": "00819",
    "text": "Ei, warum dann, was hasche dann middem gemach?"
  },
  {
    "sentence_id": "00820",
    "text": "Wääsche, Herr Parrer, das war soo:"
  },
  {
    "sentence_id": "00821",
    "text": "Isch hammer schunn so lang e Roller gewinschd,"
  },
  {
    "sentence_id": "00822",
    "text": "awwer mei Mudder kunnd mer kääner kaafe, weil se nidd Geld genuch hadd."
  },
  {
    "sentence_id": "00823",
    "text": "Dò hann isch mer de Roller vum Grischkindsche ze Weihnaachde gewinschd."
  },
  {
    "sentence_id": "00824",
    "text": "Unn, hasche ne gridd?"
  },
  {
    "sentence_id": "00825",
    "text": "Demm Glään sei Eielscher sinn gans groos worr unn hann geschdrahld, wie er saad:"
  },
  {
    "sentence_id": "00826",
    "text": "Jòò, Herr Parrer, e gans scheener grooser Roller."
  },
  {
    "sentence_id": "00827",
    "text": "Unn dò hann isch gedenggd, es Jesuskind dääd aa mò gäär Roller fahre."
  },
  {
    "sentence_id": "00828",
    "text": "Weils heid graad so scheen iss,"
  },
  {
    "sentence_id": "00829",
    "text": "bin isch eewe drei Mòòl middem um die Kirsch gefahr."
  },
  {
    "sentence_id": "00830",
    "text": "Dò hadd sischs beschdimmd gefreid."
  },
  {
    "sentence_id": "00831",
    "text": "Es ware emòl e Ooma unn e Ooba, die wo in Saarbrigge gewohnd hann."
  },
  {
    "sentence_id": "00832",
    "text": "Se hann zwei liewe, goldische Enggelbuuwe gehadd."
  },
  {
    "sentence_id": "00833",
    "text": "Awwer die hann weid weg in Münsche gewohnd."
  },
  {
    "sentence_id": "00834",
    "text": "Äänes Daachs hadd's bei der Ooma aan der Dier geschelld,"
  },
  {
    "sentence_id": "00835",
    "text": "unn de Briefdräjer hadder e Päggsche in die Hand gedriggd."
  },
  {
    "sentence_id": "00836",
    "text": "Ah, vun de zwei Glääne, kunnd se uffem Absenner lääse."
  },
  {
    "sentence_id": "00837",
    "text": "Vòr Neigier hadd ses Paggeed dabber uffgemach, dò schbringder doch e kabuddnes Holsschwärd endgeje:"
  },
  {
    "sentence_id": "00838",
    "text": "Bidde, bidde Ooba, helf mer unn mach misch widder gans!"
  },
  {
    "sentence_id": "00839",
    "text": "Mim beschde Glääbzeisch hadders aa widder hingridd, unns hadd ausgesiehn wie nei."
  },
  {
    "sentence_id": "00840",
    "text": "Es Schwäärd war gans gligglisch:"
  },
  {
    "sentence_id": "00841",
    "text": "E kabuddnes Schwäärd iss garnix wäärd!"
  },
  {
    "sentence_id": "00842",
    "text": "hadds laud geruuf."
  },
  {
    "sentence_id": "00843",
    "text": "Gleisch dennò hann die zwei Alde nommò Schdimme ausem Kardong geheerd:"
  },
  {
    "sentence_id": "00844",
    "text": "Unn was iss mid uns?"
  },
  {
    "sentence_id": "00845",
    "text": "Das ware zwei Ridderrischdunge, wo gans verrobbd unn voll Läscher ware."
  },
  {
    "sentence_id": "00846",
    "text": "Die ään Buggs had verzehld, dass de Ridder Janus vun der Hohe Eisch se so zugerischd hadd,"
  },
  {
    "sentence_id": "00847",
    "text": "wie er hadd misse mim Drache kämmfe fer die wunnerscheen Brinzessin ze befreie."
  },
  {
    "sentence_id": "00848",
    "text": "Weil er hadd misse dursch de Zauwerwald reide,"
  },
  {
    "sentence_id": "00849",
    "text": "hadd er sisch sei Glamodde aan de dornische Schdreischer verriss."
  },
  {
    "sentence_id": "00850",
    "text": "Das war awwer noch nidd alles."
  },
  {
    "sentence_id": "00851",
    "text": "Dò hadd jò noch ebbes im Kardong gelää, wo gesaad hadd:"
  },
  {
    "sentence_id": "00852",
    "text": "Mier sinn die Sache vum Jungger Fabi vun Siggersbrunn,"
  },
  {
    "sentence_id": "00853",
    "text": "wo seim Ridder geholf hadd unn sogaar e gifdisch Schlang doodgeschdoch hadd, wo uff se gelauerd hadd."
  },
  {
    "sentence_id": "00854",
    "text": "Unn die hann genau so ausgesiehn."
  },
  {
    "sentence_id": "00855",
    "text": "Am Enn hadd sischs Schwärd nommò gemelld:"
  },
  {
    "sentence_id": "00856",
    "text": "Ooma, kannsche das alles gans schnell fligge?"
  },
  {
    "sentence_id": "00857",
    "text": "Die Zwei brauche ihr Rischdunge,"
  },
  {
    "sentence_id": "00858",
    "text": "weil im Schloss ball e Hochzeid gefeierd wird, wo se ingelaad sinn."
  },
  {
    "sentence_id": "00859",
    "text": "Dò hadd die gudd Fraa sisch dabber aan ihr Nähmaschin gehuggd"
  },
  {
    "sentence_id": "00860",
    "text": "unn alles widder in Ordnung gebrung, unn hadds schnell aan die zwei Kerlscher zrigggeschiggd."
  },
  {
    "sentence_id": "00861",
    "text": "Ach, was hann die sisch gefreid!"
  },
  {
    "sentence_id": "00862",
    "text": "Mer hädde jò all gäär gehadd, wanns Erna in e Aldeheim gang wäär."
  },
  {
    "sentence_id": "00863",
    "text": "Awwer es wolld padduu in seim Heisje im Dorf bleiwe."
  },
  {
    "sentence_id": "00864",
    "text": "Weil's sei gans Lääwe drin gewohnd hadd,"
  },
  {
    "sentence_id": "00865",
    "text": "jò schun drin gebòòr waar, wolld's aa drin schderwe."
  },
  {
    "sentence_id": "00866",
    "text": "Mer kann das jò verschdehn."
  },
  {
    "sentence_id": "00867",
    "text": "Es hadd bei seine Eldre e scheen Kindhääd unn schbääder e zefriedenes Lääwe mit Mann unn Kinner gehadd,"
  },
  {
    "sentence_id": "00868",
    "text": "hadd all im Dorf gekennd und kunnd sisch äänfach nix Anneres vòòrschdelle."
  },
  {
    "sentence_id": "00869",
    "text": "De Mann waar dòòd, die Kinner weje der Aarwedd weid weg gezòò,"
  },
  {
    "sentence_id": "00870",
    "text": "unn ääs jedzd ganz allään im Heisje."
  },
  {
    "sentence_id": "00871",
    "text": "Mier hann dò kä Ruh gehadd."
  },
  {
    "sentence_id": "00872",
    "text": "Was iss, wannem ebbes bassierd?"
  },
  {
    "sentence_id": "00873",
    "text": "Dass es schun seid Eewischkääde e Tellefoon gehadd hadd, waar uns ze weenisch."
  },
  {
    "sentence_id": "00874",
    "text": "Dò hammerm e Abberaad kaaf, wo so e rooder SOS-Knobb draan iss."
  },
  {
    "sentence_id": "00875",
    "text": "Mer hannem ergläärd, dasses das schnuurloos Tellefoon immer soll bei sisch in der Näh hann,"
  },
  {
    "sentence_id": "00876",
    "text": "damid's mid demm Knobb, wann's ne driggd, Hilfe ruufe kinnd."
  },
  {
    "sentence_id": "00877",
    "text": "Zum Beischbiel, wanns mò hinfalle dääd."
  },
  {
    "sentence_id": "00878",
    "text": "Es waar aa inverschdann, dass Baldesse vun nääweaan e Schlissel vun seim Haus grääde."
  },
  {
    "sentence_id": "00879",
    "text": "Mid denne hadds sisch gudd verschdann,"
  },
  {
    "sentence_id": "00880",
    "text": "weil die em Erna immer schun e bissje geholf hann unn aa alsmò Boddegäng fiers erledischd hann."
  },
  {
    "sentence_id": "00881",
    "text": "Jò, unn jedzd kummds:"
  },
  {
    "sentence_id": "00882",
    "text": "Es waar schun schbääd am Òòmd"
  },
  {
    "sentence_id": "00883",
    "text": "unn Baldesse Friedsche wolld graad ins Bedd gehn, dò glingelds Tellefoon."
  },
  {
    "sentence_id": "00884",
    "text": "Es waar e Fraa vun der Noodschdadsjoon draan."
  },
  {
    "sentence_id": "00885",
    "text": "Se hädde e Aanruuf vun der Frau Erna Seidel gridd"
  },
  {
    "sentence_id": "00886",
    "text": "unn wolldes Friedsche bidde, mòòl dabber nòòrer se gugge."
  },
  {
    "sentence_id": "00887",
    "text": "Es Friedsche hadd schnell ebbes iwwergezòò, iss in die Schuh geschlubbd,"
  },
  {
    "sentence_id": "00888",
    "text": "hadd die Schlissele geschnabbd unn iss so schnell wies kunnd niwwer gelaaf."
  },
  {
    "sentence_id": "00889",
    "text": "Es hadd aa nidd erschd geruuf odder geglingeld, nää glei uffgeschborr unn nin ins Haus."
  },
  {
    "sentence_id": "00890",
    "text": "Wies ins Wohnzimmer kummd,"
  },
  {
    "sentence_id": "00891",
    "text": "schdehds Erna dò unn fuchdeld gans nerwees an seim neie Tellefoon erum."
  },
  {
    "sentence_id": "00892",
    "text": "Isch wärr noch verriggd!, saads."
  },
  {
    "sentence_id": "00893",
    "text": "Isch wird so gäär ins Bedd gehn,"
  },
  {
    "sentence_id": "00894",
    "text": "awwer männschde, isch bekääm denne Fernseher dò aus?"
  },
  {
    "sentence_id": "00895",
    "text": "Dissjòhr war unser Mundardring es eerschde Mòòl uff eme Weihnaachdsmargd."
  },
  {
    "sentence_id": "00896",
    "text": "In demm scheene Paarg bei de Barmherzische Brieder in Rilschinge."
  },
  {
    "sentence_id": "00897",
    "text": "Es war bidderkald, unn Meiner unn isch hann em Deiwel sei Huddel gehad"
  },
  {
    "sentence_id": "00898",
    "text": "mid der Uffbauerei vun demm Zeld."
  },
  {
    "sentence_id": "00899",
    "text": "Wie dann Meiner nòò Blidderschdorf fahre wolld, fòr beim Schwòòr e Eebsche se bumbe-"
  },
  {
    "sentence_id": "00900",
    "text": "die Gasflasch hammer schunn midgebrung gehad - ,"
  },
  {
    "sentence_id": "00901",
    "text": "dò iss uns es Chrischkindsche begäänd in Geschdald vun rer Zeidungsfraa unn ihrm Mann."
  },
  {
    "sentence_id": "00902",
    "text": "Die hann gesiehn, dass isch schunn ball die Gall in de Fingre gehad hann."
  },
  {
    "sentence_id": "00903",
    "text": "Se sinn dabber hemm gefahr, hann ihr Gaseebsche geholl unn hanns em Mundardring geschengd."
  },
  {
    "sentence_id": "00904",
    "text": "Egaal, uff wellem Weihnaachdsmargd mier villeischd nägschd Jòhr sinn, änns iss sischer:"
  },
  {
    "sentence_id": "00905",
    "text": "Unser Mundardring had e Eebsche!"
  },
  {
    "sentence_id": "00906",
    "text": "Meiner iss schun als glääner Buub mid seim Vadder uff de Fuusballbladz gang."
  },
  {
    "sentence_id": "00907",
    "text": "Awwer nuur, wann sei Verein e Heimschbiel gehadd hadd, unn das waar alle virzeh Daa."
  },
  {
    "sentence_id": "00908",
    "text": "Däär Gewohnhääd isser drei geblieb bis ins hohe Alder."
  },
  {
    "sentence_id": "00909",
    "text": "Naddierlisch hadder mer iwwers Schbiel verzehld, wanner hemm kumm iss."
  },
  {
    "sentence_id": "00910",
    "text": "Ob se gudd waare odder ob er sisch geärjerd hadd."
  },
  {
    "sentence_id": "00911",
    "text": "Uffem Schbordbladz hadder immer aan der selb Schdell geschdann,"
  },
  {
    "sentence_id": "00912",
    "text": "wo er gudd gesiehn hadd unn wo weenisch annere waare."
  },
  {
    "sentence_id": "00913",
    "text": "Graad nääwem hadd immer e junger Kerl geschdann mid seinem glääne Buub."
  },
  {
    "sentence_id": "00914",
    "text": "De Glään hadd sogaar e Fähnsche vum Verein debei gehadd,"
  },
  {
    "sentence_id": "00915",
    "text": "das wo er hadd misse schwengge."
  },
  {
    "sentence_id": "00916",
    "text": "De Vadder hadd zu allem, was er uffem Bladz gesiehn hadd, sei Kommendaar genn."
  },
  {
    "sentence_id": "00917",
    "text": "Die ganse neinsisch Minudde hadd däär es Maul nidd kinne halle."
  },
  {
    "sentence_id": "00918",
    "text": "Eijendlisch hadder jò nuur geschull,"
  },
  {
    "sentence_id": "00919",
    "text": "weil er gemennd hadd, die dò unne dääde alles falsch mache."
  },
  {
    "sentence_id": "00920",
    "text": "Naddierlisch sei Leid, weil er jò wolld, dass die gewinne."
  },
  {
    "sentence_id": "00921",
    "text": "Meiner hadd mer dann dehemm verzehld, wie der Kerl dorum gegrisch hadd:"
  },
  {
    "sentence_id": "00922",
    "text": "Laafen mò e bissje, ihr Schlòòfkäbb!"
  },
  {
    "sentence_id": "00923",
    "text": "Jedzd machen mò, ihr Penner!"
  },
  {
    "sentence_id": "00924",
    "text": "Guggen eisch denne Menggenggesmacher nuur aan!"
  },
  {
    "sentence_id": "00925",
    "text": "Sollschd de Ball drääde, nidd em Geeschner sei Bään!"
  },
  {
    "sentence_id": "00926",
    "text": "Hasche Heidelbeere uff de Aue, siehsche nidd, dass dò hinne ääner schdehd?"
  },
  {
    "sentence_id": "00927",
    "text": "Dò laafe e Haufe Dummschuulschwänser, ma kinnd ne in de Hinnere tabbe!"
  },
  {
    "sentence_id": "00928",
    "text": "unn so weider, unn so weider ...."
  },
  {
    "sentence_id": "00929",
    "text": "Äämòl kunnd Meiner nimmeh aan sisch halle unn hadd de Glään gefròòd:"
  },
  {
    "sentence_id": "00930",
    "text": "Saa mò, duud dei Vadder dehemm aa so greische unn schille?"
  },
  {
    "sentence_id": "00931",
    "text": "Nää, saad däär, dehemm nidd."
  },
  {
    "sentence_id": "00932",
    "text": "Nuur wanner Audo fahrd."
  },
  {
    "sentence_id": "00933",
    "text": "E Saarlännerin had e Freindin in rer deidsch Groosschdadd besuchd."
  },
  {
    "sentence_id": "00934",
    "text": "Anne me Nòòmiddaa isse mòl allään in die Schdadd."
  },
  {
    "sentence_id": "00935",
    "text": "Se wolld sisch gäär die Geschäfdsschdròòs aangugge."
  },
  {
    "sentence_id": "00936",
    "text": "Was had's dò scheene Modelääde gebb unn die Schaufinschder voll mid de schännschde Glamodde."
  },
  {
    "sentence_id": "00937",
    "text": "Uff äämòòl sidd se in der Auslaach e Bluus,"
  },
  {
    "sentence_id": "00938",
    "text": "wo er aarisch gudd gefall had unn aa nidd se deier war."
  },
  {
    "sentence_id": "00939",
    "text": "Se iss ninn unn had der Verkeiferin die Bluus im Finschder gezeid."
  },
  {
    "sentence_id": "00940",
    "text": "Das Jung had nò der Fraa ihrer Grees gefòòd"
  },
  {
    "sentence_id": "00941",
    "text": "unn die passend Bluus vum Schdänner geholl."
  },
  {
    "sentence_id": "00942",
    "text": "Es had er aa die Kabien gezeid, wo ma aanbrowiere kunnd."
  },
  {
    "sentence_id": "00943",
    "text": "Die Fraa war gans gligglisch, die Bluus had gepassd unn er aa gudd geschdann."
  },
  {
    "sentence_id": "00944",
    "text": "Dann had se die Verkeiferin gefròòd:"
  },
  {
    "sentence_id": "00945",
    "text": "Sagen Sie mal, grummbeld die Bluse?"
  },
  {
    "sentence_id": "00946",
    "text": "Nadierlisch had die nix verschdann unn gesaad:"
  },
  {
    "sentence_id": "00947",
    "text": "Die Fraa had nommòò gefròòd, die anner had awwer äänfach das Word grummbele nidd verschdann."
  },
  {
    "sentence_id": "00948",
    "text": "So iss das e paar Mòòl hin unn häär gang,"
  },
  {
    "sentence_id": "00949",
    "text": "bis die Kundin nerwees genn iss unn gesaad had:"
  },
  {
    "sentence_id": "00950",
    "text": "Nò meiner Dannsschdunn hann isch dirfe Aanfang vun de fuffzischer Jòhre"
  },
  {
    "sentence_id": "00951",
    "text": "uff Hausbäll, Dannsgränsjer unn aan der Faasend dannse gehn."
  },
  {
    "sentence_id": "00952",
    "text": "Dò had's de groose Schwimmerball moondaas in der Turnhall"
  },
  {
    "sentence_id": "00953",
    "text": "unn de Kehraus dinnschdaas im Vereinlogal gebb."
  },
  {
    "sentence_id": "00954",
    "text": "Dò hann isch misch schun es gans Jòhr druff gefreid,"
  },
  {
    "sentence_id": "00955",
    "text": "weil isch gäär gedansd unn misch jò aa so gäär verbòòzd hann."
  },
  {
    "sentence_id": "00956",
    "text": "Dòmòòls hadd ma nidd nur e Faasenskoschdiem aangehadd,"
  },
  {
    "sentence_id": "00957",
    "text": "die Määde unn Fraaleid hann vòrm Gesischd noch e Massg gehad, Laarv had ma se genennd."
  },
  {
    "sentence_id": "00958",
    "text": "Die Mannsleid hann uns nidd solle erkenne, bis um dswälf Uhr naachds Demassgierung war."
  },
  {
    "sentence_id": "00959",
    "text": "Das war fier all e schbannender Momend."
  },
  {
    "sentence_id": "00960",
    "text": "Offd had ma sisch jò die Schdunne devòr gefròòd,"
  },
  {
    "sentence_id": "00961",
    "text": "wer in der scheen Schbanierin, demm luschdisch Gloon, demm goldisch Balleddmäde usw. schdegge kinnd."
  },
  {
    "sentence_id": "00962",
    "text": "Bei de Dannsveraanschdaldunge aan der Faasend war immer Damewahl."
  },
  {
    "sentence_id": "00963",
    "text": "Mid rer Babier-bläddsch hadd ma denne, wo ma mid dannse wolld, aangetibbd."
  },
  {
    "sentence_id": "00964",
    "text": "Schwäze war nidd meeschlisch, sunschd häd der Kerl ääm jò kinne aan der Schdimm erkenne."
  },
  {
    "sentence_id": "00965",
    "text": "Ään Erläbnis bleibd mer mei Lääwe lang in Erinnrung."
  },
  {
    "sentence_id": "00966",
    "text": "Isch wolld unbedingd mòò Zigeinerin werre."
  },
  {
    "sentence_id": "00967",
    "text": "Mei Mudder had mer e weis Bluus, wo ma iwwer die Schullere runnerziehe kunnd"
  },
  {
    "sentence_id": "00968",
    "text": "unn e bunder Rogg genähd, nidd geseimd, länger unn gans zibblisch gelass."
  },
  {
    "sentence_id": "00969",
    "text": "Schbääder isser graad geschnidd unn geseimd worr."
  },
  {
    "sentence_id": "00970",
    "text": "Dò war's e Summerrogg mid der weis Bluus druff."
  },
  {
    "sentence_id": "00971",
    "text": "Nòò Rogg unn Bluus isses dann rischdisch schwierisch worr."
  },
  {
    "sentence_id": "00972",
    "text": "Isch hann schun e Juchendschaz gehadd, der wo aach mei Dannsschdunnepardner gewään war."
  },
  {
    "sentence_id": "00973",
    "text": "Der solld misch jò uff kääne Fall erkenne."
  },
  {
    "sentence_id": "00974",
    "text": "Also, was mache midde Hänn, Hòòr unn Schuh?"
  },
  {
    "sentence_id": "00975",
    "text": "Bei de Hänn war's noch äänfach."
  },
  {
    "sentence_id": "00976",
    "text": "Isch hann so gehäägelde Summerhandschuh aangezòò."
  },
  {
    "sentence_id": "00977",
    "text": "E Schulfreindin had mei Schuhgrees gehad unn mier e paar Ballerinas ausgelieh."
  },
  {
    "sentence_id": "00978",
    "text": "Awwer die Hòòr?"
  },
  {
    "sentence_id": "00979",
    "text": "E passend Perrig hadd ma dòmòls nidd kaafe kinne."
  },
  {
    "sentence_id": "00980",
    "text": "Isch war blond, unn zu meinem Koschdiem han doch nur dunggle Hòòr gepassd."
  },
  {
    "sentence_id": "00981",
    "text": "In meiner Glass war e Määde mid gans dunggelbraune Hòòr,"
  },
  {
    "sentence_id": "00982",
    "text": "die wo gans loggisch ware mid lauder glääne Läggelscher."
  },
  {
    "sentence_id": "00983",
    "text": "Das hadd sisch doch tadsäschlisch gans vill Logge rausgeschnidd unn mier gebb."
  },
  {
    "sentence_id": "00984",
    "text": "Dò had mei Vadder e rischdisch gudd Idee gehadd:"
  },
  {
    "sentence_id": "00985",
    "text": "Erschd hadder e bräädes Baumwollband aus der Mudder ihrem Nähkäschdsche mid weisem Birroleim ingepinseld,"
  },
  {
    "sentence_id": "00986",
    "text": "die Läggelscher ääns nòòm annere scheen näwenanner druffgeleed unn e zwäddes Band, wo aa Leim druff war, driwwergeleed."
  },
  {
    "sentence_id": "00987",
    "text": "Das Ganse iss dann beschwärd worr unn had misse druggele."
  },
  {
    "sentence_id": "00988",
    "text": "Aan der Ooma ihrer Nähmaschien hann isch das Band zisch Mòòl hin- unn häärgenähd,"
  },
  {
    "sentence_id": "00989",
    "text": "dass jò kä Häärsche sisch leese kunnd…"
  },
  {
    "sentence_id": "00990",
    "text": "Das ferdische Loggeband hammer dann vòòre aan e roodes Baumwollkobbduuch genähd."
  },
  {
    "sentence_id": "00991",
    "text": "Das hann isch so aangezòò, dass ma vun meine Hòòr nix meh siehn kunnd"
  },
  {
    "sentence_id": "00992",
    "text": "unn die Logge vòòre aan meiner Schdirn wie mei eischene ausgesiehn hann."
  },
  {
    "sentence_id": "00993",
    "text": "Isch war nidd nur blond, isch hann aa blaue Aue."
  },
  {
    "sentence_id": "00994",
    "text": "Ma kann sisch vòòrschdelle, dass die Buuwe, wo isch mid gedannsd hann, sisch gefròòd hann,"
  },
  {
    "sentence_id": "00995",
    "text": "wer das Määde, wo se im Arm gehad hann, kinnd sinn."
  },
  {
    "sentence_id": "00996",
    "text": "Se hann äänfach känns gekennd mid faschd schwarze Hòòr unn blaue Aue."
  },
  {
    "sentence_id": "00997",
    "text": "Se wollde misch uff die Broob schdelle mid ihrer Fròòerei:"
  },
  {
    "sentence_id": "00998",
    "text": "Bischde im Schwimmverein?"
  },
  {
    "sentence_id": "00999",
    "text": "Isch hann geniggd."
  },
  {
    "sentence_id": "01000",
    "text": "Dann zei mer mòò..."
  },
  {
    "sentence_id": "01001",
    "text": "Dòdebei hannse de Name vunneme Buub genennd."
  },
  {
    "sentence_id": "01002",
    "text": "Isch hann dann uff die Person gezeid."
  },
  {
    "sentence_id": "01003",
    "text": "Meinem Schäddzje bin isch nadierlisch meeschlischsd ausem Wääsch gang."
  },
  {
    "sentence_id": "01004",
    "text": "Um dswälf Uhr war's dann soweid...."
  },
  {
    "sentence_id": "01005",
    "text": "Die Demassgierung!"
  },
  {
    "sentence_id": "01006",
    "text": "Gans vill junge Leid hann uff äämòò um misch erumgeschdann."
  },
  {
    "sentence_id": "01007",
    "text": "Wie isch mei Laarv weggemach hann, isses wie aus äänem Mund kumm;"
  },
  {
    "sentence_id": "01008",
    "text": "Ei, das iss jò es Didi!"
  },
  {
    "sentence_id": "01009",
    "text": "Das war mei Name in meiner Juchend."
  },
  {
    "sentence_id": "01010",
    "text": "So ebbes kammer doch nidd vergesse."
  },
  {
    "sentence_id": "01011",
    "text": "Isch männ es waar jeed Naachd unn aach ofd am Daach - Fliescherallaarm !"
  },
  {
    "sentence_id": "01012",
    "text": "Wanns dunggel worr iss, hann misse die Finschdre mid schwaarze Diescher odder ebbes annerem Dunggle zugehängd werre,"
  },
  {
    "sentence_id": "01013",
    "text": "dass jò kä bissje Lischd naus kunnd scheine, weil de Feind dann hädd siehn kinne, wo Schdädd odder Därfer waare."
  },
  {
    "sentence_id": "01014",
    "text": "Aach kä Schdròòseladdern hadd dirfe aan sinn."
  },
  {
    "sentence_id": "01015",
    "text": "Die paar Audos, wo dòòmòòls gefahr sinn,"
  },
  {
    "sentence_id": "01016",
    "text": "hann aan de Scheinwerfer nuur gans schmale Schlize gehadd, fer graad die Schdròòs se sein."
  },
  {
    "sentence_id": "01017",
    "text": "Òòmmens simmer mid der Unnerwäsch, Schdrimb unn Drääningsaanziesch ins Bedd gang,"
  },
  {
    "sentence_id": "01018",
    "text": "unn immer hammer uns gewinschd, die Naachd durschschlòòfe se kinne."
  },
  {
    "sentence_id": "01019",
    "text": "Isch hann mid meiner vier Jòhr älder Schweschder in äänem Zimmer geschlòòf."
  },
  {
    "sentence_id": "01020",
    "text": "Unser Eldre hann im Schlòòf de Fliescherallaarm geheerd, mier Kinner nidd."
  },
  {
    "sentence_id": "01021",
    "text": "Dann iss mei Mudder raus ausem Bedd, unser Dier uffgeriss, unn dann ihr Schdimm:"
  },
  {
    "sentence_id": "01022",
    "text": "S'iss Fliescherallaarm, dabber uffschdehn unn in de Keller!"
  },
  {
    "sentence_id": "01023",
    "text": "Mier raus aus de Bedde, die Schuh aan,"
  },
  {
    "sentence_id": "01024",
    "text": "se hann jò voorm Bedd geschdann, unn naus aus der Korridoordier."
  },
  {
    "sentence_id": "01025",
    "text": "Uffm Podessd im Drebbehaus waare vier Haage an der Wand, fer uns vier Persoone."
  },
  {
    "sentence_id": "01026",
    "text": "Dòòdraan hadd fer jeeder e Gaasmasg unn Asbesdhandschuh gehängd."
  },
  {
    "sentence_id": "01027",
    "text": "Die Asbesdschdiwwel hann drunner uffm Boddem geschdann, fer de Fall, dass es mòòl brennd."
  },
  {
    "sentence_id": "01028",
    "text": "Sei Zeisch hadd jeeder in de Keller misse midholle."
  },
  {
    "sentence_id": "01029",
    "text": "Mei Eldre hann noch Käfferscher debei gehadd mid Weerdsache drin, hannse gesaad."
  },
  {
    "sentence_id": "01030",
    "text": "Was dòòdemid gemennd waar, hann isch jò dòòmòòls noch nidd so rischdisch verschdann."
  },
  {
    "sentence_id": "01031",
    "text": "Mei Vadder unn mei Groosvadder hann de Middelgang vum Keller mid Ballge unn Holsbohle abgeschdizd,"
  },
  {
    "sentence_id": "01032",
    "text": "unn reschds unn lings an der Wand endlang Holsbängg gezimmerd gehadd."
  },
  {
    "sentence_id": "01033",
    "text": "Dò hammer dann all gehuggd, mid Kisse unn Degge waarmgehall."
  },
  {
    "sentence_id": "01034",
    "text": "Auser uns waare aa noch Tande unn Unggel, Ooma unn Ooba im Lufdschudzkeller."
  },
  {
    "sentence_id": "01035",
    "text": "De Ooba waar awwer meischdens nidd dòò."
  },
  {
    "sentence_id": "01036",
    "text": "Der hadd mid de Nòòberschmänner vòòr der Hausdier geschdann"
  },
  {
    "sentence_id": "01037",
    "text": "unn uff Gereische geheerd unn de Himmel beobachd."
  },
  {
    "sentence_id": "01038",
    "text": "Mier waar alles egal, isch waar nuur mied,"
  },
  {
    "sentence_id": "01039",
    "text": "am liebschde wäär isch in meinem Bedd geblieb."
  },
  {
    "sentence_id": "01040",
    "text": "Die Alde hann iwwer Godd unn die Weld geschwäzd,"
  },
  {
    "sentence_id": "01041",
    "text": "am meischde vun ihre Sehn, die wo in Russland an der Frond waare."
  },
  {
    "sentence_id": "01042",
    "text": "Selbschd dò unne im Keller hann mier immer schnell gewussd, wanns brennslisch worr iss."
  },
  {
    "sentence_id": "01043",
    "text": "Dann iss de Ooba dursch de Hausgang geschlimmerd unn die Kellerdrebb nunnergeschdirzd kumm"
  },
  {
    "sentence_id": "01044",
    "text": "unn hadd verzehld, was owwe loss waar."
  },
  {
    "sentence_id": "01045",
    "text": "Manschmòò hadds aa bei all der Angschd, wo mer gehadd hann,"
  },
  {
    "sentence_id": "01046",
    "text": "noch ebbes se lache gebb."
  },
  {
    "sentence_id": "01047",
    "text": "Zum Beischbiel, wann die Tande de Drääscherrogg hinnersch fädderschd anngehadd hadd"
  },
  {
    "sentence_id": "01048",
    "text": "odder em Unggel sei Buggselaade uffgeschdann hadd, weiler die Gnäbb nidd schnell genuch zugridd hadd."
  },
  {
    "sentence_id": "01049",
    "text": "Am finfde Ogdoower neindsehnhunnerdviereverrdsisch schbäädòòwens, wo Saarbrigge soo schlimm bombardierd worr iss,"
  },
  {
    "sentence_id": "01050",
    "text": "sinn die Groose nuff uff de Schbeischer unn hann die Schdadd bis zu uns nòò Välglinge lischderloh brenne gesiehn."
  },
  {
    "sentence_id": "01051",
    "text": "De Himmel iwwer Saarbrigge waar daachhell."
  },
  {
    "sentence_id": "01052",
    "text": "Ofd hammer aarisch lang misse im Keller aushalle, bis endlisch die Endwarnung kumm iss."
  },
  {
    "sentence_id": "01053",
    "text": "In demm Fall, die Uhrzeid wääs isch nimmeh,"
  },
  {
    "sentence_id": "01054",
    "text": "hammer am näägschde Morje nidd brauche in die Schuul se gehn."
  },
  {
    "sentence_id": "01055",
    "text": "In Välglinge sinn midde in der Schdadd während em Griesch nuur e paar Bombe gefall."
  },
  {
    "sentence_id": "01056",
    "text": "Villeischd wollde se die Hidd schoone, fer se schbääder selwer se nudze."
  },
  {
    "sentence_id": "01057",
    "text": "Wie mier aus der zwädd Ewwakuierung hemm kumm sinn, hadd unser Haus noch geschdann."
  },
  {
    "sentence_id": "01058",
    "text": "Mier hann wirglisch vill Gligg gehadd,"
  },
  {
    "sentence_id": "01059",
    "text": "unn aa mei Padd iss ball widder aus Russland hemm kumm."
  },
  {
    "sentence_id": "01060",
    "text": "Isch hoff, dass däär Brief eisch freid."
  },
  {
    "sentence_id": "01061",
    "text": "Graad nòòm Umdsuuch iss die rischdisch Dseid se winsche,"
  },
  {
    "sentence_id": "01062",
    "text": "dass ner die Schdrabbaadse hinner eisch hann unns Geniese im Haus ball aanfange kann,"
  },
  {
    "sentence_id": "01063",
    "text": "dass alles in eierm Gaarde uffgehd unn bliehd, e scheen Bänggsche dsum Ausruhe, wanner sinn mied,"
  },
  {
    "sentence_id": "01064",
    "text": "dass die Kinner eisch mache vill Freid, unn jeeder fier de Anner immer hadd Dseid,"
  },
  {
    "sentence_id": "01065",
    "text": "dasses in eierm Lääwe weider uffwärds gehd unn de Wind die graue Wollge verwehd."
  },
  {
    "sentence_id": "01066",
    "text": "Wies Tibbelsche uffs i,"
  },
  {
    "sentence_id": "01067",
    "text": "wie die Brill im Edwie,"
  },
  {
    "sentence_id": "01068",
    "text": "wie in die Kirsch de Koor,"
  },
  {
    "sentence_id": "01069",
    "text": "wie de Fusball ins Door,"
  },
  {
    "sentence_id": "01070",
    "text": "wies Wasser in der Gwell,"
  },
  {
    "sentence_id": "01071",
    "text": "wie im Bach die Forell,"
  },
  {
    "sentence_id": "01072",
    "text": "wie de Schlissel ins Schloss,"
  },
  {
    "sentence_id": "01073",
    "text": "wie de Saddel uffs Ross,"
  },
  {
    "sentence_id": "01074",
    "text": "wie de Kaffee in der Tass,"
  },
  {
    "sentence_id": "01075",
    "text": "wies Bier im Fass,"
  },
  {
    "sentence_id": "01076",
    "text": "wie die Bluume uff der Wies,"
  },
  {
    "sentence_id": "01077",
    "text": "wie de Kääs an de Fies,"
  },
  {
    "sentence_id": "01078",
    "text": "wie die Schiene unnerm Dsuuch,"
  },
  {
    "sentence_id": "01079",
    "text": "wie die Seite im Buuch,"
  },
  {
    "sentence_id": "01080",
    "text": "wie aan der Weihnaachd de Baam,"
  },
  {
    "sentence_id": "01081",
    "text": "wie am Gläädsche de Saam,"
  },
  {
    "sentence_id": "01082",
    "text": "wie dsum Määde die Dsebbscher,"
  },
  {
    "sentence_id": "01083",
    "text": "wie am Graache die Gnäbbscher,"
  },
  {
    "sentence_id": "01084",
    "text": "wie de Dodder im Ei,"
  },
  {
    "sentence_id": "01085",
    "text": "soo solle ihr dswei sesammebasse all Dseid, das winsch isch eisch heid!"
  },
  {
    "sentence_id": "01086",
    "text": "Wann's Wedder midgeschbilld had,"
  },
  {
    "sentence_id": "01087",
    "text": "sinn Meiner unn isch im Summer gäär nòòmiddaas fer Kaffe ze dringge naus uff die Terrass."
  },
  {
    "sentence_id": "01088",
    "text": "Mer hann aa immer noch e Schbielsche gemach, meischdens Rummikub."
  },
  {
    "sentence_id": "01089",
    "text": "Soo aach aan demm Daach, wo das dòò passierd iss."
  },
  {
    "sentence_id": "01090",
    "text": "Bevòr mer naus sinn, hann isch noch schnell zwei Eier fer hard ze koche uffgeschdelld."
  },
  {
    "sentence_id": "01091",
    "text": "Isch hann gedengd, bis mer die Polschder uff die Gaardeschdiehl unn die Degg uff de Disch geleed, die Kaffeetasse hingeschdelld unn's Schbiel aus de Schachdel geholl hann,"
  },
  {
    "sentence_id": "01092",
    "text": "kinnde die Eier ball gudd sinn."
  },
  {
    "sentence_id": "01093",
    "text": "Isch wolld dann ninngehn unn se vum Oowe runnerholle."
  },
  {
    "sentence_id": "01094",
    "text": "Mer ware schunn e zeidlang frehlisch am schbiele,"
  },
  {
    "sentence_id": "01095",
    "text": "dò hammer uff äämòò in der Kisch zwei laude Schiss gehehrd."
  },
  {
    "sentence_id": "01096",
    "text": "Was war das?"
  },
  {
    "sentence_id": "01097",
    "text": "Mier uffgeschbrung unn dabber in die Kisch."
  },
  {
    "sentence_id": "01098",
    "text": "Die gans Wand hinnerm Oowe unn de Boddem devòòr voll lauder glääne Pingdscher."
  },
  {
    "sentence_id": "01099",
    "text": "Es Dibbsche had noch uff der heis Bladd geschdann,"
  },
  {
    "sentence_id": "01100",
    "text": "mid e paar aangebrennde, gebladdzde Eierschale drin."
  },
  {
    "sentence_id": "01101",
    "text": "Jedzd hammer gewussd, wie's zu demm Mallör dò kumm iss."
  },
  {
    "sentence_id": "01302",
    "text": "Awwer das waar nidd alles an feine Difde:"
  },
  {
    "sentence_id": "01303",
    "text": "erschdens nòò frischem Pefferminstee, zwäddens nòò frische Weggscher unn driddens nòò frische Wiener."
  },
  {
    "sentence_id": "01304",
    "text": "Das waar näämisch soo:"
  },
  {
    "sentence_id": "01305",
    "text": "De Peffermins hadd die Ooma im Gaarde gehadd,"
  },
  {
    "sentence_id": "01306",
    "text": "de Bägger Bamberjer hadd jeede Samschdaamiddaa frische Wegg gebagg,"
  },
  {
    "sentence_id": "01307",
    "text": "unn beim Graamer, das waar unser Meddsjer, kunnd mer Wiener frisch ausem Kessel kaafe."
  },
  {
    "sentence_id": "01308",
    "text": "Soo gudde Wiener hann isch nie meh in meinem ganse Lääwe gess."
  },
  {
    "sentence_id": "01309",
    "text": "Mier Kinner hann uffem Schässlong hinnerm Disch gehuggd, unn alles waar gudd unn scheen."
  },
  {
    "sentence_id": "01310",
    "text": "Reeschelmääsisch, isch wääs nimmeh an welle Daache,"
  },
  {
    "sentence_id": "01311",
    "text": "iss die Tande Helene am friehe Òòmend zu meiner Ooma kumm."
  },
  {
    "sentence_id": "01312",
    "text": "Die zwei waare Schwääscherinne."
  },
  {
    "sentence_id": "01313",
    "text": "De'erschd hadd die Tande mòò e orndlisch Wurschd- odder Schinggebrood gridd."
  },
  {
    "sentence_id": "01314",
    "text": "Dann hann die zwei aangefang se Schdrigge."
  },
  {
    "sentence_id": "01315",
    "text": "Die Ooma hadds Lischd aus- unns Oowediersche uffgemach,"
  },
  {
    "sentence_id": "01316",
    "text": "das bissje Hellischkääd, woo dòò rauskumm iss, hadd denne zwei gelangd."
  },
  {
    "sentence_id": "01317",
    "text": "Ofd hann isch uffem Schässlong hinnerm Kischedisch gehuggd unn denne zwei zugeguggd."
  },
  {
    "sentence_id": "01318",
    "text": "Ohne uff ihr Aarwed se gugge, hann die beim Schdrigge die Fingere danse lasse,"
  },
  {
    "sentence_id": "01319",
    "text": "dass die Nòòdle nuur so geglabberd hann."
  },
  {
    "sentence_id": "01320",
    "text": "Unn genau im Ridmuss vun de Nòòdle"
  },
  {
    "sentence_id": "01321",
    "text": "hadd die Tande Helene middem Kobb hin unn häär gewaggeld."
  },
  {
    "sentence_id": "01322",
    "text": "Middrer scheislisch Woll, die wòò soo graugrien waar,"
  },
  {
    "sentence_id": "01323",
    "text": "hannse Schdrimb fier ihr Buuwe an der Frond geschdriggd,"
  },
  {
    "sentence_id": "01324",
    "text": "manschmòò aa Hanschuh unn so koomische Dinger fier iwwer de Kobb se ziehe."
  },
  {
    "sentence_id": "01325",
    "text": "Die hann ausgesiehn wie e Schdrumb mid Läscher fier die Aue unn die Naas."
  },
  {
    "sentence_id": "01326",
    "text": "Awwer isch hann denne zwei nidd nuur zugeguggd, isch hann aa wie e Luggs zugehorschd."
  },
  {
    "sentence_id": "01327",
    "text": "Vill verschdann hann isch glään Määde jò nidd vun all demm, woo die zwei Alde driwwer gedraadschd hann,"
  },
  {
    "sentence_id": "01328",
    "text": "awwer isch hann midgridd, dass es um ihr Sehn gang iss,"
  },
  {
    "sentence_id": "01329",
    "text": "aach um annerleids Buuwe unn Männer, die wo im Griesch waare,"
  },
  {
    "sentence_id": "01330",
    "text": "unn iwwerhaubd isses um die Nòhberschafd unn die Välglinger Leid gang."
  },
  {
    "sentence_id": "01331",
    "text": "Irjendwann iss die Tande dann gang fer de Oowe dehemm se schiere"
  },
  {
    "sentence_id": "01332",
    "text": "unnem Unggel es Esse se mache."
  },
  {
    "sentence_id": "01333",
    "text": "Der iss nòò der Schbäädschischd vun der Hidd hemmkumm."
  },
  {
    "sentence_id": "01334",
    "text": "Mei Ooma waar e gudd Käschin."
  },
  {
    "sentence_id": "01335",
    "text": "Se hadd, wie se e jung Määde waar, bei feine Leid im Haushald geholf."
  },
  {
    "sentence_id": "01336",
    "text": "Unn mid denne ihrer Käschin haddse sisch gudd verschdann."
  },
  {
    "sentence_id": "01337",
    "text": "Weil se sisch fers Koche indressierd hadd, hadd se sisch vill bei däär abgeguggd."
  },
  {
    "sentence_id": "01338",
    "text": "Am Kischedisch iss nidd nuur gess genn."
  },
  {
    "sentence_id": "01339",
    "text": "Dò hadd die Hausfrau die Wäsch gebischeld,"
  },
  {
    "sentence_id": "01340",
    "text": "nòòm Schbiele es nasse Gescherr abgeschdelld,"
  },
  {
    "sentence_id": "01341",
    "text": "de Deisch ausgeweljerd, es Gemies gebuddsd unn die Grumbiere gescheeld."
  },
  {
    "sentence_id": "01342",
    "text": "Das waar innerer Kisch de äänsische Bladdz, woo se hadd kinne schaffe."
  },
  {
    "sentence_id": "01343",
    "text": "Fer der Ooma bei der Aarwed zusegugge,"
  },
  {
    "sentence_id": "01344",
    "text": "waar der Bladdz uffem Schässlong hinnerm Disch fer misch de allerbeschde."
  },
  {
    "sentence_id": "01345",
    "text": "Wannse es Esse gemach hadd,"
  },
  {
    "sentence_id": "01346",
    "text": "hannisch e glään schdumb Kischemessersche gridd,"
  },
  {
    "sentence_id": "01347",
    "text": "unn dòòdemidd hann isch dann Grumbierscheele, die Tursche vum Gemies odder Sallaad geschnibbeld."
  },
  {
    "sentence_id": "01348",
    "text": "Uffem Oowe hann groose Dibbe geschdann, woo alles Meeschlische drin gekochd woor iss."
  },
  {
    "sentence_id": "01349",
    "text": "Wannse fers Fleisch aansebròòde meh Hidds gebrauchd hadd,"
  },
  {
    "sentence_id": "01350",
    "text": "hadd die Ooma nommòò Kolle uffgeleed, bisses Feier so rischdisch gedudderd hadd."
  },
  {
    "sentence_id": "01351",
    "text": "Dann haddse die glääne Ringel uff der Oowebladd mimm Schierhòòge rausgeholl,"
  },
  {
    "sentence_id": "01352",
    "text": "dass mer die Flamme gesiehn hadd."
  },
  {
    "sentence_id": "01353",
    "text": "Uff das Loch haddse die Pann geschdelld,"
  },
  {
    "sentence_id": "01354",
    "text": "unn wanns Schmals heis waar, iss de Bròòde ninnkumm."
  },
  {
    "sentence_id": "01355",
    "text": "De'erschd hadds gewaldisch gezischd unn denòò gemiedlisch gebruddzeld."
  },
  {
    "sentence_id": "01356",
    "text": "Wanns Fleisch aangebròòd unn die Zwiwwele scheen braun waare,"
  },
  {
    "sentence_id": "01357",
    "text": "die Grumbiere unns Gemies gekochd hann,"
  },
  {
    "sentence_id": "01358",
    "text": "wann also nimmeh so vill Hidds needisch waar,"
  },
  {
    "sentence_id": "01359",
    "text": "sinn die Dibbe unn Panne meh nòò hinne geschoob worr,"
  },
  {
    "sentence_id": "01360",
    "text": "woo die Oowebladd nidd so gliedisch waar wie vòòre."
  },
  {
    "sentence_id": "01361",
    "text": "Die Kischewòò hadd mei Ooma beim Koche nidd gebrauchd."
  },
  {
    "sentence_id": "01362",
    "text": "Das hadd die alles aus der Lammäng gemach, soogaar de Heebdeisch."
  },
  {
    "sentence_id": "01363",
    "text": "Heegschdens beim Formkuuche haddse gewòò, awwer denne hadds nuur an besunnere Feierdaache gebb."
  },
  {
    "sentence_id": "01364",
    "text": "Dòò waare e paar Eier unn e halb Pund Budder drin,"
  },
  {
    "sentence_id": "01365",
    "text": "das kunnd mer sisch nidd jeed Wuch leischde."
  },
  {
    "sentence_id": "01366",
    "text": "Im Summer, wann die Schmier gekochd worr iss, hadd die Ooma aa de Zugger gewòò."
  },
  {
    "sentence_id": "01367",
    "text": "Däär hadd misse genau schdimme,"
  },
  {
    "sentence_id": "01368",
    "text": "dass die Siesschmier nidd se feschd unn aa nidd se laafrisch worr iss."
  },
  {
    "sentence_id": "01369",
    "text": "Jeede Middaa, wanns Gescherr geschbield waar, iss die Oowebladd sauwer gemach worr."
  },
  {
    "sentence_id": "01370",
    "text": "Erschd hadd misse es Feier e bissje nòòlasse, dass die Bladd nimmeh so heis waar."
  },
  {
    "sentence_id": "01371",
    "text": "Mid Oowebudds unn vill Grafd"
  },
  {
    "sentence_id": "01372",
    "text": "iss die Ooma denne Blagge uff der Bladd aan de Graache gang."
  },
  {
    "sentence_id": "01373",
    "text": "Zum Schluss haddse Zeidungsbabbier sesammegegrumbeld, Ruus draangemach unn dòòdemid die Oowebladd pollierd."
  },
  {
    "sentence_id": "01374",
    "text": "Es hadd nuur ään äänsisch Sach gebb,"
  },
  {
    "sentence_id": "01375",
    "text": "woo mier in der Ooma ihrer Kisch nidd gefall hadd."
  },
  {
    "sentence_id": "01376",
    "text": "Es hadd misch soogaar devòòr gegrusseld."
  },
  {
    "sentence_id": "01377",
    "text": "Unn das waar die Sach midde Hääring."
  },
  {
    "sentence_id": "01378",
    "text": "Hääring sinn in unserm Haus vill gess worr."
  },
  {
    "sentence_id": "01379",
    "text": "Im glääne Laade unne an der Egg hadd die Ooma se kaaf."
  },
  {
    "sentence_id": "01380",
    "text": "Dord hannse inneme groose Fass gelää, das woo voll Sals waar, dasse sisch gehall hann."
  },
  {
    "sentence_id": "01381",
    "text": "Die Frau Kausch haddse midderer Holszang dòò rausgeholl unn in Zeidungsbabbier gewiggeld."
  },
  {
    "sentence_id": "01382",
    "text": "Weil se jòò vunn demm Sals vill se scharf waare,"
  },
  {
    "sentence_id": "01383",
    "text": "hann die Hääring misse dehemm e Zeidlang gewässerd werre."
  },
  {
    "sentence_id": "01384",
    "text": "Die Ooma haddse in e ald Wäschschissel aus Emmeil geleed unn frisch Wasser druffgeschudd."
  },
  {
    "sentence_id": "01385",
    "text": "Die Schissel haddse unner de Schbielschdään geschdelld."
  },
  {
    "sentence_id": "01386",
    "text": "Unn jeedesmòòl, wann isch Wasser gedrungg hann odder mer die Hänn gewäsch hann,"
  },
  {
    "sentence_id": "01387",
    "text": "hammisch die doode Hääring aus der Schissel aangegloddsd mid ihre driewe Aue, wie se dòò in däär druddelisch Brieh gelää hann."
  },
  {
    "sentence_id": "01388",
    "text": "Unn wann die Ooma se e paar Daa schbääder gebuddzd hadd, hadd aa noch alles nòò denne Viescher geschdungg,"
  },
  {
    "sentence_id": "01389",
    "text": "es Kischemesser, der Ooma ihr Kiddelschirds unn Hänn, de Schbiellumbe unns Handuuch."
  },
  {
    "sentence_id": "01390",
    "text": "Mid demm hann isch nòòm Esse jòò mei Schnissje abgebuddsd gridd."
  },
  {
    "sentence_id": "01391",
    "text": "Isch kinnd misch heid noch schiddele, wann isch draan dengge."
  },
  {
    "sentence_id": "01392",
    "text": "Isch hann aa mei Lääbsdaa noch kä Hääring gess."
  },
  {
    "sentence_id": "01393",
    "text": "Freidaas iss die Kisch grindlisch sauwer gemach worr."
  },
  {
    "sentence_id": "01394",
    "text": "Es Finschder waar draan, die Kischelamb iwwerm Disch,"
  },
  {
    "sentence_id": "01395",
    "text": "woo im Summer aa noch e neier Miggefänger draankumm iss."
  },
  {
    "sentence_id": "01396",
    "text": "Die Ooma hadd de Handuuchhalder abgewäsch"
  },
  {
    "sentence_id": "01397",
    "text": "unns Läffelblesch abgehängd, uff de Disch geleed unn mid Siddool gebuddsd."
  },
  {
    "sentence_id": "01398",
    "text": "Die Ooweschdang iss mid Kalg pollierd worr."
  },
  {
    "sentence_id": "01399",
    "text": "Die Ooma hadds Waggsduuch umm Disch geschrubbd unn die Schrängg abgewäsch."
  },
  {
    "sentence_id": "01400",
    "text": "An Ooschdre unn Weihnachde sinn sogaar die Schbiddze am Schisselbredd gewäsch, geschdärgd unn gebischeld worr."
  },
  {
    "sentence_id": "01401",
    "text": "Zum Schluss hadd die Ooma die Schdiehl uff de Disch geschdelld,"
  },
  {
    "sentence_id": "01502",
    "text": "ware noch all mei Schbillsache dò, aach mei Pubbewäänsche."
  },
  {
    "sentence_id": "01503",
    "text": "Im Juli hann mei Schweschder Gudrun,"
  },
  {
    "sentence_id": "01504",
    "text": "die wo vier Jòhr älder war wie isch,"
  },
  {
    "sentence_id": "01505",
    "text": "unn isch noch e glään Schweschdersche gridd."
  },
  {
    "sentence_id": "01506",
    "text": "Das war nidd greeser wie mei Pubb, awwer e rischdischer glääner Mensch."
  },
  {
    "sentence_id": "01507",
    "text": "Was hann isch misch dabber draan gemach,"
  },
  {
    "sentence_id": "01508",
    "text": "das Pubbewäänsche ze schrubbe unn die Kissjer ze wäsche."
  },
  {
    "sentence_id": "01509",
    "text": "Dò kunnd isch unser Gläänes graad so ninnlee'e."
  },
  {
    "sentence_id": "01510",
    "text": "Schdolls wie e Mudder bin isch middem uff der Gass schbaziere gefahr."
  },
  {
    "sentence_id": "01511",
    "text": "Die Leid, wo im Schullsefeld gewohnd hann unn fer ze kaafe in die Schdadd gang sinn"
  },
  {
    "sentence_id": "01512",
    "text": ", hann misse bei uns am Haus vorbei."
  },
  {
    "sentence_id": "01513",
    "text": "Die hann uns jò all gekennd."
  },
  {
    "sentence_id": "01514",
    "text": "Die Alde hann gegriesd unn e bissje midnanner geschbròòchd."
  },
  {
    "sentence_id": "01515",
    "text": "Aaa fer die Kinner hann se immer e freindlich Word gehadd."
  },
  {
    "sentence_id": "01516",
    "text": "Wammier Kinner e Wäänsche debei gehadd hann, hann se nadierlisch aa nòòm Pibbsche geluud."
  },
  {
    "sentence_id": "01517",
    "text": "Äänes Daachs, se wolldes kaum glaawe, siehn die doch in meinem Wäänsche e rischdisch Kind."
  },
  {
    "sentence_id": "01518",
    "text": "Das war fer misch ääns vun de schännschde Erläbnisse in meiner Kindhääd."
  },
  {
    "sentence_id": "01519",
    "text": "Neilisch bin isch vum Inkaafe hemm kumm."
  },
  {
    "sentence_id": "01520",
    "text": "Mei Urenggelsche, es iss siwwe Jòhr ald, war bei mer."
  },
  {
    "sentence_id": "01521",
    "text": "Mer gehn die Hausdier ninn."
  },
  {
    "sentence_id": "01522",
    "text": "Isch mache de Briefkaschde uff, wo bei uns im Hausgang hengd,"
  },
  {
    "sentence_id": "01523",
    "text": "siehn, dass er läär iss unn saan, wie isch das ofd so for Bläsier mache:"
  },
  {
    "sentence_id": "01524",
    "text": "Oh, schunn widder kä Liewesbrief!"
  },
  {
    "sentence_id": "01525",
    "text": "Die glään Grodd, wo neigierisch nääwe mer schdehd,"
  },
  {
    "sentence_id": "01526",
    "text": "guggd misch so schrääsch vun unne aan und saad:"
  },
  {
    "sentence_id": "01527",
    "text": "Oma, das rendierd sisch doch nimmeh, dòfer isses doch ze schbääd."
  },
  {
    "sentence_id": "01528",
    "text": "E Hoochhaus mid zwelf Eddaasch."
  },
  {
    "sentence_id": "01529",
    "text": "Dò wohne vill Leid."
  },
  {
    "sentence_id": "01530",
    "text": "Aach e alder Mann allään in zwei Zimmere."
  },
  {
    "sentence_id": "01531",
    "text": "Kääner vermissd ne aeid Wuche."
  },
  {
    "sentence_id": "01532",
    "text": "Die Bollizei find ne dood Unn kääner had ebbes gemergd."
  },
  {
    "sentence_id": "01533",
    "text": "Wie isch mei Gedangge unn scheene Erinnerunge ans Esse in meiner Kindhääd uffgeschrieb gehadd hann,"
  },
  {
    "sentence_id": "01534",
    "text": "hann isch gedengd, jedzd kinnd isch jò aa mò schreiwe, wie mer in Pungdo Esse e schlimm Zeid gehadd hann."
  },
  {
    "sentence_id": "01535",
    "text": "Das war nòòm Griesch."
  },
  {
    "sentence_id": "01536",
    "text": "Dò hadd's nimmeh geheisch:"
  },
  {
    "sentence_id": "01537",
    "text": "Es wird gess, was uff de Disch kummd!"
  },
  {
    "sentence_id": "01538",
    "text": "Dò ware die Fraue unn Midder froh,"
  },
  {
    "sentence_id": "01539",
    "text": "wannse iwwerhaubd ebbes gehadd hann, fer uff de Disch ze schdelle."
  },
  {
    "sentence_id": "01540",
    "text": "Unn was hann se misse erfinnungsreisch sinn!"
  },
  {
    "sentence_id": "01541",
    "text": "Eischele, wo mer im Wald gesammeld hann, sinn uffem Oowe gereeschd genn"
  },
  {
    "sentence_id": "01542",
    "text": "unn dursch die Kaffemiehl gedrähd worr."
  },
  {
    "sentence_id": "01543",
    "text": "Ma kann sisch vòòrschdelle,"
  },
  {
    "sentence_id": "01544",
    "text": "wie däär Kaffee, wo dòdemid gekochd worr iss, de Alde geschmeggd had,"
  },
  {
    "sentence_id": "01545",
    "text": "wo se doch Bohnekaffee gekennd hann."
  },
  {
    "sentence_id": "01546",
    "text": "Das selwe hadd ma aa mid Gerschd gemachd."
  },
  {
    "sentence_id": "01547",
    "text": "Brennessele hammer aa gesammeld, dòdraus iss Schbinaad gekochd worr."
  },
  {
    "sentence_id": "01548",
    "text": "Mer hann in der Schdadd hinner unserm Haus nuur e glääner Hof unn Gaarde gehadd."
  },
  {
    "sentence_id": "01549",
    "text": "In de Beede sinn Erbse, Bohne, Gelleriiewe, Owwerkollraawe, Salaad, Zwiwwele unn Kischegreider geblanzd worr."
  },
  {
    "sentence_id": "01550",
    "text": "Fer Grummbiere war dò kä Bladz, also ware die Mangelwaare, wie faschd alles annere aa."
  },
  {
    "sentence_id": "01551",
    "text": "Ään Grummbier hadd kinne fer die gans Famillje lange, unn zwar in der Rabbsubb ."
  },
  {
    "sentence_id": "01552",
    "text": "In Wasser iss Subbegrien, im Winder gedruggeldes, Salz unn Peffer gekochd worr,"
  },
  {
    "sentence_id": "01553",
    "text": "unn die ään Grumbier, uffem feine Räbbsche ningerieb, hadd se e bissje säämisch gemachd."
  },
  {
    "sentence_id": "01554",
    "text": "De Pefferminz, fer de Tee ze mache, iss im Gaarde jeed Jòhr widder selwer kumm."
  },
  {
    "sentence_id": "01555",
    "text": "Alsmòl hadd's e Zudäälung Linse gebb."
  },
  {
    "sentence_id": "01556",
    "text": "Ball jeed Lins hadd e Läschelsche gehadd,"
  },
  {
    "sentence_id": "01557",
    "text": "weil innewensisch so e glään Bòberdsche gelääbd hadd."
  },
  {
    "sentence_id": "01558",
    "text": "Vill ware aa schunn zimmlisch aangefress."
  },
  {
    "sentence_id": "01559",
    "text": "Dann hammer all um de Disch erum gehuggd, wo mei Mudder die Linse druffgeschidd hadd."
  },
  {
    "sentence_id": "01560",
    "text": "Vòr Schregg hann die Linse aangefang ze laafe,"
  },
  {
    "sentence_id": "01561",
    "text": "weil die glääne Viehscher halb aus de Läscher rauskumm sinn."
  },
  {
    "sentence_id": "01562",
    "text": "All Hänn hann jedzd ze duun gehadd."
  },
  {
    "sentence_id": "01563",
    "text": "Mer hann misse die Linse aussordiere, wo ma noch esse kunnd."
  },
  {
    "sentence_id": "01564",
    "text": "Dann hadd's am näägschde Daach Linsesubb genn."
  },
  {
    "sentence_id": "01565",
    "text": "In unserm Hoof hadd's e glään Schdäänheisje genn."
  },
  {
    "sentence_id": "01566",
    "text": "Mier hann's de Wuddzeschdall genennd."
  },
  {
    "sentence_id": "01567",
    "text": "Awwer isch glaab, dò war nie e Wuddz drin gewään."
  },
  {
    "sentence_id": "01568",
    "text": "Gerääde fer de Gaarde unn Zeisch ausem Ooba seiner Wergschdadd hann dringeschdann."
  },
  {
    "sentence_id": "01569",
    "text": "Das Schdällsche iss gereimd worr unn e Geis ninnkumm."
  },
  {
    "sentence_id": "01570",
    "text": "Am Enn vun unsrer Schdroos hann die Wiese unn Felder aangefang."
  },
  {
    "sentence_id": "01571",
    "text": "Im Summer hammer unser Liesel dordhin gefiehrd."
  },
  {
    "sentence_id": "01572",
    "text": "Dò kunnd sischs am griene Graas rischdisch laddze."
  },
  {
    "sentence_id": "01573",
    "text": "Awwer vòòr demm Genuss hadd ma erschd e greeser Sach misse meischdre:"
  },
  {
    "sentence_id": "01574",
    "text": "Das Liesel hadd misse vum Hoof e paar Schduufe hoch aan die Hinnerdier,"
  },
  {
    "sentence_id": "01575",
    "text": "dòdehinner nommò so vier Schduufe nuff bis in de Hausgang."
  },
  {
    "sentence_id": "01576",
    "text": "Kurz vòr der Hausdier isses dann zwei Schduufe nunnergang,"
  },
  {
    "sentence_id": "01577",
    "text": "hinner der Hausdier ään, unn dann war ma uffem Droddwaar."
  },
  {
    "sentence_id": "01578",
    "text": "Bis zu de Wiese war's noch e gudd Schdigg ze laafe."
  },
  {
    "sentence_id": "01579",
    "text": "Was hammer mim Liesel e Huddel gehadd bei der gans Brozzeduur."
  },
  {
    "sentence_id": "01580",
    "text": "Ma kann sisch vòòrschdelle, dass das alles der Geis nidd gefall hadd."
  },
  {
    "sentence_id": "01581",
    "text": "Wie e Hund aan der Lein hammer's Diersche anneme Fissääl gefiehrd."
  },
  {
    "sentence_id": "01582",
    "text": "Awwer bei me Hund wär das äänfacher gewään."
  },
  {
    "sentence_id": "01583",
    "text": "Vun der Wies zerigg in de Schdall hann Mensch unn Dier dasselwe nommòò midmache misse."
  },
  {
    "sentence_id": "01584",
    "text": "Awwer em Lisel sei Millisch war die beschd Belohnung fer all denne Huddel."
  },
  {
    "sentence_id": "01585",
    "text": "Hinnerm Geiseschdall war de Hinggelspersch."
  },
  {
    "sentence_id": "01586",
    "text": "Naachds hann die Hiehner unnerm Dach vum Geiseschdall geschlòòf."
  },
  {
    "sentence_id": "01587",
    "text": "Also hammer aa noch Eier gehadd."
  },
  {
    "sentence_id": "01588",
    "text": "Vill Schdädder sinn dòmòls uff's Land Hamschdre gang."
  },
  {
    "sentence_id": "01589",
    "text": "Bei uns hadd das mei Mudder gemachd."
  },
  {
    "sentence_id": "01590",
    "text": "Uffem Fahrrad middem Ruggsagg uffem Buggel unn me Korb uffem Gepäggdräjer"
  },
  {
    "sentence_id": "01591",
    "text": "hadd se sisch uff e langer, schwäärer Wääsch gemachd."
  },
  {
    "sentence_id": "01592",
    "text": "Der Dròhdesel vum Ooba hadd kä Riggdridd unn Gangschaldung gehadd!"
  },
  {
    "sentence_id": "01593",
    "text": "Es Hamschdre war meischdens e Tauschgeschäfd."
  },
  {
    "sentence_id": "01594",
    "text": "Bedd- unn Dischwäsch, Silwerzeisch, Grischdall,"
  },
  {
    "sentence_id": "01595",
    "text": "Schmugg unn wääs der Deiwel was noch, sinn geje Fressalie getauschd worr."
  },
  {
    "sentence_id": "01596",
    "text": "Wie ware mer dehemm so geschbannd, was die Mudder òòwens midbringe wird."
  },
  {
    "sentence_id": "01597",
    "text": "Nidd nuur in Pungdo Esse,"
  },
  {
    "sentence_id": "01598",
    "text": "nää, aa bei der Aanzieherei hann die Fraue vill Fanndasie misse hann."
  },
  {
    "sentence_id": "01599",
    "text": "Mei Padd, wo aus der Grieschsgefangenschafd hemm kumm war, hadd e feiner Schaal debeigehadd;"
  },
  {
    "sentence_id": "01600",
    "text": "die Soldaadefarb war jò nidd scheen, awwer wääne hadd das gejuggd?"
  },
  {
    "sentence_id": "01601",
    "text": "Denne brääde, weische Amischaal hadd mei Mudder in der Midd durschgschnied"
  },
  {
    "sentence_id": "01702",
    "text": "Fier die meischde Kinner sinn Rolleschbiele e wunnerbari Sach."
  },
  {
    "sentence_id": "01703",
    "text": "Ma kann so mache, als wär ma schun groos,"
  },
  {
    "sentence_id": "01704",
    "text": "kann sisch aanziehe wie Erwachsene, sisch so bewee'e unn schwädze."
  },
  {
    "sentence_id": "01705",
    "text": "Wie hadd ma sisch gefiehld in der Mama ihre Schdäggelschuh aan de glääne Fiesjer!"
  },
  {
    "sentence_id": "01706",
    "text": "Isch selwer war gans besunnersch gäär Pubbemiddersche, Pubbedoggdersch, Schullehrerin, Schdròòsebahnschaffnerin, Verkeiferin, Birrofrollein unn Poschdbeamdin."
  },
  {
    "sentence_id": "01707",
    "text": "Mei Schweschder Gudrun unn sei Freindin Ulla"
  },
  {
    "sentence_id": "01708",
    "text": "hann sisch fier de Nohmiddaa, wo's Ulla bei uns war, aach e Rolleschbiel ausgedengd."
  },
  {
    "sentence_id": "01709",
    "text": "Se wollde Feine Leid schbille."
  },
  {
    "sentence_id": "01710",
    "text": "Bei demm Schbiel hann se misch nidd gebrauche kinne."
  },
  {
    "sentence_id": "01711",
    "text": "Isch war vier Jòhr jinger wie die zwei,"
  },
  {
    "sentence_id": "01712",
    "text": "unn dòòdefier vill ze glään fer bei de feine Leid debei ze sinn."
  },
  {
    "sentence_id": "01713",
    "text": "Isch hann misch uff's Schässlong, wo in der Kisch geschdann hadd, gehuggd"
  },
  {
    "sentence_id": "01714",
    "text": "unn denne zwei zugeguggd."
  },
  {
    "sentence_id": "01715",
    "text": "Se hann so gemach als hädde se Besuch zum Esse ingelaad."
  },
  {
    "sentence_id": "01716",
    "text": "Also hadd misse gekochd werre."
  },
  {
    "sentence_id": "01717",
    "text": "Se hann de Disch gedeggd, Dibbe uff de Oowe geschdelld"
  },
  {
    "sentence_id": "01718",
    "text": "unn alles fer die Inladung häärgerischd."
  },
  {
    "sentence_id": "01719",
    "text": "Was se fer Teller, Beschdegge, Gläser unn Dibbe geholl hann, wääs isch nimmeh."
  },
  {
    "sentence_id": "01720",
    "text": "Eschdes Geschirr hädd mei Mudder nie erlaabd."
  },
  {
    "sentence_id": "01721",
    "text": "Die zwei Määde sinn jedefalls dò rumgewuuseld,"
  },
  {
    "sentence_id": "01722",
    "text": "unn weil se gans vòrnehm wollde sinn,"
  },
  {
    "sentence_id": "01723",
    "text": "hannse misse hochdeidsch schwädze."
  },
  {
    "sentence_id": "01724",
    "text": "Wie's Ulla aan de Oowe iss, fer ze gugge, ob die Grummbiere schun weisch sinn,"
  },
  {
    "sentence_id": "01725",
    "text": "hadd sischs rumgedrähd unn zu meiner Schweschder gesaad:"
  },
  {
    "sentence_id": "01726",
    "text": "Denne Sadz hann isch nie vergess,"
  },
  {
    "sentence_id": "01727",
    "text": "wo isch doch dòmòòls noch so e glään Määde waar."
  },
  {
    "sentence_id": "01728",
    "text": "Was hann die Leid in ihrem Lääwe schunn alles gesammeld!"
  },
  {
    "sentence_id": "01729",
    "text": "Aanfange duuds bei de Glääne mid scheene Schdäänscher,"
  },
  {
    "sentence_id": "01730",
    "text": "wo se im Gaarde, im Feld odder im Wald finne."
  },
  {
    "sentence_id": "01731",
    "text": "Schbääder suchese se im Urlaub am Schdrand."
  },
  {
    "sentence_id": "01732",
    "text": "Die nasse Schdään leischde jo mid ihre unnerschiedlische Faarwe,"
  },
  {
    "sentence_id": "01733",
    "text": "wo awwer all ihr Brachd verliere, wann se drugge werre."
  },
  {
    "sentence_id": "01734",
    "text": "Bei mansche Leid hann isch im Baadezimmer Kerb voll Muschele schdehn siehn,"
  },
  {
    "sentence_id": "01735",
    "text": "wo se aus all Länner, wo se Schdrandurlaub gemach hann, midgebrung hann."
  },
  {
    "sentence_id": "01736",
    "text": "Glääne Määde sinn gans schdolz, wann se vill Glansbillerscher im Sammelalbum hann."
  },
  {
    "sentence_id": "01737",
    "text": "Dobbelde werre mid Freindinne getauschd."
  },
  {
    "sentence_id": "01738",
    "text": "Die Buuwe sinn heid gans wild uff die Biller vun de Fuusballer."
  },
  {
    "sentence_id": "01739",
    "text": "Dò gebbds aa Albums fer se ninnseglääwe."
  },
  {
    "sentence_id": "01740",
    "text": "Unn nidd nuur Biller, sogaar die deire Driggoos werre kaaf unn gesammeld."
  },
  {
    "sentence_id": "01741",
    "text": "Mei Kussiene gridd jeed Johr vun rer Freindin e Foddokalenner geschengd, die wose all uffheebd."
  },
  {
    "sentence_id": "01742",
    "text": "De halwe Biescherschrangg iss schunn voll."
  },
  {
    "sentence_id": "01743",
    "text": "Unn denääwe schdehn aa noch Schachdle voll Poschdkaarde, wo se vun iwwerall häär geschiggd gridd."
  },
  {
    "sentence_id": "01744",
    "text": "Dò grischde jò schun Uffdrääsch, was de wääm midbringe sollschd, wann de in Urlaub fahrschd:"
  },
  {
    "sentence_id": "01745",
    "text": "Bierbläddscher, Kiehlschranggmangneede, Aanschdeggnòòdle unn wääs der Deiwel was noch."
  },
  {
    "sentence_id": "01746",
    "text": "Zum Beischbiel aus jeeder Schdadd es Wahrzeische in Minniaduurausgaab."
  },
  {
    "sentence_id": "01747",
    "text": "Dehemm um Werdiggoo schdehn se dann:"
  },
  {
    "sentence_id": "01748",
    "text": "De Eiffelturm, de schiefe Turm vun Pisa,"
  },
  {
    "sentence_id": "01749",
    "text": "es Männeken Piss, die Porta Nigra, de Petersdom usw."
  },
  {
    "sentence_id": "01750",
    "text": "An meiner Konfirmadsjoon, an der Verloowung unn an der Hochzeid"
  },
  {
    "sentence_id": "01751",
    "text": "hann isch e Haufe Sammeltasse geschengd gridd;"
  },
  {
    "sentence_id": "01752",
    "text": "meischdens waare se noch mid e Paar Bralliene gefilld."
  },
  {
    "sentence_id": "01753",
    "text": "Isch hädd kinne leischd virezwansisch Fraue fer de Kaffee innlaade,"
  },
  {
    "sentence_id": "01754",
    "text": "jeedi hädd e anner Tass gehadd."
  },
  {
    "sentence_id": "01755",
    "text": "Mier hann die kiddschische Dinger mid denne bunde Bluume unn Goldränner nidd gefall."
  },
  {
    "sentence_id": "01756",
    "text": "Äänes Daachs hann ischse me Handwerger, wo bei uns geschaffd hadd, gebb,"
  },
  {
    "sentence_id": "01757",
    "text": "weiler se so scheen gefunn hadd fer seiner Fraa se schengge."
  },
  {
    "sentence_id": "01758",
    "text": "Die meischde Sammlerobjegde finnd ma jò uff de Flohmärgd."
  },
  {
    "sentence_id": "01759",
    "text": "So bin isch an e gans Massion silwerne Zuggerzange kumm."
  },
  {
    "sentence_id": "01760",
    "text": "Die hann isch in der Glaaswiddrien bräsendierd, dass se aach jeeder bewunnere kunnd."
  },
  {
    "sentence_id": "01761",
    "text": "Die Silwerbuddserei hadd mer awwer irjendwann geschdungg,"
  },
  {
    "sentence_id": "01762",
    "text": "unn isch hann die Dinger in e Kardong gepaggd,"
  },
  {
    "sentence_id": "01763",
    "text": "bevòr isch se dann doch am Enn me Andigwidäädehännler verkaaf hann."
  },
  {
    "sentence_id": "01764",
    "text": "Gläängraam wird iwwerhaubd gäär vun de Leid gesammeld."
  },
  {
    "sentence_id": "01765",
    "text": "Briefmarge, Modellaudoscher, Schbielzeischeisebahne, Schdreischholsschachdle unn Zinnsoldaade besunnersch vun de Mannsleid."
  },
  {
    "sentence_id": "01766",
    "text": "Die Fraaleid hanns meh mid Serwjedderinge,"
  },
  {
    "sentence_id": "01767",
    "text": "Gnäbb vun besunnere Glääder, wo Erinnerunge draan hänge,"
  },
  {
    "sentence_id": "01768",
    "text": "Heilischebiller unn Roosegränns."
  },
  {
    "sentence_id": "01769",
    "text": "Fer allde bemòòlde Borzelaanteller, Kerzeleischder aus Zinn,"
  },
  {
    "sentence_id": "01770",
    "text": "Messing unn Silwer, Kaffemiehle in all meeschlische Forme unn Maddriaal"
  },
  {
    "sentence_id": "01771",
    "text": "muss ma schunn e bissje meh Geld ausgenn."
  },
  {
    "sentence_id": "01772",
    "text": "Gaardezwerje scheine aus der Moode se sinn, ma sidd se nimmeh so vill wie frieher."
  },
  {
    "sentence_id": "01773",
    "text": "Allde Pubbe mid Käbb aus Borzelaan unn Kärber aus Schdoff odder Ledder,"
  },
  {
    "sentence_id": "01774",
    "text": "Teddibääre, Pubbewäänscher unn Pubbeschduwwe"
  },
  {
    "sentence_id": "01775",
    "text": "brauche vill Bladz in der Wohnung, unn manscher Ehemann hadd sei Brobleem,"
  },
  {
    "sentence_id": "01776",
    "text": "uff de Sessele unn em Soofa noch e Blädzje fer sisch selwer se finne."
  },
  {
    "sentence_id": "01777",
    "text": "Jeeder, wo ebbes sammeld, iss gligglisch, wanner e nei Schdigg enddegge duud"
  },
  {
    "sentence_id": "01778",
    "text": "unn sei Sammlung so allmählisch waggse duud."
  },
  {
    "sentence_id": "01779",
    "text": "De Naachdääl vun villem iss, dass mer das Zeisch budze unn abschdaawe muss,"
  },
  {
    "sentence_id": "01780",
    "text": "dass ma ofd nimmeh wääs, wohin demid, unn mansch ääner iwwerleed sisch,"
  },
  {
    "sentence_id": "01781",
    "text": "was mid demm ganse Zeisch bassierd, wanner selwer nimmeh dò iss."
  },
  {
    "sentence_id": "01782",
    "text": "Awwer drodzdem glaab isch nidd, dass der Daach kummd, wo die Leid nix meh sammle."
  },
  {
    "sentence_id": "01783",
    "text": "Endlisch waar isch fuffzehn!"
  },
  {
    "sentence_id": "01784",
    "text": "Nòò de Summerfeerje hann isch dirfe in die Dannsschdunn."
  },
  {
    "sentence_id": "01785",
    "text": "Isch Schdäffsche fers Schlussballglääd kunnds nimmeh erwaarde."
  },
  {
    "sentence_id": "01786",
    "text": "Soo e Kurs hadd soo vier bis finf Moonaad gedauerd,"
  },
  {
    "sentence_id": "01787",
    "text": "vum Herbschd bis in de Jannewaar enin."
  },
  {
    "sentence_id": "01788",
    "text": "In der Hälfd waars Middelgränsje unn am Enn de Schlussball."
  },
  {
    "sentence_id": "01789",
    "text": "Dòò hadds jeedesmòòl e nei Glääd gebb."
  },
  {
    "sentence_id": "01790",
    "text": "Erschd e kurzes, dann e langes, e rischdisch Ballglääd."
  },
  {
    "sentence_id": "01791",
    "text": "Die Mudder hadd de Schdoff kaaf, unn die Nähdersch hadd die Glääder genähd."
  },
  {
    "sentence_id": "01792",
    "text": "Naddierlisch bin isch nidd gefròòd worr, was mier gefalle dääd."
  },
  {
    "sentence_id": "01793",
    "text": "Also iss mei Mudder äänes Daachs in die Schdadd,"
  },
  {
    "sentence_id": "01794",
    "text": "fier de Schdoff fers Ballglääd se kaafe."
  },
  {
    "sentence_id": "01795",
    "text": "Isch waar gans uffgereeschd, bis se endlisch hemmkumm iss."
  },
  {
    "sentence_id": "01796",
    "text": "De Schdoff hadd mer gans gudd gefall."
  },
  {
    "sentence_id": "01797",
    "text": "Es waar e dunggelrooder Tafd, mid Goldfääde durschdsòò."
  },
  {
    "sentence_id": "01798",
    "text": "Isch hädd jòò liewer ebbes Helles gehadd, gääl odder roosa."
  },
  {
    "sentence_id": "01799",
    "text": "Awwer vill besser wie mei Schdäffsche hadd mer die Geschischd gefall,"
  },
  {
    "sentence_id": "01800",
    "text": "woo mei Mudder verzehld hadd:"
  },
  {
    "sentence_id": "01801",
    "text": "Wie se dòò an der Teeg bediend worr iss,"
  },
  {
    "sentence_id": "01902",
    "text": "Däär hadd dem Hanna ään gescherweld, die hadd sisch gewäsch."
  },
  {
    "sentence_id": "01903",
    "text": "Näägschde Sunndaach schbille Unsre geje die erschd Liega."
  },
  {
    "sentence_id": "01904",
    "text": "Waard nuur, wie die de Aarsch gewäsch grien."
  },
  {
    "sentence_id": "01905",
    "text": "Die wärre abgedsòò, dasse um Zahnfleisch hemm gegruch kumme."
  },
  {
    "sentence_id": "01906",
    "text": "Hadd däär Paddrigg demm die Schdellse verschlaa!"
  },
  {
    "sentence_id": "01907",
    "text": "Das hädd nidd misse sinn."
  },
  {
    "sentence_id": "01908",
    "text": "Es hädd gelangd, wanner ne e bissje sesamme geschdauchd hädd."
  },
  {
    "sentence_id": "01909",
    "text": "Awwer soo se iwwerdreiwe!"
  },
  {
    "sentence_id": "01910",
    "text": "Im Groose unn Ganse iss de Herberd doch e gudder Gnoche."
  },
  {
    "sentence_id": "01911",
    "text": "Mier hann dòò e Sord Faulenser uff der Aarwed!"
  },
  {
    "sentence_id": "01912",
    "text": "Denne muschde erschdmò jeede Morje die Hammelbään lang ziehe, dasse in die Gäng kumme."
  },
  {
    "sentence_id": "01913",
    "text": "Es Elge unn de Toomass sinn bei de Unggel gang."
  },
  {
    "sentence_id": "01914",
    "text": "Se hann gehoffd, äär kinnd ne e bissje helfe,"
  },
  {
    "sentence_id": "01915",
    "text": "weil se sisch doch jedzd wolle e Wohnung inrischde."
  },
  {
    "sentence_id": "01916",
    "text": "Awwer däär ald Gniggsagg hadd ne die Hugg vollgeblòòs."
  },
  {
    "sentence_id": "01917",
    "text": "Äär hädd frieher aa misse gugge, wie er durschkummd, hadder gesaad."
  },
  {
    "sentence_id": "01918",
    "text": "Wann isch frieher schbääder hemmkumm bin, wie isch hann solle,"
  },
  {
    "sentence_id": "01919",
    "text": "hann isch schunn im Hausgang die Schuh ausgedsòò."
  },
  {
    "sentence_id": "01920",
    "text": "Awwer isch hann kinne uffbasse, wie isch wolld, mei Mudder hadd misch geheerd."
  },
  {
    "sentence_id": "01921",
    "text": "Unn am näägschde Morje haddse mer orndlisch de Kobb gewäsch."
  },
  {
    "sentence_id": "01922",
    "text": "Frieher hann die Kinner vill Schlää gridd."
  },
  {
    "sentence_id": "01923",
    "text": "Mer kinnd menne, die Eldre hädde kä Verschdändnis gehadd fier denne Lauserde ihr Schdreische."
  },
  {
    "sentence_id": "01924",
    "text": "Ääner vun de Alde hadd se doch immer gedachdeld."
  },
  {
    "sentence_id": "01925",
    "text": "Was huggd dann eier Loodaar so dussmaa in der Egg?"
  },
  {
    "sentence_id": "01926",
    "text": "Ei, denne hannisch mòò gudd gedrasseld."
  },
  {
    "sentence_id": "01927",
    "text": "Däär iss schunn widder ohne Uffgaawe in die Schuul gang."
  },
  {
    "sentence_id": "01928",
    "text": "Wanner soo weider machd, machd sei Vadder noch Gläänhols ausem."
  },
  {
    "sentence_id": "01929",
    "text": "Es Else, wo bei der Schdadd buddsd,"
  },
  {
    "sentence_id": "01930",
    "text": "bringd immer Buddslumbe unn Buddsdseisch vun der Aarwed mid hemm."
  },
  {
    "sentence_id": "01931",
    "text": "Wenn die das merge, wird's äänes Daachs geschassd."
  },
  {
    "sentence_id": "01932",
    "text": "Dann schdehds ohne Aarwed dòò."
  },
  {
    "sentence_id": "01933",
    "text": "Wann de Mischel hemmkummd unns Esse schdehd nidd um Disch, dòò seddsds ab."
  },
  {
    "sentence_id": "01934",
    "text": "Sunschd kumme die zwei jò gudd midnanner aus, awwer beim Esse kennd däär kä Pardong."
  },
  {
    "sentence_id": "01935",
    "text": "Mei lieb Määdsche, de wirschd mer die leddschd Zeid e bissje iwwermiedisch."
  },
  {
    "sentence_id": "01936",
    "text": "Isch glaab, isch muss mò widder Hols uff disch lee'e."
  },
  {
    "sentence_id": "01937",
    "text": "Hadd sei Lääwe lang noch niggs geschaffd"
  },
  {
    "sentence_id": "01938",
    "text": "unn kummd dòhäär fer de digge Willem se manggiere!"
  },
  {
    "sentence_id": "01939",
    "text": "Demm hann isch mòò die Hoor aus de Aue gemach."
  },
  {
    "sentence_id": "01940",
    "text": "Wie de Werner vun der Monndaasch mòòl frieher hemmkumm iss wie sunschd,"
  },
  {
    "sentence_id": "01941",
    "text": "war e Kerl bei seiner Fraa."
  },
  {
    "sentence_id": "01942",
    "text": "De Werner hadd denne am Schlawiddsche geholl, ne geschiddeld unn gegrisch:"
  },
  {
    "sentence_id": "01943",
    "text": "Disch mach isch kald!"
  },
  {
    "sentence_id": "01944",
    "text": "Wenn Seins nidd midder Bollizei gedrohd hädd, isch glaab, de Werner hädd sisch vergess."
  },
  {
    "sentence_id": "01945",
    "text": "Es iss gudd, dass heid verbodd iss, dass die Lehrer die Kinner dirfe schlaan."
  },
  {
    "sentence_id": "01946",
    "text": "Die hann doch frieher die Wut an denne Glääne ausgelass,"
  },
  {
    "sentence_id": "01947",
    "text": "ne aan de Gnause geschlaa, se gepäärdsd unn geschdriedsd."
  },
  {
    "sentence_id": "01948",
    "text": "Unn wann die arme Deiwelscher dehemm ebbes gesaad hann,"
  },
  {
    "sentence_id": "01949",
    "text": "hannse vum Vadder aa noch ään aan de Wirsching gridd."
  },
  {
    "sentence_id": "01950",
    "text": "Weje irjender Gläänischkääd iss Kausche Mannee geje sei älschder Bruuder soo miseraawelisch fresch worr."
  },
  {
    "sentence_id": "01951",
    "text": "Awwer däär hadd nidd lang gefaggeld"
  },
  {
    "sentence_id": "01952",
    "text": "unn demm Roddsläffel mòò gesaad, was de Budder in Määns koschd."
  },
  {
    "sentence_id": "01953",
    "text": "Em Medzjer Kunggel sei Lehrbuuwe kinne vun demm ald Baubser e Lied singe."
  },
  {
    "sentence_id": "01954",
    "text": "Beim glännschde Fähler werre die vun demm abgeroddsd unn dsesammegeschiss, dasses nuur so rummsd."
  },
  {
    "sentence_id": "01955",
    "text": "E paar hann aa schun ään geschuss gridd."
  },
  {
    "sentence_id": "01956",
    "text": "Was hadd dann de Norberd neuerdings fier Firds im Kobb?"
  },
  {
    "sentence_id": "01957",
    "text": "Wie er uff der Kirb widder Brulljes mache wolld,"
  },
  {
    "sentence_id": "01958",
    "text": "hannem sei Freinde awwer die Zänn gezòò."
  },
  {
    "sentence_id": "01959",
    "text": "Villeischd bleibder jedzd emòò e zeidlang uffem Boddem."
  },
  {
    "sentence_id": "01960",
    "text": "Seid de Horsd aarweddsloos iss, kinne die kä groose Schbring meh mache."
  },
  {
    "sentence_id": "01961",
    "text": "Graad em Annieda sinn die Flischel geschduddsd."
  },
  {
    "sentence_id": "01962",
    "text": "Das hadd jò nuur sei Fähnscher unn Fummel im Kobb gehadd."
  },
  {
    "sentence_id": "01963",
    "text": "Hall die fresch Schniss!"
  },
  {
    "sentence_id": "01964",
    "text": "Wann de so weidermachschd, grischde mòò noch ään druff."
  },
  {
    "sentence_id": "01965",
    "text": "Millersch Karla iss e rischdisch Fliddsche worr."
  },
  {
    "sentence_id": "01966",
    "text": "Jeede Òòmend gehds schdrunnse unn kummd schbääd naachds hemm."
  },
  {
    "sentence_id": "01967",
    "text": "Neilisch hadd sei Mudders mòò orndlisch gebirschd."
  },
  {
    "sentence_id": "01968",
    "text": "Isch hanns durch drei Wänn greische geheerd."
  },
  {
    "sentence_id": "01969",
    "text": "Isch gehn gaarnimmeh gäär beis Marga uffs Geburdsdaa."
  },
  {
    "sentence_id": "01970",
    "text": "Jeed Jòhr de sellwe Ballawer."
  },
  {
    "sentence_id": "01971",
    "text": "De Theo schdubbd seim Schwòòr aan de Graache,"
  },
  {
    "sentence_id": "01972",
    "text": "unn de wääschd jò, wie däär dann reagierd."
  },
  {
    "sentence_id": "01973",
    "text": "Wie all Kinner hammer uns frieher uff de Niggelòòs gefreid."
  },
  {
    "sentence_id": "01974",
    "text": "Awwer mer hann aa vill Schiss gehadd,"
  },
  {
    "sentence_id": "01975",
    "text": "weil de Gneschd Rubbreschd manschmòò wirglisch zum Firschde waar."
  },
  {
    "sentence_id": "01976",
    "text": "Däär hadd als mid seim Schdegge uff die Glääne druffgeschlaa unn se versohld."
  },
  {
    "sentence_id": "01977",
    "text": "Oh jee, dòò hadds ofd Drääne gebb."
  },
  {
    "sentence_id": "01978",
    "text": "Was iss dann mim Schreiner?"
  },
  {
    "sentence_id": "01979",
    "text": "Hadd däär sisch noch nidd gemelld?"
  },
  {
    "sentence_id": "01980",
    "text": "Wanner nidd ball vorran machd mid demm Finschder, muschem mòòl uff die Eise schdeie."
  },
  {
    "sentence_id": "01981",
    "text": "Was mer jeede Daach in der Zeidung lääsd!"
  },
  {
    "sentence_id": "01982",
    "text": "Es wird immer schlimmer uff däär dòò Weld!"
  },
  {
    "sentence_id": "01983",
    "text": "Hadd doch ääner der Kassiererin im Subbermargd es Messer aan de Hals gehall unn gesaad:"
  },
  {
    "sentence_id": "01984",
    "text": "Isch schdesch disch ab, wann de mer kä Geld gebbschd!"
  },
  {
    "sentence_id": "01985",
    "text": "Em Glaus sei Glääner hadd widder weje der Schuul gelòò."
  },
  {
    "sentence_id": "01986",
    "text": "Dò haddem sei Vadder de Blangge versohld, dasser de näägsche Daa nidd hugge kunnd."
  },
  {
    "sentence_id": "01987",
    "text": "Ausgereschend an seiner Ooma ihrem Geburdsdaach wars Karla so fresch zu rer."
  },
  {
    "sentence_id": "01988",
    "text": "Das hadd der ald Fraa Zeisch aan de Kobb geschmiss, dasse aangefang hadd ze heile."
  },
  {
    "sentence_id": "01989",
    "text": "Awwer em Karla sei Mudder hadd demm Luuder nòòhäär die Schniss bollierd."
  },
  {
    "sentence_id": "01990",
    "text": "De Toni hadd sisch widder ebbes geleischd."
  },
  {
    "sentence_id": "01991",
    "text": "Saad däär doch in der Wirdschaffd, em Schorsch sei Älschder wäär e Schdallbääsem,"
  },
  {
    "sentence_id": "01992",
    "text": "jeed Gnoddel dääd aanem hänge bleiwe."
  },
  {
    "sentence_id": "01993",
    "text": "Unn das hadd ääner em Schorsch verdseehld."
  },
  {
    "sentence_id": "01994",
    "text": "Däär hadd villeischd gedoobd:"
  },
  {
    "sentence_id": "01995",
    "text": "Loss misch denne Dreggsagg siehn, aus demm mach isch Haggflääsch!"
  },
  {
    "sentence_id": "01996",
    "text": "Demm mach isch de Gaaraus, wann däär nommòò es Maul uffmachd!"
  },
  {
    "sentence_id": "01997",
    "text": "Wann der Lauserd sei Fäng gridd hadd, issers liebschd Kinnd."
  },
  {
    "sentence_id": "01998",
    "text": "Sei Freinde hann gemennd, es Paula wäär doch ebbes fier de Karl."
  },
  {
    "sentence_id": "01999",
    "text": "Saad däär doch:"
  },
  {
    "sentence_id": "02000",
    "text": "Heeren uff, das hadd doch e Figguur wie e franseesisch Kaffeeblesch."
  },
  {
    "sentence_id": "02001",
    "text": "Unn das hadds Paula geheerd."
  },
  {
    "sentence_id": "02202",
    "text": "Jede Morje sinn Männer mid Karre dursch die Schdròòse gefahr,"
  },
  {
    "sentence_id": "02203",
    "text": "fer die ville Leid, wo aan der Peschdelenz geschdorb ware, inzesammle."
  },
  {
    "sentence_id": "02204",
    "text": "Vòòr der Schdaddmauer ware riesische Gruuwe ausgehoob worr, wo se die Doode ningeschmiss hann."
  },
  {
    "sentence_id": "02205",
    "text": "Weil die Sammelgneschde de Auguschdien fier e Peschdleisch gehall hann,"
  },
  {
    "sentence_id": "02206",
    "text": "iss er aach uff de Karre kumm unn in die Gruub geschmiss worr."
  },
  {
    "sentence_id": "02207",
    "text": "Ma had Kalg iwwer die Leische geschdreid"
  },
  {
    "sentence_id": "02208",
    "text": "unn kunnd schbäder die nägschde Doode druffschmeise, bis die Gruub voll waar."
  },
  {
    "sentence_id": "02209",
    "text": "Irjendwann iss de Auguschdien zu sisch kumm."
  },
  {
    "sentence_id": "02210",
    "text": "Wie er gemergd had, wo er leid, hadder aangefang ze schreie"
  },
  {
    "sentence_id": "02211",
    "text": "unn laud um Dudelsagg ze schbiele, bis ne Leid geheerd hann."
  },
  {
    "sentence_id": "02212",
    "text": "Die hann ne aus der Gruub geholl, unn so warer geredd."
  },
  {
    "sentence_id": "02213",
    "text": "Ob die Geschischd dò wòhr iss?"
  },
  {
    "sentence_id": "02214",
    "text": "Wääs ma's?"
  },
  {
    "sentence_id": "02215",
    "text": "Mei Kolleeschin Elfriede war die Gòòd vun so me sies glään Druddschelsche."
  },
  {
    "sentence_id": "02216",
    "text": "Wie vill Kinner, wo aanfange ze schwäddze, kund's noch nidd all Buchschdaawe saan."
  },
  {
    "sentence_id": "02217",
    "text": "Fers s had's e d genomm."
  },
  {
    "sentence_id": "02218",
    "text": "Wasser war also Wadder."
  },
  {
    "sentence_id": "02219",
    "text": "Es Elfriede war seiner Mama ihr beschd Freindin unn iss offd bei ne gewähn,"
  },
  {
    "sentence_id": "02220",
    "text": "fer mimm Glään ze schbiele unn mid der Mama ze schbròòche."
  },
  {
    "sentence_id": "02221",
    "text": "Äämòòl hann's Kind unn die Tande im Wohnzimmer Billerbiescher geguggd,"
  },
  {
    "sentence_id": "02222",
    "text": "unn die Mama iss in die Kisch fer Kaffee ze koche."
  },
  {
    "sentence_id": "02223",
    "text": "Die Gòòd had de Ehrgeiz gepaggd, se wolld unbedingd, dass das Glään Wasser saan kinnd."
  },
  {
    "sentence_id": "02224",
    "text": "Also had ze aangefang middem ze iewe."
  },
  {
    "sentence_id": "02225",
    "text": "Saa mòòl wassss!"
  },
  {
    "sentence_id": "02226",
    "text": "Das Glään had's e paar Mòòl nòògesaad,"
  },
  {
    "sentence_id": "02227",
    "text": "bis am Enn sogaar gans deidlisch das Word Wasser aus seinem Meilsche kumm iss."
  },
  {
    "sentence_id": "02228",
    "text": "Jedzd geh in die Kisch unn saa:"
  },
  {
    "sentence_id": "02229",
    "text": "Mama, gebb mer bidde Wasser."
  },
  {
    "sentence_id": "02230",
    "text": "Das glään Luudersche guggd's Elfriede e bissje zweifelnd vun der Seid aan unn saad:"
  },
  {
    "sentence_id": "02231",
    "text": "Oh, Tande Friedelgòòd, Wadder tamm mer delberd holle!"
  },
  {
    "sentence_id": "02232",
    "text": "Das wäs isch alles vun meim Vadder, der wo mers verzehld had."
  },
  {
    "sentence_id": "02233",
    "text": "Es erschd Kind vun meine Eldre war e Määde."
  },
  {
    "sentence_id": "02234",
    "text": "Dòmòls hann die meischde Männer sisch e Buub gewinschd,"
  },
  {
    "sentence_id": "02235",
    "text": "fer e Schdammhalder se hann, wo de Name widder e Generazion weiderdraan kunnd."
  },
  {
    "sentence_id": "02236",
    "text": "Neindsehnhunnerdfinfedreisisch sinn in unsrer Nòberschafd lauder Buuwe uff die Weld kumm."
  },
  {
    "sentence_id": "02237",
    "text": "Das, had mei Vadder gemennd, wär e gudd Zeische,"
  },
  {
    "sentence_id": "02238",
    "text": "unn mei Eldre hann sich dabber nommòò ebbes Gläänes beschdelld."
  },
  {
    "sentence_id": "02239",
    "text": "Nò nein Monaad, im Mai neindsehnhunnerdseggsedreisisch, bin isch dann dògewään,"
  },
  {
    "sentence_id": "02240",
    "text": "e gesunder Brogge vun iwwer achd Pund."
  },
  {
    "sentence_id": "02241",
    "text": "Awwer....."
  },
  {
    "sentence_id": "02242",
    "text": "e Määde!."
  },
  {
    "sentence_id": "02243",
    "text": "Weil mer jò frieher, wann e Fraa in annere Umschdänn war, nidd gewussd had,"
  },
  {
    "sentence_id": "02244",
    "text": "ob's e Buub odder e Määde wird, hann die Eldre odder die Famillje misse zwei Name aussuche."
  },
  {
    "sentence_id": "02245",
    "text": "Das war garnidd so schwäär:"
  },
  {
    "sentence_id": "02246",
    "text": "Die Buuwe sinn nòm Ooba, Vadder, Padd odder me Heilische genennd worr,"
  },
  {
    "sentence_id": "02247",
    "text": "die Määde grad so nò der Ooma, Mudder, Gòòd òdder nò rer heilisch Fraa."
  },
  {
    "sentence_id": "02248",
    "text": "Awwer nidd so bei meim Vadder."
  },
  {
    "sentence_id": "02249",
    "text": "Der had sisch in der Zeid fier zwei Fraue begeischderd:"
  },
  {
    "sentence_id": "02250",
    "text": "Das ään war die Kolleraduursängerin Erna Sack,"
  },
  {
    "sentence_id": "02251",
    "text": "die wo er jò nuur am Radjo heere kunnd."
  },
  {
    "sentence_id": "02252",
    "text": "Unn wann se gesung had, hadder laud verkinnischd:"
  },
  {
    "sentence_id": "02253",
    "text": "Sinn ruisch unn heere, Sagge Ihrs singd!"
  },
  {
    "sentence_id": "02254",
    "text": "Das anner waar e Schbordskanoon, wo Christl Cranz gehiesch had."
  },
  {
    "sentence_id": "02255",
    "text": "Die had bei de olymbische Winderschbiele neindsehnhunnerdseggsedreisisch in Garmisch-Partenkirchen e Golmedallje fer Deidschland geholl."
  },
  {
    "sentence_id": "02256",
    "text": "Bei de Rebordaasche had mei Vadder es Ohr gans nah am Radjo gehad,"
  },
  {
    "sentence_id": "02257",
    "text": "dass er jò nix verbassd, wie das deidsche Määde so gudd Schie gelaaf iss."
  },
  {
    "sentence_id": "02258",
    "text": "Fer ihn war glaar:"
  },
  {
    "sentence_id": "02259",
    "text": "Wanns e Määde wird, heischds Christel."
  },
  {
    "sentence_id": "02260",
    "text": "Meiner Mudder had de Name aa gudd gefall unn mir aach."
  },
  {
    "sentence_id": "02261",
    "text": "Wie isch neilisch ausem Haus bin, siehn isch zwei Fraaleid dò schdehn,"
  },
  {
    "sentence_id": "02262",
    "text": "wo sisch graad unnerhall hann."
  },
  {
    "sentence_id": "02263",
    "text": "Wie isch aane vòrbei bin, heer isch, wie die ään zu der anner saad:"
  },
  {
    "sentence_id": "02264",
    "text": "Um goddes Wille, das därf isch Meinem nidd uff de Disch schdelle."
  },
  {
    "sentence_id": "02265",
    "text": "Dò hadds bei mier im Kobb aangefang se rumoore."
  },
  {
    "sentence_id": "02266",
    "text": "Jò, de Mann war frieher dehemm die Haubdpersoon."
  },
  {
    "sentence_id": "02267",
    "text": "Er hadd geschaffd unns Geld verdiend, das wo die Fraue ausgenn hann."
  },
  {
    "sentence_id": "02268",
    "text": "Die hanns dehemm jò gudd gehadd, hann nidd misse uff die Aarwed."
  },
  {
    "sentence_id": "02269",
    "text": "Se hann nuur misse buddze, wäsche, es Feier schiere,"
  },
  {
    "sentence_id": "02270",
    "text": "inkaafe, nähe, koche, fligge, die Kinner groos ziehe unn, unn, unn ..."
  },
  {
    "sentence_id": "02271",
    "text": "De Vadder had nuur das vòr sisch geschdelld gridd,"
  },
  {
    "sentence_id": "02272",
    "text": "was er wolld unn was er gär gess had."
  },
  {
    "sentence_id": "02273",
    "text": "Er had aach's greeschde Schdigg Fleisch gridd."
  },
  {
    "sentence_id": "02274",
    "text": "Es hann als Sache um Disch geschdann, die wo die Kinner gaarnidd gewolld hann."
  },
  {
    "sentence_id": "02275",
    "text": "Was hann die se heere gridd?"
  },
  {
    "sentence_id": "02276",
    "text": "Es wird gess, was uffem Disch schdehd!"
  },
  {
    "sentence_id": "02277",
    "text": "Dò isses naddierlisch nidd ausgeblieb, dass isch an mei eie Kindhääd gedengd hann."
  },
  {
    "sentence_id": "02278",
    "text": "Hääring unn Kääs kunnd isch iwwerhaubd nidd esse."
  },
  {
    "sentence_id": "02279",
    "text": "Das mid de Hääring iss so e Geschischd fer sisch."
  },
  {
    "sentence_id": "02280",
    "text": "Die hadd mer bei der Leismanns im glääne Laade unne am Egge kaaf."
  },
  {
    "sentence_id": "02281",
    "text": "Dord hadd nääwe der Theek e Holsfass geschdann,"
  },
  {
    "sentence_id": "02282",
    "text": "wo die Hääring in rer drieb Salsbrieh gelää hann."
  },
  {
    "sentence_id": "02283",
    "text": "Die Häring, wo mer kaafe wolld, hadd das ald Fraasche mid rer Holszang erausgeholl"
  },
  {
    "sentence_id": "02284",
    "text": "unn in Zeidungsbabier gewiggeld."
  },
  {
    "sentence_id": "02285",
    "text": "Iwwerischens waare die Hääring dòmòòls nidd deier,"
  },
  {
    "sentence_id": "02286",
    "text": "nidd wie heid, wo se schun zu de Deligadesse geheere."
  },
  {
    "sentence_id": "02287",
    "text": "Dehemm hann se dann erschmòò misse gewässerd werre."
  },
  {
    "sentence_id": "02288",
    "text": "Die Ooma hadd se in so e owaal, emmalierd Wäschschissel geleed"
  },
  {
    "sentence_id": "02289",
    "text": "unn Wasser druff geschudd, das wo immer mòò geweggseld worr iss."
  },
  {
    "sentence_id": "02290",
    "text": "Die Schissel hadd dann uffem Boddem unnerm Schbielschdään geschdann,"
  },
  {
    "sentence_id": "02291",
    "text": "e Deggel hadd die jò känner gehad."
  },
  {
    "sentence_id": "02292",
    "text": "Wann isch mei Hänn gewäsch odder Wasser geholl hann,"
  },
  {
    "sentence_id": "02293",
    "text": "hammisch die bleede Viehscher mid ihre driewe Aue aangegloddzd,"
  },
  {
    "sentence_id": "02294",
    "text": "dass es misch rischdisch gegrusseld hadd."
  },
  {
    "sentence_id": "02295",
    "text": "Wann die Wasserkuur se Enn waar, sinn die Fisch gebuddzd worr."
  },
  {
    "sentence_id": "02296",
    "text": "Mid me Gneifsche in der Hand hadd die Ooma sisch draangemach."
  },
  {
    "sentence_id": "02297",
    "text": "Die gliddschische Kerlscher hann uff Zeidungsbabier gelää,"
  },
  {
    "sentence_id": "02298",
    "text": "unn die Ooma had ne die Beisch uffgeschnied unn alles Innewenzische rausgeholl,"
  },
  {
    "sentence_id": "02299",
    "text": "die Käbb unn Schwäns abgeschnied unn se so zereschd gemach,"
  },
  {
    "sentence_id": "02300",
    "text": "wie se dennòò ingeleed genn sinn."
  },
  {
    "sentence_id": "02301",
    "text": "Das Ganse war e eeglisch, schdingisch Aarwed."
  },
  {
    "sentence_id": "02302",
    "text": "Wann die Ooma mers Schnissje gewäsch hadd unn's mid demm Hääringsduuch,"
  },
  {
    "sentence_id": "02303",
    "text": "wo se sisch selwer die Hänn draan abgebuddzd hadd,"
  },
  {
    "sentence_id": "02304",
    "text": "drugge gemach hadd, hann isch ball aangefang se wurgse."
  },
  {
    "sentence_id": "02305",
    "text": "Isch hann jò mei Ooma aarisch gäär gehadd,"
  },
  {
    "sentence_id": "02306",
    "text": "awwer an demm Daach kunnd isch ihr Hänn nidd riesche."
  },
  {
    "sentence_id": "02307",
    "text": "Wunnerd mer sisch dò, dass isch kä Hääring esse kunnd?"
  },
  {
    "sentence_id": "02308",
    "text": "Mim Kääs iss mers graad so gang."
  },
  {
    "sentence_id": "02309",
    "text": "Fer misch e bissje se ärjere, hadd mei Vadder mer beim Esse die Kääseglogg unner die Naas gehall"
  },
  {
    "sentence_id": "02310",
    "text": "unn de Deggel e bissje gehoob."
  },
  {
    "sentence_id": "02311",
    "text": "Was dò vun demm Schdingerd eraus kumm iss, hadd mier die Luschd am Kääsesse geholl."
  },
  {
    "sentence_id": "02312",
    "text": "Unn's hadd noch so zwei schdingische Sache genn:"
  },
  {
    "sentence_id": "02313",
    "text": "Saure Bohne unn Sauergraud."
  },
  {
    "sentence_id": "02314",
    "text": "Die waare geschnibbeld unn gehowweld in Sals ingeleed in groose Schdäändibbe,"
  },
  {
    "sentence_id": "02315",
    "text": "die wo in der Wäschkisch geschdann hann."
  },
  {
    "sentence_id": "02316",
    "text": "Uffem Gemies hadd e Holsdeggel gelää, wo e schwäärer Schdään druff waar,"
  },
  {
    "sentence_id": "02317",
    "text": "fers Graud unn die Bohne feschd sesammesedrigge."
  },
  {
    "sentence_id": "02318",
    "text": "Unn das Zeisch hadd alsmò misse abgewäsch werre."
  },
  {
    "sentence_id": "02319",
    "text": "Aan denne Daache hadd's im ganse Haus firschderlisch geschdungg."
  },
  {
    "sentence_id": "02320",
    "text": "Awwer wann's Gemies gekochd waar, waar's gaarnimmeh so schlimm, unn isch kunnd's esse."
  },
  {
    "sentence_id": "02321",
    "text": "Gezwung hann misch mei Eldre zu gaarnix."
  },
  {
    "sentence_id": "02322",
    "text": "Es waar jò immer ebbes um Disch, wo mer sisch draan sadd esse kunnd."
  },
  {
    "sentence_id": "02323",
    "text": "Schdadd um Disch kinnd mer aa saan im Haus ."
  },
  {
    "sentence_id": "02324",
    "text": "Mei Eldrehaus hadd drei Eddaasche gehadd."
  },
  {
    "sentence_id": "02325",
    "text": "Unne hann Ooma unn Ooba gewohnd, in der erschd Eddaasch mier,"
  },
  {
    "sentence_id": "02326",
    "text": "unn owwe waar die Wohnung vun der Tande unnem Unggel."
  },
  {
    "sentence_id": "02327",
    "text": "Die Tande waar mei Groostande, weil se die Schweschder vun meiner Ooma waar."
  },
  {
    "sentence_id": "02328",
    "text": "Fange mer unne aan:"
  },
  {
    "sentence_id": "02329",
    "text": "Bei der Ooma hadd um zwelf es Esse um Disch geschdann,"
  },
  {
    "sentence_id": "02330",
    "text": "weil de Ooba, der wo selbschdännischer Schlossermääschder waar, um zwelf Middaa gemach hadd."
  },
  {
    "sentence_id": "02331",
    "text": "Mei Vadder iss so um halb ään hemm kumm."
  },
  {
    "sentence_id": "02332",
    "text": "Er waar Inscheneer uff der Hidd unn hadd zwei Schdunne Middaaspaus gehadd."
  },
  {
    "sentence_id": "02333",
    "text": "Mier hann um vierdel vòòr ään gess."
  },
  {
    "sentence_id": "02334",
    "text": "De Unggel waar Määschder uff der Hidd unn iss nò der Friehschischd um zwei Uhr hemm kumm,"
  },
  {
    "sentence_id": "02335",
    "text": "wo die Tande dann aa es Esse ferdisch gehadd hadd."
  },
  {
    "sentence_id": "02336",
    "text": "Fier uns Kinner waar das e fein Sach,"
  },
  {
    "sentence_id": "02337",
    "text": "mier kunnde uns aussuuche, wo mer esse wollde."
  },
  {
    "sentence_id": "02338",
    "text": "Odder mer hann uns an jeedem Disch es Beschde rausgepiggd."
  },
  {
    "sentence_id": "02339",
    "text": "Wanns zum Beischbiel bei der Tande Subb unn Waffle gebb hadd unn bei der Ooma Pannekuuche,"
  },
  {
    "sentence_id": "02340",
    "text": "dann waar doch glaar, wo mier an demm Daach gess hann."
  },
  {
    "sentence_id": "02341",
    "text": "Weil mier dehemm kä exdra Schbielzimmer gehadd hann,"
  },
  {
    "sentence_id": "02342",
    "text": "ware mer, wann's nidd graad Heigawwele geräänd hadd, immer draus uff der Gass odder bei uns"
  },
  {
    "sentence_id": "02343",
    "text": "odder in der Nòhberschafd im Hoof odder Gaarde."
  },
  {
    "sentence_id": "02344",
    "text": "Unn das hadd Hunger gebb!"
  },
  {
    "sentence_id": "02345",
    "text": "Dò hann isch bei der Ooma geglingeld,"
  },
  {
    "sentence_id": "02346",
    "text": "unn die hadd mer dann in der Kisch e Schmier gemachd."
  },
  {
    "sentence_id": "02347",
    "text": "Vum groose runde Brood, wo se sisch aan de Bauch gedriggd hadd,"
  },
  {
    "sentence_id": "02348",
    "text": "hadd se e orndlisch Scheib abgeschnied unn Budder unn Siesschmier druff geschdrisch."
  },
  {
    "sentence_id": "02349",
    "text": "Awwer dann iss nochs Beschde kumm."
  },
  {
    "sentence_id": "02350",
    "text": "Die Milsch, wo se morjens kaaf gehadd hadd, waar jo schun abgekochd."
  },
  {
    "sentence_id": "02351",
    "text": "Nòòm Kaldwerre waar uff der Milsch dann e diggi, rahmisch Haud."
  },
  {
    "sentence_id": "02352",
    "text": "Unn die Haud iss dann noch uff mei Schmier kumm - hm!"
  },
  {
    "sentence_id": "02353",
    "text": "das waar e Gedischd!"
  },
  {
    "sentence_id": "02354",
    "text": "De Samschdaa waar aa so gans nò meinem Geschmagg."
  },
  {
    "sentence_id": "02355",
    "text": "Dò iss näämisch de Kuuche fer de Sunndaa gebagg worr."
  },
  {
    "sentence_id": "02356",
    "text": "Mei Mudder waar meh fer de Rierkuuche unn de Mirwedeischkuuche zuschdännisch,"
  },
  {
    "sentence_id": "02357",
    "text": "die Ooma fer de Heebkuuche."
  },
  {
    "sentence_id": "02358",
    "text": "Wann se de Deisch uff die Blecher verdääld gehadd hadd,"
  },
  {
    "sentence_id": "02359",
    "text": "waar immer noch e glään bissje vum Heebdeisch iwwrisch."
  },
  {
    "sentence_id": "02360",
    "text": "Denne hadd se uff e flach Blech gedriggd, mid de Fingere Delle ningemach,"
  },
  {
    "sentence_id": "02361",
    "text": "wo se dann mid diggem Sauerrahm gefilld hadd."
  },
  {
    "sentence_id": "02362",
    "text": "Zeleddschd iss noch Zugger unn Zimmd driwwergeschdreid worr, unn dann - ab in de Oowe."
  },
  {
    "sentence_id": "02363",
    "text": "Wanner nòòm Bagge graad abgekiehld waar, durfde mer denne Rahmkuuche gleisch esse."
  },
  {
    "sentence_id": "02364",
    "text": "Unn das anneme Samschdaa!"
  },
  {
    "sentence_id": "02365",
    "text": "Das waar e Feschd!"
  },
  {
    "sentence_id": "02366",
    "text": "Am schbääde Nòòmiddaa simmer dann gebaad worr."
  },
  {
    "sentence_id": "02367",
    "text": "Ääner vun de Männer hadd schun beizeide unnerm Wäschkessel in der Wäschkisch Feier gemach gehadd"
  },
  {
    "sentence_id": "02368",
    "text": "fers Baadewasser heis se mache."
  },
  {
    "sentence_id": "02369",
    "text": "Mid Äämere isses dann in e lang Zinggbidd geschudd worr,"
  },
  {
    "sentence_id": "02370",
    "text": "wo all, wo im Haus gewohnd hann, nòenanner drin gebaad hann."
  },
  {
    "sentence_id": "02371",
    "text": "Mid gewäschne Hòòr, in frische Schlòòfaanziesch unn Baademändelscher driwwer"
  },
  {
    "sentence_id": "02372",
    "text": "hann mier Kinner dann bei der Ooma uffem Schässlong hinnerm Kischedisch gehuggd"
  },
  {
    "sentence_id": "02373",
    "text": "unn uffs Oomdesse gewaard."
  },
  {
    "sentence_id": "02374",
    "text": "De Pefferminztee hadd so fein geroch,"
  },
  {
    "sentence_id": "02375",
    "text": "kä Wunner, der waar jò ausem Gaarde, im Summer frisch, im Winder gedruggeld."
  },
  {
    "sentence_id": "02376",
    "text": "Dezu hadds frische Wegg vum Bägger Stähly gebb,"
  },
  {
    "sentence_id": "02377",
    "text": "der wo die am schbääde Nòòmiddaa noch frisch gebagg hadd."
  },
  {
    "sentence_id": "02378",
    "text": "Unn Wiener hadds genn,"
  },
  {
    "sentence_id": "02379",
    "text": "die wo de Ooba kurz vòòrhäär beim Medzjer Kramer heis ausem Kessel kaafe kunnd."
  },
  {
    "sentence_id": "02380",
    "text": "In der Ooma ihrer Kisch waars immer mollisch waarm."
  },
  {
    "sentence_id": "02381",
    "text": "Se hann am Brand nidd brauche se schbaare,"
  },
  {
    "sentence_id": "02382",
    "text": "de Ooba hadd jò vun der Gruub sei Debuddaadskohle gridd."
  },
  {
    "sentence_id": "02383",
    "text": "Also mier isses in demm Dreifamilljehaus doch rischdisch gudd gang."
  },
  {
    "sentence_id": "02384",
    "text": "Vun weje:"
  },
  {
    "sentence_id": "02385",
    "text": "Es wird gess, was uff de Disch kummd!"
  },
  {
    "sentence_id": "02386",
    "text": "Iwwer die Zeid nòòm Griesch, wo isch dann zehn Jòhr ald waar,"
  },
  {
    "sentence_id": "02387",
    "text": "hädd isch das alles soo nimmeh schreiwe kinne."
  },
  {
    "sentence_id": "02388",
    "text": "Wammer als erlääbd, wie Kinner sisch wie glääne Tiranne ufffiehre, kinnd ma schummò dengge:"
  },
  {
    "sentence_id": "02389",
    "text": "E Glabbs uff de Hinnere dääd demm vielleischd nix schaade."
  },
  {
    "sentence_id": "02390",
    "text": "Awwer was frieher dò abgang iss, därf isch garnidd draan dengge."
  },
  {
    "sentence_id": "02391",
    "text": "Fer jeed bissje sinn die Glääne unn die junge Leid geschlaa worr."
  },
  {
    "sentence_id": "02392",
    "text": "Mer kinnd menne,"
  },
  {
    "sentence_id": "02393",
    "text": "dass die Alde aa ofd ihr eije Raasch aan de Schwache ausgeloss hann."
  },
  {
    "sentence_id": "02394",
    "text": "In der Schuul hadd de Lehrer die Buuwe, wo sisch nidd geschiggd hann,"
  },
  {
    "sentence_id": "02395",
    "text": "iwwer die Bangg geleed unn ne die Buggs schdramm gezòò."
  },
  {
    "sentence_id": "02396",
    "text": "Middem Schdegge hadder ne dann de Hinnere versòhld."
  },
  {
    "sentence_id": "02397",
    "text": "Dehemm hadd kääner gesaad, dass er Seng gridd hadd,"
  },
  {
    "sentence_id": "02398",
    "text": "vòr lauder Angschd, er wird se nommòò fange."
  },
  {
    "sentence_id": "02399",
    "text": "Bei de Hausuffgaawe hadd die Mudder immer geguggd,"
  },
  {
    "sentence_id": "02400",
    "text": "ob die Kinner scheen unn rischdisch schreiwe unn orndlisch reschne duun."
  },
  {
    "sentence_id": "02401",
    "text": "Wehe, wann das nidd soo war."
  },
  {
    "sentence_id": "02402",
    "text": "Dò hann se ään in die Leiskaul gridd,"
  },
  {
    "sentence_id": "02403",
    "text": "dass ne de Kobb ball uff die Taafel gefall iss."
  },
  {
    "sentence_id": "02404",
    "text": "Die Määde hannse als aan de Birschde geholl unn gezòò,"
  },
  {
    "sentence_id": "02405",
    "text": "dass die Hòòr beinäggschd ausgang sinn."
  },
  {
    "sentence_id": "02406",
    "text": "Wann ääner vun de Pänns daachsiwwer ebbes aangeschdelld hadd, hadd die Mudder gedrohd:"
  },
  {
    "sentence_id": "02407",
    "text": "Waard nuur, wann dei Vadder hemm kummd, grische dei Fäng!"
  },
  {
    "sentence_id": "02408",
    "text": "Der wird disch mò orndlisch versòhle."
  },
  {
    "sentence_id": "02409",
    "text": "Besunnersch weh hadds gedaan, wann der Ald de Rieme ausgezòò hadd"
  },
  {
    "sentence_id": "02410",
    "text": "unn demm aarm Kerlsche demid de Blaggische verdrasseld hadd."
  },
  {
    "sentence_id": "02411",
    "text": "Wann die Junge gewaachd hann, de Alde baddsische Andworde se genn,"
  },
  {
    "sentence_id": "02412",
    "text": "hann se gans scheen die Schniss bollierd gridd."
  },
  {
    "sentence_id": "02413",
    "text": "Die Allerglännschde hann jò noch kä Wix gridd,"
  },
  {
    "sentence_id": "02414",
    "text": "denne hadd mer, wann se vor lauder Jähzorn nidd uffgeheerd hann se greische odder aan ebbes gang sinn,"
  },
  {
    "sentence_id": "02415",
    "text": "wo se nidd durfde, nuur aangedrohd:"
  },
  {
    "sentence_id": "02416",
    "text": "Wann de jedzd nidd uffheerschd, grische gleisch es Äärschelsche gedäddscheld, odder:"
  },
  {
    "sentence_id": "02417",
    "text": "Gleisch grissche mò es Breedsche versòhld!"
  },
  {
    "sentence_id": "02418",
    "text": "In unsrer Nòhberschaffd war die Wergschdadd vunne me Glembner."
  },
  {
    "sentence_id": "02419",
    "text": "Dò hann die aarme Lehrbuuwe als ebbes se heere unn se schbiere gridd,"
  },
  {
    "sentence_id": "02420",
    "text": "wann em Gesell odder em Määschder ebbes nidd gebassd hadd."
  },
  {
    "sentence_id": "02421",
    "text": "Mier hanns niwwer bis bei uns geheerd:"
  },
  {
    "sentence_id": "02422",
    "text": "Wann das nòmmòò bassierd, mach isch disch e Kobb kirzer,"
  },
  {
    "sentence_id": "02423",
    "text": "isch mach der de Gruzze runner,"
  },
  {
    "sentence_id": "02424",
    "text": "grisch gleisch mò ään aan de Deez, de Gnause, de Gewwel,"
  },
  {
    "sentence_id": "02425",
    "text": "de Wirsching, de Schwolles, die Birn,"
  },
  {
    "sentence_id": "02426",
    "text": "die Rieb, uff de Deggel usw…"
  },
  {
    "sentence_id": "02427",
    "text": "Manschmòò sinn die Kerlscher geschwaard worr, dass se ball nimmeh laafe kunnde."
  },
  {
    "sentence_id": "02428",
    "text": "Vun soome alde Zängger hannse verzehld,"
  },
  {
    "sentence_id": "02429",
    "text": "dass er in der Wirdschafd mid jedem Grach gridd, der wo annerer Meinung war."
  },
  {
    "sentence_id": "02430",
    "text": "Demm hadder dann uffs Maul geschlaa"
  },
  {
    "sentence_id": "02431",
    "text": "un denòò iwwerall noch schdolz verzehld, wie er demm die Zänn bollierd hädd."
  },
  {
    "sentence_id": "02432",
    "text": "Heid isses jò Godd sei Dangg verbodd, die Kinner se schlaan,"
  },
  {
    "sentence_id": "02433",
    "text": "obwohls immer noch Famillje gebbd, wo die Glääne genähd unn gedachdeld werre."
  },
  {
    "sentence_id": "02434",
    "text": "Awwer die Schieler unn Lehrlinge brauche sisch das heidsedaachs nimmeh gefalle se losse."
  },
  {
    "sentence_id": "02435",
    "text": "Wie hadds neilisch bei uns uff der Schdròòs widder ausgesiehn!"
  },
  {
    "sentence_id": "02436",
    "text": "Dò blagge se schdoosweis Zeidunge unn Reglaamedseisch vòòr die Dier,"
  },
  {
    "sentence_id": "02437",
    "text": "de Wind verdäälds dann uffem Drodwaar unn der Schdròòs."
  },
  {
    "sentence_id": "02438",
    "text": "Wanns dann aa noch räänd, kinne ner eisch die Sauerei vòrschdelle."
  },
  {
    "sentence_id": "02439",
    "text": "Unn kääner heebd ebbes uff."
  },
  {
    "sentence_id": "02440",
    "text": "Ferwas bedsahle mier dann Schdròòsereinischung?"
  },
  {
    "sentence_id": "02441",
    "text": "Solle dies doch mache."
  },
  {
    "sentence_id": "02442",
    "text": "So dengge doch die Leid."
  },
  {
    "sentence_id": "02443",
    "text": "Frieher hadd so e Zeidung e rischdischer Wäärd gehadd."
  },
  {
    "sentence_id": "02444",
    "text": "Mei Eldre hann se abonnierd gehadd unn gleisch morjens gelääs."
  },
  {
    "sentence_id": "02445",
    "text": "Dann isse nunner gedraa worr bei die Ooma unn de Ooba,"
  },
  {
    "sentence_id": "02446",
    "text": "die wo se dann Nòòmiddaas gelääs hann…"
  },
  {
    "sentence_id": "02447",
    "text": "Äämòòl in der Wuch hadd de Vadder odder de Ooba die Zeidungsseide zesammegefalld"
  },
  {
    "sentence_id": "02448",
    "text": "unn mimm Saggmesser in Schdigge geschnidd, so groos wie e Poschdkard."
  },
  {
    "sentence_id": "02449",
    "text": "Die Zeddele sinn dann an e Haage im Gloo gehängd worr."
  },
  {
    "sentence_id": "02450",
    "text": "Bevòòr mers benuddsd hadd, hadd mers Babbier zwische de Hänn geriwweld,"
  },
  {
    "sentence_id": "02451",
    "text": "weils dann weischer worr iss."
  },
  {
    "sentence_id": "02452",
    "text": "Jeede Morje hadd die Ooma es Feier misse aanmache,"
  },
  {
    "sentence_id": "02453",
    "text": "aach im Summer, weil se jò umm Oowe gekochd hadd."
  },
  {
    "sentence_id": "02454",
    "text": "Dò hadd se Zeidungsbabbier zesammegegrumbeld"
  },
  {
    "sentence_id": "02455",
    "text": "unn unner das glään Feierhols geleed, das wo se dann mim Figgsfeier aangemach hadd."
  },
  {
    "sentence_id": "02456",
    "text": "Wanns im Winder aarisch kald waar,"
  },
  {
    "sentence_id": "02457",
    "text": "haddse òòmens e Briggedd digg in e feischd Zeidung gewiggeld unn in de Oowe geleed."
  },
  {
    "sentence_id": "02458",
    "text": "Dann waar morjens noch so vill Gluud dòò, dass die Kisch e glään bissje iwwerschlaa waar"
  },
  {
    "sentence_id": "02459",
    "text": "unns Feier schnell widder gebrennd hadd, wannse Kohle uffgeleed hadd."
  },
  {
    "sentence_id": "02460",
    "text": "Es hadd Leid gebb, die hann selwer ihr Briggedds gemach - aus Zeidungsbabbier!"
  },
  {
    "sentence_id": "02461",
    "text": "Das hadd mer se'erschd nass gemachd unn dann isses gans feschd zesammegedriggd unn gebressd worr."
  },
  {
    "sentence_id": "02462",
    "text": "Gedruggend hadd der haarde Glumbe dann lang es Feier im Oowe gehall."
  },
  {
    "sentence_id": "02463",
    "text": "Äämòòl am Daach iss die Oowebladd gebuddsd worr,"
  },
  {
    "sentence_id": "02464",
    "text": "de'erschd mid Oowebudds, dann mid e bissje Ruus vum Oowe."
  },
  {
    "sentence_id": "02465",
    "text": "Deleddschd iss die Bladd mid Zeidungsbabbier bollierd worr."
  },
  {
    "sentence_id": "02466",
    "text": "Aach nòòm Finschderbuddse hann die Fraue die Scheiwe mid Zeidung blangg gerieb."
  },
  {
    "sentence_id": "02467",
    "text": "Wann de Ooba sisch beim Rassiere e bissje geschnidd hadd,"
  },
  {
    "sentence_id": "02468",
    "text": "hadder e gans glään Schnibbelsche Zeidung abgeriss unn uff das Bluudsdräbbsche gedriggd"
  },
  {
    "sentence_id": "02469",
    "text": "unn dord gelass, bis es nimmeh gebluud hadd."
  },
  {
    "sentence_id": "02470",
    "text": "Nòòm Griesch hadd mei Vader e Moddoorrad gehadd fer uff die Hidd se fahre."
  },
  {
    "sentence_id": "02471",
    "text": "Zwische Hemd unn Pulloower hadder e digg Laach Zeidunge geleed."
  },
  {
    "sentence_id": "02472",
    "text": "Das hadd ge'e de kalde Wind scheen waarm gehall."
  },
  {
    "sentence_id": "02473",
    "text": "In der Zeid dòòmòòls sinn vill Männer aus der Gefangenschafd hemm kumm,"
  },
  {
    "sentence_id": "02474",
    "text": "abgemaacherd bis uff die Gnoche."
  },
  {
    "sentence_id": "02475",
    "text": "Weil nidd nuur die Glääder nimmeh gebassd hann, aach die Hied se groos waare,"
  },
  {
    "sentence_id": "02476",
    "text": "hannse mid Zeidunge widder e gudd Leesung gefunn."
  },
  {
    "sentence_id": "02477",
    "text": "Es Zeidungsbabier iss dsu me lange Schdreife gefalld worr,"
  },
  {
    "sentence_id": "02478",
    "text": "denne wo mer inne um de Huudrand rumgeleed hadd."
  },
  {
    "sentence_id": "02479",
    "text": "Dòòdursch waar de Huud dann glääner."
  },
  {
    "sentence_id": "02480",
    "text": "Das iss aach so gemach worr,"
  },
  {
    "sentence_id": "02481",
    "text": "wenn ääner e Huud geerbd hadd, wo em se groos waar."
  },
  {
    "sentence_id": "02482",
    "text": "Das Zeidungsbabbier, wo die Schischdebroode ingewiggeld worr sinn,"
  },
  {
    "sentence_id": "02483",
    "text": "iss nidd furdgeworf worr, wanns fleggisch odder feddisch waar."
  },
  {
    "sentence_id": "02484",
    "text": "Fer Feier se mache hadd mers jò noch kinne holle."
  },
  {
    "sentence_id": "02485",
    "text": "Mer hann jò nuur ään paar Schuh gehadd fier im Winder,"
  },
  {
    "sentence_id": "02486",
    "text": "unn die sinn ofd im Schnee unn Rään nass worr,"
  },
  {
    "sentence_id": "02487",
    "text": "nidd nuur ause, aach inne, weils Ledder nidd wasserdischd waar."
  },
  {
    "sentence_id": "02488",
    "text": "Mer hadd se dann mid Zeidungsbabbier ausgeschdobbd unn nääwe de Oowe geschdelld,"
  },
  {
    "sentence_id": "02489",
    "text": "am näägschde Daach hadd mer se jò widder misse aanduun."
  },
  {
    "sentence_id": "02490",
    "text": "De'erschd hann die druggene Schuh awwer mid Schuhwiggs misse gebuddsd werre."
  },
  {
    "sentence_id": "02491",
    "text": "Ufferer Zeidung naddierlisch."
  },
  {
    "sentence_id": "02492",
    "text": "Iwwerhaubd hadd mer bei all meeschlische Aarwede Zeidung unnergeleed,"
  },
  {
    "sentence_id": "02493",
    "text": "fer de Disch odder de Boddem se schoone."
  },
  {
    "sentence_id": "02494",
    "text": "Was hadds als dursch die Finschdre unn Diere gedsòò!"
  },
  {
    "sentence_id": "02495",
    "text": "Mid Zeidungsbabbier kunnd mer die Riddse dsuuschdobbe."
  },
  {
    "sentence_id": "02496",
    "text": "Am Òòmend, wenn die Aarwed geschaffd waar,"
  },
  {
    "sentence_id": "02497",
    "text": "hann die Alde sisch kinne e bissje uff die Gaardebangg hugge."
  },
  {
    "sentence_id": "02498",
    "text": "Ofd hann se sisch e Zeidung unner de Hinnere geleed,"
  },
  {
    "sentence_id": "02499",
    "text": "weil die Bängg kald odder feischd waare."
  },
  {
    "sentence_id": "02500",
    "text": "Aach mier Kinner kunnde mid Zeidunge ebbes aanfange."
  },
  {
    "sentence_id": "02501",
    "text": "Hied hammer demid fallde kinne."
  },
  {
    "sentence_id": "02602",
    "text": "Es guggd uff de Wegger - ään Uhr!"
  },
  {
    "sentence_id": "02603",
    "text": "Wenn de jedds Ebbes saaschd, gebbds Ballawer."
  },
  {
    "sentence_id": "02604",
    "text": "Mach, wie wann de schlòòfe däädschd."
  },
  {
    "sentence_id": "02605",
    "text": "Äär iss ins Bedd gefall, hadd die Sää aangeworf unn aangefang, de hallwe Wald umsemache."
  },
  {
    "sentence_id": "02606",
    "text": "De annere Daach, wie er widder uff die Bään kumm iss, hadder gans scheinheilisch: Gemorje, mei Schadds\" gesaad."
  },
  {
    "sentence_id": "02607",
    "text": "Unn ääs:"
  },
  {
    "sentence_id": "02608",
    "text": "Wann bische dann heid Naachd hemm kumm?"
  },
  {
    "sentence_id": "02609",
    "text": "Was heischd dò heid Naachd?"
  },
  {
    "sentence_id": "02610",
    "text": "Es waar Zehn Uhr!"
  },
  {
    "sentence_id": "02611",
    "text": "De haschd schunn so scheen geschlòòf, isch wolld disch nidd wach mache."
  },
  {
    "sentence_id": "02612",
    "text": "Awwer Ääs:"
  },
  {
    "sentence_id": "02613",
    "text": "Verzehl mer doch kä Schduss!"
  },
  {
    "sentence_id": "02614",
    "text": "Es waar ään Uhr!"
  },
  {
    "sentence_id": "02615",
    "text": "Kurz bevòòr de hemm kumm bischd, hadd die Kirscheuhr ään Uhr geschlaa!"
  },
  {
    "sentence_id": "02616",
    "text": "Äär:"
  },
  {
    "sentence_id": "02617",
    "text": "Jòò, fer disch schlaad se aa noch die Null!"
  },
  {
    "sentence_id": "02618",
    "text": "Es war am erschde rechdich scheene Daach noom Winder on emme varäände März."
  },
  {
    "sentence_id": "02619",
    "text": "Aach de Guschdav konnd denne Sonneschdrahle nedd widderschdehn."
  },
  {
    "sentence_id": "02620",
    "text": "Er hadd sei Zeidung geholl,"
  },
  {
    "sentence_id": "02621",
    "text": "sich unne am Päädsche off die nei Bank gehuggd on gelääs."
  },
  {
    "sentence_id": "02622",
    "text": "Ab on zu, wenn em drodds da Brill die Aue aangefang hann wehzeduun,"
  },
  {
    "sentence_id": "02623",
    "text": "hadda e Paus gemach."
  },
  {
    "sentence_id": "02624",
    "text": "In ääner von denne Bildungspause sidda e Ähmedds,"
  },
  {
    "sentence_id": "02625",
    "text": "die vom Gaade hinnedraan off de Wääch gedribbeld es."
  },
  {
    "sentence_id": "02626",
    "text": "Mei lieb Dierche, brummelda so foor sich hin, das doo es awwer gefährlich."
  },
  {
    "sentence_id": "02627",
    "text": "Wie leichd kennd doch jemand komme on dich dooddrääde."
  },
  {
    "sentence_id": "02628",
    "text": "Odder doohinne die, medd dem Kennerwäänche, kennd dich iwwerfahre."
  },
  {
    "sentence_id": "02629",
    "text": "Dass so e Dierche äänfach kä Ahnung hadd, wie gefährlichs offem Wääch es,"
  },
  {
    "sentence_id": "02630",
    "text": "vor allem, wemma so glään es."
  },
  {
    "sentence_id": "02631",
    "text": "Die Ähmedds es awwer emmer weider gelaaf."
  },
  {
    "sentence_id": "02632",
    "text": "Nedd gradaus off die anner Seid, nää, so em Ziggzagg,"
  },
  {
    "sentence_id": "02633",
    "text": "emmer hin on her, als werd se was suche."
  },
  {
    "sentence_id": "02634",
    "text": "De Guschdav hadda noch e bissje zugeguggd on dann widder gebrummeld:"
  },
  {
    "sentence_id": "02635",
    "text": "Domm Dierche, doo fennschde doch niggs, on die mem Kennerwäänche kommd tadsächlich doorewwer."
  },
  {
    "sentence_id": "02636",
    "text": "Dann siehds schlechd aus foor dich."
  },
  {
    "sentence_id": "02637",
    "text": "Komm, ich gänn da e klääner Schubbs,"
  },
  {
    "sentence_id": "02638",
    "text": "dass de widder en de Gaade zereggflieschd, wo de herkomm beschd."
  },
  {
    "sentence_id": "02639",
    "text": "Dann hadda die Zeidung zesammegerolld"
  },
  {
    "sentence_id": "02640",
    "text": "on wolld die Ähmedds meddemme leichde Schlaach, so wie ma e Golfball schlaad, zeregg en de Gaade schubbse."
  },
  {
    "sentence_id": "02641",
    "text": "Irndwie muss awwer doobei ebbes nedd geschdimmd hann,"
  },
  {
    "sentence_id": "02642",
    "text": "weil sich doodenoo die Ähmedds nemmeh beweed on dood off de Vabundschdään gelää hadd."
  },
  {
    "sentence_id": "02643",
    "text": "De Guschdav hadd se noch e Zeidlang betrachd, dann de Kobb gescheddeld on gebrummeld:"
  },
  {
    "sentence_id": "02644",
    "text": "Siehschde, du domm Dierche, ich hann joo gleich gesaad, dasses doo om Wääch gefährlich es!"
  },
  {
    "sentence_id": "02645",
    "text": "Mei liewer Mann, iss das e Hidds!"
  },
  {
    "sentence_id": "02646",
    "text": "Am Kirgeler Weiher iss Hoochbedrieb."
  },
  {
    "sentence_id": "02647",
    "text": "Isch hann graad noch es leddschd schaddisch Bläddsje funn, nääwer drei äldere Herre."
  },
  {
    "sentence_id": "02648",
    "text": "Däär Ään siehd aus wie e Broffeed,"
  },
  {
    "sentence_id": "02649",
    "text": "däär Anner wie es Rumbelschdilsje"
  },
  {
    "sentence_id": "02650",
    "text": "unn däär Dridd wie mei Pälser Unggel."
  },
  {
    "sentence_id": "02651",
    "text": "So aarisch freindlisch hann die misch nidd aangeguggd."
  },
  {
    "sentence_id": "02652",
    "text": "Isch binn jò aa kää jung Määde meh."
  },
  {
    "sentence_id": "02653",
    "text": "Wohl odder iwwel muss isch mer denne ihr Geschbrääsch aanheere."
  },
  {
    "sentence_id": "02654",
    "text": "Saamò, wivvel Uhr isses dann?"
  },
  {
    "sentence_id": "02655",
    "text": "fròòd de Broffeed."
  },
  {
    "sentence_id": "02656",
    "text": "Es Rumbelschdilsje:"
  },
  {
    "sentence_id": "02657",
    "text": "Ei es iss finf Minnudde nòò kalde Erbse."
  },
  {
    "sentence_id": "02658",
    "text": "Duu Schbinner!"
  },
  {
    "sentence_id": "02659",
    "text": "saad de Broffeed, saa mer doch mò, wivvel Uhr dass de hasch?"
  },
  {
    "sentence_id": "02660",
    "text": "Es Rumbelschdilsje mid doodernschdem Gesischd:"
  },
  {
    "sentence_id": "02661",
    "text": "Ei dehemm hann isch e Wanduhr unn e Schdanduhr,"
  },
  {
    "sentence_id": "02662",
    "text": "unn isch hann aa noch e Schdobbuhr unn aa noch e Sagguhr vun meim Uuruurgroosvadder."
  },
  {
    "sentence_id": "02663",
    "text": "Jòò, saad de Pälser Unggel, isch hann gesiehn, wie sei Fraa mid der Schdobbuhr die Schdrimb geschdobbd hadd,"
  },
  {
    "sentence_id": "02664",
    "text": "weil se es Schdobb-Ei nidd kunnd finne."
  },
  {
    "sentence_id": "02665",
    "text": "Ihr sinn Owwerschbinner, saad de Broffeed,"
  },
  {
    "sentence_id": "02666",
    "text": "aanscheins iss eier Uhr bei de närrische finf Minnudde hänge blieb."
  },
  {
    "sentence_id": "02667",
    "text": "Wanner mer nidd wolle saan, wie schbääd dasses iss, dann lossens schdehn!"
  },
  {
    "sentence_id": "02668",
    "text": "Kumm, sei nidd gleisch ingeschnabbd, saad de Unggel, isch saan ders jeddser."
  },
  {
    "sentence_id": "02669",
    "text": "Es iss gans genau fuffdsehn Minnudde vòòr virdel vòòr."
  },
  {
    "sentence_id": "02670",
    "text": "De Broffeed tibbd sisch aan die Schdirn:"
  },
  {
    "sentence_id": "02671",
    "text": "Isch glaab wirglisch, ihr hann e Sunneschdisch."
  },
  {
    "sentence_id": "02672",
    "text": "Die Sunn hadd eisch eier bissje Hirn verbrennd."
  },
  {
    "sentence_id": "02673",
    "text": "Kammer wirglisch kääner saan, wie schbääd dass es iss?"
  },
  {
    "sentence_id": "02674",
    "text": "Dseid, dass de disch besserschd, saad es Rumbelschdilsje."
  },
  {
    "sentence_id": "02675",
    "text": "Aan deiner Schdell gäng isch misch nidd veraarsche losse,"
  },
  {
    "sentence_id": "02676",
    "text": "mennd de Unggel, selbschd iss de Mann:"
  },
  {
    "sentence_id": "02677",
    "text": "Suuch der dswei Schdegge unn bau der e Sunneuhr!"
  },
  {
    "sentence_id": "02678",
    "text": "Unn dann bäädschde immer scheen dsum Peedruss,"
  },
  {
    "sentence_id": "02679",
    "text": "dasser kää Wälgscher aan de Himmel kumme lossd - bischd jò e fromm Kerlsche."
  },
  {
    "sentence_id": "02680",
    "text": "Isch wääs noch e anner Middel, saad es Rumbelschdilsje,"
  },
  {
    "sentence_id": "02681",
    "text": "falls die Sunn emò nidd solld scheine."
  },
  {
    "sentence_id": "02682",
    "text": "Dann suuchschde der e verbliehder Beddsääscher..."
  },
  {
    "sentence_id": "02683",
    "text": "äh..."
  },
  {
    "sentence_id": "02684",
    "text": "Leewedsahn, wolld isch saan..."
  },
  {
    "sentence_id": "02685",
    "text": "also die Fedderscher vun dääre Puuschdebluum, die muschde fordblòòse."
  },
  {
    "sentence_id": "02686",
    "text": "Unn dòòdebei muschde dsähle, bis känns meh draan iss."
  },
  {
    "sentence_id": "02687",
    "text": "Unn soo vill Mòò, wie de geblòòs haschd, so vill Uhr isses dann."
  },
  {
    "sentence_id": "02688",
    "text": "Ei gudd , saad de Broffeed, kannschd mer das Kunschdschdigg jò mò vòòrmache."
  },
  {
    "sentence_id": "02689",
    "text": "Warrum dann?"
  },
  {
    "sentence_id": "02690",
    "text": "saad es Rumbelschdilsje, isch hann jò e Uhr, isch wääs jò, was es geschlaa hadd."
  },
  {
    "sentence_id": "02691",
    "text": "Aanscheins wääsches jò doch nidd, mennd de Broffeed, sunsch gängschde mers jò saan."
  },
  {
    "sentence_id": "02692",
    "text": "Unn jeddsde gehd däär Broffeed dsem Gääeaangriff gääe das Rumbelschdilsje iwwer:"
  },
  {
    "sentence_id": "02693",
    "text": "Aanscheins gehd die broddsisch Dswiwwel,"
  },
  {
    "sentence_id": "02694",
    "text": "wo de dòò am Aarm haschd, die gehd scheins nòòm Moond,"
  },
  {
    "sentence_id": "02695",
    "text": "ei jòò, das iss soo e Subber-Aschdronnaude-Uhr."
  },
  {
    "sentence_id": "02696",
    "text": "Odder se gehd nòòm Pandhaus."
  },
  {
    "sentence_id": "02697",
    "text": "Es Rumbelschdilsje lossd sisch nidd aus der Ruh bringe:"
  },
  {
    "sentence_id": "02698",
    "text": "Nää, die gehd nidd nòòm Moond."
  },
  {
    "sentence_id": "02699",
    "text": "Unn die gehd aa nidd nòòm Pandhaus;"
  },
  {
    "sentence_id": "02700",
    "text": "die hann isch heid mòòrje nämmlisch erschd nòò unsrer Eieruhr gerischd;"
  },
  {
    "sentence_id": "02701",
    "text": "uff däär waars genau halwer voll."
  },
  {
    "sentence_id": "02802",
    "text": "Bischd kumm mit nix unn gehschd mit nix!"
  },
  {
    "sentence_id": "02803",
    "text": "Vielleicht bleibd dann ähner schdehn, do wo ich leie"
  },
  {
    "sentence_id": "02804",
    "text": "und denkt zerrick, wie ich so oft zerrick gedenkt hann!"
  },
  {
    "sentence_id": "02805",
    "text": "Dehämm, männ' isch, wär dord, wo isch, wenn's mei Härd midde iwwer'm Bagge nimmeh dudd,"
  },
  {
    "sentence_id": "02806",
    "text": "äänfach fròòe kann, ob má jemand mei Abbelkuche ferdischbaggd."
  },
  {
    "sentence_id": "02807",
    "text": "So weid, so gudd."
  },
  {
    "sentence_id": "02808",
    "text": "Awwer dòò gebbd's jedz Leid, die saan, das hädd' isch abgekääsd vum Helga Schneider."
  },
  {
    "sentence_id": "02809",
    "text": "Gaanidd wòhr!"
  },
  {
    "sentence_id": "02810",
    "text": "Ääs had nämlisch geschwädzd vun Queddschekuche."
  },
  {
    "sentence_id": "02811",
    "text": "Unn isch kumme gans allään unn ohne fremdi Hilf uff Abbelkuche."
  },
  {
    "sentence_id": "02812",
    "text": "Unn de Reschd vum Gedischd?"
  },
  {
    "sentence_id": "02813",
    "text": "Gudd, das genn' isch zu, der stammd vum Helga, Word firr Word."
  },
  {
    "sentence_id": "02814",
    "text": "Awwer isch hann doch de denkbaa beschde Grund, das abseschreiwe."
  },
  {
    "sentence_id": "02815",
    "text": "Weil, das muss doch jeder zugenn:"
  },
  {
    "sentence_id": "02816",
    "text": "Scheener wie ääs das gesaad had, kam' má's hald wirklisch nidd saan."
  },
  {
    "sentence_id": "02817",
    "text": "Gardienebreddischd fier e verdrähder Massigg!"
  },
  {
    "sentence_id": "02818",
    "text": "Wer glaabschd duu dann, dassde bischd?"
  },
  {
    "sentence_id": "02819",
    "text": "Gugg häär, wann dei Vadder mid dier schwäddsd!"
  },
  {
    "sentence_id": "02820",
    "text": "Mennschde, duu kännschd dier alles erlauwe?"
  },
  {
    "sentence_id": "02821",
    "text": "De haschds doch noch vun der leddschd Wuch im Sals leie!"
  },
  {
    "sentence_id": "02822",
    "text": "Saa mer niggs!"
  },
  {
    "sentence_id": "02823",
    "text": "Hugg disch mò graad hin!"
  },
  {
    "sentence_id": "02824",
    "text": "Sollang duu dei Fies dòò unner de Disch schdellschd, haschde dse parriere, merg der das!"
  },
  {
    "sentence_id": "02825",
    "text": "Haschde kää Aanschdand?"
  },
  {
    "sentence_id": "02826",
    "text": "Dò dsiehe mier hie mò annere Seide uff, so wòhr isch dei Babbe sinn!"
  },
  {
    "sentence_id": "02827",
    "text": "Wääschde nidd, was sisch geheerd?"
  },
  {
    "sentence_id": "02828",
    "text": "Dò saan isch niggs meh, wann isch so ebbes siehn."
  },
  {
    "sentence_id": "02829",
    "text": "Das iss jò schlimmer als die Bolledsei erlaubd!"
  },
  {
    "sentence_id": "02830",
    "text": "Muss isch dier alles dreimòòl saan?"
  },
  {
    "sentence_id": "02831",
    "text": "Reischd äämòò nidd?"
  },
  {
    "sentence_id": "02832",
    "text": "Kannschde mier das mò vergliggere?"
  },
  {
    "sentence_id": "02833",
    "text": "Was bischd duu danne fier e Gweerdreiwer?"
  },
  {
    "sentence_id": "02834",
    "text": "Dei Meggesjer kannschde dier mò abschmingge!"
  },
  {
    "sentence_id": "02835",
    "text": "Woo soll das noch hinfiehre mid deine Schberrensjer, saa mier das mò?"
  },
  {
    "sentence_id": "02836",
    "text": "Was soll dann aus dier mò genn?"
  },
  {
    "sentence_id": "02837",
    "text": "Dumm gebòòr unn niggs dedsuu gelehrd, so isses!"
  },
  {
    "sentence_id": "02838",
    "text": "Mid dier iss jò gaar kää graad Fuhr dse fahre, nidd heid unn nidd mòòrje!"
  },
  {
    "sentence_id": "02839",
    "text": "Fòòds nidd rum!"
  },
  {
    "sentence_id": "02840",
    "text": "Vun dier hann isch de Blaan im Sagg:"
  },
  {
    "sentence_id": "02841",
    "text": "De bischd nidd hinne wie vòòre!"
  },
  {
    "sentence_id": "02842",
    "text": "Raffschd die Schdään, woo annere schmeise solle unn schdibbelschd annere noch uff!"
  },
  {
    "sentence_id": "02843",
    "text": "So ebbes kennd mer jò!"
  },
  {
    "sentence_id": "02844",
    "text": "Wann duu die Schniss uffmachschd, isses schunn gelòò!"
  },
  {
    "sentence_id": "02845",
    "text": "Kumm mer nuur jò nidd so, duu verdrähder Massigg!"
  },
  {
    "sentence_id": "02846",
    "text": "Isch kenn disch inne- unn auswensisch."
  },
  {
    "sentence_id": "02847",
    "text": "Duu haschds fauschddigg hinner de Läffele, das wääs jeeder, kumm geh ford!"
  },
  {
    "sentence_id": "02848",
    "text": "Brauchschd disch nidd dse verschdelle, isch kenn mei Leid!"
  },
  {
    "sentence_id": "02849",
    "text": "Gischder noch ään Kobb unn ään Aarsch, heid verkaddsbalsche se sisch wie die Kesselfligger."
  },
  {
    "sentence_id": "02850",
    "text": "Unn duu bischd middemang debei."
  },
  {
    "sentence_id": "02851",
    "text": "Wannde so weidermachschd, grischde mò Wasser in die Subb geschudd"
  },
  {
    "sentence_id": "02852",
    "text": "unn gehschd òòmends baarfuus ins Bedd."
  },
  {
    "sentence_id": "02853",
    "text": "Hugg disch graad!"
  },
  {
    "sentence_id": "02854",
    "text": "Dò fähle mier die Worde!"
  },
  {
    "sentence_id": "02855",
    "text": "Mennschde wirglisch, mid denne Fissemaddendscher gäädsche bei mier weid kumme?"
  },
  {
    "sentence_id": "02856",
    "text": "Im Lääwe nidd!"
  },
  {
    "sentence_id": "02857",
    "text": "Dò haschde disch awwer gewaldisch verhoob."
  },
  {
    "sentence_id": "02858",
    "text": "Duu machschd doch nuur all Leid schdruwwelisch mid deine Faggse, duu glääner Laddserooner."
  },
  {
    "sentence_id": "02859",
    "text": "Dier mach isch mò die Hòòr aus de Aue, mei Gneschdsche."
  },
  {
    "sentence_id": "02860",
    "text": "Dò muschde frieher uffschdehn fier mier neie Grimmasse beidsebringe."
  },
  {
    "sentence_id": "02861",
    "text": "Owwe hui, unne fui, wann mer disch nuur aanguggd, kennd mer die gans Kaard!"
  },
  {
    "sentence_id": "02862",
    "text": "Saa mer niggs, verschwinn in deim Dsimmer unn besser disch erschd mò!"
  },
  {
    "sentence_id": "02863",
    "text": "De leddschde Sunnebluumepuddsche draad mer de Nòòmiddaach ins Haus."
  },
  {
    "sentence_id": "02864",
    "text": "De Summer duud e bissje diefer ruddsche, gääd gäär es leddschde Obschd abluddsche."
  },
  {
    "sentence_id": "02865",
    "text": "Mid Schaddefingre holld die Sunn weid aus."
  },
  {
    "sentence_id": "02866",
    "text": "Die Beede waarde als schunn uff de Schbaade."
  },
  {
    "sentence_id": "02867",
    "text": "Die roode Äbbel genn awwei gebliggd,"
  },
  {
    "sentence_id": "02868",
    "text": "woo dann so mansche glääne Maade geschdeerd genn in de Resserwaade"
  },
  {
    "sentence_id": "02869",
    "text": "unn in die Wüüschde genn geschiggd."
  },
  {
    "sentence_id": "02870",
    "text": "Mer huggd de Middaach manschmò draus, es kälsd unn duuschderd òòmends frieh."
  },
  {
    "sentence_id": "02871",
    "text": "Verdsòò hadd sisch die Griggelmaus, de wilde Wind feeschd Blädder rund ums Haus"
  },
  {
    "sentence_id": "02872",
    "text": "unn schdille Daache sinn nuur noch gelieh."
  },
  {
    "sentence_id": "02873",
    "text": "Dò wääs mer dann, es kummd die Dseid, woo mer die Heidsung heeher drääd."
  },
  {
    "sentence_id": "02874",
    "text": "Wann Maardiensdaach iss nimmeh weid, gebbd naachds die Landschafd weis verschneid"
  },
  {
    "sentence_id": "02875",
    "text": "unns Jòhr iss dann aach schnell Vergangehääd."
  },
  {
    "sentence_id": "02876",
    "text": "Mer simmelierd fier sisch elään, was aus der Dseid soll genn."
  },
  {
    "sentence_id": "02877",
    "text": "Das ganse Wedder unn de Rään, mer schbierds soggaar bis in die Bään,"
  },
  {
    "sentence_id": "02878",
    "text": "am Enn find all das figgs sei Enn."
  },
  {
    "sentence_id": "02879",
    "text": "Sunndach is."
  },
  {
    "sentence_id": "02880",
    "text": "De Klään gebbt wach."
  },
  {
    "sentence_id": "02881",
    "text": "Hammer heit nit Mudderdach?"
  },
  {
    "sentence_id": "02882",
    "text": "Simmelierd er, halb im Schloof."
  },
  {
    "sentence_id": "02883",
    "text": "Hädd isch faschd vergess, ich Schoof!"
  },
  {
    "sentence_id": "02884",
    "text": "Was jetzt mache, wo mer fähld for was ze kaafe jo es Geld?"
  },
  {
    "sentence_id": "02885",
    "text": "Zwar hadder schun so e Bedrach gespart gehatt for Mudderdach."
  },
  {
    "sentence_id": "02886",
    "text": "Immerhin schun Dreimargzehn;"
  },
  {
    "sentence_id": "02887",
    "text": "kunnd awwer doch nit widderschdehn"
  },
  {
    "sentence_id": "02888",
    "text": "un is an die Bud gelaaf, hat sich dofier Schnääges kaaf."
  },
  {
    "sentence_id": "02889",
    "text": "Un jetzt schlaad em sei Gewisse."
  },
  {
    "sentence_id": "02890",
    "text": "Ebbes wird er mache misse!"
  },
  {
    "sentence_id": "02891",
    "text": "Kann sei Mama nit enttäusche, doch was kaafe - muss er streische."
  },
  {
    "sentence_id": "02892",
    "text": "Außerdem is Sunndachsruh, un all Läde hann jo zu."
  },
  {
    "sentence_id": "02893",
    "text": "Also muss er an was dengge, was nix koschd, for 'rer ze schengge."
  },
  {
    "sentence_id": "02894",
    "text": "Blume hädd 'sch 'rer gääre genn, wäre nit verkehrt gewään, awwer koschde was im Lade."
  },
  {
    "sentence_id": "02895",
    "text": "Lääder hammer aa kä Gaade,"
  },
  {
    "sentence_id": "02896",
    "text": "un schdribbe bei de Nachbarschleid macht meh Ärjer als wie Freid."
  },
  {
    "sentence_id": "02897",
    "text": "Jetzt gebbt's eng."
  },
  {
    "sentence_id": "02898",
    "text": "Moment mol halt!"
  },
  {
    "sentence_id": "02899",
    "text": "For was hammer dann de Wald?"
  },
  {
    "sentence_id": "02900",
    "text": "Do schdehn Schdreischer, nit ze zähle, voller Bliede, quiddegääle."
  },
  {
    "sentence_id": "02901",
    "text": "Un gääl is jo ihr Lieblingsfarb!"
  },
  {
    "sentence_id": "02902",
    "text": "Do bresch isch e paar Äschdscher ab."
  },
  {
    "sentence_id": "02903",
    "text": "Mensch, das is jo die Idee!"
  },
  {
    "sentence_id": "02904",
    "text": "Awweile awwer ab un jee!"
  },
  {
    "sentence_id": "02905",
    "text": "Schlubbt in sei Klääder wie e Watz, un aus der Dier mit äänem Satz!"
  },
  {
    "sentence_id": "02906",
    "text": "Breschd im Wald e digger Putsche Bremme."
  },
  {
    "sentence_id": "02907",
    "text": "Ei, wie dud das flutsche!"
  },
  {
    "sentence_id": "02908",
    "text": "Es gebbt jo aach allmählich Zeit, die Kirscheglogg hat neun geleit."
  },
  {
    "sentence_id": "02909",
    "text": "Sei Mama dud schun 's Friehschdigg rischde, un er will noch e Versje dischde."
  },
  {
    "sentence_id": "02910",
    "text": "Un er schafft's!"
  },
  {
    "sentence_id": "02911",
    "text": "Dehemm im Flur schmeißd er sich in Posidur."
  },
  {
    "sentence_id": "02912",
    "text": "Mama, gradelier der aach herzlich zu deim Mudderdach!"
  },
  {
    "sentence_id": "02913",
    "text": "Un dobei macht der klään Schlawiener vor der Mama scheen sei Diener"
  },
  {
    "sentence_id": "02914",
    "text": "un kisst 'rer, nit grad elegant, e bissje toobisch halt, die Hand."
  },
  {
    "sentence_id": "02915",
    "text": "Wie e dressierder klääner Aff, un sei Mama is ganz baff."
  },
  {
    "sentence_id": "02916",
    "text": "Nää, wie machsch du das so scheen!"
  },
  {
    "sentence_id": "02917",
    "text": "Sie kritt sich nimmeh, losst sich gehn."
  },
  {
    "sentence_id": "02918",
    "text": "Dräänefeischd verschwimmt ihr Bligg,"
  },
  {
    "sentence_id": "02919",
    "text": "sie bad sich in ihrm Muddergligg un heild vor Riehrung Rutz un Wasser."
  },
  {
    "sentence_id": "02920",
    "text": "Ihr Tascheduch gebbt immer nasser."
  },
  {
    "sentence_id": "02921",
    "text": "Sie driggt de Klään dann voller Luschd mitsamt de Bremme an ihr Bruschd."
  },
  {
    "sentence_id": "02922",
    "text": "Jetzt gugg mol do, der Klään, wie schlau;"
  },
  {
    "sentence_id": "02923",
    "text": "klaud er mer freschwegg die Schau, denggt sei Babba un guggt scheel."
  },
  {
    "sentence_id": "02924",
    "text": "Ich schengg e Blus 'rer, quiddegääl un deier for ihr Mudderdach,"
  },
  {
    "sentence_id": "02925",
    "text": "bei mir gebbt kä Geschiss gemach, un der Freggerd do, der linke, schafft's mit Bremme -"
  },
  {
    "sentence_id": "02926",
    "text": "wo noch schdingge!"
  },
  {
    "sentence_id": "02927",
    "text": "Novembernäwwel."
  },
  {
    "sentence_id": "02928",
    "text": "Gròò Degg iwwerm Land. Verschdobbeld die scheen Naduur unn fressd die Faarwe."
  },
  {
    "sentence_id": "02929",
    "text": "Verschluggd es hell Sunnelischd, leid mer manschmòò um Gemied."
  },
  {
    "sentence_id": "02930",
    "text": "Am Finschder huckt mei klääni Grott un brutschelt Säfebloose;"
  },
  {
    "sentence_id": "02931",
    "text": "Die flieje bis zum liewe Gott, die klääne wie die große."
  },
  {
    "sentence_id": "02932",
    "text": "Guck doch die dick, die wo dort fliet, die wo zum Kirchturm drillert"
  },
  {
    "sentence_id": "02933",
    "text": "un wie e scheenes Kinnerlied in bunde Farwe schillert!"
  },
  {
    "sentence_id": "02934",
    "text": "Du mennscht, die fliet zum liewe Gott?"
  },
  {
    "sentence_id": "02935",
    "text": "Ach Kind, die Richdung hat se, doch bloost der Wind heit viel zu flott,"
  },
  {
    "sentence_id": "02936",
    "text": "der bringt se gleich zum Blatze ..."
  },
  {
    "sentence_id": "02937",
    "text": "Doch dreescht dich mit uns Große, Kind, mir hann de selwe Kummer,"
  },
  {
    "sentence_id": "02938",
    "text": "aach uns blatzt mancher Wunsch im Wind als Säfebloose-Nummer."
  },
  {
    "sentence_id": "02939",
    "text": "Dann greift ma mit der Hand zum Hals voll Driebsinn un versauert;"
  },
  {
    "sentence_id": "02940",
    "text": "Bloß dass es bei uns Große als e bißje länger dauert."
  },
  {
    "sentence_id": "02941",
    "text": "Doch ännert sich die Menschheit nie, wie Kinner sinn die Große:"
  },
  {
    "sentence_id": "02942",
    "text": "Ma tunkt de Schdrohhalm in die Brieh, bloost immer neie Bloose ..."
  },
  {
    "sentence_id": "02943",
    "text": "Bschd!"
  },
  {
    "sentence_id": "02944",
    "text": "Schdill, ihr Kinner, hallen Ruh!"
  },
  {
    "sentence_id": "02945",
    "text": "Sei schdill, du klähner Schdumbe!"
  },
  {
    "sentence_id": "02946",
    "text": "Die Modder machd die Aue zu un will e bissje gumbe."
  },
  {
    "sentence_id": "02947",
    "text": "Aweile hat se noch geschdriggd do an dem Kinnerschdrimpsche."
  },
  {
    "sentence_id": "02948",
    "text": "Un guck, schon is se ingeniggd un hald e klänes Gimbsche."
  },
  {
    "sentence_id": "02949",
    "text": "Frieh war se widder offgewähn wie jede Alldahsmorje."
  },
  {
    "sentence_id": "02950",
    "text": "Un hann die annere noch känn Bähn, hat sie schon nix wie Sorje."
  },
  {
    "sentence_id": "02951",
    "text": "O'm Disch dämpt längschd die Kaffeekann un 's Frieschdigg schdehd gewärdisch,"
  },
  {
    "sentence_id": "02952",
    "text": "bis dass de Vadder offgeschdann un sich zum Dienschd machd ferdisch."
  },
  {
    "sentence_id": "02953",
    "text": "Die Kinnerscher, die warm geschdeggd in ihre weische Kisse,"
  },
  {
    "sentence_id": "02954",
    "text": "die gäwwe mit 'me Kuss geweggd, wann in die Schul se misse."
  },
  {
    "sentence_id": "02955",
    "text": "Erschd gäbbd die Schnuhd 'ne noch gewäschd, die Hoor gekämmd,"
  },
  {
    "sentence_id": "02956",
    "text": "die Gruwwele, ihr Broot geschnied, ihr Durschd geleschd,"
  },
  {
    "sentence_id": "02957",
    "text": "eh dass se weider schdruwwele."
  },
  {
    "sentence_id": "02958",
    "text": "Droff huschd se wie de Wind durch 's Haus un boddsd, und schdehd am Bräder"
  },
  {
    "sentence_id": "02959",
    "text": "und kochd, und wäschd die Wäsch noch aus un nähd de Kinner Kläder."
  },
  {
    "sentence_id": "02960",
    "text": "Ball is se dord, ball is se do, wer annerschd soll 's aach mache?"
  },
  {
    "sentence_id": "02961",
    "text": "bis in die Naachd."
  },
  {
    "sentence_id": "02962",
    "text": "Un drodds der Ploh, wie kann se frehlisch lache!"
  },
  {
    "sentence_id": "02963",
    "text": "Bschd!"
  },
  {
    "sentence_id": "02964",
    "text": "Schdill ihr Kinner, hallen Ruh!"
  },
  {
    "sentence_id": "02965",
    "text": "Bisch de schdill, du klähner Ragger!"
  },
  {
    "sentence_id": "02966",
    "text": "Die Modder hat die Aue zu un is doch sonschd do wagger!"
  },
  {
    "sentence_id": "02967",
    "text": "Grad ehwe hat se noch geschdriggd do an dem Kinnerschdrimbsche,"
  },
  {
    "sentence_id": "02968",
    "text": "un schon, schon is se ingeniggd."
  },
  {
    "sentence_id": "02969",
    "text": "Komm, gunne ma 'ra das Gimbsche!"
  },
  {
    "sentence_id": "02970",
    "text": "Der arme Michel, e Baureknecht,"
  },
  {
    "sentence_id": "02971",
    "text": "wo sei ganzes Läwe schlecht und recht geschaffd hat,"
  },
  {
    "sentence_id": "02972",
    "text": "un sich abgeblohd von morjens bis omens, in Mieh un Not"
  },
  {
    "sentence_id": "02973",
    "text": "un nix gewunn hat all die Johr wie e krommer Buggel un graue Hoor,"
  },
  {
    "sentence_id": "02974",
    "text": "is endlich so weit un zum Sterwe bereit."
  },
  {
    "sentence_id": "02975",
    "text": "Der Paschdor kommt, heerd sei Beischd un machd em Michel's Gewisse leicht."
  },
  {
    "sentence_id": "02976",
    "text": "Er macht 'ne ferdisch vor die läddschd Räs,"
  },
  {
    "sentence_id": "02977",
    "text": "von der wo noch kähner sereggkomm is, so vill ma wähs."
  },
  {
    "sentence_id": "02978",
    "text": "Michel, sahd er, for dich is ma nedd bang!"
  },
  {
    "sentence_id": "02979",
    "text": "Du haschd doch dei ganzes Läwe lang als gudder Knecht dei Flischd gedohn."
  },
  {
    "sentence_id": "02980",
    "text": "Dofor kreschde aach jetzt dei Lohn."
  },
  {
    "sentence_id": "02981",
    "text": "Mach in Friede die Aue zu, geh in Goddes Name in die ewisch Ruh!"
  },
  {
    "sentence_id": "02982",
    "text": "Do guggd de Michel ne traurisch ahn:"
  },
  {
    "sentence_id": "02983",
    "text": "Verzeihung, Herr Paschdor, do glaaw ich nedd drahn."
  },
  {
    "sentence_id": "02984",
    "text": "Ruh gäbbds for mich aach do owwe nedd."
  },
  {
    "sentence_id": "02985",
    "text": "Schaffe muss ich sicher nommohl von frieh bis spät, Morjens heischds:"
  },
  {
    "sentence_id": "02986",
    "text": "Michel, off un heiz die Sonn!"
  },
  {
    "sentence_id": "02987",
    "text": "Omends:"
  },
  {
    "sentence_id": "02988",
    "text": "Michel, bodds die Sterne, dass se leischde in die Ferne!"
  },
  {
    "sentence_id": "02989",
    "text": "Damit sich kähner kann beschwere, muss ich aach die Milch-Strooß kehre."
  },
  {
    "sentence_id": "02990",
    "text": "Ich siehn's komme, leider, geht das de ganze Daach so weiter:"
  },
  {
    "sentence_id": "02991",
    "text": "Michel, häng de Mond eraus!"
  },
  {
    "sentence_id": "02992",
    "text": "Michel, blooss dene Stern do aus!"
  },
  {
    "sentence_id": "02993",
    "text": "Michel, loss rähne!"
  },
  {
    "sentence_id": "02994",
    "text": "Michel loss schneeje!"
  },
  {
    "sentence_id": "02995",
    "text": "Michel, loss jetzt e Lifdche wehe!"
  },
  {
    "sentence_id": "02996",
    "text": "Michel, laaf un spring eronner!"
  },
  {
    "sentence_id": "02997",
    "text": "Michel, bring Sturm un Donner!"
  },
  {
    "sentence_id": "02998",
    "text": "Michel, loss krache!"
  },
  {
    "sentence_id": "02999",
    "text": "Michel, loss blitze!"
  },
  {
    "sentence_id": "03000",
    "text": "Michel, du muschd noch de Donnerkeil spitze!"
  },
  {
    "sentence_id": "03001",
    "text": "O Herr Paschdor, 's bleibt sich gleich,"
  },
  {
    "sentence_id": "03002",
    "text": "ob ich off da Welt bin oder im Himmelreich."
  },
  {
    "sentence_id": "03003",
    "text": "Schaffe muss ich immerzu."
  },
  {
    "sentence_id": "03004",
    "text": "Ich armer Michel kriehn kä Ruh ."
  },
  {
    "sentence_id": "03005",
    "text": "Vom Stumme-Denkmal am Hiddebersch guggd 's Gret als no da unnerschd Kärch."
  },
  {
    "sentence_id": "03006",
    "text": "s laafd als her, 's laafd als hin, weil noch kä Stroßebahn se siehn,"
  },
  {
    "sentence_id": "03007",
    "text": "'s muss jo hämm, ball kommd sei Mann, der wo was Guddes gekocht will hann."
  },
  {
    "sentence_id": "03008",
    "text": "Un näwe an da Seid 's Pittsche, e Lauserd mit me griene Hiddsche."
  },
  {
    "sentence_id": "03009",
    "text": "Na, endlich waggeld se dann ahn, die lang ersehnte Stroßebahn."
  },
  {
    "sentence_id": "03010",
    "text": "Nix wie eninn, jäh nix wie droff un off de Kuchebersch enuff."
  },
  {
    "sentence_id": "03011",
    "text": "Schon kommt aach der Schaffner ahn, damit 's Gret sei Fahrkart kaafe kann."
  },
  {
    "sentence_id": "03012",
    "text": "E Kart for mich un for de Klähn!"
  },
  {
    "sentence_id": "03013",
    "text": "Der hat jo noch kurze Bähn, so sahd der Schaffner,"
  },
  {
    "sentence_id": "03014",
    "text": "un aach dann hat der jo kurze Boxe ahn."
  },
  {
    "sentence_id": "03015",
    "text": "Der Bub brauch noch kä ganzi Kart, nä, nä, Bas Gret, nure gespart!"
  },
  {
    "sentence_id": "03016",
    "text": "Wer kurze Boxe drahd, bedenke, dem duhn ich e halwi Fahrd noch schenke!"
  },
  {
    "sentence_id": "03017",
    "text": "Was ihr net sahn, seid wann dann datt?"
  },
  {
    "sentence_id": "03018",
    "text": "kreischd off ähmohl die Bas Katt."
  },
  {
    "sentence_id": "03019",
    "text": "Ihr freche Liener, ihr Nixnutze!"
  },
  {
    "sentence_id": "03020",
    "text": "Seit wann bezahlt ma noh de Boxe?"
  },
  {
    "sentence_id": "03021",
    "text": "frohd se un hat gelacht."
  },
  {
    "sentence_id": "03022",
    "text": "Wird noh de Boxe jetzt Tarif gemacht?"
  },
  {
    "sentence_id": "03023",
    "text": "Wenn's donoh geht, ihr liewe Leid, werr ich vom Fahrgeld ganz befreit."
  },
  {
    "sentence_id": "03024",
    "text": "Mei ganzes Läwe, sahd 's Katt,"
  },
  {
    "sentence_id": "03025",
    "text": "han ich noch nie e Box am Leib gehatt!"
  },
  {
    "sentence_id": "03026",
    "text": "De Schneidermeischder Dämelang war e ganz klähner Mann."
  },
  {
    "sentence_id": "03027",
    "text": "Sei Frah, die war net viel greeßer, heegstens e bissje beeser."
  },
  {
    "sentence_id": "03028",
    "text": "Die Kinner, wo die zwei han kridd,"
  },
  {
    "sentence_id": "03029",
    "text": "un das war faschd bei jedem Ridd,"
  },
  {
    "sentence_id": "03030",
    "text": "die ware wie die Häsjer so klähn"
  },
  {
    "sentence_id": "03031",
    "text": "un net schwerer wie siwwe Drobbe Rähn."
  },
  {
    "sentence_id": "03032",
    "text": "Das zwädd war erschd knabb e Johr,"
  },
  {
    "sentence_id": "03033",
    "text": "do kam schon das dridde off die Welt hervor."
  },
  {
    "sentence_id": "03034",
    "text": "Von annere Leid e Däfling, ähner von de stramme,"
  },
  {
    "sentence_id": "03035",
    "text": "hat meh gewoh wie die drei zesamme."
  },
  {
    "sentence_id": "03036",
    "text": "Die Kinner han alle drei in ähner Wieh geläh,"
  },
  {
    "sentence_id": "03037",
    "text": "un do wär noch Platz gwähn fier ähner meh."
  },
  {
    "sentence_id": "03038",
    "text": "Zur Kinddaaf komme Padd un Gohd, do kriehn se Schnaps un kriehn se Brot."
  },
  {
    "sentence_id": "03039",
    "text": "Die Amm hat an de Schnäpsjer sich zu gudd gedohn"
  },
  {
    "sentence_id": "03040",
    "text": "un meh geschluckt wie se konnd vadrohn."
  },
  {
    "sentence_id": "03041",
    "text": "Dann senn in die Kärch se gang, die Amm mit'm Kind voran."
  },
  {
    "sentence_id": "03042",
    "text": "Am Daafstähn steht de Herr Paschdor un holt das neie Kind sich vor."
  },
  {
    "sentence_id": "03043",
    "text": "Do saahd er:"
  },
  {
    "sentence_id": "03044",
    "text": "Meischder Dämelang, wie han Ihr das gemacht?"
  },
  {
    "sentence_id": "03045",
    "text": "So e kräfdisch Kind han Ihr noch nie zum Daafe mir gebracht."
  },
  {
    "sentence_id": "03046",
    "text": "Wie das mit seine Aue so klohr um sich sieht"
  },
  {
    "sentence_id": "03047",
    "text": "un sei Meilsche zum Lache schon vazieht!"
  },
  {
    "sentence_id": "03048",
    "text": "O, sahd der Meischder, Herr Paschdor, Ihr mache Spaß,"
  },
  {
    "sentence_id": "03049",
    "text": "das is doch wie die annere so krobbisch un so blass."
  },
  {
    "sentence_id": "03050",
    "text": "Awwer wie er selwer no dem Kind dann guckt,"
  },
  {
    "sentence_id": "03051",
    "text": "do hat er zwei, dreimohl schwer geschluckt."
  },
  {
    "sentence_id": "03052",
    "text": "Marjosseff, ruft er, Herr Paschdor, das is jo 's Niggelche vom vorische Johr!"
  },
  {
    "sentence_id": "03053",
    "text": "Mir han gespielt am liebschde nur im Dreck,"
  },
  {
    "sentence_id": "03054",
    "text": "un wo de Dreck am dickschde war, do se'ma nemmeh weg."
  },
  {
    "sentence_id": "03055",
    "text": "Gespielt mir hann am liebschde nur im Dreck."
  },
  {
    "sentence_id": "03056",
    "text": "Ähne-dähne Kirschekäre, Ribbsche, Dibbsche, weg!"
  },
  {
    "sentence_id": "03057",
    "text": "Was schwätze mir in unsrer Stadt e scheenes Dialekt!"
  },
  {
    "sentence_id": "03058",
    "text": "Wer dodevon kä Ahnung hat, der männt, mir wäre geck."
  },
  {
    "sentence_id": "03059",
    "text": "Mir duhn net hochdeitsch tuddele, 's gäbbd net iwwerlehd."
  },
  {
    "sentence_id": "03060",
    "text": "Dehämm duhn mir schwaduddele wie uns de Schnawwel steht."
  },
  {
    "sentence_id": "03061",
    "text": "Un schelle kinne se bei uns!"
  },
  {
    "sentence_id": "03062",
    "text": "Die Ausdrick senn net läbsch."
  },
  {
    "sentence_id": "03063",
    "text": "Die Sprooch gäbbd dobei net vahunzt."
  },
  {
    "sentence_id": "03064",
    "text": "Du bischd wie du dich gäbschd."
  },
  {
    "sentence_id": "03065",
    "text": "E jedes Kind in unsrer Stadt wähß was es Rinsert is."
  },
  {
    "sentence_id": "03066",
    "text": "Es klingt so hämlich, wenn ma sahd:"
  },
  {
    "sentence_id": "03067",
    "text": "Geh, hall doch mohl dei Schniss!"
  },
  {
    "sentence_id": "03068",
    "text": "Un wenn ma manchmohl denkt zerick, wie mir noch ware klähn:"
  },
  {
    "sentence_id": "03069",
    "text": "als Buwe lange Galjestrick, als Mäde nie allähn."
  },
  {
    "sentence_id": "03070",
    "text": "Was hann mir do net ahngestellt, die Buwe wie die Mäd',"
  },
  {
    "sentence_id": "03071",
    "text": "de Schorsch, de Pitt, de Christian, 's Luwis, 's Kätt, 's Gret."
  },
  {
    "sentence_id": "03072",
    "text": "O Mamme, gäbb zehn Penning her, die Kliggerzeit is do."
  },
  {
    "sentence_id": "03073",
    "text": "s Luwis hat mich hergeschickt."
  },
  {
    "sentence_id": "03074",
    "text": "s käm gleich selwer noh."
  },
  {
    "sentence_id": "03075",
    "text": "s wär jo gäre gleich schon komm."
  },
  {
    "sentence_id": "03076",
    "text": "s hat sich net getraut."
  },
  {
    "sentence_id": "03077",
    "text": "s is ewe in de Batsch gefall un hat sich schwer versaut."
  },
  {
    "sentence_id": "03078",
    "text": "Ach, Babbe, mach e Geischelstock mit 'ra langi Schmick vordran!"
  },
  {
    "sentence_id": "03079",
    "text": "Die Kinner fange off da Strooß mit Danzknoppspiele ahn."
  },
  {
    "sentence_id": "03080",
    "text": "Un gäb ma noch e Dippsche mit, dann geh'ma an die Saar."
  },
  {
    "sentence_id": "03081",
    "text": "Dort fange ma die Kutzekepp."
  },
  {
    "sentence_id": "03082",
    "text": "s Wasser is so klar."
  },
  {
    "sentence_id": "03083",
    "text": "Die scheenschd Pläsier war uns e Haus, wo mir e Schell erblickt."
  },
  {
    "sentence_id": "03084",
    "text": "Do ha'ma droff Klavier gespielt un hämlich uns vadrickt."
  },
  {
    "sentence_id": "03085",
    "text": "Un ha'ma aach e Sähl gespannt quer iwwer unser Stro."
  },
  {
    "sentence_id": "03086",
    "text": "Do hann sich die Leit die Kepp vablotzt."
  },
  {
    "sentence_id": "03087",
    "text": "Do war de Deiwel los."
  },
  {
    "sentence_id": "03088",
    "text": "Die Bibel ha'ma morjens off'm Schulhof erschd gelehrd un dodezu noch Haazschmier gess."
  },
  {
    "sentence_id": "03089",
    "text": "Die Schniss war ganz vaschmiert."
  },
  {
    "sentence_id": "03090",
    "text": "Zigarettekippe ha'ma gefunn un hann se aach geraacht."
  },
  {
    "sentence_id": "03091",
    "text": "Un noch kä Viertelstunn denoh hat's in da Box gekracht."
  },
  {
    "sentence_id": "03092",
    "text": "Nohläfches off'm Kircheplatz, off'm Schulhof dann Soldat."
  },
  {
    "sentence_id": "03093",
    "text": "Dei Hemd hängt aus da Boxelatz!"
  },
  {
    "sentence_id": "03094",
    "text": "de Grischan zu mir saht."
  },
  {
    "sentence_id": "03095",
    "text": "Die Boxe ware ganz verrutscht, geflickt und voller Fleck."
  },
  {
    "sentence_id": "03096",
    "text": "Un dobei ha'ma oft gelutscht de feinschde Bäredreck."
  },
  {
    "sentence_id": "03097",
    "text": "Aawer, Baawer, Kesselflicker un Balle an die Wand, Nohläfches off'm Fußballplatz un Modderches im Sand."
  },
  {
    "sentence_id": "03098",
    "text": "Die alde Bähm im Ludwigspark, die ha'ma abgerutscht,"
  },
  {
    "sentence_id": "03099",
    "text": "die Käschde von de Bähm geklaut un Bäredreck gelutscht."
  },
  {
    "sentence_id": "03100",
    "text": "s Fritzje zu em Lißje saht:"
  },
  {
    "sentence_id": "03101",
    "text": "Mir springe jetzte Sähl, dann Reiwersches und Schandarmsches un Fuchs komm aus der Hehl."
  },
  {
    "sentence_id": "03302",
    "text": "Un wann ihr nix mehr wisse,"
  },
  {
    "sentence_id": "03303",
    "text": "dann gehn zu eire Dippe hämm un hallen eier Schnisse!"
  },
  {
    "sentence_id": "03304",
    "text": "Kommt e Fremder noh Saarbrigge, duhd am meischde ne enzigge unser Sproch."
  },
  {
    "sentence_id": "03305",
    "text": "Doch niemohls kann er schwätze wie e Sankt-Johanner."
  },
  {
    "sentence_id": "03306",
    "text": "Neilich hat ich e Erlebnis mit 'me traurische Ergebnis."
  },
  {
    "sentence_id": "03307",
    "text": "Off'm Markt von Sankt Johann han zwei Marktweiwer gestann."
  },
  {
    "sentence_id": "03308",
    "text": "s Luwis war's un Fissähls Kättche."
  },
  {
    "sentence_id": "03309",
    "text": "Awwer die ware net am Rättche."
  },
  {
    "sentence_id": "03310",
    "text": "Die han, wie ma halt so saht, grindlich sich die Schniss geschwart."
  },
  {
    "sentence_id": "03311",
    "text": "Mit 'me volle Kerbche Quetsche haut das Luwis Fissähls Kättche mittemang off die Rieb."
  },
  {
    "sentence_id": "03312",
    "text": "Awwer das is a nix schullisch blieb."
  },
  {
    "sentence_id": "03313",
    "text": "Mit 'me Kerbche Quetsche um de Hals schnaptt's e Gummer."
  },
  {
    "sentence_id": "03314",
    "text": "Un die knallt's dann 'm Luwis off die Bläss."
  },
  {
    "sentence_id": "03315",
    "text": "Das hat faschd die Sproch vagess."
  },
  {
    "sentence_id": "03316",
    "text": "Doch das hat net lang gedauert."
  },
  {
    "sentence_id": "03317",
    "text": "Pletzlich hat's sich hingekauert un streckt in die Luft die Bähn."
  },
  {
    "sentence_id": "03318",
    "text": "Do war alles drahngewähn."
  },
  {
    "sentence_id": "03319",
    "text": "Was dann komm is, wolle na wisse?"
  },
  {
    "sentence_id": "03320",
    "text": "Du kannscht mich mohl do hinne kisse!"
  },
  {
    "sentence_id": "03321",
    "text": "ruft's dann un zeit off's Hinnerdähl."
  },
  {
    "sentence_id": "03322",
    "text": "Do wird 's Kättche grien un gähl."
  },
  {
    "sentence_id": "03323",
    "text": "Du willschd off die Kirb mich lade?"
  },
  {
    "sentence_id": "03324",
    "text": "Dofor werr ich dich jetzt verschwarte!"
  },
  {
    "sentence_id": "03325",
    "text": "Un 's holt von seinem Stand schnell e Dachlatt in die Hand."
  },
  {
    "sentence_id": "03326",
    "text": "Domitt geht's dann kreiz un quer furchtbar iwwer 's Luwis her."
  },
  {
    "sentence_id": "03327",
    "text": "Ausdrick hat's do gerähnt, wie de Duden känn erwähnt:"
  },
  {
    "sentence_id": "03328",
    "text": "Grindschirwel, dummi Täsch, Schlappmaul, Rotznas, alt Kaläsch, Lumpeminsch un aldi Zottel, briezisch Hinkel un Perdsknoddel."
  },
  {
    "sentence_id": "03329",
    "text": "Bettsächer un Trottwarschwalb, Salatschniss, aldi Flutsch, Penningsfuchsersch, schäbbi Brutsch..."
  },
  {
    "sentence_id": "03330",
    "text": "Wär kä Schutzmann driwwer komm, hätt das e schlimmes Enn genomm."
  },
  {
    "sentence_id": "03331",
    "text": "Doch wie der die zwei wollt trenne, do hätte na was erlewe kenne!"
  },
  {
    "sentence_id": "03332",
    "text": "Do hann die zwei ganz ungeniert, offgeleest un scharmariert geje dene Front gemacht."
  },
  {
    "sentence_id": "03333",
    "text": "Ich han mich halwer dotgelacht."
  },
  {
    "sentence_id": "03334",
    "text": "s Luwis ruft ganz spitzig:"
  },
  {
    "sentence_id": "03335",
    "text": "Maulaff, Rinsert, schäler Itzig, Eggesteher, Stinkert, Topert, Träneguggugg, Pärdsbobert."
  },
  {
    "sentence_id": "03336",
    "text": "Lumbesäckel, Lausert, Grindkopp, Nasebohrer, Rotzert, Klutzkopp, Rahmschnurres, Trockesputzer, Dreckspatz, kläner Schisser, krummer Schäwatz!"
  },
  {
    "sentence_id": "03337",
    "text": "So ging das in ähnem fort,"
  },
  {
    "sentence_id": "03338",
    "text": "un ich han mir Wort fier Wort offgeschrieb in meinem Buch."
  },
  {
    "sentence_id": "03339",
    "text": "Doch fier heit is es genug."
  },
  {
    "sentence_id": "03340",
    "text": "Ich wollt eich nur emohl beweise, wie ma in Sankt Johanner Kreise schwätzt,"
  },
  {
    "sentence_id": "03341",
    "text": "un wie so vielgestaltisch unser Sproch is, wie gewaltisch."
  },
  {
    "sentence_id": "03342",
    "text": "Zum Schluss sahn ich eich noch:"
  },
  {
    "sentence_id": "03343",
    "text": "Vergessen nie die Heimatsproch!"
  },
  {
    "sentence_id": "03344",
    "text": "Wer die täglich iebt off's nei, der is da Heimat wirklich trei."
  },
  {
    "sentence_id": "03345",
    "text": "Ach, was hat ma oft Verdruss off der Welt un Ärjernuss!"
  },
  {
    "sentence_id": "03346",
    "text": "Meischdens sen's die klännschde Sache, wo de greeschde Uwrasch mache."
  },
  {
    "sentence_id": "03347",
    "text": "Doch am allermeischde duhd ähm bringe in die Wut,"
  },
  {
    "sentence_id": "03348",
    "text": "dass ma platzt ball wie e Häbsche so e klähnes Kraachekneppche!"
  },
  {
    "sentence_id": "03349",
    "text": "So e Kraachekneppche kann Fraa un Kinner un de Mann, Tante,"
  },
  {
    "sentence_id": "03350",
    "text": "Groß- un Schwiechermutter, allegare kann das Luder durch- un hinnernanner hetze"
  },
  {
    "sentence_id": "03351",
    "text": "un es ganze Haus versetze in Offruhr un Gezänk,"
  },
  {
    "sentence_id": "03352",
    "text": "dass ma grad kinnt kriehn die Kränk."
  },
  {
    "sentence_id": "03353",
    "text": "Steht ma morjens aus dem Bett off, schon meischdens ebbes spät,"
  },
  {
    "sentence_id": "03354",
    "text": "wäschd ma dabber sich un dann will ma duhn de Kraache ahn,"
  },
  {
    "sentence_id": "03355",
    "text": "is vaschwunn wie Meiersch Jäbche, ganz bestimmt das Kraachekneppche!"
  },
  {
    "sentence_id": "03356",
    "text": "Un ma schwört dann in der Tat, dass ma's gischder Omend hat,"
  },
  {
    "sentence_id": "03357",
    "text": "wie ma gang is rin ins Bett off de Naachdsdisch hat geleht."
  },
  {
    "sentence_id": "03358",
    "text": "Alles Schelle, alles Fluche duht nix nutze, ma muss suche:"
  },
  {
    "sentence_id": "03359",
    "text": "Naachddischschublad, Kläderschrank, Bett, Kommod un Fenschderbank,"
  },
  {
    "sentence_id": "03360",
    "text": "Kicheschrank un Kinnerwahn, alle Dischschublade dann,"
  },
  {
    "sentence_id": "03361",
    "text": "alles stellt ma off de Kopp weje so 'me Kraacheknopp."
  },
  {
    "sentence_id": "03362",
    "text": "Fraa un Kinner allegaa, un die Schwiechermutter aa helfe suche runderum,"
  },
  {
    "sentence_id": "03363",
    "text": "krawele off em Bauch erum, unner Better, unner Schränk, unner's Sofa, - kreschd die Kränk:"
  },
  {
    "sentence_id": "03364",
    "text": "nirjens is der Knopp ze siehn!"
  },
  {
    "sentence_id": "03365",
    "text": "Kreizmillione, noch enin!"
  },
  {
    "sentence_id": "03366",
    "text": "fangt ma do jetzt ahn ze schelle, dobei duhn die Kinner brelle,"
  },
  {
    "sentence_id": "03367",
    "text": "ähns noch meh als wie es anner, balsche sich do ummenanner,"
  },
  {
    "sentence_id": "03368",
    "text": "knubbe vore sich un hinne, jedes will de Knopp doch finne."
  },
  {
    "sentence_id": "03369",
    "text": "Bis off ähmohl kreischt ähns doo:"
  },
  {
    "sentence_id": "03370",
    "text": "Hurassa!"
  },
  {
    "sentence_id": "03371",
    "text": "ich han 'ne jo!"
  },
  {
    "sentence_id": "03372",
    "text": "Doch die Frähd, die wird zu Wasser, weil es stellt sich raus jetzt,"
  },
  {
    "sentence_id": "03373",
    "text": "dass er hat gefonn e Boxeknopp statt dem schroe Kracheknopp."
  },
  {
    "sentence_id": "03374",
    "text": "Selbschd es Klähnschde sucht erum, stilpt de Kohlekaschde um."
  },
  {
    "sentence_id": "03375",
    "text": "Krawwelt dann enuff off's Bänkche, unnersucht es Eierschränkche,"
  },
  {
    "sentence_id": "03376",
    "text": "werft im Eifer dann voll Feier off de Boddem all die Eier,"
  },
  {
    "sentence_id": "03377",
    "text": "un es gäbd beim Kneppchessuche noch de scheenschde Eierkuche."
  },
  {
    "sentence_id": "03378",
    "text": "Nunidje!"
  },
  {
    "sentence_id": "03379",
    "text": "In da Wohnung do sieht's aus, schlimmer wie bei Jähbs im Haus."
  },
  {
    "sentence_id": "03380",
    "text": "Doch es gäbt jetzt hechschdi Zeit, off die Arwet is es weit."
  },
  {
    "sentence_id": "03381",
    "text": "Dann vor lauter Kneppchessuche, räsoniere, schelle, fluche, hat ma ganz vagess, oh je!"
  },
  {
    "sentence_id": "03382",
    "text": "ze trinke de Kaffee, was ähm sicher net die Wut un die Laun verbessere duht."
  },
  {
    "sentence_id": "03383",
    "text": "In dem Sack de Schlips un Kraache laaft ma dann mit leerem Maache,"
  },
  {
    "sentence_id": "03384",
    "text": "duht off'm Weech noch räsoniere un die Säck noch revidiere, un ma find,-"
  },
  {
    "sentence_id": "03385",
    "text": "jetzt steht ma Kopp - im Schilehsack de Kraacheknopp!"
  },
  {
    "sentence_id": "03386",
    "text": "Wie war das sellemohls doch so scheen, jed Famillich hat Kinner gehat, so Sticker zehn."
  },
  {
    "sentence_id": "03387",
    "text": "Se han alles in ähnem Dibbe, kinne koche,"
  },
  {
    "sentence_id": "03388",
    "text": "Fleisch is kän's rinkomm, heechschdens Knoche,"
  },
  {
    "sentence_id": "03389",
    "text": "Erbse, Bohne, Linse un quer durch de Garde,"
  },
  {
    "sentence_id": "03390",
    "text": "Kappes un Grombiere durjenanner, manchmohl Geheirate."
  },
  {
    "sentence_id": "03391",
    "text": "E Haazschmier war e gut Gefräß genau wie Limburjer un Handkäs."
  },
  {
    "sentence_id": "03392",
    "text": "Un we'ma kä Butter un Öl hatte, ha'ma getoastet off de Oweplatte."
  },
  {
    "sentence_id": "03393",
    "text": "So ha'ma aach gemach die Pomm-fritt, manchmohl ha'ma aach e bissje Senf dezu kritt."
  },
  {
    "sentence_id": "03394",
    "text": "Mir han alles gewamschd, nix is geblieb stehn."
  },
  {
    "sentence_id": "03395",
    "text": "Un ware die Zippelcher Wurschd noch so klähn, mir sen all satt wor, alle zehn."
  },
  {
    "sentence_id": "03396",
    "text": "Jetzt sahn mohl ehrlich, war das net scheen?"
  },
  {
    "sentence_id": "03397",
    "text": "Autos ha'ma sellemohls noch net gekannt."
  },
  {
    "sentence_id": "03398",
    "text": "Dofor sen mir selwer off da Strooß romgerannt."
  },
  {
    "sentence_id": "03399",
    "text": "Im Sommer sen mir barfuß gelaaft."
  },
  {
    "sentence_id": "03400",
    "text": "Die Kohle han se fier e paar Penning gekaaft."
  },
  {
    "sentence_id": "03401",
    "text": "Un ware im Keller kä meh Kolle, konnte ma Schlamm vor ze brenne holle."
  },
  {
    "sentence_id": "03502",
    "text": "Das hat gezoh."
  },
  {
    "sentence_id": "03503",
    "text": "Das scheene Kind, das flennt."
  },
  {
    "sentence_id": "03504",
    "text": "Awwer wie e gliedisch Beißzang kommt die Alt gerennt."
  },
  {
    "sentence_id": "03505",
    "text": "Sie schlaat dene Junge ball halwer doot."
  },
  {
    "sentence_id": "03506",
    "text": "Der Alt, der wollt ihm helfe, kommt awwer selbschd in Not."
  },
  {
    "sentence_id": "03507",
    "text": "Un an dem alt Gelänner, das steht schon Daach un Johr,"
  },
  {
    "sentence_id": "03508",
    "text": "do wollt er sich drahn halle, obwohl 's schon wurmisch war."
  },
  {
    "sentence_id": "03509",
    "text": "Schon kracht's zusamme, das alte waggliche Ding."
  },
  {
    "sentence_id": "03510",
    "text": "Er krawwelt driwwer, 's war schwierig, doch es ging."
  },
  {
    "sentence_id": "03511",
    "text": "Er hollt sei Giddar un schleicht sich still devon."
  },
  {
    "sentence_id": "03512",
    "text": "Doch an dem Hausdierposchde, do duht er se vaschloon zu hunnertdausend Fetze."
  },
  {
    "sentence_id": "03513",
    "text": "Do hott die arm Seel Ruh."
  },
  {
    "sentence_id": "03514",
    "text": "Dann ruft er grimmelwiedisch dem alte Drache zu:"
  },
  {
    "sentence_id": "03515",
    "text": "Du altes Schinnoos, Hex mit der Feierzang,"
  },
  {
    "sentence_id": "03516",
    "text": "der Himmel soll dich stroofe dei ganzes Lähwe lang."
  },
  {
    "sentence_id": "03517",
    "text": "Dir soll känn Kaffee schmecke un aach känn haazni Schmier."
  },
  {
    "sentence_id": "03518",
    "text": "Die Kränk, die sollschd du kriehn, du aldes Dusseldier."
  },
  {
    "sentence_id": "03519",
    "text": "Das scheppe Dach mit 'm Gewwel soll falle off dei Kopp"
  },
  {
    "sentence_id": "03520",
    "text": "un brähd un platt dich drigge als wie e Boxeknopp!"
  },
  {
    "sentence_id": "03521",
    "text": "Der Alt, der hat's geruf, der Himmel hat's geheert"
  },
  {
    "sentence_id": "03522",
    "text": "un hat noh beschde Kräfte de ganze Kram zersteert."
  },
  {
    "sentence_id": "03523",
    "text": "Das Haus is längschd vaschwunn,"
  },
  {
    "sentence_id": "03524",
    "text": "kä Pärdswurschd gäbt's meh do,"
  },
  {
    "sentence_id": "03525",
    "text": "kä Stähn steht meh off'm annere."
  },
  {
    "sentence_id": "03526",
    "text": "s is alles kahl un schroh."
  },
  {
    "sentence_id": "03527",
    "text": "Die Geschicht von der alt Schachtel steht in kähnem Buch."
  },
  {
    "sentence_id": "03528",
    "text": "Vsachwunn un vagess."
  },
  {
    "sentence_id": "03529",
    "text": "Das is des Sängers Fluch."
  },
  {
    "sentence_id": "03530",
    "text": "Es gäbbt als Leit, die han als so e bissje dickeri Nas wie anner Leit."
  },
  {
    "sentence_id": "03531",
    "text": "Doch glaawe mir, es schaad ähm gar nix das."
  },
  {
    "sentence_id": "03532",
    "text": "Off so 'rer Nas jetzt hann emohl vier Rußklimpcher gehuckt,"
  },
  {
    "sentence_id": "03533",
    "text": "die han verwunnert allegar sich in die Aue geguckt."
  },
  {
    "sentence_id": "03534",
    "text": "Das ähn, das wo aus Burbach war, das platzt off ähmohl raus:"
  },
  {
    "sentence_id": "03535",
    "text": "Gelle, Klähner, du bischd aus Dudwiller?"
  },
  {
    "sentence_id": "03536",
    "text": "Ei joh."
  },
  {
    "sentence_id": "03537",
    "text": "So siehschde aa grad aus!"
  },
  {
    "sentence_id": "03538",
    "text": "Geh, mach dich nur net so dick!"
  },
  {
    "sentence_id": "03539",
    "text": "hat das von Dudwiller gesahd."
  },
  {
    "sentence_id": "03540",
    "text": "Ma männt, du wärscht allähn von Ruß!"
  },
  {
    "sentence_id": "03541",
    "text": "Du kommschd ma recht jetzt grad:"
  },
  {
    "sentence_id": "03542",
    "text": "Was männschde dann, wann mir net wäre in Dudweiler off de Gruwe all."
  },
  {
    "sentence_id": "03543",
    "text": "Do wär's mit eirer Hitt ball aus, un ferdisch wär dei Protze ball."
  },
  {
    "sentence_id": "03544",
    "text": "Mir senn's, die Gruhwe, die wo Herr hie sinn!"
  },
  {
    "sentence_id": "03545",
    "text": "Geh, hall dei Schniss, was fallt dir in!"
  },
  {
    "sentence_id": "03546",
    "text": "hat das dritte Klimpche gesahd."
  },
  {
    "sentence_id": "03547",
    "text": "Du Dudweller!"
  },
  {
    "sentence_id": "03548",
    "text": "Ma männt jo grad, es gäb im Land kä Eisebahn,"
  },
  {
    "sentence_id": "03549",
    "text": "do gucken hin, die gucken ahn, die hann a needisch alle zwei."
  },
  {
    "sentence_id": "03550",
    "text": "Mir spiele die erschd Gei!"
  },
  {
    "sentence_id": "03551",
    "text": "Nur langsam!"
  },
  {
    "sentence_id": "03552",
    "text": "saad do jetzt das viert."
  },
  {
    "sentence_id": "03553",
    "text": "Es kann a senn, dass alles sich irrt."
  },
  {
    "sentence_id": "03554",
    "text": "So e Bauerschmann vom Land wie ich, der wähß doch aach ze schätze sich."
  },
  {
    "sentence_id": "03555",
    "text": "Wenn mir net sorje fier eier Brot, do gäbt's im Land e großi Not!"
  },
  {
    "sentence_id": "03556",
    "text": "Do lache die annere laut un sahn:"
  },
  {
    "sentence_id": "03557",
    "text": "Jetzt heer mohl ähner de Bischmisser ahn!"
  },
  {
    "sentence_id": "03558",
    "text": "Der hat sei Lebdaach gehert noch nie von der Macht der Industrie."
  },
  {
    "sentence_id": "03559",
    "text": "Du Topert, du dummer, geh, mach dich ab!"
  },
  {
    "sentence_id": "03560",
    "text": "Do kommt off ähmohl e Windstoß, unn schwapp!"
  },
  {
    "sentence_id": "03561",
    "text": "bloost der die vier von da Nas enunner un treibt se die Bahnhofstroß erunner."
  },
  {
    "sentence_id": "03562",
    "text": "Un wo senn die Klimpcher hingefloh?"
  },
  {
    "sentence_id": "03563",
    "text": "Das ähn, das is so 'me Fremde noh"
  },
  {
    "sentence_id": "03564",
    "text": "un hat sich dem off die Nas gehuckt."
  },
  {
    "sentence_id": "03565",
    "text": "Der hat's ganz wiedisch ahngeguckt:"
  },
  {
    "sentence_id": "03566",
    "text": "Hier wird man den Ruß doch niemals los!"
  },
  {
    "sentence_id": "03567",
    "text": "Un hat's fix in die Luft gebloos."
  },
  {
    "sentence_id": "03568",
    "text": "Das zwett, das is 'me Hiesische noh un is off sei frischer Kraache gefloh."
  },
  {
    "sentence_id": "03569",
    "text": "Wie der in e Schaufenschaer guckt, do is a vor Schreck zesammegezuckt."
  },
  {
    "sentence_id": "03570",
    "text": "So soll ich jetzt hin als Freierschmann gehn un es Jawort holle?"
  },
  {
    "sentence_id": "03571",
    "text": "Na, das wird scheen!"
  },
  {
    "sentence_id": "03572",
    "text": "Doch halt, wer wähß, wozu 's is gutt!"
  },
  {
    "sentence_id": "03573",
    "text": "Ich hann jo so net grad viel Mut."
  },
  {
    "sentence_id": "03574",
    "text": "Ich wähß net, was ich sahn als soll."
  },
  {
    "sentence_id": "03575",
    "text": "Doch jetzte hann ich's, so mach ich's, jawoll:"
  },
  {
    "sentence_id": "03576",
    "text": "Ich sahn:"
  },
  {
    "sentence_id": "03577",
    "text": "Herr Sounnso, Sie siehn, ich komme trotz dem Ruß zu Ihne hin."
  },
  {
    "sentence_id": "03578",
    "text": "Ich muss mei Lieb zum Gretche gestehn."
  },
  {
    "sentence_id": "03579",
    "text": "Ja, ja, so mach ich's, so wird's ganz scheen!"
  },
  {
    "sentence_id": "03580",
    "text": "Do macht er die Hausdier off un geht."
  },
  {
    "sentence_id": "03581",
    "text": "Das dritt Rußklimpche awwer weht der Wind 'me Bub off sei Butterschmier."
  },
  {
    "sentence_id": "03582",
    "text": "Der merkt's net un esst se voll Begier."
  },
  {
    "sentence_id": "03583",
    "text": "Alleweile haschde Ruß mit enunner geschlickt!"
  },
  {
    "sentence_id": "03584",
    "text": "so sahn die Buwe."
  },
  {
    "sentence_id": "03585",
    "text": "Dersell awwer drickt zuerscht e bissje un guckt vawunnert dezu."
  },
  {
    "sentence_id": "03586",
    "text": "Dreck macht Speck!"
  },
  {
    "sentence_id": "03587",
    "text": "saad er un lacht dezu."
  },
  {
    "sentence_id": "03588",
    "text": "Das vierte, ja wo is das hin?"
  },
  {
    "sentence_id": "03589",
    "text": "Das hann ich off so 'me Keppche gesiehn von so 'me klähne Mädche,"
  },
  {
    "sentence_id": "03590",
    "text": "wo mit seiner Modder grad gang is do."
  },
  {
    "sentence_id": "03591",
    "text": "Die Modder sieht's in dem blonde Hoor un bloost's enaus."
  },
  {
    "sentence_id": "03592",
    "text": "Do geht's weiter vor un huckt sich off die Stirn,"
  },
  {
    "sentence_id": "03593",
    "text": "un dort wischt's die Modder mit ihrem Sackduch fort un guckt ihrem Kind in die Aue froh:"
  },
  {
    "sentence_id": "03594",
    "text": "Der beeße Ruß macht dich dreggisch so!"
  },
  {
    "sentence_id": "03595",
    "text": "Doch wähschde, der Ruß, der kommt, mei Kind, dorther, wo dei Vadder sei Arwet findt!"
  },
  {
    "sentence_id": "03596",
    "text": "In seller Zeit, wo hie im Land's Telefon ma hat gespannt,"
  },
  {
    "sentence_id": "03597",
    "text": "hat e Saarbrigger e Bischmisser gefrohd:"
  },
  {
    "sentence_id": "03598",
    "text": "Warum han ihr dann noch kä Droohd?"
  },
  {
    "sentence_id": "03599",
    "text": "Ja, hat do der Bischmisser gesahd, unser Sprooch, die isch zu braad."
  },
  {
    "sentence_id": "03600",
    "text": "Die geht net, min liewer Sohn, durch de Drohd vom Telefon ."
  },
  {
    "sentence_id": "03601",
    "text": "Am Rhein do trinkt ma gudder Wein, in München schmeckt 's Bier so fein."
  },
  {
    "sentence_id": "03602",
    "text": "Hie im Saarbrigger Land ich wähß e Dorf, do gäbbt's de beschde Käs."
  },
  {
    "sentence_id": "03603",
    "text": "De beschde von der ganz Welt, in Fechinge wird er hergestellt."
  },
  {
    "sentence_id": "03604",
    "text": "De Fechinger Handkäs is so zart wie sonschd kä annerer von seiner Art."
  },
  {
    "sentence_id": "03605",
    "text": "Un wie's so geht, die Fechinger Leit, die heische drum noch heit Fechinger Handkäsjer ."
  },
  {
    "sentence_id": "03606",
    "text": "Geh mohl hin un sah mohl so."
  },
  {
    "sentence_id": "03607",
    "text": "Do wirsch de siehn, was do passiere duht."
  },
  {
    "sentence_id": "03608",
    "text": "Do kreschde eeglisch off de Hutt:"
  },
  {
    "sentence_id": "03609",
    "text": "Mir Fechinger mache de Käs mit der Hand un werre net gäre Käsjer genannt!"
  },
  {
    "sentence_id": "03610",
    "text": "Off da Bank gäbt's heit die Rente."
  },
  {
    "sentence_id": "03611",
    "text": "In der Schlange ohne Ende waad aach die Oma Ney,"
  },
  {
    "sentence_id": "03612",
    "text": "bis se endlich an da Reih."
  },
  {
    "sentence_id": "03613",
    "text": "Der Beamte losst sich Zeit mit zähle."
  },
  {
    "sentence_id": "03614",
    "text": "Fier's Geld muss ma sich schon e bissje quäle."
  },
  {
    "sentence_id": "03615",
    "text": "Umständlich zieht die Oma off ihr Brill un zählt noh fier sich ganz still."
  },
  {
    "sentence_id": "03616",
    "text": "Mit da link Hand halt se die Scheine feschd,"
  },
  {
    "sentence_id": "03617",
    "text": "mit da anner unnerschreibt se schlecht un recht,"
  },
  {
    "sentence_id": "03618",
    "text": "steckt's Geld dann in 's Portmonneh un hebt die Aue in die Heh,"
  },
  {
    "sentence_id": "03619",
    "text": "guckt runderum wie e gudder Hirt, ob se net von so 'me Strolch beobacht wird."
  },
  {
    "sentence_id": "03620",
    "text": "Schließlich gäbbt kä Pensionär gäre sei Rente her."
  },
  {
    "sentence_id": "03621",
    "text": "Wie se die Stroß will iwwerquere, kann se e weiblich Stimmche heere:"
  },
  {
    "sentence_id": "03622",
    "text": "Die Oma dankt wie sich's geheerd un gelangt eriwwer unversehrt."
  },
  {
    "sentence_id": "03623",
    "text": "Do biet der hilfreiche Engel ahn, aach noch die Tasch for sie ze trahn."
  },
  {
    "sentence_id": "03624",
    "text": "sahd das Weibsmensch so näweher."
  },
  {
    "sentence_id": "03625",
    "text": "Ewe han ich mei Bischeleise nur abgeholl aus Repratur ."
  },
  {
    "sentence_id": "03626",
    "text": "Die zwei unnerhalle sich ganz heiter un gehn noch e gudd Stick weiter,"
  },
  {
    "sentence_id": "03627",
    "text": "bis se komme durch e stilli Strooß, wo's ruhig is un gar nix los."
  },
  {
    "sentence_id": "03628",
    "text": "Kä Mensch is ze siehn weit un breit, wie plötzlich der hilfreiche Engel schreit."
  },
  {
    "sentence_id": "03629",
    "text": "Sei zartes Händche is voller Blut, die Aue blitze vor lauter Wut."
  },
  {
    "sentence_id": "03630",
    "text": "Jetzt wähß die Oma Ney Bescheid iwwer das Dämche an ihrer Seit."
  },
  {
    "sentence_id": "03631",
    "text": "E Schupo, wo dene Schrei vernomm, is gleich for ze helfe komm."
  },
  {
    "sentence_id": "03632",
    "text": "Der hat die zwei mit off die Wach geholl."
  },
  {
    "sentence_id": "03633",
    "text": "Dort gäbt die Oma Ney dann zu Protokoll:"
  },
  {
    "sentence_id": "03634",
    "text": "So wie annere alde Leit wollt ich mei Rente holle heit."
  },
  {
    "sentence_id": "03635",
    "text": "Weil ma so vill heert von gewisse Spezialiste, wo de alde Leit ihr Geld ablisde,"
  },
  {
    "sentence_id": "03636",
    "text": "han ich mich rumgehorcht un e bissje vorgesorcht."
  },
  {
    "sentence_id": "03637",
    "text": "In da Tasch do is de Mubbes, mei gudder Kater."
  },
  {
    "sentence_id": "03638",
    "text": "Wenn e Fremder no'm greift, dann schlaht er mit de Kralle von seiner Tatz."
  },
  {
    "sentence_id": "03639",
    "text": "Annere hann ihr Wachhund."
  },
  {
    "sentence_id": "03640",
    "text": "Ich hann mei Katz."
  },
  {
    "sentence_id": "03641",
    "text": "Liewa Georsch, Du kannschd mole un zeischne, fotografiere un töpfere, komboniere un segar singe."
  },
  {
    "sentence_id": "03642",
    "text": "Awwa, vafliggsd un zugenähd:"
  },
  {
    "sentence_id": "03643",
    "text": "was De werklisch de beschd kannschd iss schreiwe."
  },
  {
    "sentence_id": "03644",
    "text": "Dass war naadierlisch nidd imma so:"
  },
  {
    "sentence_id": "03645",
    "text": "Vor stegga zeh, fofzeh Johr haschdse rischdisch vun dief unne rausgeholl,"
  },
  {
    "sentence_id": "03646",
    "text": "Dei Muddaschbrooch, haschdse, weil zeäwe innewennzisch rischdisch vaschdobbeld gahadd hodschd, nommo gefunn,"
  },
  {
    "sentence_id": "03647",
    "text": "haschdse wieje gliddsegläna Glasgligga sauwagebuddsd, gladdgerieb"
  },
  {
    "sentence_id": "03648",
    "text": "un danne ohne Herdsbibbere rischderaus geschrieb un nadierlisch geschwäddsd."
  },
  {
    "sentence_id": "03649",
    "text": "Mia, die Saarlandwell in Saarbrigge, han e Wettbewerb fa Mundartschreiwa gemach-"
  },
  {
    "sentence_id": "03650",
    "text": "mache ma iwwrischens imma noch, jed Johr e neia."
  },
  {
    "sentence_id": "03651",
    "text": "Du haschd middgemach un efdersch dodebei gewunn."
  },
  {
    "sentence_id": "03652",
    "text": "Du warschd e Siescha un isch hann das de Leit fun da Saarlandwell derfe vazääle."
  },
  {
    "sentence_id": "03653",
    "text": "Das iss schonn e zeitlong her."
  },
  {
    "sentence_id": "03654",
    "text": "Wääschde noch?"
  },
  {
    "sentence_id": "03655",
    "text": "So hann mia uns kenne geleert, sinn uns imma widda iwwa de Wäsch gelaaf"
  },
  {
    "sentence_id": "03656",
    "text": "und hann inzwische aach zesamme e paar kloore Saache off die Bään gestellt."
  },
  {
    "sentence_id": "03657",
    "text": "Dei Mundartsteckelscha hann nix ze dun mit Witzeklopperei odda mit primitive Sprach- odda Sprechblose."
  },
  {
    "sentence_id": "03658",
    "text": "Nä, nä, do kommt me, vill me, Zeisch zem Noodenke, awwa a Zeisch zem Lache."
  },
  {
    "sentence_id": "03659",
    "text": "Du kennschd die Leit fun da Saar,"
  },
  {
    "sentence_id": "03660",
    "text": "bischd ääna fun hie un Du bischd e Lehrer."
  },
  {
    "sentence_id": "03661",
    "text": "Zu Dir kumme die Leit aach in die Schul,"
  },
  {
    "sentence_id": "03662",
    "text": "kumme zu Dir midd ihre Sorje, Probleme un ihrer Angschd."
  },
  {
    "sentence_id": "03663",
    "text": "Desweje vaschdehn aach Disch die Leit, wenn Du vor Deim Publikum hoggschd."
  },
  {
    "sentence_id": "03664",
    "text": "Weil De genau so dengschd und fielschd, weil De oft in deine Texte die Angschd und die Sorje fun de Leit vapaggschd"
  },
  {
    "sentence_id": "03665",
    "text": "un weil Du jo aach als Lehrer un Vadda, als Saarlänna und trei sorjenda Ehemann Dei eischne Probleme bewäldische muschd."
  },
  {
    "sentence_id": "03666",
    "text": "Midd Deim neischde Buch Geschaffd - Gelääbd\" gehschde rischdisch an die Seel fun de Saarlänna,"
  },
  {
    "sentence_id": "03667",
    "text": "es Schaffe uns Läwwe, oje, was kennd ma do alles schreiwe."
  },
  {
    "sentence_id": "03668",
    "text": "Awwa das kannschd Du vill bessa als ich."
  },
  {
    "sentence_id": "03669",
    "text": "Wenn die Leit Dei Buch geläss hann, wisse die Beschääd."
  },
  {
    "sentence_id": "03670",
    "text": "Mit Deine neije Texte in demm do Buch schaffschde e ganz eng Vaabinnung zwische Dia und Deine Leser,"
  },
  {
    "sentence_id": "03671",
    "text": "wenn isch nua ans Schischdebrood, ans Haasabrood odda iwwahaupt an die gonze Texte fun un iwwa die Hidd dengge."
  },
  {
    "sentence_id": "03672",
    "text": "Du wäschd jo, midda Muddaschbrooch kann e Dischda-"
  },
  {
    "sentence_id": "03673",
    "text": "vielleischd wie kenn onnera-"
  },
  {
    "sentence_id": "03674",
    "text": "de Leit e Stiggelsche Heimat, Geborjehääd und Vadrauthääd genn."
  },
  {
    "sentence_id": "03675",
    "text": "Du vaschdeschd off jede Fall, Dei Publikum midd Deine Texte in de Arm ze nämme"
  },
  {
    "sentence_id": "03676",
    "text": "un isch glaab, beim läse odda zuhere iss das bei de Leit genau so."
  },
  {
    "sentence_id": "03677",
    "text": "Alle danne, mach weida so, isch maan noch vill fun Da läse."
  },
  {
    "sentence_id": "03678",
    "text": "Schreiwe, wie mer schwäddsd,"
  },
  {
    "sentence_id": "03679",
    "text": "Schwäddse, wass mer dengkd,"
  },
  {
    "sentence_id": "03680",
    "text": "dengke, wie mer will,"
  },
  {
    "sentence_id": "03681",
    "text": "wolle, wass mer saad,"
  },
  {
    "sentence_id": "03682",
    "text": "saan, wie mers mennd,"
  },
  {
    "sentence_id": "03683",
    "text": "menne, wass mer glaabd,"
  },
  {
    "sentence_id": "03684",
    "text": "glaawe, wie mers sidd,"
  },
  {
    "sentence_id": "03685",
    "text": "siehn, wass mer will,"
  },
  {
    "sentence_id": "03686",
    "text": "wolle, wie mers duud,"
  },
  {
    "sentence_id": "03687",
    "text": "duun, wass mer saad."
  },
  {
    "sentence_id": "03688",
    "text": "Niemòòls schwäddse, niemòòls wolle,"
  },
  {
    "sentence_id": "03689",
    "text": "niemòòls duun, wass nidd gedengkd, nidd gemennd unn nidd im Sinn gewään iss!"
  },
  {
    "sentence_id": "03690",
    "text": "Wo isse nur härkumm, wo isse nur hingang, die Dseid, all die Dseid?"
  },
  {
    "sentence_id": "03691",
    "text": "Wer haddse kumme, wer haddse gehn sien?"
  },
  {
    "sentence_id": "03692",
    "text": "Was hadd mer mid aangefang, was hadd mer mid gemach,"
  },
  {
    "sentence_id": "03693",
    "text": "mid der Dseid, mid all der Dseid?"
  },
  {
    "sentence_id": "03694",
    "text": "Wer haddse äänfach geholl, wer haddse häämlisch geglaud,"
  },
  {
    "sentence_id": "03695",
    "text": "wer haddse doodgeschlaa mid Dseidverdreib, die Dseid,"
  },
  {
    "sentence_id": "03696",
    "text": "mei Dseid, dei Dseid, all Dseid in dòò der Dseid?"
  },
  {
    "sentence_id": "03697",
    "text": "Als nuur Fròòe unn kää Dseid fier Andworde!"
  },
  {
    "sentence_id": "03698",
    "text": "Wie die Dseid vergehd!"
  },
  {
    "sentence_id": "03699",
    "text": "Gischer noch Moondach, unn iwwermòrje schunn Dunnerschdaach."
  },
  {
    "sentence_id": "03700",
    "text": "Mer glaabds faschd nidd!"
  },
  {
    "sentence_id": "03701",
    "text": "Beineggschd kennd mer menne, die Dseid gääd sisch kää Dseid meh lasse."
  },
  {
    "sentence_id": "03702",
    "text": "Dòòdebei breischd die doch gaanidd so schnell verbeidsegehn."
  },
  {
    "sentence_id": "03703",
    "text": "Hall äänfach dei Uhr aan, holl der e bissje Dseid fier disch elään,"
  },
  {
    "sentence_id": "03704",
    "text": "schdadd dei Dseid nuddsloos dse verduun."
  },
  {
    "sentence_id": "03705",
    "text": "Die Uhr laafd rund, unn kä Dseid kummd widder serigg."
  },
  {
    "sentence_id": "03706",
    "text": "Mòrje iss heid schunn gischder."
  },
  {
    "sentence_id": "03707",
    "text": "Sei Lääbdaach hadder geschaffd, awwer sei Lääwe dse lääwe hadder allseilääwe nidd geschaffd!"
  },
  {
    "sentence_id": "03708",
    "text": "Mir feire näägschd Wuch mei Geburdsdaach."
  },
  {
    "sentence_id": "03709",
    "text": "Wann de willschd, kansche kumme."
  },
  {
    "sentence_id": "03710",
    "text": "De muschd awwer nidd."
  },
  {
    "sentence_id": "03711",
    "text": "Ingelaad gebbd nidd!"
  },
  {
    "sentence_id": "03712",
    "text": "Wäär kummd, däär kummd, wäär nidd kummd, breischd nidd dse kumme."
  },
  {
    "sentence_id": "03713",
    "text": "Däär breischd awwer aach nidd dse gehn, wanner nidd kummd."
  },
  {
    "sentence_id": "03714",
    "text": "Unn ääns noch, merg ders:"
  },
  {
    "sentence_id": "03715",
    "text": "Ingelaad gebbd nidd."
  },
  {
    "sentence_id": "03716",
    "text": "Wäär dòò iss, iss dòò!"
  },
  {
    "sentence_id": "03717",
    "text": "Kummschde?"
  },
  {
    "sentence_id": "03718",
    "text": "De Jubbe nuur noch offe gedraah, e schdännischer Reddungsring um die Ribbe,"
  },
  {
    "sentence_id": "03719",
    "text": "die Buggse schdremme iwwer de Bauch, unn die Freinde saan:"
  },
  {
    "sentence_id": "03720",
    "text": "Bischd e bissje digger genn, schdehd der awwer gudd!"
  },
  {
    "sentence_id": "03721",
    "text": "Aweile bass nuur uff!"
  },
  {
    "sentence_id": "03722",
    "text": "De grischd so digge Bagge, dass dei Naasefahrrad druff schdehn kann,"
  },
  {
    "sentence_id": "03723",
    "text": "die Buggs ruddschd immer meh unner de Bauch,"
  },
  {
    "sentence_id": "03724",
    "text": "unn midda Lochdsang peddschde alls neije Läscher inn dei Girdel,"
  },
  {
    "sentence_id": "03725",
    "text": "de kaafschd schdännisch immer weidere Hemmde,"
  },
  {
    "sentence_id": "03726",
    "text": "dei Fraa muss die Knäbb verseddse"
  },
  {
    "sentence_id": "03727",
    "text": "unn bei de Buggse de Hinnere rauslosse."
  },
  {
    "sentence_id": "03728",
    "text": "Ääner saad:"
  },
  {
    "sentence_id": "03729",
    "text": "Midd Verrdsisch verdähld sichs annerschd!"
  },
  {
    "sentence_id": "03730",
    "text": "Die Wòò dseid seid Jòhre immer neindsisch Killo aan."
  },
  {
    "sentence_id": "03731",
    "text": "Wannde se mòò in Rebberaduur bringe gäädschd, kännschde dass dòò Gewischd nimmeh halle."
  },
  {
    "sentence_id": "03732",
    "text": "Rinn inn de Bus."
  },
  {
    "sentence_id": "03733",
    "text": "Däär Daach iss geredd!"
  },
  {
    "sentence_id": "03734",
    "text": "Fòr billisch Geld e Fahrd ins Blaue."
  },
  {
    "sentence_id": "03735",
    "text": "Wie die dass nur mache?"
  },
  {
    "sentence_id": "03736",
    "text": "Dsehn Eijer gebbds noch unn Budder midd hemm."
  },
  {
    "sentence_id": "03737",
    "text": "Wo hann die nur die gannse Eijer häär, die se verdääle."
  },
  {
    "sentence_id": "03738",
    "text": "Dòò missd mer jòò meh als ääner Hingkelschdall fier hann."
  },
  {
    "sentence_id": "03739",
    "text": "Raus ausem Buss, rinn ins Logal."
  },
  {
    "sentence_id": "03740",
    "text": "Alles im Preis schunn drinn."
  },
  {
    "sentence_id": "03741",
    "text": "Schniddsel midd Pommes."
  },
  {
    "sentence_id": "03742",
    "text": "Mòòrje ess isch quäär dursch de Gaade."
  },
  {
    "sentence_id": "03743",
    "text": "Alles wie leddschd Mòò."
  },
  {
    "sentence_id": "03744",
    "text": "Aach die Vòòrfierung vunn de Reimadegge."
  },
  {
    "sentence_id": "03745",
    "text": "Gudd sinn die jòò, awwer vill dse deijer."
  },
  {
    "sentence_id": "03746",
    "text": "Isch kaaf mer nur so e Kisse fier achdeneindsisch Maarg."
  },
  {
    "sentence_id": "03747",
    "text": "Gejes Reima im Nagge, wann mer dass emòò grääd."
  },
  {
    "sentence_id": "03748",
    "text": "Dòònòò imm Dierpaark schbaddsiere gang."
  },
  {
    "sentence_id": "03749",
    "text": "Die Dseid gääd mer sisch nidd holle, wanns die dòò Fahrd nidd genn gääd."
  },
  {
    "sentence_id": "03750",
    "text": "Wass e scheener Daach:"
  },
  {
    "sentence_id": "03751",
    "text": "Vill gesien, vill geschbròòchd, vill dsevill Geld ausgenn."
  },
  {
    "sentence_id": "03752",
    "text": "Mer kaafd immer meh, wie mer sisch vòòrholld."
  },
  {
    "sentence_id": "03753",
    "text": "Drodsdeem scheen gewään."
  },
  {
    "sentence_id": "03754",
    "text": "Mòò iwwerleeje, wemm isch dissmòò ess Reimakisse schenkge."
  },
  {
    "sentence_id": "03755",
    "text": "Die ganns Verwandschaffd hadd die jòò schunn."
  },
  {
    "sentence_id": "03756",
    "text": "Sa mer niggs vunn demm."
  },
  {
    "sentence_id": "03757",
    "text": "Denne kenn isch besser als wie du."
  },
  {
    "sentence_id": "03758",
    "text": "Gischder hadder noch gebuggeld."
  },
  {
    "sentence_id": "03759",
    "text": "Heid bied däär äänem nimmeh die Dseid."
  },
  {
    "sentence_id": "03760",
    "text": "Wass däär mòrje machd, brauchschde mer nidd dse saan."
  },
  {
    "sentence_id": "03761",
    "text": "Eerschd duud däär mache, als kännder nidd bis drei dsehle,"
  },
  {
    "sentence_id": "03762",
    "text": "unn dann willer uff äämòò ebbes Besseres sinn."
  },
  {
    "sentence_id": "03763",
    "text": "Däär will weider kumme als wie annere Leit."
  },
  {
    "sentence_id": "03764",
    "text": "Soo ääner iss das."
  },
  {
    "sentence_id": "03765",
    "text": "Däär will ebbes genn."
  },
  {
    "sentence_id": "03766",
    "text": "Isch kenn die Sord nur dse gudd."
  },
  {
    "sentence_id": "03767",
    "text": "Dreggsägg sinn dass, ääner wie der anner."
  },
  {
    "sentence_id": "03768",
    "text": "Wirschd schunn siehn, wass aus dem gebbd!"
  },
  {
    "sentence_id": "03769",
    "text": "Dass hann isch schunn immer gesaad:"
  },
  {
    "sentence_id": "03770",
    "text": "Däär bringds noch dse ebbes, däär schdeggd uns allegaare inn de Sagg."
  },
  {
    "sentence_id": "03771",
    "text": "Weid isser kumme, dass hannisch immer schunn geroch, unn schdolls känner mer uff ne sinn."
  },
  {
    "sentence_id": "03772",
    "text": "Am beschde gefalld mer, dasser uns nidd vergess hadd."
  },
  {
    "sentence_id": "03773",
    "text": "Däär iss nidd wie die annere vunn der Sord,"
  },
  {
    "sentence_id": "03774",
    "text": "die nidd wisse, wo se häärkumm sinn!"
  },
  {
    "sentence_id": "03775",
    "text": "Isch hann immer schunn geaahnd:"
  },
  {
    "sentence_id": "03776",
    "text": "Däär machd dass nidd lang!"
  },
  {
    "sentence_id": "03777",
    "text": "Irjendwie wirder äämòò dse Fall kumme unn sisch es Gnigg bresche, däär Lumbehund."
  },
  {
    "sentence_id": "03778",
    "text": "Eerschd de grose Molli margiere unn dann Bleide gehn."
  },
  {
    "sentence_id": "03779",
    "text": "Dò kammer mòò sien, wass mer vunn dem seine Geschäffde dse halle gehadd hadd."
  },
  {
    "sentence_id": "03780",
    "text": "So e Sord kenn isch nur dse gudd."
  },
  {
    "sentence_id": "03781",
    "text": "Unn dass so ebbes in die Buggs gehd, hann isch jòò schunn immer gesaad."
  },
  {
    "sentence_id": "03782",
    "text": "Demm sei Konkursverwalder waar schunn im Amd,"
  },
  {
    "sentence_id": "03783",
    "text": "eh dasser dsem eerschde Mòò sei Laadedier uffgeschbòòr hadd."
  },
  {
    "sentence_id": "03784",
    "text": "Weid isser jeddse kumm, der Bangroddheini, däär Bleidemacher."
  },
  {
    "sentence_id": "03785",
    "text": "Dass hannisch mer grad so gedachd:"
  },
  {
    "sentence_id": "03786",
    "text": "Ääwe hadder Bangrodd gemach, unn schunn isser widder òwwe."
  },
  {
    "sentence_id": "03787",
    "text": "So iss das bei denne Bleidemacher:"
  },
  {
    "sentence_id": "03788",
    "text": "Nò emm dridde Mòò haschde disch gesund geschdoos."
  },
  {
    "sentence_id": "03789",
    "text": "So ääner wie däär falld immer widder uff die Fies."
  },
  {
    "sentence_id": "03790",
    "text": "Buddse, bischele, koche, schrubbe,"
  },
  {
    "sentence_id": "03791",
    "text": "wäsche, Kinner aandsieje, Kinner ausdsieje,"
  },
  {
    "sentence_id": "03792",
    "text": "Wäsch uffhänge, Wäsch abhänge, Schdaub wische,"
  },
  {
    "sentence_id": "03793",
    "text": "uffreime, unn e Allder, däär beim Hemmkumme fròhd:"
  },
  {
    "sentence_id": "03794",
    "text": "Was haschde eischendlisch heid geschaffd?"
  },
  {
    "sentence_id": "03795",
    "text": "In de Sessel gefleedsd unn lang Bään gemach."
  },
  {
    "sentence_id": "03796",
    "text": "Nääwens es Bier unn die Sallsschdängelscher."
  },
  {
    "sentence_id": "03797",
    "text": "Im Wohndsimmer middem Fernsehdrigger inn da Hannd dursch die Weld geflòò,"
  },
  {
    "sentence_id": "03798",
    "text": "niggs wie alls dursch die Programme gedswiddschd."
  },
  {
    "sentence_id": "03799",
    "text": "Dòò ebbes aus da Lindestròòs und hie ebbes vunn de Drombuschs geluuhd."
  },
  {
    "sentence_id": "03800",
    "text": "De Grimmi midder bollidisch Diskussion gemiggsd"
  },
  {
    "sentence_id": "03801",
    "text": "unn beim Pfarrer Kämpferd middem Schdragg vunn Leib unn Seel verbeigeguggd."
  },
  {
    "sentence_id": "03902",
    "text": "wo se gang iss unn unnerm Boddem leid fòr immer?"
  },
  {
    "sentence_id": "03903",
    "text": "Alsemò lääs isch inner Dseidung mei Horresgoob."
  },
  {
    "sentence_id": "03904",
    "text": "Isch glaab awwer nidd draan, wennischens nidd so rischdisch."
  },
  {
    "sentence_id": "03905",
    "text": "Dòò glaabd iwwerhaubd kää ääner rischdisch draan, auser so e bissje."
  },
  {
    "sentence_id": "03906",
    "text": "Mer wääs jòò nidd, ob dass velleischd doch so kummd,"
  },
  {
    "sentence_id": "03907",
    "text": "wies dòò innda Dseidung rinngeschrieb genn iss."
  },
  {
    "sentence_id": "03908",
    "text": "Unn danne wääschde doch, wannde e bissje draan glaawe duuschd,"
  },
  {
    "sentence_id": "03909",
    "text": "wennischens vòòrhäär, wass uff disch dsuukummd."
  },
  {
    "sentence_id": "03910",
    "text": "Dòòdefòòr lääs isch alsemò inner Dseidung mei Horresgoob."
  },
  {
    "sentence_id": "03911",
    "text": "Isch glaab awwer nidd draan, wennischens nidd so rischdisch."
  },
  {
    "sentence_id": "03912",
    "text": "Mier hann die Glogg lehre misse vun vòòre bis hinne."
  },
  {
    "sentence_id": "03913",
    "text": "Mier hann se uffgesaad, nòògeschwäddsd, vòòrgelääs unn abgeschrieb."
  },
  {
    "sentence_id": "03914",
    "text": "Mier hann innewensisch gehadd, was mier auswensisch gelehrd hann."
  },
  {
    "sentence_id": "03915",
    "text": "Heidsedaach gebbd jòò niggs meh auswensisch gelehrd."
  },
  {
    "sentence_id": "03916",
    "text": "Dòòdefòòr hann die Schuulerkinner aach niggs meh fiers Lääwe!"
  },
  {
    "sentence_id": "03917",
    "text": "De Ooba machd de Gaarde unn schoggeld es Klään, wann se kää Dseid hann."
  },
  {
    "sentence_id": "03918",
    "text": "De Ooba kehrd die Schdròòs unn es Drodwaar, wann Samschdaach iss."
  },
  {
    "sentence_id": "03919",
    "text": "De Ooba gebbd Saggeld - so mòò nääwebei, wanns nidd gans reischd."
  },
  {
    "sentence_id": "03920",
    "text": "De Ooba saad manschmòò dsuu mer gans leis:"
  },
  {
    "sentence_id": "03921",
    "text": "Kumm, geh midd mer dsem Graab vunn der Ooma."
  },
  {
    "sentence_id": "03922",
    "text": "Keerdsjer iwwerall, Tannedsweische unn Bääm midd Lischderkedde."
  },
  {
    "sentence_id": "03923",
    "text": "Das kännd jòò eischendlisch ganns besinnlisch genn."
  },
  {
    "sentence_id": "03924",
    "text": "die dòò Addwendsdseid..."
  },
  {
    "sentence_id": "03925",
    "text": "haschde gedengkd!"
  },
  {
    "sentence_id": "03926",
    "text": "Schbäädeschdens de Fuchdsehnde wääschdes besser."
  },
  {
    "sentence_id": "03927",
    "text": "Dòò faaschde inn die Schdadd unn drääschd dei Runde inn de Schdròòse!"
  },
  {
    "sentence_id": "03928",
    "text": "Niggs wie Heggdigg, alls nuur Schdress."
  },
  {
    "sentence_id": "03929",
    "text": "Paargblädds gebbds kää ääner inn der Schdròòs!"
  },
  {
    "sentence_id": "03930",
    "text": "Wass machschde?"
  },
  {
    "sentence_id": "03931",
    "text": "Rinn ins Paarghaus unne Paargkkaad gedruggd!"
  },
  {
    "sentence_id": "03932",
    "text": "De dräähschd dei Runde unn waadschd, bis ääner furdfaahd."
  },
  {
    "sentence_id": "03933",
    "text": "Danne rinn inn de Uffdsuuch!"
  },
  {
    "sentence_id": "03934",
    "text": "De dengschd:"
  },
  {
    "sentence_id": "03935",
    "text": "Drigg de beschd ess Bääsmennd!"
  },
  {
    "sentence_id": "03936",
    "text": "Dòò faahrschde awwer de eerschd durch alle Schdoggwergke, bis de endlisch unne aankummschd."
  },
  {
    "sentence_id": "03937",
    "text": "Rinn danne in de Schnäbbsches-Maarg."
  },
  {
    "sentence_id": "03938",
    "text": "Wass kinnd mer dòò alles kaafe, wammer ebbes breischd!"
  },
  {
    "sentence_id": "03939",
    "text": "Wass kinnd mer dòò alles finne, segaar fier die Oma ebbes, velleischd noch e Buch."
  },
  {
    "sentence_id": "03940",
    "text": "Fier die Mamme ebbes grooses, dass wo ebbes dehäär machd."
  },
  {
    "sentence_id": "03941",
    "text": "Ruff in de dridde Schdogg, Schbilldseisch fier die Kinner, iss dass deijer heid."
  },
  {
    "sentence_id": "03942",
    "text": "Mer mennd es Kaafe gääb verbodd, so schdelle sisch die Leid aan."
  },
  {
    "sentence_id": "03943",
    "text": "Zwischedrinn widder runner inn die Passaasch unn e Rooschdwursch gess."
  },
  {
    "sentence_id": "03944",
    "text": "Danne nòmmòò rinn ins Dreiwe, alsmòò luue nääwebei,"
  },
  {
    "sentence_id": "03945",
    "text": "suuch dei Dseddel, schdreisch dursch, wass de gridd haschd!"
  },
  {
    "sentence_id": "03946",
    "text": "Ach duu liewe Dseid, dass schaffd mer heid niemòòls meeh!"
  },
  {
    "sentence_id": "03947",
    "text": "Aan der Kass gehds alls nidd weider."
  },
  {
    "sentence_id": "03948",
    "text": "Wass dischbediere die dòò so lang middem Kläängeld, dass kann jòò noch heider genn!"
  },
  {
    "sentence_id": "03949",
    "text": "Schdelle Sie sich mòò scheen hinne aan!"
  },
  {
    "sentence_id": "03950",
    "text": "Wäär de eerschd kummd, schdeehd de eerschd!"
  },
  {
    "sentence_id": "03951",
    "text": "Morje iss jòò aach noch e Daach."
  },
  {
    "sentence_id": "03952",
    "text": "Paargkaard drigge unn in der Audoschlang schdeen."
  },
  {
    "sentence_id": "03953",
    "text": "Mòrje muschde nommòò rinnfahre, das wääschde jeddse schunn, ebbes haschde beschdimmd vergess."
  },
  {
    "sentence_id": "03954",
    "text": "Unn dass dauerd e Eewischkääd, bis dass mer dòò jauskummd!"
  },
  {
    "sentence_id": "03955",
    "text": "Bischde danne so rischdisch figgs unn ferdisch, danne hädd se graad aangefang-"
  },
  {
    "sentence_id": "03956",
    "text": "die gnaadereische Dseid!"
  },
  {
    "sentence_id": "03957",
    "text": "Wass solls!"
  },
  {
    "sentence_id": "03958",
    "text": "Machschd ders näggschd Jòhr mòò so rischdisch gemiedlisch, wanns Dissjòhr nidd geglabbd hadd!"
  },
  {
    "sentence_id": "03959",
    "text": "Gischder hannse ne rummgeholl, denn alde Baam, weil die Schdròòs dòò nei gemach gebbd."
  },
  {
    "sentence_id": "03960",
    "text": "Dòò genn allweile junge Bääm geblannsd inn da gans Schròòs,"
  },
  {
    "sentence_id": "03961",
    "text": "neije, schlangke Bääm, die noch waggse dirfe,"
  },
  {
    "sentence_id": "03962",
    "text": "unn wo nidd die Äschd die Schdròòs behinnere."
  },
  {
    "sentence_id": "03963",
    "text": "Der alde Baam war im Wääsch."
  },
  {
    "sentence_id": "03964",
    "text": "Denne hadd schunn die Oma gekennd, wie se noch jung gewään waar."
  },
  {
    "sentence_id": "03965",
    "text": "Jeddse waarer dse ald unn hädd nur die neije junge Bääm behinnerd."
  },
  {
    "sentence_id": "03966",
    "text": "Jeddse isser graad gudd genuch fòr Feijerholls."
  },
  {
    "sentence_id": "03967",
    "text": "Ess issem nimmeh ausem Kobb gang bis dasses kaafd hann,"
  },
  {
    "sentence_id": "03968",
    "text": "noch ehrer, als dasser sei Fiererschein gemach hadd."
  },
  {
    "sentence_id": "03969",
    "text": "Awwer er hadds ääwe hann misse, weiler sisch dòòdruff schunn vill friejer gefreid hadd,"
  },
  {
    "sentence_id": "03970",
    "text": "als wierer ne iwwerhaubd gridd hadd, denne Furdsglobber."
  },
  {
    "sentence_id": "03971",
    "text": "Graad seschdsehn waarer genn unn gefahr isser wieje Henkger."
  },
  {
    "sentence_id": "03972",
    "text": "Äär unn sei Mobbedd waare dswei, die nimmeh ohnenanner auskumm sinn."
  },
  {
    "sentence_id": "03973",
    "text": "Sei ähn unn alles isses gewään, wie de Deiwel isser gefahr druff,"
  },
  {
    "sentence_id": "03974",
    "text": "rummgejuggeld uff demm Ding bis dsu demm Daach, woos danne bassierd iss,"
  },
  {
    "sentence_id": "03975",
    "text": "woos danne hadd bassiere misse."
  },
  {
    "sentence_id": "03976",
    "text": "Gegrisch hadder wie ebbes beeses,"
  },
  {
    "sentence_id": "03977",
    "text": "allsem gesaad hann, dasses uff de Schrodd kumm iss,"
  },
  {
    "sentence_id": "03978",
    "text": "weils nimmeh dse fligge waar nòò der Karrambelasch, woorer gehadd hadd."
  },
  {
    "sentence_id": "03979",
    "text": "Unn midd seine Grigge hädder jòò aach innem hallwe Jòhr dass Ding nimmeh fahre kenne."
  },
  {
    "sentence_id": "03980",
    "text": "So weid isses kumm."
  },
  {
    "sentence_id": "03981",
    "text": "Dass hadder jeddse vunn dem Deiweilsding dòò!"
  },
  {
    "sentence_id": "03982",
    "text": "Äär schdehd im Gaarde unn schneid sei Bääm fers Friejòhr,"
  },
  {
    "sentence_id": "03983",
    "text": "wo doch jeeder wääs, dasser dass nimmeh erlääbd."
  },
  {
    "sentence_id": "03984",
    "text": "Däär iss ferdisch, saan se inn der Schdròòs."
  },
  {
    "sentence_id": "03985",
    "text": "Äär glaabds awwer nidd, wanner die Dsähn dsesammebeisd,"
  },
  {
    "sentence_id": "03986",
    "text": "im Gaarde schdehd unn die Bääm schneid fers Friejòhr,"
  },
  {
    "sentence_id": "03987",
    "text": "wo doch jeeder wääs, dasser dass nimmeh erlääbd."
  },
  {
    "sentence_id": "03988",
    "text": "Äär iss noch nidd ferdisch, saad äär dsem Nòòber inn der Schdròòs."
  },
  {
    "sentence_id": "03989",
    "text": "Äär glaabd, dasser de Reschd im Friejòhr mache kännd, wanner die Dsähn dsesammebeisd."
  },
  {
    "sentence_id": "03990",
    "text": "Dòò schdehn isch am Schdaddgraawe unn such de Graawe."
  },
  {
    "sentence_id": "03991",
    "text": "Awwer denne gebbds nimmeh."
  },
  {
    "sentence_id": "03992",
    "text": "An da Owwerdoorschdròòs such isch es Owwerdoor."
  },
  {
    "sentence_id": "03993",
    "text": "Das iss längschd inngeriss unn abgedraa."
  },
  {
    "sentence_id": "03994",
    "text": "Am Sangehanner Maargd gebbds nurmeeh e Eisebladd middem Schbruch druff:"
  },
  {
    "sentence_id": "03995",
    "text": "Dòò waar die beriehmde Schlachd vun Schbischere!"
  },
  {
    "sentence_id": "03996",
    "text": "Saad e Pangsjoonäär."
  },
  {
    "sentence_id": "03997",
    "text": "Friejer hadd mer aach schunn mòò e roschdisch Baddroon gefunn."
  },
  {
    "sentence_id": "03998",
    "text": "Heidsedaach gebbds jòò nuurmeh es Greids unn die Grääwer!"
  },
  {
    "sentence_id": "03999",
    "text": "Es Greids guggd nòò Saarbrigge unn die Leid gugge langs emm Horresdsond."
  },
  {
    "sentence_id": "04000",
    "text": "Iss dass e Aussischd!"
  },
  {
    "sentence_id": "04001",
    "text": "saad e jung Fraa."
  },
  {
    "sentence_id": "04002",
    "text": "Mòrje gesaad wie normaal Leid, Widdse iwwa die Regierung verdsehld,"
  },
  {
    "sentence_id": "04003",
    "text": "geheime Wahle midd meh Bardeije als wie nuur midd ääner,"
  },
  {
    "sentence_id": "04004",
    "text": "Nòòrischde im Fernsejer, die wo nidd mannebeliert genn sinn."
  },
  {
    "sentence_id": "04005",
    "text": "Demonschdriere, wann der wass nidd gefalld."
  },
  {
    "sentence_id": "04006",
    "text": "Òòmends ääwe graad gemach, wass mer will."
  },
  {
    "sentence_id": "04007",
    "text": "De Sunndaach in die Kersch gang odder aach nidd."
  },
  {
    "sentence_id": "04008",
    "text": "Nidd in die Bardei gang unn nidd nòò da Peif vunn da Bardei gedannsd."
  },
  {
    "sentence_id": "04009",
    "text": "Allewei gesaad, was mer graad dengkd."
  },
  {
    "sentence_id": "04010",
    "text": "Jeeder alls nuur nòò seim Kobb gelääbd unn nòò seiner Fassong..."
  },
  {
    "sentence_id": "04011",
    "text": "Unnerm Aadolf hädds dass nidd genn!"
  },
  {
    "sentence_id": "04012",
    "text": "Midde im Hin unn Häär vunn de Audos,"
  },
  {
    "sentence_id": "04013",
    "text": "die geesche de Haubdfriedhoof fahre, stedd die Säul."
  },
  {
    "sentence_id": "04014",
    "text": "Dòò hannse die Leid riwwergefiehrd, fier se dse baade, wie se ne gesaad hann."
  },
  {
    "sentence_id": "04015",
    "text": "Unn mansche hanne verdsehld, dass se gegrisch hädde."
  },
  {
    "sentence_id": "04016",
    "text": "Annere hann geheerd, dasse verdsehld hann, dasse gegrischd hädde."
  },
  {
    "sentence_id": "04017",
    "text": "Unn noch annere hann vunn annere geheerd, dass mer verdsehld hädd, dass se gegrisch hädde."
  },
  {
    "sentence_id": "04018",
    "text": "Uff die Säul hannse ebbes Ladeinisches geschrieb."
  },
  {
    "sentence_id": "04019",
    "text": "Awwer wäär lääsd schunn dass, wass uff da Säul schdehd,"
  },
  {
    "sentence_id": "04020",
    "text": "in demm Lärm, bei demm Verkehr?"
  },
  {
    "sentence_id": "04021",
    "text": "Wäär hädd aach das Greische heere känne,"
  },
  {
    "sentence_id": "04022",
    "text": "wäär hädds danne iwwerhaubd heere wolle, wass mer nidd heere durfd:"
  },
  {
    "sentence_id": "04023",
    "text": "Vum Kaadsedd ann da Goldne Bremm im Feebruaar neindsehnhunnerdviereferdsisch!"
  },
  {
    "sentence_id": "04024",
    "text": "Gischder gedengkd:"
  },
  {
    "sentence_id": "04025",
    "text": "E paar Verriggde, nidd gans juschd im Kobb."
  },
  {
    "sentence_id": "04026",
    "text": "Dumme Buuwe, die nidd wisse, was se saan"
  },
  {
    "sentence_id": "04027",
    "text": "unn noch nidd ganns drogge sinn hinner de Ohre."
  },
  {
    "sentence_id": "04028",
    "text": "Roddsleffele, Dummbeidel, kää Grimmel Verschdand!"
  },
  {
    "sentence_id": "04029",
    "text": "Allegaare, graad wiese inn der Reih schdeen!"
  },
  {
    "sentence_id": "04030",
    "text": "Gischder gesiehn, was se debeihann, was se schreije, was se mache."
  },
  {
    "sentence_id": "04031",
    "text": "Gesiehn, wie se erumlaafe, wie se Schdään schmeise, wie se Feijer leeje."
  },
  {
    "sentence_id": "04032",
    "text": "Gischder gedengkd, gesiehn, unn gewissd,"
  },
  {
    "sentence_id": "04033",
    "text": "wass die mòrje mache gääde, wann mier heid alls nuur dsuugugge,"
  },
  {
    "sentence_id": "04034",
    "text": "unn jedds unn heid niggs dòòdegeeje saan!"
  },
  {
    "sentence_id": "04035",
    "text": "Beinäggschd glaabd mer's jò nidd:"
  },
  {
    "sentence_id": "04036",
    "text": "Ääwe noch hadd mer aangeschdoos middem Segdglaas in der Hand"
  },
  {
    "sentence_id": "04037",
    "text": "unn sisch allewei Broschd Neijòhr gesaad unn schwubbdiwubb - so mierniggsdierniggs isses Neijòhr verbei."
  },
  {
    "sentence_id": "04038",
    "text": "Dò fròòd mer sisch,"
  },
  {
    "sentence_id": "04039",
    "text": "ob das im selwe Tembo iwwers ganse Johr so weider gehn soll."
  },
  {
    "sentence_id": "04040",
    "text": "Hann ihr aach Blei gegoss odder was wääs isch fer Schbieränsjer gemach,"
  },
  {
    "sentence_id": "04041",
    "text": "fer se gugge, wie das genn kann im neie Jòhr?"
  },
  {
    "sentence_id": "04042",
    "text": "Die meischde Leid glaawe jò, mer kinnd schunn vòòrhäär wisse, was nòòhäär kummd."
  },
  {
    "sentence_id": "04043",
    "text": "Dòòdefòòr holle die es Horresgoob unn gugge, wie das wirre soll im neije Jòhr."
  },
  {
    "sentence_id": "04044",
    "text": "Do dsiehd mer de beschd die Degg iwwer de Kobb unn guggd gaamidd hin,"
  },
  {
    "sentence_id": "04045",
    "text": "weil noch kääner em Schiggsaal in die Kaarde geguggd hadd."
  },
  {
    "sentence_id": "04046",
    "text": "Gemäänerhann kummd jò alles annerschd wie gedengd."
  },
  {
    "sentence_id": "04047",
    "text": "Es äänsische, was sischer iss, iss, dass niggs sischer iss!"
  },
  {
    "sentence_id": "04048",
    "text": "Dòòdruff kannschde disch verlasse unn uff meh nidd!"
  },
  {
    "sentence_id": "04049",
    "text": "Glaab mer's!"
  },
  {
    "sentence_id": "04050",
    "text": "Hanner aach geschoss unn Feierwerg abgebrennd?"
  },
  {
    "sentence_id": "04051",
    "text": "Mier mache soo ebbes jò seid Jòhre nimmeh."
  },
  {
    "sentence_id": "04052",
    "text": "Vòòr Jòhre wollde mer mòò vum Saarbrigger Schlossgaarde uff die Schdadd gugge."
  },
  {
    "sentence_id": "04053",
    "text": "Dòò haschde danne geschdann wie e Hääring in der Sardienebiggs."
  },
  {
    "sentence_id": "04054",
    "text": "Mer wollde e paar Foddos mache, awwer dòò iss niggs dringewään."
  },
  {
    "sentence_id": "04055",
    "text": "De häddschd allgebodd nuur e paar Leid vun der Riggseid foddegraffiere känne."
  },
  {
    "sentence_id": "04056",
    "text": "Nidd meh!"
  },
  {
    "sentence_id": "04057",
    "text": "Dò haschde meh wie sunschd ebbes Angschd um de Abberaad gehadd,"
  },
  {
    "sentence_id": "04058",
    "text": "so e Drängelei iss das gewään."
  },
  {
    "sentence_id": "04059",
    "text": "Dass dòò mòò noch nie ebbes bassierd iss, iss e Wunner!"
  },
  {
    "sentence_id": "04060",
    "text": "Unn danne hammer im leddschde Jòhr gesaad:"
  },
  {
    "sentence_id": "04061",
    "text": "Mier gehn de Silweschder uff die Piddlinger Berjehald."
  },
  {
    "sentence_id": "04062",
    "text": "Dòò simmer gans fier uns elään unn mer hann e wunnerscheener Bligg iwwers ganse Daal."
  },
  {
    "sentence_id": "04063",
    "text": "Puuschdekuche!"
  },
  {
    "sentence_id": "04064",
    "text": "Wie mir dòò schunn uffem Wäasch ruffdsuus gewään sinn,"
  },
  {
    "sentence_id": "04065",
    "text": "dò sinn Broddsesjoone vun Leid nòò owwe gelaaf."
  },
  {
    "sentence_id": "04066",
    "text": "Vòòre unn hinne haschde niggs gesiehn wie Leid,"
  },
  {
    "sentence_id": "04067",
    "text": "die danne aach noch nääwe aan der die Raggeede lossgelass hann."
  },
  {
    "sentence_id": "04068",
    "text": "Dòò haschde misse uffbasse, dass de nidd noch mid lossgang bischd,"
  },
  {
    "sentence_id": "04069",
    "text": "so näggschd iss das alles gewään."
  },
  {
    "sentence_id": "04070",
    "text": "Dissmòò simmer danne dehemm geblieb unn hann ausem Dachfindschder geluud."
  },
  {
    "sentence_id": "04071",
    "text": "Das waar seid Jòhre de beschde Bladds, denne wo mer jee gehadd hann."
  },
  {
    "sentence_id": "04072",
    "text": "Iwwers Neijòhr hann isch ebbes geschrieb, was isch mer vòòrgeholl hann fiers neie Jòhr."
  },
  {
    "sentence_id": "04073",
    "text": "Allee danne, machens gudd!"
  },
  {
    "sentence_id": "04074",
    "text": "Bis dsem näggschde Silweschder iss jòò noch vill Dseid."
  },
  {
    "sentence_id": "04075",
    "text": "Dòò känne mer jò mòò weider siehn unn gugge, wie weid mer allgaare kumm sinn!"
  },
  {
    "sentence_id": "04076",
    "text": "Broschd Neijòhr, Gligg unn gudde Dseide!"
  },
  {
    "sentence_id": "04077",
    "text": "So saad mer dann, wann's Neijòhr kummd."
  },
  {
    "sentence_id": "04078",
    "text": "De dsiehschd dei Schluss-Schdrisch unnerm alde Jòhr unn simmeliersch:"
  },
  {
    "sentence_id": "04079",
    "text": "Was iss gewään, was iss bassierd?"
  },
  {
    "sentence_id": "04080",
    "text": "Dann fassd mer Vòòrsädds fier e neijes Jòhr:"
  },
  {
    "sentence_id": "04081",
    "text": "Was hollschde vòòr, wo willschde hin?"
  },
  {
    "sentence_id": "04082",
    "text": "Doch kummd's wie's kummd unn gebbd aach so geholl wie's kummd."
  },
  {
    "sentence_id": "04083",
    "text": "Verbresch der nidd sevill dei Kobb!"
  },
  {
    "sentence_id": "04084",
    "text": "So mansche Vòòrsädds haschde schunn im alde Jòhr nidd ingehall."
  },
  {
    "sentence_id": "04085",
    "text": "Se waare fier die Kadds."
  },
  {
    "sentence_id": "04086",
    "text": "Unn längschdens dann im Februaar, dò haschde all die gudde Vòòrsädds schunn vergess unn saaschd:"
  },
  {
    "sentence_id": "04087",
    "text": "Isch waard de näggschd Silweschder ab unn fänge dann nommòò vun vòòre aan!"
  },
  {
    "sentence_id": "04088",
    "text": "Gebb mer mò...!"
  },
  {
    "sentence_id": "04089",
    "text": "So saad mer bei uns, wann mer ebbes hann will."
  },
  {
    "sentence_id": "04090",
    "text": "Bei uns gebbd jò alles genn."
  },
  {
    "sentence_id": "04091",
    "text": "Gebb mer mò die Beisdsang odder de Hammer, gebb mer die Bleiwòò odder de Meeder!"
  },
  {
    "sentence_id": "04092",
    "text": "So saad mer am Bau."
  },
  {
    "sentence_id": "04093",
    "text": "Dò gebbd nidd lang gefaggeld unn irjendso Fissemaddendscher gemach."
  },
  {
    "sentence_id": "04094",
    "text": "Dò gääd mer sisch jò graad vergraddele, wann mer so schwäddse gääd."
  },
  {
    "sentence_id": "04095",
    "text": "Iss däär noch gans figgs?"
  },
  {
    "sentence_id": "04096",
    "text": "Awwer sunschd gehdsem noch gans gudd!"
  },
  {
    "sentence_id": "04097",
    "text": "So gääd mer danne saan."
  },
  {
    "sentence_id": "04098",
    "text": "Wo gebbds danne das?"
  },
  {
    "sentence_id": "04099",
    "text": "Iwwerall kännds das genn, nuur nidd bei uns."
  },
  {
    "sentence_id": "04100",
    "text": "Unn das iss nuur de Aanfang."
  },
  {
    "sentence_id": "04101",
    "text": "Wann ääner saad:"
  },
  {
    "sentence_id": "04102",
    "text": "Isch genn dò niggs druff!"
  },
  {
    "sentence_id": "04103",
    "text": "mennd mer eischendlisch, dass mer nidd glaabd, was ääm dò graad mò so gesaad gebbd."
  },
  {
    "sentence_id": "04104",
    "text": "Dò kännd änner behaubde, die Saar gääd de Bersch enuff fliese"
  },
  {
    "sentence_id": "04105",
    "text": "unn de Schaumbersch gääd jeddse in de Bòddem waggse."
  },
  {
    "sentence_id": "04106",
    "text": "Egaal, was aach noch bassierd."
  },
  {
    "sentence_id": "04107",
    "text": "Mer glaabd ebbes immer nuur danne, wann mers selwerd gesiehn hadd"
  },
  {
    "sentence_id": "04108",
    "text": "unn gebbd graad gaaniggs uff das Geschwädds vun de Leit."
  },
  {
    "sentence_id": "04109",
    "text": "Warum aach?"
  },
  {
    "sentence_id": "04110",
    "text": "Mer muss nidd alles glaawe, was die Leid so vun sisch genn."
  },
  {
    "sentence_id": "04111",
    "text": "Bei uns gebbds jò e Schbrischword, was heischd:"
  },
  {
    "sentence_id": "04112",
    "text": "Es gebbd niggs, wasses nidd gebbd!"
  },
  {
    "sentence_id": "04113",
    "text": "Das iss so gans dief innewensisch die saarlännisch Fillesefie"
  },
  {
    "sentence_id": "04114",
    "text": "iwwer alles, wasses gebbd unn nidd gebbd."
  },
  {
    "sentence_id": "04115",
    "text": "Wanns ebbes genn gääd, wasses nidd genn gääd,"
  },
  {
    "sentence_id": "04116",
    "text": "danne gääds dass aach nidd genn, wanns das nidd genn gääd."
  },
  {
    "sentence_id": "04117",
    "text": "So äänfach iss das!"
  },
  {
    "sentence_id": "04118",
    "text": "Unn wanns danne doch ebbes gebbd,"
  },
  {
    "sentence_id": "04119",
    "text": "wasses eischendlisch nidd genn dirfd, danne saad mer bei uns:"
  },
  {
    "sentence_id": "04120",
    "text": "Das gebbds doch nidd!"
  },
  {
    "sentence_id": "04121",
    "text": "Mer saad dass soggaar, wannses doch gebbd unn mer wääs, dasses das gebbd."
  },
  {
    "sentence_id": "04122",
    "text": "Mer kanns ääwe nuur nidd glaawe."
  },
  {
    "sentence_id": "04123",
    "text": "Danne gebbds das Word aach noch bei ebbes, was mer vun ääm hann will."
  },
  {
    "sentence_id": "04124",
    "text": "Isch hädd gäär e Fahrrad!"
  },
  {
    "sentence_id": "04125",
    "text": "saad de Buub dsem Vadder unn der saad danne:"
  },
  {
    "sentence_id": "04126",
    "text": "Isch genn der Fahrrad!"
  },
  {
    "sentence_id": "04127",
    "text": "Odder der Gneschd kummd unn will uff e Paardie."
  },
  {
    "sentence_id": "04128",
    "text": "Dò saad de Vadder:"
  },
  {
    "sentence_id": "04129",
    "text": "Isch genn der Paardie, raum mò dei Dsimmer uff, dò haschde Paardie genungg!"
  },
  {
    "sentence_id": "04130",
    "text": "Isch hädd gäär e neier Kombjuuder!"
  },
  {
    "sentence_id": "04131",
    "text": "Was breisch du e neijer Kombjuuder?"
  },
  {
    "sentence_id": "04132",
    "text": "Isch genn der Kombjuuder unn fròò nidd wie!"
  },
  {
    "sentence_id": "04133",
    "text": "So gridd mer alles im Saarland, aach wann mers eischendlisch nidd gridd."
  },
  {
    "sentence_id": "04134",
    "text": "Isch genn der gleisch ään!"
  },
  {
    "sentence_id": "04135",
    "text": "Wann änner so ebbes saad, danne solld mer gugge, dass mer sisch verdriggd."
  },
  {
    "sentence_id": "04136",
    "text": "Mer saad aach, wann mer ääm ebbes nidd genn will."
  },
  {
    "sentence_id": "04137",
    "text": "Dem gebbschde sei Alder nidd!"
  },
  {
    "sentence_id": "04138",
    "text": "Eischendlisch iss das danne jò e rischdisches Loob."
  },
  {
    "sentence_id": "04139",
    "text": "Unn wann ääner nidd in Ordnung iss, saad mer:"
  },
  {
    "sentence_id": "04140",
    "text": "Das gebbd sisch widder!"
  },
  {
    "sentence_id": "04141",
    "text": "Demm hann ischs awwer genn!"
  },
  {
    "sentence_id": "04142",
    "text": "mennd, dass mer ääm mò die Hòòr aus de Aue gemach hadd."
  },
  {
    "sentence_id": "04143",
    "text": "Dò genn isch noch niddemò drei Pennig fier!"
  },
  {
    "sentence_id": "04144",
    "text": "saad mer bei uns immer noch, aach wann mier jò längschdens middem Eiro bedsahle."
  },
  {
    "sentence_id": "04145",
    "text": "Awwer dò sidd mer mò, wie de Pennig immer noch in de Käbb vun de Leiddrin iss,"
  },
  {
    "sentence_id": "04146",
    "text": "aach wanns ne eischendlisch nimmeh gebbd."
  },
  {
    "sentence_id": "04147",
    "text": "Gebb disch endlisch!"
  },
  {
    "sentence_id": "04148",
    "text": "saad mer, wann ääner uffheere solld."
  },
  {
    "sentence_id": "04149",
    "text": "Unn dò wääs isch danne, dasses Dseid gebbd!"
  },
  {
    "sentence_id": "04150",
    "text": "Isch kann sevill verdiene, wie isch will,"
  },
  {
    "sentence_id": "04151",
    "text": "aam Enn vum Moonaad fähld mer im Pordmenee immer e Hunnerder!"
  },
  {
    "sentence_id": "04152",
    "text": "saad de Jubb."
  },
  {
    "sentence_id": "04153",
    "text": "Iwwerall heerd mer, wie die Leid driwwer jòòmere, wie weenisch se verdiene."
  },
  {
    "sentence_id": "04154",
    "text": "Muschd nidd menne, dass ääner saad:"
  },
  {
    "sentence_id": "04155",
    "text": "Isch grien in meiner Firma genungg!"
  },
  {
    "sentence_id": "04156",
    "text": "Wohhäär danne!"
  },
  {
    "sentence_id": "04157",
    "text": "Jò, wann mer de Roggefeller wäär, danne gääds reische."
  },
  {
    "sentence_id": "04158",
    "text": "So ääner gridd Miljoone unn hinnerhäär noch e Nòòschlaach owwedruff."
  },
  {
    "sentence_id": "04159",
    "text": "Das gääd ääm gefalle!"
  },
  {
    "sentence_id": "04160",
    "text": "Wann isch Bolliddigger wäär, gääd isch de Leid e nei Reeschelung vòòrschdelle:"
  },
  {
    "sentence_id": "04161",
    "text": "Jeedem Seins unn mier Meins!"
  },
  {
    "sentence_id": "04162",
    "text": "Awwer veleischd wäär mer danne aach noch nidd dsefridde!"
  },
  {
    "sentence_id": "04163",
    "text": "Es iss jò immer es selwe:"
  },
  {
    "sentence_id": "04164",
    "text": "Was mer hadd, langd nidd hin, unn wer genungg hadd, will noch meh."
  },
  {
    "sentence_id": "04165",
    "text": "Es iss ääwe so:"
  },
  {
    "sentence_id": "04166",
    "text": "Immer mennd mer, dass mer nie gridd, was mer eischendlisch verdiend."
  },
  {
    "sentence_id": "04167",
    "text": "Was mache die Miljenääre nuur midd demm ganse Geld?"
  },
  {
    "sentence_id": "04168",
    "text": "Meh wie e grooses Schniddsel grischde nidd junner"
  },
  {
    "sentence_id": "04169",
    "text": "unn allgebodd kannschde nuur ään paar Schuh aandsiehe,"
  },
  {
    "sentence_id": "04170",
    "text": "aach wannde noch dsweihunnerd Paar dehemm im Schrangg schdehn haschd."
  },
  {
    "sentence_id": "04171",
    "text": "Die holle der doch nuur Bladds wegg,"
  },
  {
    "sentence_id": "04172",
    "text": "wo de besser es Wergdseisch odder die Bohrmaschinn uffheewe gäädschd."
  },
  {
    "sentence_id": "04173",
    "text": "Mier hann sowwieso noch vill Dseisch iwwrisch vum Bau,"
  },
  {
    "sentence_id": "04174",
    "text": "dass mer gladd noch e dswäddes Heisje kännde baue!"
  },
  {
    "sentence_id": "04175",
    "text": "Mer missd es ganse Maddriaal jò eerschd mò verschaffe."
  },
  {
    "sentence_id": "04176",
    "text": "Unn solang wie das dehemm erumschdehd, hammer kää Bladds fier die ganse Schuh,"
  },
  {
    "sentence_id": "04177",
    "text": "wo mier uns kaafe gääde, wammer Miljenääre wääre."
  },
  {
    "sentence_id": "04178",
    "text": "Je meh dass mer hadd, je meh dass mer will!"
  },
  {
    "sentence_id": "04179",
    "text": "saad mer bei uns."
  },
  {
    "sentence_id": "04180",
    "text": "Es iss dsem Dunnerliddsche!"
  },
  {
    "sentence_id": "04181",
    "text": "De Jubb saad immer:"
  },
  {
    "sentence_id": "04182",
    "text": "Dswansisch Broddsend vun demm, was mer in der Firma gridd, iss Schmerdsensgeld."
  },
  {
    "sentence_id": "04183",
    "text": "Unn danne sinn dreisisch Broddsend aach noch Schweischegeld."
  },
  {
    "sentence_id": "04184",
    "text": "Nuur de Reschd verdiend mer rischdisch."
  },
  {
    "sentence_id": "04185",
    "text": "Ääner wie der Anner!"
  },
  {
    "sentence_id": "04186",
    "text": "saad de Pidd, nidd meh unn nidd weenischer!"
  },
  {
    "sentence_id": "04187",
    "text": "Awwer denne gräbbd allgebodd, dass sei Schwòòer e Geschduddierder vun der Unni iss"
  },
  {
    "sentence_id": "04188",
    "text": "unn irjendwo innrer Firma uffem Birro huggd!"
  },
  {
    "sentence_id": "04189",
    "text": "Glaab mers:"
  },
  {
    "sentence_id": "04190",
    "text": "So rischdisch gligglisch issem Pidd sei Schwòòer aach nie gewään."
  },
  {
    "sentence_id": "04191",
    "text": "Eerschd issem die Fraa durschgang unn jeddse hängd der aan der Flasch!"
  },
  {
    "sentence_id": "04192",
    "text": "Das iss doch kää Lääwe!"
  },
  {
    "sentence_id": "04193",
    "text": "De kannschd grammeddschele, wie de willschd,"
  },
  {
    "sentence_id": "04194",
    "text": "am Enn haschde jò doch nidd meh im Sagg als wie annere, so isses doch!"
  },
  {
    "sentence_id": "04195",
    "text": "Eischendlisch kann mer uff mansches verdsischde,"
  },
  {
    "sentence_id": "04196",
    "text": "wammer e liewe Fraa, gudde Kinner unn rischdische Freinde hadd."
  },
  {
    "sentence_id": "04197",
    "text": "Wammers genau holld, sinn die Reische manschmò rischdisch aarm draan."
  },
  {
    "sentence_id": "04198",
    "text": "Jeeder schlawendseld um se rum unn leed killemeederweid die Schleimschbuure,"
  },
  {
    "sentence_id": "04199",
    "text": "fier dass mer ebbes vunne abgridd."
  },
  {
    "sentence_id": "04200",
    "text": "Awwer rischdische Freinde hannse veleischd weenischer wie du unn isch,"
  },
  {
    "sentence_id": "04201",
    "text": "unn das alles nuur weesche em Geld."
  },
  {
    "sentence_id": "04602",
    "text": "Muschd noch aan disch halle, dass de nidd fresch gebbschd!"
  },
  {
    "sentence_id": "04603",
    "text": "Jeedefalls waar das e Naachd, die isch mei Lääbdaach nidd vergess."
  },
  {
    "sentence_id": "04604",
    "text": "Unn de näggschde Mòòrje waar isch so gabbudd, als hädd isch e Dobbelschischd gefahr."
  },
  {
    "sentence_id": "04605",
    "text": "Muschd awwer nidd glaawe, dass die annere sisch endschullischd hädde."
  },
  {
    "sentence_id": "04606",
    "text": "Wohäär danne?"
  },
  {
    "sentence_id": "04607",
    "text": "Die hann allgebodd nur erum gemoddsd,"
  },
  {
    "sentence_id": "04608",
    "text": "was isch die Naachd iwwer so e Teaader gemach hädd unn all im Schlòòf geschdeerd hädd."
  },
  {
    "sentence_id": "04609",
    "text": "Ei das wäär doch dsem Dunnerliddsche, wammer de Daach iwwer sisch abschdrawweld"
  },
  {
    "sentence_id": "04610",
    "text": "unn änner die gans Naachd erum fuhrwergd wie de Mann im Kalgoowe."
  },
  {
    "sentence_id": "04611",
    "text": "Unn iwwerhaubd hädd isch geschnaagsd wie dsehn Holsfäller gleichdseidisch."
  },
  {
    "sentence_id": "04612",
    "text": "Dò hann isch nidd meh vill saan känne, nur dass isch die näggschd Tuur, wann isch jeemòòls nochemòò midfahre gääd, e Bandgerääd debei hädd,"
  },
  {
    "sentence_id": "04613",
    "text": "fier dò mò feschdsehalle wer wenne schdeerd in der Naachd."
  },
  {
    "sentence_id": "04614",
    "text": "Allgebodd saad mer jò:"
  },
  {
    "sentence_id": "04615",
    "text": "Wann de schnaagschd, danne schlòòfschde ball elään."
  },
  {
    "sentence_id": "04616",
    "text": "Bei mier waar das awwer gans annerschd erum gewään."
  },
  {
    "sentence_id": "04617",
    "text": "Isch wäär gans gääre elään gewään!"
  },
  {
    "sentence_id": "04618",
    "text": "Iss doch wòhr!"
  },
  {
    "sentence_id": "04619",
    "text": "Eischendlisch hädd mer jò menne känne, dass de Newwel jeddse mò e Dseidlang verbei iss,"
  },
  {
    "sentence_id": "04620",
    "text": "wanns Friejòhr kummd unn die Sunn mò de ganse Newwel verdreiwe duud."
  },
  {
    "sentence_id": "04621",
    "text": "Glaabs nidd!"
  },
  {
    "sentence_id": "04622",
    "text": "Wie isch leddschd Wuch de Òòmend in Saarbrigge iwwer de Sanggehanner Maargd schbaddsierd bin,"
  },
  {
    "sentence_id": "04623",
    "text": "fier e bissje aan der frisch Lufd se sinn,"
  },
  {
    "sentence_id": "04624",
    "text": "dò haschde beinäggschd gemennd,"
  },
  {
    "sentence_id": "04625",
    "text": "irjend soe Widdsbold gääd midder Newwelmaschien erumlaafe unn alles vernewwele."
  },
  {
    "sentence_id": "04626",
    "text": "So hadd das allewei gedämbd!"
  },
  {
    "sentence_id": "04627",
    "text": "In der Kabbegass, in der Kaldebachschdròòs, in der Fräschegass,"
  },
  {
    "sentence_id": "04628",
    "text": "soggaar hinnerm Schdiwwel iwwerall hadds ausgesiehn,"
  },
  {
    "sentence_id": "04629",
    "text": "als gääde Newwelschwaade dursch die Schdròòse schleische."
  },
  {
    "sentence_id": "04630",
    "text": "Dò iss de Raach uffgeschdieh, dass mer beinäggschd nò der Feierwehr geruufd hadd,"
  },
  {
    "sentence_id": "04631",
    "text": "weil sisch veleischd irjendwo so e Schweelbrand in der Schdròòs verdähld."
  },
  {
    "sentence_id": "04632",
    "text": "So ebbes gehd jò gans figgs unn gebbd danne e rischdisches Feier."
  },
  {
    "sentence_id": "04633",
    "text": "Awwer die Feierwehr hädd bei sorem Innsadds kää Frääd gehadd,"
  },
  {
    "sentence_id": "04634",
    "text": "weil se in die Gässjer um de Maargdbrunne gaanidd eninnkumm wäär,"
  },
  {
    "sentence_id": "04635",
    "text": "so e Bedrieb is dord gewään."
  },
  {
    "sentence_id": "04636",
    "text": "Vòr lauder Leid bischde näämlisch beinäggschd nidd durschkumm."
  },
  {
    "sentence_id": "04637",
    "text": "Iwwerall hann se geschdann, jeedermiddner Newwelkeerds dswische de Griffle unn hadd orjendlisch Damb gemach."
  },
  {
    "sentence_id": "04638",
    "text": "Das hadd geroch,"
  },
  {
    "sentence_id": "04639",
    "text": "wie wann die Dsigeredde-Innung ihr Jahreshaubdversammlung in die Saarbrigger Aldschdadd verlehd gehadd hädd."
  },
  {
    "sentence_id": "04640",
    "text": "Dò haschde die Maalbero graad so geroch wie wie die Haabee unn de Lord-Eggsdra"
  },
  {
    "sentence_id": "04641",
    "text": "unn was wääs isch, wie die ganse ännere Glimmschdängele noch heische,"
  },
  {
    "sentence_id": "04642",
    "text": "wo mer sisch iwwer die Lung schiebd."
  },
  {
    "sentence_id": "04643",
    "text": "Hie unn dò iss noch e Peif dedswische kumm odder e gudd Dsiggersche."
  },
  {
    "sentence_id": "04644",
    "text": "Wannde noch kää Raacher gewään bischd, denne Òòmend dò häddsche ääner werre kinne."
  },
  {
    "sentence_id": "04645",
    "text": "Dò hannse uff der Schdròòs geflubbd wie die Weldmääschder,"
  },
  {
    "sentence_id": "04646",
    "text": "weil se nimmeh in de Loggaale raache dirfe."
  },
  {
    "sentence_id": "04647",
    "text": "Unn schbääder in der Gass e Debbisch midd lauder Kibbe vòr de Loggaale,"
  },
  {
    "sentence_id": "04648",
    "text": "dass de häddschd menne känne,"
  },
  {
    "sentence_id": "04649",
    "text": "all Wirdsleid hädde die Äschebescher uff die Schdròòs gekibbd."
  },
  {
    "sentence_id": "04650",
    "text": "Eischendlisch wolld mer jò middem Gesedds die Leid vum Raache abhalle!"
  },
  {
    "sentence_id": "04651",
    "text": "Unn jeddse das dò!"
  },
  {
    "sentence_id": "04652",
    "text": "So kanns kumme!"
  },
  {
    "sentence_id": "04653",
    "text": "Jeddse hann die Leid ihr Schbass uff der Gass!"
  },
  {
    "sentence_id": "04654",
    "text": "Unn in de Loggaale iss alles läär unn kää Mensch!"
  },
  {
    "sentence_id": "04655",
    "text": "Jò, abbendsuu iss ääner mò ninngang unn hadd e nei Glas Bier geholl,"
  },
  {
    "sentence_id": "04656",
    "text": "danne awwer widder hurrdisch uff die Schdròòs unn weidergepaffd,"
  },
  {
    "sentence_id": "04657",
    "text": "wie wanns um was gehn gääd."
  },
  {
    "sentence_id": "04658",
    "text": "Isch menn jò manschmò,"
  },
  {
    "sentence_id": "04659",
    "text": "die mache das eggdra unn wolle de Leid mò dseie,"
  },
  {
    "sentence_id": "04660",
    "text": "dass mer sisch so mierniggsdierniggs nidd unnergrien lassd."
  },
  {
    "sentence_id": "04661",
    "text": "Dsem Schluss simmer danne in e Wirdschafd, weil dò jò nimmeh geraachd derf genn."
  },
  {
    "sentence_id": "04662",
    "text": "Unn die hann die Findschder dsuu gelass,"
  },
  {
    "sentence_id": "04663",
    "text": "weil nidd dass noch der ganse Raach in die Wirdschafd rindsiehd,"
  },
  {
    "sentence_id": "04664",
    "text": "worer jò rausbleiwe solld."
  },
  {
    "sentence_id": "04665",
    "text": "Das wäär jò dsem Dunnerliddsche gewään, wann se das Gesedds fier die Kadds gemach hädde."
  },
  {
    "sentence_id": "04666",
    "text": "Jeddse iss die gudd Lufd innewensisch unn geraachd gebbd drause."
  },
  {
    "sentence_id": "04667",
    "text": "Fròò nidd, was mer dòdevun halle soll!"
  },
  {
    "sentence_id": "04668",
    "text": "Saas doch!"
  },
  {
    "sentence_id": "04669",
    "text": "hadder gesaad."
  },
  {
    "sentence_id": "04670",
    "text": "Was mer saan will, muss mer saan!"
  },
  {
    "sentence_id": "04671",
    "text": "Es muss äänfach gesaad genn."
  },
  {
    "sentence_id": "04672",
    "text": "Was mer will, muss mer saan."
  },
  {
    "sentence_id": "04673",
    "text": "Was mer saad, muss mer wolle."
  },
  {
    "sentence_id": "04674",
    "text": "Wann mers saad, isses schunn halb gemach."
  },
  {
    "sentence_id": "04675",
    "text": "Es gebbd gesaad, was mer saan muss, unn es gebbd gemach, was gemach genn muss!"
  },
  {
    "sentence_id": "04676",
    "text": "Will mer ebbes saan, muss mer ebbes saan,"
  },
  {
    "sentence_id": "04677",
    "text": "will mer ebbes mache, muss mer ebbes mache!"
  },
  {
    "sentence_id": "04678",
    "text": "Eischendlisch muss mer nur wolle, danne kann mer aach mache."
  },
  {
    "sentence_id": "04679",
    "text": "Wer saad, er will unn kann nidd, der kann nidd, weil er nidd will."
  },
  {
    "sentence_id": "04680",
    "text": "Odder ääner saad, dasser will, will awwer nidd, was er saad."
  },
  {
    "sentence_id": "04681",
    "text": "Mach nur!"
  },
  {
    "sentence_id": "04682",
    "text": "saad mer, wann mer ääner nur mache lasse will."
  },
  {
    "sentence_id": "04683",
    "text": "Wer saad, was er will, will, was er saad!"
  },
  {
    "sentence_id": "04684",
    "text": "Saa nur, ob de willschd, danne machschde, was de saaschd!"
  },
  {
    "sentence_id": "04685",
    "text": "Saa, wie de willschd!"
  },
  {
    "sentence_id": "04686",
    "text": "Saa, was de willschd!"
  },
  {
    "sentence_id": "04687",
    "text": "Saa, wann de willschd!"
  },
  {
    "sentence_id": "04688",
    "text": "Saa, ob de iwwerhaubd willschd!"
  },
  {
    "sentence_id": "04689",
    "text": "Wer will, musses saan."
  },
  {
    "sentence_id": "04690",
    "text": "Mer muss nur wolle, wann mer ebbes will."
  },
  {
    "sentence_id": "04691",
    "text": "Nur dse saan, was mer will, machd noch niggs,"
  },
  {
    "sentence_id": "04692",
    "text": "mer muss aach mache, was mer will!"
  },
  {
    "sentence_id": "04693",
    "text": "Will mer, was mer saad,"
  },
  {
    "sentence_id": "04694",
    "text": "will mer, was mer kann,"
  },
  {
    "sentence_id": "04695",
    "text": "kann mer, wann mer will,"
  },
  {
    "sentence_id": "04696",
    "text": "machd mer, was mer kann?"
  },
  {
    "sentence_id": "04697",
    "text": "Gudd gesaad iss halb gemach, gudd gewolld, iss halb gesaad!"
  },
  {
    "sentence_id": "04698",
    "text": "Will mer ebbes saan, wo mer denòò niggs meh saan kann?"
  },
  {
    "sentence_id": "04699",
    "text": "Isch kann der saan, was mer gäär saad."
  },
  {
    "sentence_id": "04700",
    "text": "Isch kann der saan, was mer gäär saan gääd."
  },
  {
    "sentence_id": "04701",
    "text": "Saan se, was se wolle, wann se wolle, was se saan!"
  },
  {
    "sentence_id": "05202",
    "text": "Huggschde gudd?"
  },
  {
    "sentence_id": "05203",
    "text": "fròòd mer ääner,"
  },
  {
    "sentence_id": "05204",
    "text": "wo dehemm scheins kää Bedder hadd"
  },
  {
    "sentence_id": "05205",
    "text": "unn eewisch unn drei Daach bis dief in die Naachd bei ääm rumhuggd,"
  },
  {
    "sentence_id": "05206",
    "text": "weil er als nidd hemmgehn will."
  },
  {
    "sentence_id": "05207",
    "text": "Däär hadd ääner hugge!"
  },
  {
    "sentence_id": "05208",
    "text": "saad mer, wann ääner e bissje dse dief ins Glaas geguggd hadd."
  },
  {
    "sentence_id": "05209",
    "text": "Isch hann wanns hooch kummd Schdigger drei Kurdse unn siwwe Bierscher gedrungg,"
  },
  {
    "sentence_id": "05210",
    "text": "unn es leddschde Glaas muss schleschd gewään sinn!"
  },
  {
    "sentence_id": "05211",
    "text": "So heerd sisch das danne alsmò aan,"
  },
  {
    "sentence_id": "05212",
    "text": "wann ääner ääne hugge hadd unn wills danne aach noch erglääre."
  },
  {
    "sentence_id": "05213",
    "text": "Es kummd ääwe dòòdevun,"
  },
  {
    "sentence_id": "05214",
    "text": "dass mer bei uns an äänem Òòmend in ääner Schdunn siwwemò saad:"
  },
  {
    "sentence_id": "05215",
    "text": "Dringge mer noch ääner!"
  },
  {
    "sentence_id": "05216",
    "text": "Nirschens gebbd im Saarland so vill gelòò wie mid demm Sadds."
  },
  {
    "sentence_id": "05217",
    "text": "Dò wunnerd mer sisch hinnerhäär, wann mer die Hugg voll hadd."
  },
  {
    "sentence_id": "05218",
    "text": "Gans annerschd isses, wammer die Hugg voll gridd."
  },
  {
    "sentence_id": "05219",
    "text": "Danne gebbd mer vun ääm gedrasseld."
  },
  {
    "sentence_id": "05220",
    "text": "Däär huggd mer im Gnigg!"
  },
  {
    "sentence_id": "05221",
    "text": "saad mer meischdens, wann ääner hinner ääm häär iss."
  },
  {
    "sentence_id": "05222",
    "text": "Meischd gehds dòò um die Migge, die nidd schdimme"
  },
  {
    "sentence_id": "05223",
    "text": "odder es iss kurds devòòr, dasses Hisje kummd."
  },
  {
    "sentence_id": "05224",
    "text": "Das Määde hadd sisch mòò gudd gehuggd!"
  },
  {
    "sentence_id": "05225",
    "text": "So ebbes heerd mer jò allemò unn immer widder,"
  },
  {
    "sentence_id": "05226",
    "text": "unn dòò mennd mer, dass e Määde e gudd Bardie gemach hadd."
  },
  {
    "sentence_id": "05227",
    "text": "Kann sinn, dass Seiner ebbes iss odder minneschdens vill Geld hadd."
  },
  {
    "sentence_id": "05228",
    "text": "Mer saad awwer aach, dass e Määde hugge geblieb iss,"
  },
  {
    "sentence_id": "05229",
    "text": "wanns kää Kerl abgridd hadd, noch niddemò e schròher Massigg."
  },
  {
    "sentence_id": "05230",
    "text": "Hugge kann mer bei uns im Saarland iwwerall, soggaar uff der Lerschesfluur."
  },
  {
    "sentence_id": "05231",
    "text": "Naddierlisch menne Leid ausem Reisch,"
  },
  {
    "sentence_id": "05232",
    "text": "dò gääde danne die Väschel frehlisch peife"
  },
  {
    "sentence_id": "05233",
    "text": "unn das wäär so e rischdisch scheenes Bläddsje."
  },
  {
    "sentence_id": "05234",
    "text": "Glaabs nidd!"
  },
  {
    "sentence_id": "05235",
    "text": "Uff der Lerschesfluur hadd mer sisch graad nidd gudd gehuggd,"
  },
  {
    "sentence_id": "05236",
    "text": "weil mer so ebbes näämlisch saad, wann ääner im Kiddsche huggd."
  },
  {
    "sentence_id": "05237",
    "text": "Unn der guggd, dasser so schnell wie meeschlisch nimmeh huggd."
  },
  {
    "sentence_id": "05238",
    "text": "Kumm hugg disch doch mòò häär, danne schwäddse mer driwwer!"
  },
  {
    "sentence_id": "05239",
    "text": "gebbd gesaad, wammer mid ääm ebbes dischbediere will."
  },
  {
    "sentence_id": "05240",
    "text": "Unn wann ääner in der Schuulglass nidd midkummd, kanner dòò soggaar aach hugge bleiwe."
  },
  {
    "sentence_id": "05241",
    "text": "Awwer das gebbds jò ball nimmeh,"
  },
  {
    "sentence_id": "05242",
    "text": "weil die vun Owwe gesaad hadd, dasses Huggebleiwe verbodd gebbd"
  },
  {
    "sentence_id": "05243",
    "text": "unn all misse verseddsd genn in die näggschd Glass."
  },
  {
    "sentence_id": "05244",
    "text": "Wann ääner uff seinem Geld huggd, isser schnell als Geidsgraache verschrie."
  },
  {
    "sentence_id": "05245",
    "text": "Däär gebbd niggs raus unn wääs noch immer nidd, dasses leddschde Hemd kää Dasche hadd."
  },
  {
    "sentence_id": "05246",
    "text": "Unn wann ääner e Naachrischd gridd, die ne umwerfd, saad mer meischd:"
  },
  {
    "sentence_id": "05247",
    "text": "Hugg disch erschd mòò, wannde das im Schdehn erfahrschd, muschde disch sowieso hugge!"
  },
  {
    "sentence_id": "05248",
    "text": "De beschd huggd mer sisch also immer erschd mòò hin unn danne siehd mer weider!"
  },
  {
    "sentence_id": "05249",
    "text": "Was saad mer danne dòòdedsuu?"
  },
  {
    "sentence_id": "05250",
    "text": "Wammer soo e Sadds heerd, dò wääs mer bei uns gleisch:"
  },
  {
    "sentence_id": "05251",
    "text": "Es iss ebbes bassierd, was nidd gans juschd gewään iss."
  },
  {
    "sentence_id": "05252",
    "text": "Mer schdemmd die Hänn in die Seid unn iss erschd mò äänfach bladd!"
  },
  {
    "sentence_id": "05253",
    "text": "Alles hädd mer erwaard odder geglaabd, nuur so ebbes ääwe graad gaarnidd!"
  },
  {
    "sentence_id": "05254",
    "text": "Dò gehd ääm beinäggschd de Hudd hoch!"
  },
  {
    "sentence_id": "05255",
    "text": "Es gebbd ääwe niggs, wasses nidd gebbd!"
  },
  {
    "sentence_id": "05256",
    "text": "Unn wasses nidd gebbd, kanns jò aach nidd genn."
  },
  {
    "sentence_id": "05257",
    "text": "Awwer mer wääs jò,"
  },
  {
    "sentence_id": "05258",
    "text": "dass die Weld jeeder Daach verriggder gebbd unn dò gebbds jò Dinger,"
  },
  {
    "sentence_id": "05259",
    "text": "die woos, wammers genau holld, nidd genn kann unn danne droddsdeem gebbd."
  },
  {
    "sentence_id": "05260",
    "text": "Kännd sinn, dass mer dswei beim Gnuudsche verwiddschd hadd,"
  },
  {
    "sentence_id": "05261",
    "text": "wo mer sei Lääbdaach nie draan gedenggd hädd,"
  },
  {
    "sentence_id": "05262",
    "text": "dass die iwwerhaubd dsenanner gääde basse unn ebbes midnanner kännde hann."
  },
  {
    "sentence_id": "05263",
    "text": "Meeschlisch aach, dass mer im Fernsehabberaad geluud hadd,"
  },
  {
    "sentence_id": "05264",
    "text": "wie dòò ääner mid seiner Nòòbersch erumdsänggd"
  },
  {
    "sentence_id": "05265",
    "text": "unn sisch beinäggschd verschlaad wie die Birschdebinner!"
  },
  {
    "sentence_id": "05266",
    "text": "Dò fròòd mer sisch, ob se noch gans figgs sinn,"
  },
  {
    "sentence_id": "05267",
    "text": "im Kaschde aach noch se dseie, wie sisch so Leid vòòr all annere verkimmele."
  },
  {
    "sentence_id": "05268",
    "text": "Als missd mer aach noch filme, wann die Leid iwwernanner häärfalle!"
  },
  {
    "sentence_id": "05269",
    "text": "Kann sinn aach, dass mer gans äänfach nuur geheerd hadd,"
  },
  {
    "sentence_id": "05270",
    "text": "wo die Nòòbersch in Feerje hinfahrd unn mer kanns nidd glaawe,"
  },
  {
    "sentence_id": "05271",
    "text": "dasse middem Fluuchdseisch was wääs isch wo gewään sinn!"
  },
  {
    "sentence_id": "05272",
    "text": "Wo mer doch genau wääs, dass die es Brood nidd iwwer Naachd hann."
  },
  {
    "sentence_id": "05273",
    "text": "Wie bedsahle die so Feerje, wannse sunschd erumlaafe wies Greedel im Herbschd?"
  },
  {
    "sentence_id": "05274",
    "text": "Ei dò muss mer sisch doch uffreesche!"
  },
  {
    "sentence_id": "05275",
    "text": "Dò kann mer doch nidd ruisch hugge bleiwe unn so duun,"
  },
  {
    "sentence_id": "05276",
    "text": "wie wenn niggs bassierd wäär."
  },
  {
    "sentence_id": "05277",
    "text": "Was saad mer danne dòòdedsuu?"
  },
  {
    "sentence_id": "05278",
    "text": "Dò muss mer ebbes dedsuu saan, aach wann mer nur saad:"
  },
  {
    "sentence_id": "05279",
    "text": "Mier fähle die Worde!"
  },
  {
    "sentence_id": "05280",
    "text": "Das iss jò danne aach schunn mò e Mähnung,"
  },
  {
    "sentence_id": "05281",
    "text": "wann mer äänfach nidd glaawe kann,"
  },
  {
    "sentence_id": "05282",
    "text": "was mer geheerd odder was mer gesiehn hadd."
  },
  {
    "sentence_id": "05283",
    "text": "Isch saan immer dse Meinem:"
  },
  {
    "sentence_id": "05284",
    "text": "Muschd disch nidd uffreesche."
  },
  {
    "sentence_id": "05285",
    "text": "De Herrgodd find sei Leit."
  },
  {
    "sentence_id": "05286",
    "text": "Die ääne frieher unn die annere schbääder."
  },
  {
    "sentence_id": "05287",
    "text": "Unn bis uff die Grannaadische Insele"
  },
  {
    "sentence_id": "05288",
    "text": "odder nòò Furdsewenduura, wo die Nòòbersch hingeflòò iss,"
  },
  {
    "sentence_id": "05289",
    "text": "kummd däär schun lang - wanner will!"
  },
  {
    "sentence_id": "05290",
    "text": "Neidisch binn isch iwwerhaubd nidd."
  },
  {
    "sentence_id": "05291",
    "text": "Vun mier aus kännd ääner im Loddo die Miljoon gewinne"
  },
  {
    "sentence_id": "05292",
    "text": "odder de Keiser vun Schiena sinn."
  },
  {
    "sentence_id": "05293",
    "text": "Dò mach isch misch nidd verriggd."
  },
  {
    "sentence_id": "05294",
    "text": "Eh dass mer sisch die Geisegischd aan de Hals ärjerd,"
  },
  {
    "sentence_id": "05295",
    "text": "eggaal iwwer was, bleib isch gans ruisch!"
  },
  {
    "sentence_id": "05296",
    "text": "Dò saan isch, was isch driwwer dengge unn ferdisch!"
  },
  {
    "sentence_id": "05297",
    "text": "Haubdsach mer isses lossgenn!"
  },
  {
    "sentence_id": "05298",
    "text": "Nidd dass mers noch aans Herds gridd odder woodraan sunschd noch!"
  },
  {
    "sentence_id": "05299",
    "text": "Unner uns gesaad!"
  },
  {
    "sentence_id": "05300",
    "text": "Neilisch hann se mer de Schbieschel am Audo abgefahr."
  },
  {
    "sentence_id": "05301",
    "text": "De selwe Daach hann isch e Gnelljes gridd."
  },
  {
    "sentence_id": "05402",
    "text": "Grien mier doch graad so e Summer, wie mer ne hann wollde:"
  },
  {
    "sentence_id": "05403",
    "text": "Vill Sunn unn was wääs isch wie waarm."
  },
  {
    "sentence_id": "05404",
    "text": "Es Termemeeder grawweld als so hoch, dass mer Angschd gridd, es gääd bladdse."
  },
  {
    "sentence_id": "05405",
    "text": "Awwer jeddse iss das aa widder nidd reschd."
  },
  {
    "sentence_id": "05406",
    "text": "De Leid isses allgebodd se heis, wann die Sunn mòò rischdisch Blòòdere vumm Himmel scheind."
  },
  {
    "sentence_id": "05407",
    "text": "Mer kanns ääwe käänem juschd mache."
  },
  {
    "sentence_id": "05408",
    "text": "Dòòdebei gebbds jòò Leit,"
  },
  {
    "sentence_id": "05409",
    "text": "die fahre fier sore Hidds egsdra bis nòò Furdsewenduura odder was wääs isch wohin."
  },
  {
    "sentence_id": "05410",
    "text": "Debei hadds es Wedder dòò im Saarland die leddschde Wuche alles fier niggs genn."
  },
  {
    "sentence_id": "05411",
    "text": "Unn mer hadd nuur de Läffel uffhalle misse."
  },
  {
    "sentence_id": "05412",
    "text": "Awwer wie in de eerschde Daache vun de Feerje es Dellefon gerabbeld hadd,"
  },
  {
    "sentence_id": "05413",
    "text": "iss die eerschd Fròò kumm:"
  },
  {
    "sentence_id": "05414",
    "text": "Ei fahre ihr nidd wegg?"
  },
  {
    "sentence_id": "05415",
    "text": "Dòò saad Meins immer:"
  },
  {
    "sentence_id": "05416",
    "text": "Mier fahre noch wegg, saan awwer nidd wohin."
  },
  {
    "sentence_id": "05417",
    "text": "Nidd das annere aa noch uff die Idee kumme."
  },
  {
    "sentence_id": "05418",
    "text": "Dòòdebei bleiwe mir dehemm, weil's uns woannerschd nidd hääs genungg iss!"
  },
  {
    "sentence_id": "05419",
    "text": "Wann isch draan dengge,"
  },
  {
    "sentence_id": "05420",
    "text": "wass mier in de leddsche Wuche Kaarde in de Briefkaschde geflòò sinn vun wääs Godd wohäär,"
  },
  {
    "sentence_id": "05421",
    "text": "dòò hädd isch middem Finger iwwer die gans Landkaard fahre känne:"
  },
  {
    "sentence_id": "05422",
    "text": "Nò Mallorga aan de Ballermann unn nò Esdreisch, aan die Nordsee unn aan die Kood."
  },
  {
    "sentence_id": "05423",
    "text": "Die hääschd daadsäschlisch so,"
  },
  {
    "sentence_id": "05424",
    "text": "awwer es gebbd jòò aa im Saarland e paar Òrde,"
  },
  {
    "sentence_id": "05425",
    "text": "die nidd graad vòrnehm ausseschwäddse sinn."
  },
  {
    "sentence_id": "05426",
    "text": "Pisse und Sau unn so Wärder,"
  },
  {
    "sentence_id": "05427",
    "text": "die mer gemäänerhand nidd in die Schniss holld,"
  },
  {
    "sentence_id": "05428",
    "text": "wammer fier feine Leid schreibd."
  },
  {
    "sentence_id": "05429",
    "text": "Wass mer dòò alles geschrieb gridd."
  },
  {
    "sentence_id": "05430",
    "text": "Jeed Kaard fangd aan midd Mier sinn gudd ankumm unn mache jeddse mòò rischdisch Feerje\"."
  },
  {
    "sentence_id": "05431",
    "text": "Als kännd mer dehemm kää Feerje hann."
  },
  {
    "sentence_id": "05432",
    "text": "Isch hann es Dellefoon erausgedsòò unn in der gans Verwandschafd gesaad,"
  },
  {
    "sentence_id": "05433",
    "text": "dass isch nidd se erreische bin."
  },
  {
    "sentence_id": "05434",
    "text": "All hannse wisse wollem, wo mier hinnfahre, awwer mier hann niggs verròòd."
  },
  {
    "sentence_id": "05435",
    "text": "Es wäär jòò aach gelachd, wann jeeder schbidds grien gääd,"
  },
  {
    "sentence_id": "05436",
    "text": "dass mier dehemm sinn hinnerm Haus."
  },
  {
    "sentence_id": "05437",
    "text": "Mier misse jòò aach noch de Gaarde neddse"
  },
  {
    "sentence_id": "05438",
    "text": "unn denne vum Nòòberd aach noch,"
  },
  {
    "sentence_id": "05439",
    "text": "dass nidd alles verdruggeld."
  },
  {
    "sentence_id": "05440",
    "text": "Wo hädd mer das gedenggd:"
  },
  {
    "sentence_id": "05441",
    "text": "Grien mier doch graad so e Summer, wie mer ne hann wollde:"
  },
  {
    "sentence_id": "05442",
    "text": "Vill Sunn unn was wääs isch wie waarm."
  },
  {
    "sentence_id": "05443",
    "text": "De Leid isses awwer alleweile dse heis,"
  },
  {
    "sentence_id": "05444",
    "text": "wann die Sunn mò rischdisch Blòòdere vum Himmel scheind."
  },
  {
    "sentence_id": "05445",
    "text": "Gääds rääne, gääb aach gemeggerd!"
  },
  {
    "sentence_id": "05446",
    "text": "Wie des machschd, isses verkehrd."
  },
  {
    "sentence_id": "05447",
    "text": "Mer kanns ääwe käänem Reschd mache!"
  },
  {
    "sentence_id": "05448",
    "text": "Es gebbd jò Leid, die fliesche fier sooe Hidds egsdra alsmò nòò Furdsewenduura"
  },
  {
    "sentence_id": "05449",
    "text": "odder hugge drei Schdunne in der Sauna."
  },
  {
    "sentence_id": "05450",
    "text": "Das haschde danne jò die leddschde Wuche graadiss unn fier niggs gridd."
  },
  {
    "sentence_id": "05451",
    "text": "Hanner aa gudd geschwiddsd?"
  },
  {
    "sentence_id": "05452",
    "text": "Mier hann die meischd Dseid im Gaarde unner de Bääm gelää."
  },
  {
    "sentence_id": "05453",
    "text": "Die Fies hann mer in soore glään Baadbidd eningetunggdunn,"
  },
  {
    "sentence_id": "05454",
    "text": "vun owwe hann mer de Durschd mid Bier abgeläschd."
  },
  {
    "sentence_id": "05455",
    "text": "So kammers hann!"
  },
  {
    "sentence_id": "05456",
    "text": "Häddschd mò solle siehn, wie mier dò gegoss hann."
  },
  {
    "sentence_id": "05457",
    "text": "Wann mer graad vum Giese schwäddse:"
  },
  {
    "sentence_id": "05458",
    "text": "De Gaarde iss jò fer wirglisch e bissje hinnehodd kumm bei dòò demm Wedder."
  },
  {
    "sentence_id": "05459",
    "text": "De Raase sidd aus, wie wann mer Schdroh geblansd hädd unn die ganse Bluume eerschd:"
  },
  {
    "sentence_id": "05460",
    "text": "Wann isch die nidd jeeder Òòmend geneddsd hädd,"
  },
  {
    "sentence_id": "05461",
    "text": "wäär alles verdruggeld, eh dass de disch umgeguggd häddschd."
  },
  {
    "sentence_id": "05462",
    "text": "Fier denne Glään hammer so e Begge uff der Wies uffgeblòòs"
  },
  {
    "sentence_id": "05463",
    "text": "unn danne aanoch soe Dusch aangemach."
  },
  {
    "sentence_id": "05464",
    "text": "Jesses, hadd däär glään Freggerd e Frääd gehadd!"
  },
  {
    "sentence_id": "05465",
    "text": "Däär wäär jò beinäggschd nimmeh rauskumm vòòr lauder lauder."
  },
  {
    "sentence_id": "05466",
    "text": "Unn die Annere!"
  },
  {
    "sentence_id": "05467",
    "text": "Die waare graad so geggisch denòò."
  },
  {
    "sentence_id": "05468",
    "text": "Glaab mers!"
  },
  {
    "sentence_id": "05469",
    "text": "Dò hadd danne nòònanner iwwer de Nòòmiddaa die gans Famill im Begge gehuggd"
  },
  {
    "sentence_id": "05470",
    "text": "unn hadd sischs gudd gehn lasse."
  },
  {
    "sentence_id": "05471",
    "text": "Unn wanns so heis iss, danne hadd mer jò aach immer e gudder Grund,"
  },
  {
    "sentence_id": "05472",
    "text": "warum ebbes mò nidd graad so gudd funggdsjenierd."
  },
  {
    "sentence_id": "05473",
    "text": "Fier normaal isses jò bei uns soo, dass alles wie aam Schniersche laafe muss."
  },
  {
    "sentence_id": "05474",
    "text": "Wann nidd, gääd mer mei Fraa ebbes anneres saan!"
  },
  {
    "sentence_id": "05475",
    "text": "Awwer wann so e Hidds iss, kann das jò nidd sinn."
  },
  {
    "sentence_id": "05476",
    "text": "Dò hadd jeeder Nòòsischd midd ääm, weil mer saad:"
  },
  {
    "sentence_id": "05477",
    "text": "Es iss jò aach so heis, dò kann das alles nidd so glabbe!"
  },
  {
    "sentence_id": "05478",
    "text": "Jesses unn die Migge!"
  },
  {
    "sentence_id": "05479",
    "text": "Isch glaab jò, die sinn bei der Hidds gans wurres"
  },
  {
    "sentence_id": "05480",
    "text": "unn hanns druff abgesiehn, graad dann dsuseschdesche,"
  },
  {
    "sentence_id": "05481",
    "text": "wann ääner sisch mò hingeleed hadd in de Gaarde fier e glään Gimbsche se mache."
  },
  {
    "sentence_id": "05482",
    "text": "Wubb, gebbschde geschdoch unn fròò nidd wie!"
  },
  {
    "sentence_id": "05483",
    "text": "Dò muschde es Bään widder unners Wasser halle odder Salb druffmache,"
  },
  {
    "sentence_id": "05484",
    "text": "fier dasses nidd rood unn digg gebbd."
  },
  {
    "sentence_id": "05485",
    "text": "Nidd dass de aach noch sem Doggder muschd wääe sooem bleede Miggeschdisch."
  },
  {
    "sentence_id": "05486",
    "text": "Wanns danne awwer näggschd Wuch widder e bissje kälder gebbd,"
  },
  {
    "sentence_id": "05487",
    "text": "hädd isch eischendlisch aa niggs degääe."
  },
  {
    "sentence_id": "05488",
    "text": "Unn mei Gaarde gääd sisch dòòdriwwer genauso freie."
  },
  {
    "sentence_id": "05489",
    "text": "Unn die Nòòbersch aa unn mei Fraa eerschd reschd unn all annre drumrum genauso."
  },
  {
    "sentence_id": "05490",
    "text": "Ich wääs gaarnidd, wäär die gans Hidds eischendlisch hann wolld?"
  },
  {
    "sentence_id": "05491",
    "text": "Waard mò ab, was die Leid dann widder iwwers Wedder saan!"
  },
  {
    "sentence_id": "05492",
    "text": "Waare ihr aach beim Feschd in Saarbrigge gewään?"
  },
  {
    "sentence_id": "05493",
    "text": "Isch hann kää ääner vun eisch gesiehn!"
  },
  {
    "sentence_id": "05494",
    "text": "Awwer dòò waare jò aach Himmel unn Mensche."
  },
  {
    "sentence_id": "05495",
    "text": "Unn was die gess unn gedrungg hann!"
  },
  {
    "sentence_id": "05496",
    "text": "Beinäggschd hadd mer gedenggd, dass es Bier mòòrje verbodd gääbd."
  },
  {
    "sentence_id": "05497",
    "text": "Isch kann der saan:"
  },
  {
    "sentence_id": "05498",
    "text": "Beim Äänhäädsfeschd in Saarbrigge hann mier uns fier die deitsche Äänhääd halbdood gesuff."
  },
  {
    "sentence_id": "05499",
    "text": "Mer will sisch jò nidd lumbe lasse unn was sinn muss, muss sinn."
  },
  {
    "sentence_id": "05500",
    "text": "De erschd simmer aan der Saar langs gang,"
  },
  {
    "sentence_id": "05501",
    "text": "dass mer die Äänhääd mò gans näägschd gesiehn hann."
  },
  {
    "sentence_id": "05502",
    "text": "Kannschd mer glaawe:"
  },
  {
    "sentence_id": "05503",
    "text": "Mier hann Kullis unn Bleischdifder middem Raddsefummel nòògeworf gridd,"
  },
  {
    "sentence_id": "05504",
    "text": "dass mer bis dsem näägschde Feschd dse schreiwe hann."
  },
  {
    "sentence_id": "05505",
    "text": "Unn Babbier!"
  },
  {
    "sentence_id": "05506",
    "text": "Wann de das alles lääse willschd,"
  },
  {
    "sentence_id": "05507",
    "text": "wo die Bolledigg druff geschrieb genn iss, häddsche daachelang dse duun."
  },
  {
    "sentence_id": "05508",
    "text": "Mei Fraa hadd gleisch so e glään Schdoffdasch geholl, wo mer danne alles ningepaggd hann."
  },
  {
    "sentence_id": "05509",
    "text": "Die leid jeddse innem Egge unn waad druff,"
  },
  {
    "sentence_id": "05510",
    "text": "dass mer mò alles schduddierd,"
  },
  {
    "sentence_id": "05511",
    "text": "was die in Berlien dòò in der Bolledigg mache."
  },
  {
    "sentence_id": "05512",
    "text": "Mier hann awwer aach die Bolledigg selwerd gedroff."
  },
  {
    "sentence_id": "05513",
    "text": "Die iss uns äänfach so mierniggsdierniggs iwwer de Wääsch gelaaf."
  },
  {
    "sentence_id": "05514",
    "text": "Dòò waare die ganse Minnischderbressedende vun iwwerall häär,"
  },
  {
    "sentence_id": "05515",
    "text": "die sisch in Saarbrigge erumgedrieb hann als wääre se dòò dehemm."
  },
  {
    "sentence_id": "05516",
    "text": "Die Mergel unn de Köhler, de Miller unn de Maas - all sinn se dòògewään."
  },
  {
    "sentence_id": "05517",
    "text": "Isch hann soggaar de ään odder anner Bollidigger gesiehn, der gaanidd dòògewään iss."
  },
  {
    "sentence_id": "05518",
    "text": "So kannschde disch vergugge!"
  },
  {
    "sentence_id": "05519",
    "text": "Bischde nidd de Saargesie?"
  },
  {
    "sentence_id": "05520",
    "text": "hannisch dse äänem gesaad."
  },
  {
    "sentence_id": "05521",
    "text": "Wie isch danne awwer demm sei Fraa gesien hann,"
  },
  {
    "sentence_id": "05522",
    "text": "hannisch erschd gemergd, dass isch ne verweggseld gehadd hann."
  },
  {
    "sentence_id": "05523",
    "text": "Die Fraa hadd ehrer wies Fanessa Bagges ausgesiehn als wies Kaarla Brunni."
  },
  {
    "sentence_id": "05524",
    "text": "Mier sinn durschs Brandeburjer Door gelaaf"
  },
  {
    "sentence_id": "05525",
    "text": "unn danne schwubbdiewubb in Megglebursch gewään,"
  },
  {
    "sentence_id": "05526",
    "text": "weil jò alles in de Lännerdselde dse siehn gewään iss."
  },
  {
    "sentence_id": "05527",
    "text": "Vòòrem Lanndaach bischde nimmeh durschkumm vòòr lauder lauder."
  },
  {
    "sentence_id": "05528",
    "text": "Iwwerischens:"
  },
  {
    "sentence_id": "05529",
    "text": "Laud!"
  },
  {
    "sentence_id": "05530",
    "text": "Dòò hannse der die Ohre vollgeblòòs mid Mussigg bis hinnewidder!"
  },
  {
    "sentence_id": "05531",
    "text": "Die meischde Mussigg hann die Beiere vòòrm Schloss gemach."
  },
  {
    "sentence_id": "05532",
    "text": "Dò haschde menne kenne, es Ogdoowerfeschd wäär disstuur nòò Saarbrigge verleed genn."
  },
  {
    "sentence_id": "05533",
    "text": "Jesses, waar das e Rummel unn Gedrängelsches in demm Dseld!"
  },
  {
    "sentence_id": "05534",
    "text": "Mier hann unser Bierglas geholl unn sinn middem Fleischkääswegg ab dursch die Midde."
  },
  {
    "sentence_id": "05535",
    "text": "De Maarsel Aadamm hadd gugge misse, dasser geesche die Mussigg vun de Hammburjer nidd unnergehd."
  },
  {
    "sentence_id": "05536",
    "text": "Awwer er hadd sisch gudd gehall."
  },
  {
    "sentence_id": "05537",
    "text": "Unn danne die Mussigg uff de ganse Biehne."
  },
  {
    "sentence_id": "05538",
    "text": "Es Niggoll hadd gesung unn es Inggridd Peeders aach."
  },
  {
    "sentence_id": "05539",
    "text": "Graad so, wie mer se ausem Raadjo kennd."
  },
  {
    "sentence_id": "05540",
    "text": "Unn dann aa die ganse Schdaars vun de annere Länner,"
  },
  {
    "sentence_id": "05541",
    "text": "die wo all fier die deitsche Äänhääd nòò Saarbrigge kumm sinn,"
  },
  {
    "sentence_id": "05542",
    "text": "weil dòò so vill lossgewään iss."
  },
  {
    "sentence_id": "05543",
    "text": "Beinäggschd hadd mer menne kenne,"
  },
  {
    "sentence_id": "05544",
    "text": "die halb Rebbebligg iss dòògewään unn die anner Hälfd aach noch."
  },
  {
    "sentence_id": "05545",
    "text": "Wie mier nòòhäär uff de Hemmwää sinn, iss e Feierwerg lossgang,"
  },
  {
    "sentence_id": "05546",
    "text": "dass mer hädd dengge kenne,"
  },
  {
    "sentence_id": "05547",
    "text": "drei Silweschdere unn dswei Jubbelääums gääde gleischdseidisch gefeierd."
  },
  {
    "sentence_id": "05548",
    "text": "Ääns hannisch hinnerhäär geheerd vun so ääm, der jò nie dsefridde iss mid allem:"
  },
  {
    "sentence_id": "05549",
    "text": "Es näägschde Feschd soll jò noch gresser genn."
  },
  {
    "sentence_id": "05550",
    "text": "Waade mer das mò ab, ob mer das noch erlääwe!"
  },
  {
    "sentence_id": "05551",
    "text": "Gemänerhand weisd mer jòò wildfremde Leid nidd sei Kaarde."
  },
  {
    "sentence_id": "05552",
    "text": "Indressiere gääds misch awwer schunn."
  },
  {
    "sentence_id": "05553",
    "text": "Neigierisch bin isch jòò nidd!"
  },
  {
    "sentence_id": "05554",
    "text": "Nur hädd isch fiers Fregge mòò gääre gewissd,"
  },
  {
    "sentence_id": "05555",
    "text": "was annere fier Kaarde hann - gudde òdder schleschde!"
  },
  {
    "sentence_id": "05556",
    "text": "Äänfach fier de Schbass gääd isch mòò gääre in anner Leits Geldbeidel eninngugge,"
  },
  {
    "sentence_id": "05557",
    "text": "wies dòò aussidd!"
  },
  {
    "sentence_id": "05558",
    "text": "Ob die aach so vill Kaarde drin hann wie isch?"
  },
  {
    "sentence_id": "05559",
    "text": "Friejer hadd mer jòò nur die Wochekaard fier die Schdròòsebahn òdder fier de Bus gehadd."
  },
  {
    "sentence_id": "05560",
    "text": "Unn heid?"
  },
  {
    "sentence_id": "05561",
    "text": "Fròò besser nidd!"
  },
  {
    "sentence_id": "05562",
    "text": "Jesses iss dass e Kaardesammlung im Geldbeidel!"
  },
  {
    "sentence_id": "05563",
    "text": "Dòò iss de eerschd mòò die Schegg-Kaard unn danne noch die sillwrisch"
  },
  {
    "sentence_id": "05564",
    "text": "òdder velleischd die goldne Kaard, fier dass de bedsahle kannschd,"
  },
  {
    "sentence_id": "05565",
    "text": "wannde kää Geld debei haschd."
  },
  {
    "sentence_id": "05566",
    "text": "Dòòdemidd awwer nidd genungg!"
  },
  {
    "sentence_id": "05567",
    "text": "Mer hadd aach noch die GeldSerigg-Kaard òdder die Gredidd-Kaard."
  },
  {
    "sentence_id": "05568",
    "text": "Kann sinn velleischd noch Kaard fier de Tibbes,"
  },
  {
    "sentence_id": "05569",
    "text": "die Kaard fier die Audopann,"
  },
  {
    "sentence_id": "05570",
    "text": "die MachMidd-Kaard unn die BallGwidd-Kaard,"
  },
  {
    "sentence_id": "05571",
    "text": "unn wass wääs isch, wie all die annere Kaarde noch heische."
  },
  {
    "sentence_id": "05572",
    "text": "In meim Geldbeidel gebbds meh Kaarde als wie Geld:"
  },
  {
    "sentence_id": "05573",
    "text": "Ään fier die Tanggschdell, die anner fier dsem Innkaafe,"
  },
  {
    "sentence_id": "05574",
    "text": "die näggschd fier ins Kinno dse gehn unn e annere fier dsem Dellefeniere."
  },
  {
    "sentence_id": "05575",
    "text": "Mei Fraa saad schunn, dass isch e dswädder Geldbeidel nuur fier mei Kaarde kaafe missd,"
  },
  {
    "sentence_id": "05576",
    "text": "weil aa mei Fiererschein indswische e Kaard iss"
  },
  {
    "sentence_id": "05577",
    "text": "unn danne hannisch noch mei Adresskaarde,"
  },
  {
    "sentence_id": "05578",
    "text": "wo druffschdehd, wie isch heische"
  },
  {
    "sentence_id": "05579",
    "text": "unn wass fiere Dellefonsnummer isch hann."
  },
  {
    "sentence_id": "05580",
    "text": "Nuur ääns schdehd uff de Kaarde nie druff,"
  },
  {
    "sentence_id": "05581",
    "text": "wass mer danne meischd meh wie needisch breischd beim Bedsahle:"
  },
  {
    "sentence_id": "05582",
    "text": "Fier jeed Kaard gebbds e Gehäämnummer,"
  },
  {
    "sentence_id": "05583",
    "text": "die nur uff die ään unn ään Kaard bassd, wann mer se nidd verweggseld."
  },
  {
    "sentence_id": "05584",
    "text": "Sem Dunnerkeil, isch kann mier nidd mergge, was fiere Nummer dsu was fierer Kaard geheerd."
  },
  {
    "sentence_id": "05585",
    "text": "Meins hädd de libbschd die Gehäämnummer uff jeeder Kaard druff schdehn,"
  },
  {
    "sentence_id": "05586",
    "text": "awwer dass derf mer jòò nidd weesche der Sischerhääd."
  },
  {
    "sentence_id": "05587",
    "text": "Leddschd Wuch hann isch so e Kaard verlòòr."
  },
  {
    "sentence_id": "05588",
    "text": "Nidd die Schegg-Kaard, sonnern nur so e Geld-Serigg-Kaard."
  },
  {
    "sentence_id": "05589",
    "text": "Dòò hadd Meins dann de hallwe Daach gejòòmerd unn gekrisch weesche der Pungde,"
  },
  {
    "sentence_id": "05590",
    "text": "die verlòòr gang sinn, wo jeddse e annerer midd der Kaard innkaafe kännd."
  },
  {
    "sentence_id": "05591",
    "text": "Isch hann nur gesaad:"
  },
  {
    "sentence_id": "05592",
    "text": "Heil mer niggs vòr,"
  },
  {
    "sentence_id": "05593",
    "text": "dòò holl isch mer danne ääwe e nei Kaard unn lass die ald schberre."
  },
  {
    "sentence_id": "05594",
    "text": "Dass hädd isch aa gans figgs gemachd,"
  },
  {
    "sentence_id": "05595",
    "text": "wammer gewissd hädd, wo mer so e Kaard schberre kännd."
  },
  {
    "sentence_id": "05596",
    "text": "Dòò missd mer meh wie fuchdsisch Adresse midd de Dellefoonsnummere im Kobb hann,"
  },
  {
    "sentence_id": "05597",
    "text": "weil jeed Kaard woannerschd geschberrd genn muss."
  },
  {
    "sentence_id": "05598",
    "text": "Unn wo mer sich schunn die Gehäämdsahl nidd merge kann..."
  },
  {
    "sentence_id": "05599",
    "text": "Wann mer misch fròòd, gäädischall Kaarde in änner sesammeschdobbele."
  },
  {
    "sentence_id": "05600",
    "text": "Dòò kännschde danne dòòdemidd de Tibbes graad genauso mache wie es Dellefeniere,"
  },
  {
    "sentence_id": "05601",
    "text": "die Audopann wäär aa kää Brobleem"
  },
  {
    "sentence_id": "05702",
    "text": "unn im Griesch in Russland gewään iss."
  },
  {
    "sentence_id": "05703",
    "text": "Isch hann also de Òòmend mei Babbe gefròòd,"
  },
  {
    "sentence_id": "05704",
    "text": "unn der hadd mer vergliggerd,"
  },
  {
    "sentence_id": "05705",
    "text": "dass die Kinner vumme Glabberschdorsch gebrung genn."
  },
  {
    "sentence_id": "05706",
    "text": "Unn wann mer uff die Finschderbangg e bissje Dsugger leed,"
  },
  {
    "sentence_id": "05707",
    "text": "gridd mer e Määde gebrung unn wann mer Sals druff schdraud,"
  },
  {
    "sentence_id": "05708",
    "text": "gebbds e Buubsche."
  },
  {
    "sentence_id": "05709",
    "text": "Isch hann in de näggschde Daache es halwe Salsfässje läär gemach"
  },
  {
    "sentence_id": "05710",
    "text": "unn die Finschderbangg waar gans weis vòòr lauder Sals,"
  },
  {
    "sentence_id": "05711",
    "text": "awwer bei uns iss niggs bassierd."
  },
  {
    "sentence_id": "05712",
    "text": "Nuur bei de Nochbere iss kurds druff e Buubsche gebòòr genn unn isch hann geheild,"
  },
  {
    "sentence_id": "05713",
    "text": "weil de Schdorsch sisch in der Hausnummer verdòòn hadd."
  },
  {
    "sentence_id": "05714",
    "text": "Wie mei Mudder die Geschischd midgridd hadd,"
  },
  {
    "sentence_id": "05715",
    "text": "hadd se misch in de Arm geholl unn gesaad,"
  },
  {
    "sentence_id": "05716",
    "text": "dasse es näggschd Mòò, wann se de Schdorsch nochemò dreffe gääd, mò middem schwäddsd."
  },
  {
    "sentence_id": "05717",
    "text": "So ebbes gääd sisch nidd geheere,"
  },
  {
    "sentence_id": "05718",
    "text": "dass mer ebbes beschdelld unn e annerer bekääm das dann geliwwerd."
  },
  {
    "sentence_id": "05719",
    "text": "Isch hann dòòdenòò noch e gans Reih Geschwischder gridd,"
  },
  {
    "sentence_id": "05720",
    "text": "lauder Määde, unn mei Mudder hadd gesaad, das wäär desweeje,"
  },
  {
    "sentence_id": "05721",
    "text": "weil isch schunn es ganse Sals verschdraud hädd"
  },
  {
    "sentence_id": "05722",
    "text": "unn jeddse wäär nur noch Dsugger dòògewään fier uff die Finschderbangg."
  },
  {
    "sentence_id": "05723",
    "text": "Awwer das hann isch danne aa nimmeh geglaabd."
  },
  {
    "sentence_id": "05724",
    "text": "Mei Freind hadd mer nämlisch verdsehld,"
  },
  {
    "sentence_id": "05725",
    "text": "dass es in Saarbrigge e Geschäfd gääb,"
  },
  {
    "sentence_id": "05726",
    "text": "das gääd Kinnerkaafhaus heische, wo mer sisch die Kinner kännd kaafe."
  },
  {
    "sentence_id": "05727",
    "text": "Unn so ebbes hann isch danne ehrer geglaabd"
  },
  {
    "sentence_id": "05728",
    "text": "als wie die bleed Geschischd vum Dsugger unnem Sals."
  },
  {
    "sentence_id": "05729",
    "text": "Ruff uff de Bahnschdeisch, ninn in denne schnelle Dsuuch unn ab nòò Parriss."
  },
  {
    "sentence_id": "05730",
    "text": "Gans so äänfach waars naddierlich nidd gewään."
  },
  {
    "sentence_id": "05731",
    "text": "Erschd hannisch im Indernedd meh wie dswei Schdunne erumgesuuchd,"
  },
  {
    "sentence_id": "05732",
    "text": "wo danne das Billischtigged verschdobbeld gewään iss."
  },
  {
    "sentence_id": "05733",
    "text": "Muschd nidd menne, dass der so ebbes vòòr die Aue geflòò kummd"
  },
  {
    "sentence_id": "05734",
    "text": "wie der die gebròòdene Dauwe in die Schniss flieje."
  },
  {
    "sentence_id": "05735",
    "text": "Wie mier danne nòò Saarbrigge gefahr sinn, hadd mei Fraa noch gesaad:"
  },
  {
    "sentence_id": "05736",
    "text": "Wanns nidd glabbd, känne mer jò in Saarbrigge e bissje dursch die Geschäfder scheese gehn"
  },
  {
    "sentence_id": "05737",
    "text": "unn danne widder hemmfahre, nidd dass mer e Meddsjergang gemach hann."
  },
  {
    "sentence_id": "05738",
    "text": "Mier waare reschderdseid uffem Bahnschdeisch,"
  },
  {
    "sentence_id": "05739",
    "text": "dass kääner kunnd saan, der Dsuuch wäär nuur nidd gefahr, weil mir nidd beidseide dòògewään sinn."
  },
  {
    "sentence_id": "05740",
    "text": "Naddierlisch hann mer all die Dseid danne uffem Bahnschdeisch verblemberd,"
  },
  {
    "sentence_id": "05741",
    "text": "die wo mer eischendlisch middem schnelle Dsuuch nòò Parriss wollde schbaare."
  },
  {
    "sentence_id": "05742",
    "text": "Unn danne isser gans dussma gefahr kumm,"
  },
  {
    "sentence_id": "05743",
    "text": "unn mier sinn figgs in de Waggong ninn unn hann aach daadsäschlisch de Bladds gefunn,"
  },
  {
    "sentence_id": "05744",
    "text": "wo uffem Fahrschein druffgedruggd gewään iss."
  },
  {
    "sentence_id": "05745",
    "text": "Mer wunnerd sisch jò schunn,"
  },
  {
    "sentence_id": "05746",
    "text": "wie die das doch so wisse, was die Leid fier Blädds hann!"
  },
  {
    "sentence_id": "05747",
    "text": "Kaum haschde gehuggd, isses lossgang,"
  },
  {
    "sentence_id": "05748",
    "text": "awwer gans dussma, weil de Dsuuch in Fòòrbach gleisch widder halle muss."
  },
  {
    "sentence_id": "05749",
    "text": "Dò sinn dann die ganse Fransoose ingeschdie."
  },
  {
    "sentence_id": "05750",
    "text": "Unn danne iss de Schaffner kumm unn hadd sisch es Billischtigged angeluud unn gegnibbsd."
  },
  {
    "sentence_id": "05751",
    "text": "Gesaad hadder awwer niggs unn kää bees Gesischd, wo mier doch so weenisch bedsahld hann."
  },
  {
    "sentence_id": "05752",
    "text": "Danne isses erschd rischdisch lossgang."
  },
  {
    "sentence_id": "05753",
    "text": "Die Audos nääwens uff der Audobahn hann nimmeh känne midhalle."
  },
  {
    "sentence_id": "05754",
    "text": "Mid äänem Mòò schdehd iwwer der Dier dreihunnerddswansischd Killemeeder."
  },
  {
    "sentence_id": "05755",
    "text": "Dò hadd ääner gesaad, das wäär de Killemeederdsähler, wie schnell mier graad gängde fahre."
  },
  {
    "sentence_id": "05756",
    "text": "Unn schwubbdiwubb bischde uffem GaardeLässd gewään."
  },
  {
    "sentence_id": "05757",
    "text": "Raus ausem Dsuch, rinn in die Meedro."
  },
  {
    "sentence_id": "05758",
    "text": "Mier waare beinäggschd schneller uffem Schangselissee wie de Pidd, wanner vun Saarbrigge nòò Wemmedsweller fahrd."
  },
  {
    "sentence_id": "05759",
    "text": "In Parriss waare danne lauder Fransoose."
  },
  {
    "sentence_id": "05760",
    "text": "Mier hann versuchd, e bissje Franseesisch se schwäddse, awwer die hann das nidd rischdisch verschdann."
  },
  {
    "sentence_id": "05761",
    "text": "Schbääder waare mer dann noch aam Piggall, awwer das iss e anner Geschischd."
  },
  {
    "sentence_id": "05762",
    "text": "Dòòdenòò simmer widder dabber uff de Bahnhoof,"
  },
  {
    "sentence_id": "05763",
    "text": "weil die jò mid demm schnelle Dsuuch nidd uff disch waarde."
  },
  {
    "sentence_id": "05764",
    "text": "Die fahre uff die Minnudd ab, aach wann nidd all Leid dòò sinn."
  },
  {
    "sentence_id": "05765",
    "text": "Alles hammer gesiehn in Pariss, segaar de Eiffelturm."
  },
  {
    "sentence_id": "05766",
    "text": "Dò simmer awwer nidd druff gewänn, das heewe mer uns uff fiers näggschd Mòò."
  },
  {
    "sentence_id": "05767",
    "text": "Gans nääwebei:"
  },
  {
    "sentence_id": "05768",
    "text": "Wann es Billischtigged deirer gewään wäär, wäärs in Parriss nidd graad so scheen gewään!"
  },
  {
    "sentence_id": "05769",
    "text": "Nuur mò so gesaad!"
  },
  {
    "sentence_id": "05770",
    "text": "Unn ääns muschde der mergge:"
  },
  {
    "sentence_id": "05771",
    "text": "In Parriss gebbds kää Ludwischskirsch, kää Sangehanner Margd unn kää Roschdwurschbuud."
  },
  {
    "sentence_id": "05772",
    "text": "Wammers rischdisch holld:"
  },
  {
    "sentence_id": "05773",
    "text": "Die hann dord aach nidd alles!"
  },
  {
    "sentence_id": "05774",
    "text": "Feerie verbei unn jeeder kummd dehäär unn fròòd:"
  },
  {
    "sentence_id": "05775",
    "text": "Haschde se gudd verbrung?"
  },
  {
    "sentence_id": "05776",
    "text": "Waarschde fott gewään?"
  },
  {
    "sentence_id": "05777",
    "text": "Was haschde erlääbd?"
  },
  {
    "sentence_id": "05778",
    "text": "Dò kann isch nur saan:"
  },
  {
    "sentence_id": "05779",
    "text": "Erlääbd jò, awwer gans annerschd, wie de denggschd!"
  },
  {
    "sentence_id": "05780",
    "text": "Fròò besser nidd!"
  },
  {
    "sentence_id": "05781",
    "text": "Nidd dasses mer graad sunschwie gebbd!"
  },
  {
    "sentence_id": "05782",
    "text": "Aangefang hadd alles, wie Meins gesaad hadd,"
  },
  {
    "sentence_id": "05783",
    "text": "dass mer dissjòhr mò nidd in Feerie fahre unnes uns dehemm scheen mache."
  },
  {
    "sentence_id": "05784",
    "text": "Aach gudd!"
  },
  {
    "sentence_id": "05785",
    "text": "hannisch gedenggd."
  },
  {
    "sentence_id": "05786",
    "text": "Schbaare mer das Geld unn iwwerhaubd:"
  },
  {
    "sentence_id": "05787",
    "text": "Was muss mer in der Weldgeschischd erum kuddschiere,"
  },
  {
    "sentence_id": "05788",
    "text": "fier danne hinnenòò dse merge, dasses doch dehemm am schennschde iss!"
  },
  {
    "sentence_id": "05789",
    "text": "Kää Huddel middem Hodell,"
  },
  {
    "sentence_id": "05790",
    "text": "kä Gemegger iwwers Esse"
  },
  {
    "sentence_id": "05791",
    "text": "unn de beschd schlòòfd mer jò eh allgebodd in der eischne Kuhl."
  },
  {
    "sentence_id": "05792",
    "text": "Isch hann mer schunn vorgehòll,"
  },
  {
    "sentence_id": "05793",
    "text": "es Dellefon ausem Schdegger dse dsieje,"
  },
  {
    "sentence_id": "05794",
    "text": "die Poschd drei Wuche nidd uffsemache,"
  },
  {
    "sentence_id": "05795",
    "text": "mòrjens lang se friehschdigge unn danne sisch langs in de Liejeschduhl se leeje."
  },
  {
    "sentence_id": "05796",
    "text": "De Nomiddaa grääd mer e bissje geschlòòf,"
  },
  {
    "sentence_id": "05797",
    "text": "velleischd wäär mer aach mòò ins Schwimmbad gang"
  },
  {
    "sentence_id": "05798",
    "text": "odder hädd in der Schdadd geguggd, wasses se kaafe gebbd."
  },
  {
    "sentence_id": "05799",
    "text": "Unn de Òmend kännd mer Fernseh lue."
  },
  {
    "sentence_id": "05800",
    "text": "Kannschde jòò dehemm alles hann!"
  },
  {
    "sentence_id": "05801",
    "text": "Wass willschde meh?"
  },
  {
    "sentence_id": "05902",
    "text": "Unn all das dumm Gesabbel parrierd mei Kumbel mid äänem Sadds:"
  },
  {
    "sentence_id": "05903",
    "text": "Isch bin digg, du bischd doof."
  },
  {
    "sentence_id": "05904",
    "text": "Isch kann abholle, awwer du...!"
  },
  {
    "sentence_id": "05905",
    "text": "Das waar dòòmòòls gewään, gleisch nòòm Griesch,"
  },
  {
    "sentence_id": "05906",
    "text": "wie die Kinner noch nidd so glewwer gewään sinn wie heid."
  },
  {
    "sentence_id": "05907",
    "text": "Isch waar so e Gnägges vun drei odder vier Jòhr gewään,"
  },
  {
    "sentence_id": "05908",
    "text": "unn mei Bruuder waar schunn in der Schuul"
  },
  {
    "sentence_id": "05909",
    "text": "unn hadd immer e bissje meh gewissd wie isch."
  },
  {
    "sentence_id": "05910",
    "text": "Im Rellischjoonsunnerrischd hann die dòòmòòls die Geschischd"
  },
  {
    "sentence_id": "05911",
    "text": "vun der Verwandlung vum Wasser in de Wein gelehrd."
  },
  {
    "sentence_id": "05912",
    "text": "Das hadd awwer mei Bruuder nidd wolle glaawe,"
  },
  {
    "sentence_id": "05913",
    "text": "wie dòò de Herr Jeeses ausem Wasser de Wein gemach hadd."
  },
  {
    "sentence_id": "05914",
    "text": "Unn weil mei Vadder unn mei Mudder fromm waare,"
  },
  {
    "sentence_id": "05915",
    "text": "hann se gedenggd, dass das nidd gehn kännd,"
  },
  {
    "sentence_id": "05916",
    "text": "wann e Kind nidd glaabd, was in der Biebel uffgeschrieb genn iss."
  },
  {
    "sentence_id": "05917",
    "text": "Dò hadd mei Vadder all Kinner die Wandlung vum Wasser in de Wein mò rischdisch demmenschdriere wolle."
  },
  {
    "sentence_id": "05918",
    "text": "Jeede Sunndaa, wann mier dsem Middachesse sesamme gehuggd hann,"
  },
  {
    "sentence_id": "05919",
    "text": "hadd mei Vadder allgebodd fier die Mudder unn fier sisch e Glääsje Wein ausgeschudd."
  },
  {
    "sentence_id": "05920",
    "text": "Danne hann die Kinner gemäänerhann bei uns e Glääsje Gänsewein gridd,"
  },
  {
    "sentence_id": "05921",
    "text": "dasse aach ebbes im Glaas gehadd hann."
  },
  {
    "sentence_id": "05922",
    "text": "Das waar immer gans gewehnlisches Schbruudelwasser gewään."
  },
  {
    "sentence_id": "05923",
    "text": "Denne Sunndaa awwer waar mei Vadder vòòrhäär häämlisch hingang"
  },
  {
    "sentence_id": "05924",
    "text": "unn hadd in die Schbruudelflasch, wo de Schbruudel ohne Geschmagg drin gewään iss,"
  },
  {
    "sentence_id": "05925",
    "text": "Dsiddrooneschbruudel ringeschudd."
  },
  {
    "sentence_id": "05926",
    "text": "Dò hadd mer danne schun beim erschde Schlugg gemergd,"
  },
  {
    "sentence_id": "05927",
    "text": "dasses dissmòò nidd nuur Schbruudelwasser gewään iss, was mier dò dringge."
  },
  {
    "sentence_id": "05928",
    "text": "Das hadd jò rischdisch e sieser Geschmagg gehadd."
  },
  {
    "sentence_id": "05929",
    "text": "Mei Vadder hadd sisch niggs aanmerge gelass,"
  },
  {
    "sentence_id": "05930",
    "text": "hadd danne aach de Gänsewein browwierd unn hadd gesaad,"
  },
  {
    "sentence_id": "05931",
    "text": "dass de Wein e bissje sies schmeggd, awwer nidd schleschd,"
  },
  {
    "sentence_id": "05932",
    "text": "das missd wohl Dsiddroonewein sinn, wo dò jeddse ausem Schbruudel genn iss,"
  },
  {
    "sentence_id": "05933",
    "text": "weil mier vòòr em Esse gudd gebääd hädde."
  },
  {
    "sentence_id": "05934",
    "text": "Dò hädd de Herr Jeeses mò gedenggd,"
  },
  {
    "sentence_id": "05935",
    "text": "es wäär mò widder aan der Dseid, e Wunner se wirge."
  },
  {
    "sentence_id": "05936",
    "text": "Unn mier hann de Dsiddroonewein all mid Aandachd gedrungg,"
  },
  {
    "sentence_id": "05937",
    "text": "weil mier gedenggd hann, dass de Herrgodd näggdschd unner uns wäär,"
  },
  {
    "sentence_id": "05938",
    "text": "was jò - wann mers rischdisch holld aa so gewään sinn muss,"
  },
  {
    "sentence_id": "05939",
    "text": "weil mei Babbe gesaad hadd, dass de Herr Jeeses kummd,"
  },
  {
    "sentence_id": "05940",
    "text": "wann dswei odder drei sesamme kumme, danne wäär er middemang debei."
  },
  {
    "sentence_id": "05941",
    "text": "Mier hann iwwerall im Dorf verdsähld,"
  },
  {
    "sentence_id": "05942",
    "text": "dass bei uns e Wunner bassierd wäär,"
  },
  {
    "sentence_id": "05943",
    "text": "unn de Herr Baschdoor hadds nidd wolle glaawe."
  },
  {
    "sentence_id": "05944",
    "text": "Er hadd dse meim Bruuder gesaad,"
  },
  {
    "sentence_id": "05945",
    "text": "er solld kää so dumm Dseisch verdsähle unn wanner nommòò devun aanfange dääd,"
  },
  {
    "sentence_id": "05946",
    "text": "dirfd er nidd dser Kommenjoon gehn."
  },
  {
    "sentence_id": "05947",
    "text": "Mei Bruuder hadd em awwer dann schbääder die gans Sach hemmgedsahld,"
  },
  {
    "sentence_id": "05948",
    "text": "wierer nòò der Kommenjoon Messdiener genn iss."
  },
  {
    "sentence_id": "05949",
    "text": "Der hadd de Messwein ausgedrungg unn hadd danne in das Fläschelsche vum Messwein Weihwasser ningemach."
  },
  {
    "sentence_id": "05950",
    "text": "Unn dòò hadd de Herr Baschdoor in der Mess de Kelsch graad so gedrungg,"
  },
  {
    "sentence_id": "05951",
    "text": "wie wenn das wirglisch Wein wäär."
  },
  {
    "sentence_id": "05952",
    "text": "Naddierlisch kännds awwer sinn,"
  },
  {
    "sentence_id": "05953",
    "text": "dass daadsäschlisch graad nommò so e Wunner bassierd iss,"
  },
  {
    "sentence_id": "05954",
    "text": "unn de Herr Baschdoor hadds aach dissmòò gaanidd midgridd, wääs mers?"
  },
  {
    "sentence_id": "05955",
    "text": "Isch hann dòòmòòls nuur gedenggd:"
  },
  {
    "sentence_id": "05956",
    "text": "Das hadder ääwe gehadd - vun seim Unglaawe!"
  },
  {
    "sentence_id": "05957",
    "text": "E Wunner bassierd, unn nuur de Herr Baschdoor gridds nidd mid!"
  },
  {
    "sentence_id": "05958",
    "text": "Jeddse kumme se nommò -"
  },
  {
    "sentence_id": "05959",
    "text": "die ganse graue Daache im Nowwember mid Newwel unn Rään,"
  },
  {
    "sentence_id": "05960",
    "text": "wo mer de liebschd die Bedd-Degg iwwer sisch dsiehd"
  },
  {
    "sentence_id": "05961",
    "text": "unn graad gaarniggs meh heere unn siehn will vun der Weld."
  },
  {
    "sentence_id": "05962",
    "text": "Kann sinn, dasses Wedder jò ääne so rischdisch gräädsisch machd,"
  },
  {
    "sentence_id": "05963",
    "text": "dass mer sisch de beschd im hinnerschde Egge verschdobbeld, wo kää ääner ääne finnd."
  },
  {
    "sentence_id": "05964",
    "text": "So gans dusma kummd die Flemm iwwer ääne unn mer wääs nidd,"
  },
  {
    "sentence_id": "05965",
    "text": "wie mer dòòdemid ferdisch soll genn."
  },
  {
    "sentence_id": "05966",
    "text": "Mied, gabbudd unn läädisch fiehld mer sisch unn iss fier niggs dse gebrauche."
  },
  {
    "sentence_id": "05967",
    "text": "Geesche die Fregg haschde Pille odder Naaseschbrei,"
  },
  {
    "sentence_id": "05968",
    "text": "veleischd aa so e paar Huuschdeguddsjer odder Salb fier uff der Bruschd insereiwe."
  },
  {
    "sentence_id": "05969",
    "text": "Was machschde awwer, wann sisch die Flemm in deim Lääwe so rischdisch brääd machd?"
  },
  {
    "sentence_id": "05970",
    "text": "Dòòdefier hadd noch kääner e Graud gefunn."
  },
  {
    "sentence_id": "05971",
    "text": "Mansche laafe äänfach furd unn gehn woannerschd hin,"
  },
  {
    "sentence_id": "05972",
    "text": "weil se menne, dass mer der Flemm ausem Wääsch gehn missd,"
  },
  {
    "sentence_id": "05973",
    "text": "dass mer se nidd gridd."
  },
  {
    "sentence_id": "05974",
    "text": "Dò sinn se awwer schief gewiggeld, die Flemm laafd der nòò, wo de aach hingehschd."
  },
  {
    "sentence_id": "05975",
    "text": "Annere Leid hugge sisch in die Baadbidd"
  },
  {
    "sentence_id": "05976",
    "text": "unn wäsche sisch mò vun owwe bis unne,"
  },
  {
    "sentence_id": "05977",
    "text": "als kinndschde äänfach die Flemm vun der Haud runnerwäsche."
  },
  {
    "sentence_id": "05978",
    "text": "Das funggdsjenierd awwer genauso weenisch!"
  },
  {
    "sentence_id": "05979",
    "text": "Kää Tee, kää Dabbledde, noch niddemò e Dsäbbsche helfd der,"
  },
  {
    "sentence_id": "05980",
    "text": "wann de der mò die Flemm ingefang haschd."
  },
  {
    "sentence_id": "05981",
    "text": "Dò muschde dursch, ob de willschd odder nidd!"
  },
  {
    "sentence_id": "05982",
    "text": "Das muschde äänfach aushalle wie Fiewer odder e digger Hals."
  },
  {
    "sentence_id": "05983",
    "text": "De beschd lassd mer äänem mid der Flemm sei Ruh,"
  },
  {
    "sentence_id": "05984",
    "text": "dasser mò nidd allgebodd gesaad gridd:"
  },
  {
    "sentence_id": "05985",
    "text": "Bischde nidd gudd druff?!"
  },
  {
    "sentence_id": "05986",
    "text": "Das gehd ääm graad nochmò uff die Maggroon."
  },
  {
    "sentence_id": "05987",
    "text": "Wammer die Flemm hadd,"
  },
  {
    "sentence_id": "05988",
    "text": "kann mer äänfach niggs draan mache"
  },
  {
    "sentence_id": "05989",
    "text": "unn mer muss waarde, bisses verbei iss."
  },
  {
    "sentence_id": "05990",
    "text": "Es gebbd jò Leid, die glaawe, dass die Flemm ääne vun innewensisch ufffressd."
  },
  {
    "sentence_id": "05991",
    "text": "Awwer das kann isch nidd glaawe,"
  },
  {
    "sentence_id": "05992",
    "text": "weils ääm jò dann, wann die Flemm verbei iss, widder gans gudd gehd."
  },
  {
    "sentence_id": "05993",
    "text": "Isch laafe immer in de Wald eninn unn gugge,"
  },
  {
    "sentence_id": "05994",
    "text": "dass isch die Flemm so rischdisch jausschwiddse."
  },
  {
    "sentence_id": "05995",
    "text": "Dass aach alles rischdisch rauskummd,"
  },
  {
    "sentence_id": "05996",
    "text": "hugg isch misch denòò noch in die Sauna,"
  },
  {
    "sentence_id": "05997",
    "text": "dass niggs aam Enn hängebleibd in de Gelengge odder in de Gnoche."
  },
  {
    "sentence_id": "05998",
    "text": "Meischd helfd das jò iwwers eerschde ewegg"
  },
  {
    "sentence_id": "05999",
    "text": "unn mer iss nimmeh so läädisch unn gabbudd wie vòòrhäär."
  },
  {
    "sentence_id": "06000",
    "text": "Isch dringge aach so e glääner Selbschdgebrannder"
  },
  {
    "sentence_id": "06001",
    "text": "odder wanns besonnerschd schlimm iss aa dswei,"
  },
  {
    "sentence_id": "06002",
    "text": "wo mer de Alwies aus seim Fass abfilld."
  },
  {
    "sentence_id": "06003",
    "text": "Der hadd dehemm im Keller so e dreisisch-Lidder-Flasch schdehn - alles aus eischnem Obschd."
  },
  {
    "sentence_id": "06004",
    "text": "Wanns nòò demm seine Vòòrrääd gääd gehn,"
  },
  {
    "sentence_id": "06005",
    "text": "kännd mer die Flemm noch e paarmò meh grien, nur mò so gesaad."
  },
  {
    "sentence_id": "06006",
    "text": "Es muss jò awwer nidd sinn!"
  },
  {
    "sentence_id": "06007",
    "text": "De beschd fiehld mer sisch jò, wann die Flemm graad verbei iss."
  },
  {
    "sentence_id": "06008",
    "text": "Unn dòòdruff kann mer jò aa mò ääner dringge, niwwòhr!"
  },
  {
    "sentence_id": "06009",
    "text": "Die Dseid laafd noch schneller als wie die Uhr."
  },
  {
    "sentence_id": "06010",
    "text": "Vòòr gaarnidd langer Dseid iss Faasend gewään"
  },
  {
    "sentence_id": "06011",
    "text": "unn eh dass de disch umguggschd, iss schunn widder Doodesunndach."
  },
  {
    "sentence_id": "06012",
    "text": "Faschd kammers nidd glaawe!"
  },
  {
    "sentence_id": "06013",
    "text": "Dòòdriwwer kannschde simmeliere, awwer beim Nòòdengge findschde kä Enn!"
  },
  {
    "sentence_id": "06014",
    "text": "Schunn ausgangs Ogdoower sinn mier die erschde Niggeleisjer begeeschend unn dòò hann isch gewissd:"
  },
  {
    "sentence_id": "06015",
    "text": "Jeddse laafe se erum unn bringe widder Schdruwwel unner die Kinner."
  },
  {
    "sentence_id": "06016",
    "text": "Ääwe waar Ooschdere unn kurds druff iss Weihnaachde."
  },
  {
    "sentence_id": "06017",
    "text": "Wie soll mer das danne noch ausenannerhalle?"
  },
  {
    "sentence_id": "06018",
    "text": "Es kummd jò noch verdswiggder, weils vun denne heilische Niggeleis nidd nuur ääner gebbd."
  },
  {
    "sentence_id": "06019",
    "text": "Uff der Schdròòs, im Peegaa,"
  },
  {
    "sentence_id": "06020",
    "text": "beim Turnverein, in der Schuul -"
  },
  {
    "sentence_id": "06021",
    "text": "iwwerall kummd e Niggelòòs dehäär unn saad:"
  },
  {
    "sentence_id": "06022",
    "text": "Äär wäär de eschde!"
  },
  {
    "sentence_id": "06023",
    "text": "Unn danne hannse noch e gansi Reih vun annere Geschdalde im Schlebbdau."
  },
  {
    "sentence_id": "06024",
    "text": "De heilische Niggelòòs, denne kännd mer sisch jò noch gudd merge."
  },
  {
    "sentence_id": "06025",
    "text": "Danne awwer iss dò aach noch de Gneschd Rubbreschd."
  },
  {
    "sentence_id": "06026",
    "text": "Der iss im Saarland erfunn genn, weil mer bei uns immer gesaad hadd:"
  },
  {
    "sentence_id": "06027",
    "text": "Bischd mei gudder Gneschd!"
  },
  {
    "sentence_id": "06028",
    "text": "De Gneschd Rubbreschd iss eischendlisch de Schoffeer vum heilische Niggelòòs,"
  },
  {
    "sentence_id": "06029",
    "text": "weil de Rubbreschd jò beim Schlidde uffem Bogg huggd."
  },
  {
    "sentence_id": "06030",
    "text": "Unn de Gneschd Rubbreschd muss aach die Grobbaarwed schaffe,"
  },
  {
    "sentence_id": "06031",
    "text": "weil de Niggelòòs in de Dswischedseid de Kinner sei Seesche genn muss."
  },
  {
    "sentence_id": "06032",
    "text": "Dò hadder genungg dse duun."
  },
  {
    "sentence_id": "06033",
    "text": "Meischdens hadd de Gneschd Rubbreschd aach die Ruud debei,"
  },
  {
    "sentence_id": "06034",
    "text": "dseid se de Kinner awwer nuur mòò so unn schdeschd se danne widder furd."
  },
  {
    "sentence_id": "06035",
    "text": "Unn danne gebbds dò noch de Hans Muff."
  },
  {
    "sentence_id": "06036",
    "text": "Kannschd awwer froh sinn, dasser bei uns dò allgebòdd nidd verbeikummd."
  },
  {
    "sentence_id": "06037",
    "text": "Der iss gans schwaards, kummd deregd aus der Häll"
  },
  {
    "sentence_id": "06038",
    "text": "unn hadd aach e Kedd debei, fier die gans Fresche absefiehre."
  },
  {
    "sentence_id": "06039",
    "text": "De Hans Muff iss aach mòò dòòdefier gewään, die fresche Buuwe se drassele."
  },
  {
    "sentence_id": "06040",
    "text": "Mer siehd ne awwer in de leddschd Dseid nimmeh so ofd."
  },
  {
    "sentence_id": "06041",
    "text": "Kann sinn, dass die Kinner doch nimmeh so fresch sinn wie frieher."
  },
  {
    "sentence_id": "06042",
    "text": "Veleischd awwer aach deswääe, weils jò verbodd iss, die Kinner se schlaan."
  },
  {
    "sentence_id": "06043",
    "text": "Unn dann kummd aach noch de Weihnaachdsmann."
  },
  {
    "sentence_id": "06044",
    "text": "Der iss nidd gans de Niggelòòs unn nidd gans de Gneschd Rubbreschd."
  },
  {
    "sentence_id": "06045",
    "text": "Veleischd isser de Unggel vun denne dswei odder irjend so e annerer koomischer Verwander."
  },
  {
    "sentence_id": "06046",
    "text": "Die hadd mer jò immer mò in der Famill unn wääs nidd,"
  },
  {
    "sentence_id": "06047",
    "text": "was mer mid denne aanfänge kann."
  },
  {
    "sentence_id": "06048",
    "text": "Unn dò hann se ne dsem Weihnaachdsmann gemach, dasser aach e Poschde hadd."
  },
  {
    "sentence_id": "06049",
    "text": "De Weihnaachdsmann muss eischendlisch de Schaffer mache."
  },
  {
    "sentence_id": "06050",
    "text": "Der schlebbd die ganse Paggeede mid seim Schlidde dursch die Weldgeschischd."
  },
  {
    "sentence_id": "06051",
    "text": "Vòòre hadder mò es Renndier odder so e paar Hirsche -"
  },
  {
    "sentence_id": "06052",
    "text": "graad ääwe, was reschderdseid im Schdall geschdann hadd."
  },
  {
    "sentence_id": "06053",
    "text": "Kann mer nuur froh sinn, wann endlisch die Weihnaachde iss,"
  },
  {
    "sentence_id": "06054",
    "text": "dò kummd näämlisch es Grischkindsche,"
  },
  {
    "sentence_id": "06055",
    "text": "unn das iss immer es ään unn selwe."
  },
  {
    "sentence_id": "06056",
    "text": "Godd sei Dangg!"
  },
  {
    "sentence_id": "06057",
    "text": "Danne iss awwer es Jòhr aach widder erum."
  },
  {
    "sentence_id": "06058",
    "text": "Das muss so in de fuffdsischer Jòhre gewään sinn:"
  },
  {
    "sentence_id": "06059",
    "text": "Dòòmòòls hann mer in ääm vun denne ville glääne Därfscher ringserum um die Hidd gelääbd"
  },
  {
    "sentence_id": "06060",
    "text": "unn jeeder Òòmend hann mer in de Himmel geguggd:"
  },
  {
    "sentence_id": "06061",
    "text": "Figgsfeierrood waar däär gewään, hinne iwwer Välklinge odder iwwer Burbach."
  },
  {
    "sentence_id": "06062",
    "text": "Beinäggschd hadd mer gemennd, dòò gääb e grooses Feierwerg abgebrennd."
  },
  {
    "sentence_id": "06063",
    "text": "Gans rood waar de Himmel, eggaal ob de vun Geislaudre,"
  },
  {
    "sentence_id": "06064",
    "text": "Källerbach, Gerschweiler odder Roggerschhause geluud haschd."
  },
  {
    "sentence_id": "06065",
    "text": "Unn die Mamme hadd danne gesaad:"
  },
  {
    "sentence_id": "06066",
    "text": "Awweile sinner mò gans kusch, es Grischkindsche baggd schunn sei Bläddsjer!"
  },
  {
    "sentence_id": "06067",
    "text": "Wanner jeddse nidd parriere, gebbds niggs vum Niggelòòs unn eerschd reschd nidd aan der Weihnaachd!"
  },
  {
    "sentence_id": "06068",
    "text": "Mier hann werglisch gedenggd, dass es Grischkind in der Hidd bagge duud."
  },
  {
    "sentence_id": "06069",
    "text": "Dòò hadd mer sisch dann mäschdisch am Rieme geriss"
  },
  {
    "sentence_id": "06070",
    "text": "unn iss nimmeh aus der Reih gedansd,"
  },
  {
    "sentence_id": "06071",
    "text": "weil mer gewissd hadd, dasses jedds druff aankummd."
  },
  {
    "sentence_id": "06072",
    "text": "Mier hann dòòmòòls jò gedenggd,"
  },
  {
    "sentence_id": "06073",
    "text": "dass uff der Ranglääder gans owwe es Grischkindsche huggd,"
  },
  {
    "sentence_id": "06074",
    "text": "vun wo danne de Niggelòòs, de Gneschd Rubbreschd odder de Hans Muff erunnergeschiggd genn uff die Weld,"
  },
  {
    "sentence_id": "06075",
    "text": "fier dòò mòò de Kinner rischdisch inseheidse."
  },
  {
    "sentence_id": "06076",
    "text": "Dò hadd mer danne schunn emòò sei Dseddel fier die Weihnachd geschrieb"
  },
  {
    "sentence_id": "06077",
    "text": "unn de Òòmend uff die Finschderbangg geleed."
  },
  {
    "sentence_id": "06078",
    "text": "Waar das e Uffreeschung gewään,"
  },
  {
    "sentence_id": "06079",
    "text": "wann mer de näägschde Mòòrje gleisch geguggd hadd,"
  },
  {
    "sentence_id": "06080",
    "text": "ob aach der Dseddel furdgeholl genn iss!"
  },
  {
    "sentence_id": "06081",
    "text": "Unn wann e gläänes Bläddsje uff der Finschderbangg gelää hadd,"
  },
  {
    "sentence_id": "06082",
    "text": "dò hadd mer gewissd, dass es Grischkindsche alles besòòrje gehd."
  },
  {
    "sentence_id": "06083",
    "text": "Jesses, hadd mer danne aach noch e Bammel gehadd,"
  },
  {
    "sentence_id": "06084",
    "text": "wann ääner vun denne ausem Himmel uffgedauchd iss"
  },
  {
    "sentence_id": "06085",
    "text": "unn vòòr de Kinner mid der Ruud erumgefuddschdeld hadd!"
  },
  {
    "sentence_id": "06086",
    "text": "Wann de Sanggd Niggelòòs als Bischoof kumm iss, waar dass jò nidd graad so schlimm."
  },
  {
    "sentence_id": "06087",
    "text": "Däär hadd ausgesiehn wie e Bischoof, unn hadd kää Ruud gehadd."
  },
  {
    "sentence_id": "06088",
    "text": "Gans annerschd waars middem Gneschd Rubbreschd, wanner middem Hans Muff uff der Bildfläsch erschien iss."
  },
  {
    "sentence_id": "06089",
    "text": "Die hann im Sagg schunn e paar Kinner drin gehadd,"
  },
  {
    "sentence_id": "06090",
    "text": "wo die Fies owwe erausgeschbiddsd hann."
  },
  {
    "sentence_id": "06091",
    "text": "Unn jeeder Figgediewes hadd gemennd, dass äär de näggschd wäär, wo in de Sagg erinkummd."
  },
  {
    "sentence_id": "06092",
    "text": "Soo iss das gewään!"
  },
  {
    "sentence_id": "06093",
    "text": "Dò hadd mer danne dabber sei Liedsche gesung"
  },
  {
    "sentence_id": "06094",
    "text": "unn e Gedischdsche uffgesaad unn dòòdenòò waar alles gudd gewään!"
  },
  {
    "sentence_id": "06095",
    "text": "Eerschd wie dann de Vadder middem Niggelòòs ausem Dsimmer gang iss,"
  },
  {
    "sentence_id": "06096",
    "text": "weil de Niggelòòs vum Babba seim Schnabbs browwiere mussd,"
  },
  {
    "sentence_id": "06097",
    "text": "dò hadd mer mò häämlisch gesiehn,"
  },
  {
    "sentence_id": "06098",
    "text": "wie de Niggelòòs in der Kisch sei Baard abgeleed hadd, fier denne Kurdse se kibbe."
  },
  {
    "sentence_id": "06099",
    "text": "Awwer gesaad hadd mer dòò naddierlisch niggs."
  },
  {
    "sentence_id": "06100",
    "text": "Mer wolld jòò de Erwaggsene nidd die gans Frääd holle!"
  },
  {
    "sentence_id": "06101",
    "text": "Wann mer heid de Òòmend geesche de Himmel guggd,"
  },
  {
    "sentence_id": "06102",
    "text": "baggd es Grischkindsche beinäggschd nimmeh so ofd wie sellemòòls."
  },
  {
    "sentence_id": "06103",
    "text": "Veleischd isses desswääe,"
  },
  {
    "sentence_id": "06104",
    "text": "weil jò jeeder wääs, dass alles vum Schdahlwerg kummd"
  },
  {
    "sentence_id": "06105",
    "text": "unn nidd vunnem mordsgroose Himmelsoowe."
  },
  {
    "sentence_id": "06106",
    "text": "Unn segaar die glääne Kinner glaawe nimmeh draan."
  },
  {
    "sentence_id": "06107",
    "text": "Meeschlisch, dasse so e bissje de Reschbegd verlòòr hann"
  },
  {
    "sentence_id": "06108",
    "text": "vòòrem Grischkindsche unn vòòrem Niggelòòs -"
  },
  {
    "sentence_id": "06109",
    "text": "kann sinn, segaar vòòr der Hidd."
  },
  {
    "sentence_id": "06110",
    "text": "Jeed Jòhr isses es Ään unn Selwe!"
  },
  {
    "sentence_id": "06111",
    "text": "Mer saad sisch:"
  },
  {
    "sentence_id": "06112",
    "text": "Dissmò lass isch misch nidd heddse."
  },
  {
    "sentence_id": "06113",
    "text": "Denne Adwend gehn isch gans gemiedlisch aan."
  },
  {
    "sentence_id": "06114",
    "text": "Das wäär jò gelachd, wann mer dò kää Ruh ringrien gääde!"
  },
  {
    "sentence_id": "06115",
    "text": "Unn was leie bleibd, gebbd ääwe nidd gemach!"
  },
  {
    "sentence_id": "06116",
    "text": "Puuschdekuuche!"
  },
  {
    "sentence_id": "06117",
    "text": "Kaum dass de erschde Adwend verbei iss,"
  },
  {
    "sentence_id": "06118",
    "text": "kummsche in sore Schdimmung,"
  },
  {
    "sentence_id": "06119",
    "text": "dass de denggschd, de gäädschd ebbes verbasse."
  },
  {
    "sentence_id": "06120",
    "text": "Wääs de Deiwel, wie das so immer kummd!"
  },
  {
    "sentence_id": "06121",
    "text": "Dòdebei häddschde jò Dseid genungg gehadd, fier alles dussma se mache."
  },
  {
    "sentence_id": "06122",
    "text": "In de Geschäfde hann se jò schunn im Ogdoower middem Dseisch fier die Weihnaachde aangefang."
  },
  {
    "sentence_id": "06123",
    "text": "Dò hadds schunn de Leebkuuche unn die Niggeleisjer genn,"
  },
  {
    "sentence_id": "06124",
    "text": "eh dass die Allerheilische verbei gewään sinn."
  },
  {
    "sentence_id": "06125",
    "text": "Unn mer hadd menne kenne, de heilisch Òòmend gääd graad schunn vòr der Dier schdehn."
  },
  {
    "sentence_id": "06126",
    "text": "Meischdens gebbds jò allgebodd im Jannewaar die erschde Ooschderhääsjer"
  },
  {
    "sentence_id": "06127",
    "text": "unn beinäggschd im Friehjòhr lääschde die Regglaame fier de Erndedangg."
  },
  {
    "sentence_id": "06128",
    "text": "So isses doch!"
  },
  {
    "sentence_id": "06129",
    "text": "Irjendwie iss die dòò Weld nimmeh gans glòòr"
  },
  {
    "sentence_id": "06130",
    "text": "unn de muschd gugge, dass de nidd gans wurres gebbschd bei demm Dreiwe dòò."
  },
  {
    "sentence_id": "06131",
    "text": "Dsem Dunnerliddsche!"
  },
  {
    "sentence_id": "06132",
    "text": "saaschde der ,was iss das e Hedds vòòr de Weihnaachde!"
  },
  {
    "sentence_id": "06133",
    "text": "Jeed Jòhr hollschde der vòòr:"
  },
  {
    "sentence_id": "06134",
    "text": "Dissmò mach isch das nidd mid unn danne bassierd ders doch,"
  },
  {
    "sentence_id": "06135",
    "text": "dass de inne Hegdigg kummschd, die nimmeh scheen iss."
  },
  {
    "sentence_id": "06136",
    "text": "Hanner schunn all Geschengger kaaf?"
  },
  {
    "sentence_id": "06137",
    "text": "Iss schunn die Weihnaachdsposchd geschrieb?"
  },
  {
    "sentence_id": "06138",
    "text": "Aan wenne muss mer noch dengge, dass mer kääner vòòr de Kobb schdoosd?"
  },
  {
    "sentence_id": "06139",
    "text": "Was gebbd gekochd iwwer die Daache unn was muss mer inkaafe?"
  },
  {
    "sentence_id": "06140",
    "text": "Mer kinnd dobbeld Dseid hann unns gääd immer noch nidd reische!"
  },
  {
    "sentence_id": "06141",
    "text": "Unn wann danne die Weihnaachd wirglisch dòò iss,"
  },
  {
    "sentence_id": "06142",
    "text": "danne bischde so figgs unn ferdisch,"
  },
  {
    "sentence_id": "06143",
    "text": "dass de disch gaanimmeh rischdisch draan freie kannschd."
  },
  {
    "sentence_id": "06144",
    "text": "Wo die gans Dseid hinkumm iss,"
  },
  {
    "sentence_id": "06145",
    "text": "wääschde aach nidd unn de hollschd niggs meh serigg,"
  },
  {
    "sentence_id": "06146",
    "text": "was furdkumm iss."
  },
  {
    "sentence_id": "06147",
    "text": "Dòdriwwer sinn mer mò e paar Dseile ingefall:"
  },
  {
    "sentence_id": "06148",
    "text": "Wo isse nur häärkumm, wo isse nur hingang, die Dseid, all die Dseid?"
  },
  {
    "sentence_id": "06149",
    "text": "Wäär haddse kumme, wäär haddse gehn siehn?"
  },
  {
    "sentence_id": "06150",
    "text": "Was hadd mer mid aangefang, was hadd mer mid gemach -"
  },
  {
    "sentence_id": "06151",
    "text": "mid der Dseid, mid all der Dseid?"
  },
  {
    "sentence_id": "06152",
    "text": "Wäär haddse äänfach geholl, wäär haddse häämlisch geglaud, wäär haddse doodgeschlaa mid Dseidverdreib, die Dseid!"
  },
  {
    "sentence_id": "06153",
    "text": "Mei Dseid, dei Dseid, all Dseid in dòò der Dseid?"
  },
  {
    "sentence_id": "06154",
    "text": "Als nuur Fròòe unn kää Dseid fier Andworde!"
  },
  {
    "sentence_id": "06155",
    "text": "Disstuur hann isch mier fier die Weihnaachd jò feschd vòòrgeholl:"
  },
  {
    "sentence_id": "06156",
    "text": "Mier grien e Dannebäämsche, wie de noch kääns gesiehn haschd."
  },
  {
    "sentence_id": "06157",
    "text": "Unn das hadd aa sei Grund."
  },
  {
    "sentence_id": "06158",
    "text": "Leddschd Jòhr waar näämlisch bei uns middem Dännsche e Kaddaschdroof bassierd,"
  },
  {
    "sentence_id": "06159",
    "text": "die wo mer nuur äämòò erlääwe will."
  },
  {
    "sentence_id": "06160",
    "text": "Kummd doch die Weihnaachd unn mier hann kää Baam."
  },
  {
    "sentence_id": "06161",
    "text": "Nidd dass mer die Weihnaachd vergess gehadd hädde."
  },
  {
    "sentence_id": "06162",
    "text": "Mier hann schunn gewuschd, wanns Grischkindsche kummd."
  },
  {
    "sentence_id": "06163",
    "text": "Awwer mei Fraa hadd allgebodd gesaad:"
  },
  {
    "sentence_id": "06164",
    "text": "Waad noch middem Baam,"
  },
  {
    "sentence_id": "06165",
    "text": "denne kaafe mier gans de allerleddschd,"
  },
  {
    "sentence_id": "06166",
    "text": "wo die Bäämscher in de leddschde Daache gans billisch sinn,"
  },
  {
    "sentence_id": "06167",
    "text": "weil danne jeeder Verkeifer sei Bäämscher lossgenn will unn iwwerhaubd:"
  },
  {
    "sentence_id": "06168",
    "text": "Was solle mier drei Woche middem Bäämsche uffem Balgoon mache?"
  },
  {
    "sentence_id": "06169",
    "text": "Däär verlierd doch nuur die Nòòdele unn schdeerd, wammer mò uffem Balgoon iss."
  },
  {
    "sentence_id": "06170",
    "text": "Als gääde mier im Deddsember wäär wääs wie ofd uffem Balgonn sinn!"
  },
  {
    "sentence_id": "06171",
    "text": "Awwer isch hann niggs gesaad,"
  },
  {
    "sentence_id": "06172",
    "text": "weil mei Fraa jò immer Reschd hadd unn isch mei Ruh."
  },
  {
    "sentence_id": "06173",
    "text": "Wie mier danne midde vum Deddsember in der Schdadd aan de Bäämschesverkeifer verbeikumm sinn,"
  },
  {
    "sentence_id": "06174",
    "text": "hann isch noch gefròòd,"
  },
  {
    "sentence_id": "06175",
    "text": "ob mer nidd doch schunnemò gugge kännde"
  },
  {
    "sentence_id": "06176",
    "text": "odder veleischd mò e Bäämsche seriggschdelle lasse sollde."
  },
  {
    "sentence_id": "06177",
    "text": "Awwer Meins hadd gemennd, dass immer noch meh wie Dseid wäär"
  },
  {
    "sentence_id": "06178",
    "text": "unn dò hann isch aa so gans dussma die Sach middem Bäämsche vergess."
  },
  {
    "sentence_id": "06179",
    "text": "Soll se ruisch mache, wie se denggd."
  },
  {
    "sentence_id": "06180",
    "text": "Mer kann sisch jò nidd um alles kimmre."
  },
  {
    "sentence_id": "06181",
    "text": "Awwer dò wars aa schunn bassierd."
  },
  {
    "sentence_id": "06182",
    "text": "De leddschde Daa vòòrem Heilisch Òòmend iss kumm unn mei Fraa saad,"
  },
  {
    "sentence_id": "06183",
    "text": "dass mier mò junner ins Dorf dsem Verkeifer fahre fier das Bäämsche."
  },
  {
    "sentence_id": "06184",
    "text": "Mier kumme uff de Kirwebladds"
  },
  {
    "sentence_id": "06185",
    "text": "unn dò sinn die dò graad debei,"
  },
  {
    "sentence_id": "06186",
    "text": "de Bladds se kehre unn e Kondääner mid de Reschder vun de leddschde Bäämscher se fille."
  },
  {
    "sentence_id": "06187",
    "text": "Was dann kumm iss, waar e Rundrääs dursch die Weld,"
  },
  {
    "sentence_id": "06188",
    "text": "fier noch e Bäämsche se grien."
  },
  {
    "sentence_id": "06189",
    "text": "Awwer all hann schunn abgebaud"
  },
  {
    "sentence_id": "06190",
    "text": "odder nuur noch e paar Grigge dò schdehn gehadd,"
  },
  {
    "sentence_id": "06191",
    "text": "die de mid guddem Gewisse niddemò fier die Ooma häddschd känne holle."
  },
  {
    "sentence_id": "06192",
    "text": "Die hädde fier dei Kammien gelangd, nidd fier meh!"
  },
  {
    "sentence_id": "06193",
    "text": "Dò hannisch beim Färschder aangeruuf,"
  },
  {
    "sentence_id": "06194",
    "text": "ob mer noch im Wald e Bäämsche schlaan känne,"
  },
  {
    "sentence_id": "06195",
    "text": "awwer der hadd es Amd aa schunn geschloss gehadd"
  },
  {
    "sentence_id": "06196",
    "text": "unn wild wolld isch mer kääner ausem Wald besorsche,"
  },
  {
    "sentence_id": "06197",
    "text": "nidd dass misch aam Enn noch ääner verwiddschd hädd,"
  },
  {
    "sentence_id": "06198",
    "text": "unn isch hugge fier die Weihnaachd im Kiddsche nuur weesche so em bleede Bäämsche."
  },
  {
    "sentence_id": "06199",
    "text": "Was iss aam Enn iwwrisch geblieb:"
  },
  {
    "sentence_id": "06200",
    "text": "Mier muschde de Dannebaam im Vòòrgaarde fälle,"
  },
  {
    "sentence_id": "06201",
    "text": "fier dass mer iwwerhaubd noch hann Weihnaachd känne feire."
  },
  {
    "sentence_id": "06202",
    "text": "Unn dòòdefòòr gebbd Dissjòhr die Sach middem Bäämsche mò gans annerschd aangang."
  },
  {
    "sentence_id": "06203",
    "text": "Isch fänge schunn näggschd Wuch aan middem Suche,"
  },
  {
    "sentence_id": "06204",
    "text": "danne hann isch bis Weihnaachd uff jeeder Fall ääner gefunn."
  },
  {
    "sentence_id": "06205",
    "text": "In meim Gaarde hammer jò nuur noch de Abbelbaam unn die Friehkirsche."
  },
  {
    "sentence_id": "06206",
    "text": "Dòòdemid kannschde Weihnaachd nidd feire."
  },
  {
    "sentence_id": "06207",
    "text": "Iss doch wòhr!"
  },
  {
    "sentence_id": "06208",
    "text": "Weihnaachd iss jò gans scheen, awwer die schdille Daache denòò sinn aach nidd iwwel."
  },
  {
    "sentence_id": "06209",
    "text": "Nòò der Weihnaachd kummd fier misch jeed Jòhr so e Dseid,"
  },
  {
    "sentence_id": "06210",
    "text": "wo mer denggd, dass die Dseid beinäggschd e bissje dusma gehd."
  },
  {
    "sentence_id": "06211",
    "text": "Das sinn die Daache dswische de Jòhre,"
  },
  {
    "sentence_id": "06212",
    "text": "aach wanns jò eischendlisch - wammers rischdisch holld - dswische de Jòhre kää Daache genn kann."
  },
  {
    "sentence_id": "06213",
    "text": "Wo sollde die danne aach Bladds finne dswische Silweschder unn Neijòhr?"
  },
  {
    "sentence_id": "06214",
    "text": "Awwer mer hadd so e Gefiehl, als gääd es Jòhr mid der Weihnaachd se Enn gehn"
  },
  {
    "sentence_id": "06215",
    "text": "unn danne eerschd widder middem Neijòhr aanfange."
  },
  {
    "sentence_id": "06216",
    "text": "Dòò genn kää Termiene gemach, weil mer denggd,"
  },
  {
    "sentence_id": "06217",
    "text": "es neie Jòhr lassd soowieso noch eewisch uff sisch waade unn iwwerhaubd:"
  },
  {
    "sentence_id": "06218",
    "text": "Wääs mer wirglisch, obs daadsäschlisch kummd?"
  },
  {
    "sentence_id": "06219",
    "text": "Unn wann doch iss danne jò aach noch Dseid!"
  },
  {
    "sentence_id": "06220",
    "text": "Fier misch sinn die schdille Daache dswische der Weihnaachd unnem Silweschder so rischdisch gemiedlisch,"
  },
  {
    "sentence_id": "06221",
    "text": "wo mer danne Dseid hadd, fier uffsereime unn veleischd aach mò e Buuch se lääse."
  },
  {
    "sentence_id": "06222",
    "text": "Fier die Weihnaachd hadd mer meischd meh wie genungg inkaaf,"
  },
  {
    "sentence_id": "06223",
    "text": "dass mer gudd unn gääre aach die näggschde virdsehn Daach auskumme gääd,"
  },
  {
    "sentence_id": "06224",
    "text": "ohne ebbes insekaafe."
  },
  {
    "sentence_id": "06225",
    "text": "Unn aan der Weihnaachd hadd mer die gans bugglisch Verwandschafd jò widder gesiehn,"
  },
  {
    "sentence_id": "06226",
    "text": "dass mer jeddse kää Huddel demid hadd, dass ääner so mierniggsdierniggs dse Besuuch uffdauchd"
  },
  {
    "sentence_id": "06227",
    "text": "odder aach nuur mò so aanruufd, weiler endlisch mò widder midder schwäddse will."
  },
  {
    "sentence_id": "06228",
    "text": "Graad so kummd die gans Ruh dswische de Daache dehäär."
  },
  {
    "sentence_id": "06229",
    "text": "Dò fangd mer aan e bissje se simmeliere iwwer Godd unn die Weld"
  },
  {
    "sentence_id": "06230",
    "text": "unn iwwer was wääs isch noch."
  },
  {
    "sentence_id": "06231",
    "text": "Unn beim Nòòdengge finnd mer kää Enn."
  },
  {
    "sentence_id": "06232",
    "text": "Kann sinn naddierlisch, dass der Ään odder Anner ausem Dreiwe um die Weihnaachd gaarnidd rauskummd"
  },
  {
    "sentence_id": "06233",
    "text": "unn allgebodd die Sache umdausche muss, woorer falsch kaaf hadd."
  },
  {
    "sentence_id": "06234",
    "text": "Veleischd musser aach das Geld, woorer gridd hadd dse Weihnaachd,"
  },
  {
    "sentence_id": "06235",
    "text": "gans figgs unner die Leid bringe, nidd dasses verschimmeld iwwer die Daache, wääs mers?"
  },
  {
    "sentence_id": "06236",
    "text": "Naddierlisch gebbds aach Leid, die vun denne schdille Daache dswische de Jòhre gaarniggs midgrien"
  },
  {
    "sentence_id": "06237",
    "text": "unn danne hannse die aach noch verbassd wie so mansches annere im Lääwe..."
  },
  {
    "sentence_id": "06238",
    "text": "Aam Enn verbasse se es Beschde vum Lääwe"
  },
  {
    "sentence_id": "06239",
    "text": "unn hann niggs devun, wasse erlääbd hann"
  },
  {
    "sentence_id": "06240",
    "text": "unn wasse gesiehn hann unn iwwerhaubd!"
  },
  {
    "sentence_id": "06241",
    "text": "Jeddse hädd mer doch mò Dseid, e bissje se reime unn Ballaschd absewerfe."
  },
  {
    "sentence_id": "06242",
    "text": "Was will mer ins neie Jòhr nidd midholle?"
  },
  {
    "sentence_id": "06243",
    "text": "Eerschd wann danne Silweschder dòò iss unn de eerschde Jannewaar kummd,"
  },
  {
    "sentence_id": "06244",
    "text": "wann also die leddsche Raggeede druffgeballerd genn sinn,"
  },
  {
    "sentence_id": "06245",
    "text": "isses verbei mid de schdille Daache."
  },
  {
    "sentence_id": "06246",
    "text": "Dòò genn dann aach widder Termiene gemach unn de Jòhreskallenner geschrieb,"
  },
  {
    "sentence_id": "06247",
    "text": "nidd dass mer em Elly sei Achdsischder noch vergessd"
  },
  {
    "sentence_id": "06248",
    "text": "odder wann die Goldne Hochdseid vum Pidd unn Gläärsche gefeierd gebbd."
  },
  {
    "sentence_id": "06249",
    "text": "Dò will mer uff jeede Fall debei sinn."
  },
  {
    "sentence_id": "06250",
    "text": "Das wäär jò gelachd, wann mer das verbasse dääd!"
  },
  {
    "sentence_id": "06251",
    "text": "Dòòdefier sinn danne die schdille Daache aach verbei."
  },
  {
    "sentence_id": "06252",
    "text": "Dischd isch?"
  },
  {
    "sentence_id": "06253",
    "text": "Dischdisch?"
  },
  {
    "sentence_id": "06254",
    "text": "Dischd?"
  },
  {
    "sentence_id": "06255",
    "text": "Dischder?"
  },
  {
    "sentence_id": "06256",
    "text": "Was so e Mundaad'dischder so treibd..."
  },
  {
    "sentence_id": "06257",
    "text": "Dass isch vun meinem Läwe alsmòò schreiwe,"
  },
  {
    "sentence_id": "06258",
    "text": "mir mid so Fòòzerei die Zeid vátreiwe, das kinnd má doch ach losse?"
  },
  {
    "sentence_id": "06259",
    "text": "Sischerlisch!"
  },
  {
    "sentence_id": "06260",
    "text": "Warum isch's trodzdemm duun?"
  },
  {
    "sentence_id": "06261",
    "text": "Was wääs dann isch?"
  },
  {
    "sentence_id": "06262",
    "text": "Uff mei Gedangge kann die Weld vázischde."
  },
  {
    "sentence_id": "06263",
    "text": "Mid meinem Kobb is gaanix ausserischde."
  },
  {
    "sentence_id": "06264",
    "text": "Gewiss, es bleibd nix iwwrisch unnerm Strisch."
  },
  {
    "sentence_id": "06265",
    "text": "Dòò kinndsch de reschd hann, bloos:"
  },
  {
    "sentence_id": "06266",
    "text": "Was wääs dann isch?"
  },
  {
    "sentence_id": "06267",
    "text": "Als Zielgrubb hann isch die Sord Leid im Sinn:"
  },
  {
    "sentence_id": "06268",
    "text": "schlischde Gemiider - wie isch selbschd änns bin."
  },
  {
    "sentence_id": "06269",
    "text": "Ob's die Leid wirglisch gebbd?"
  },
  {
    "sentence_id": "06270",
    "text": "Was fròòsch de misch?"
  },
  {
    "sentence_id": "06271",
    "text": "Isch hoff, es gebbd se, nur:"
  },
  {
    "sentence_id": "06272",
    "text": "Was wääs dann isch?"
  },
  {
    "sentence_id": "06273",
    "text": "Isch kann dá lääder nidd die Weld erkläre."
  },
  {
    "sentence_id": "06274",
    "text": "Isch wääs jòò selwer nix, isch wissd's nur gääre."
  },
  {
    "sentence_id": "06275",
    "text": "Unn bis isch's wääs, klobb isch hald noch mei Sprisch."
  },
  {
    "sentence_id": "06276",
    "text": "Bloos, ob das ebbes nudzd?"
  },
  {
    "sentence_id": "06277",
    "text": "Was wääs dann isch?"
  },
  {
    "sentence_id": "06278",
    "text": "Forr de Knause aussemischde gebbd's kaum Besseres wie Dischde."
  },
  {
    "sentence_id": "06279",
    "text": "Brummd im Kobb dá e Gedangge, treibd á Bliide odder Rangge,"
  },
  {
    "sentence_id": "06280",
    "text": "wääschd nidd rischdisch, was das soll,"
  },
  {
    "sentence_id": "06281",
    "text": "unn so langsam wachsd de Groll -"
  },
  {
    "sentence_id": "06282",
    "text": "ei, das muss doch so nidd bleiwe,"
  },
  {
    "sentence_id": "06283",
    "text": "brauchsch ne doch nur uffseschreiwe."
  },
  {
    "sentence_id": "06284",
    "text": "Wie struwwlisch die Idee ach waa, jedz werd's im Schädel widder klaa."
  },
  {
    "sentence_id": "06285",
    "text": "Dòòmid hasch de vill erreischd, unn de machsch dá's Läwe leischd."
  },
  {
    "sentence_id": "06286",
    "text": "Kinne doch die annre grolle, wo dei Kabbes lese solle."
  },
  {
    "sentence_id": "06287",
    "text": "Gedischde hann isch gäär geschrieb aus eme innre Dischdungstrieb."
  },
  {
    "sentence_id": "06288",
    "text": "Isch dischde gäär, das is mei Wedder."
  },
  {
    "sentence_id": "06289",
    "text": "Mir fliesd's vum Herz gleisch in die Fedder."
  },
  {
    "sentence_id": "06290",
    "text": "Wie herrlisch, leid dann nei unn frisch 's Gedischdsche vòr mir uff em Disch."
  },
  {
    "sentence_id": "06291",
    "text": "Was dòòdraan Kunschd is?"
  },
  {
    "sentence_id": "06292",
    "text": "Gaanidd vill!"
  },
  {
    "sentence_id": "06293",
    "text": "Isch stegge's in e Kunschdstoffhill."
  },
  {
    "sentence_id": "06294",
    "text": "Isch schreiwe schunn seid Jòhre gäär."
  },
  {
    "sentence_id": "06295",
    "text": "Es falld má ach känn bissje schwär."
  },
  {
    "sentence_id": "06296",
    "text": "Schwär falld má nur das ääne hald:"
  },
  {
    "sentence_id": "06297",
    "text": "Dass es de annre Leid gefalld."
  },
  {
    "sentence_id": "06298",
    "text": "Wem'má das behaubde dädd, dass á känn Ideeje hädd, hädd á sischer was degeje, weil:"
  },
  {
    "sentence_id": "06299",
    "text": "er sprudeld vun Ideeje."
  },
  {
    "sentence_id": "06300",
    "text": "Trodzdemm zeid de Iwwerbligg, das is nidd es reine Gligg."
  },
  {
    "sentence_id": "06301",
    "text": "Guggsch'e die Ideeje aan, kannsch de nur das ääne saan:"
  },
  {
    "sentence_id": "06715",
    "text": "ob bzw. wann má sisch devun - ob abgesproch odder nidd - aangesproch fihle kann, soll, muss unn warum má es Reschd dezu sogaa manschmòò ach sisch selwer abspresche solld…"
  },
  {
    "sentence_id": "07202",
    "text": "E Mann mòò nidd, má wääs, Männer liije nidd."
  },
  {
    "sentence_id": "07203",
    "text": "Awwer machd jòò ach nix, weil die Fraue sisch jòò meischdens ach selbschd nidd vástehn."
  },
  {
    "sentence_id": "07204",
    "text": "Gudd, awwer fròòe wolld isch, wivvel Bligge e Fraa vátraad."
  },
  {
    "sentence_id": "07205",
    "text": "Nää, nidd irjendwelsche."
  },
  {
    "sentence_id": "07206",
    "text": "Genauer also:"
  },
  {
    "sentence_id": "07207",
    "text": "Wivvel Bligge vátraad se,"
  },
  {
    "sentence_id": "07208",
    "text": "wenn de Herr Gemahl leischd näwe dá Kabb die nei Nachbarin aanhimmeld?"
  },
  {
    "sentence_id": "07209",
    "text": "Beim Kurd waa's e Bligg se vill."
  },
  {
    "sentence_id": "07210",
    "text": "Unn's Helma had's gemergd."
  },
  {
    "sentence_id": "07211",
    "text": "Im Grund waa's sunschd niddemòò so aarisch eifersischdisch, awwer awwei..."
  },
  {
    "sentence_id": "07212",
    "text": "Nääwe demm härgeloffene Nordlischd dòò waa's em nidd ään Duun."
  },
  {
    "sentence_id": "07213",
    "text": "Unn sei Kurdi so uffällisch unschullisch, uff äämòò waa e Finksche Misstraue dòò -"
  },
  {
    "sentence_id": "07214",
    "text": "unn had nidd lang gebrauchd, forr e rischdisch scheenes Fläggersche se werre."
  },
  {
    "sentence_id": "07215",
    "text": "Gischder Middaa, wie die Weld noch in Ordnung waa,"
  },
  {
    "sentence_id": "07216",
    "text": "dòò had's Helma die Fraa sogaa zu Grumbiirkneedel inngelad,"
  },
  {
    "sentence_id": "07217",
    "text": "weil se unmeeschlisch koche kunnd zwische de Umzuuchskischde."
  },
  {
    "sentence_id": "07218",
    "text": "Bloos - wie se am Disch groose Teen spudze wolld"
  },
  {
    "sentence_id": "07219",
    "text": "unn wie de Kurt um se rumgegoggeld is..."
  },
  {
    "sentence_id": "07220",
    "text": "Es Helma waa froh gewään, wie das Mensch die Diir vun drause zugemachd had."
  },
  {
    "sentence_id": "07221",
    "text": "Awwer wie de Deiwel will,"
  },
  {
    "sentence_id": "07222",
    "text": "waa se rá midsamd em Kurd widder iwwer de Wääsch gelaaf."
  },
  {
    "sentence_id": "07223",
    "text": "Ännfach unverschämd, wie das Weibsmensch dòò gestann had, rischdischer gesaad, dass es dòò gestann had."
  },
  {
    "sentence_id": "07224",
    "text": "Musch dá vòrstelle:"
  },
  {
    "sentence_id": "07225",
    "text": "Stehd dòò unn schwädzd hochdeidsch - unn wie se schwädzd."
  },
  {
    "sentence_id": "07226",
    "text": "Dòòdebei - so hädde annere gesaad - had se's wohl gaa nidd bees gemännd;"
  },
  {
    "sentence_id": "07227",
    "text": "Norddeidsche schwädze so."
  },
  {
    "sentence_id": "07228",
    "text": "Awwer bei deraadische Kläng schlaan Saalänner unwillkiirlisch die Hagge sesamme, mòò wennischdens innerlisch."
  },
  {
    "sentence_id": "07229",
    "text": "Beim Helma waa's heid annerschd - 's waa jòò vòrgewaand."
  },
  {
    "sentence_id": "07230",
    "text": "Schunn klaa, Pladd kann's mid so me Hochdeidsch schwärlisch uffnemme."
  },
  {
    "sentence_id": "07231",
    "text": "Awwer das waa'm schnurz unn had's heegschens noch gifdischer gemachd,"
  },
  {
    "sentence_id": "07232",
    "text": "wenn ach forr's eerschde nur innewensisch."
  },
  {
    "sentence_id": "07233",
    "text": "Desweje had ach die anner nix gemergd vun demm Gewidder, wo dòò uffgezòh is."
  },
  {
    "sentence_id": "07234",
    "text": "Se had sogaa vásuchd, em Helma unn em Kurd e bissje scheen se schwädze,"
  },
  {
    "sentence_id": "07235",
    "text": "forr gudd Wedder se mache."
  },
  {
    "sentence_id": "07236",
    "text": "Schöne Kartoffeln haben sie dá im Korb, had se gans scheinheilisch losgeleed."
  },
  {
    "sentence_id": "07237",
    "text": "Du dumm Drooschel, had's Helma bei sisch gedenkd, awwer laud had's gesaad:"
  },
  {
    "sentence_id": "07238",
    "text": "Nä, Grumbiire!"
  },
  {
    "sentence_id": "07239",
    "text": "Die anner had gestudzd, sisch dann awwer gefassd unn weider gefleed:"
  },
  {
    "sentence_id": "07240",
    "text": "Ach, dá gibt es wohl wieder Klöße bei den Jungmanns?"
  },
  {
    "sentence_id": "07241",
    "text": "Es Helma mussd känn Auebligg iwwerleje:"
  },
  {
    "sentence_id": "07242",
    "text": "Nä, Kneedel!"
  },
  {
    "sentence_id": "07243",
    "text": "Awwer die had noch nidd genuch gehadd:"
  },
  {
    "sentence_id": "07244",
    "text": "Stimmt es, dass man dazu rohe und gekochte Kartoffeln zu gleichen Teilen nimmt?"
  },
  {
    "sentence_id": "07245",
    "text": "Nochmòò had's Helma dief durschgeòòdemd, dann had's serigg geblaffd:"
  },
  {
    "sentence_id": "07246",
    "text": "Nää, halb unn halb!"
  },
  {
    "sentence_id": "07247",
    "text": "Dòò hann's die annere zwei aach gemergd, dass ebbes nidd juschd waa."
  },
  {
    "sentence_id": "07248",
    "text": "Die Nachbarin is blass worr, de Kurd rood."
  },
  {
    "sentence_id": "07249",
    "text": "Unn alle zwei hann unner sisch geguggd wie's Kind beim Dregg."
  },
  {
    "sentence_id": "07250",
    "text": "Awwer nidd lang."
  },
  {
    "sentence_id": "07251",
    "text": "Es Helma had sisch sei Kurdi geschnabbd,"
  },
  {
    "sentence_id": "07252",
    "text": "had die Fraa stehn geloss wie bestelld unn nidd abgeholl unn is fordgestiwweld,"
  },
  {
    "sentence_id": "07253",
    "text": "so Stigger e halwer Kobb greeser wie devòr, minnischdens."
  },
  {
    "sentence_id": "07254",
    "text": "Stell dá vòr, isch hann es Anna gesiehn, es Lisdorfer Anna - die vòrsch Wuch."
  },
  {
    "sentence_id": "07255",
    "text": "Normalerweis bin isch middwuchs uff dá Aawed, samschdaas hann isch dehämm se duun."
  },
  {
    "sentence_id": "07256",
    "text": "Unn seid vun meine Leid nimmand meh in Burbach wohnd,"
  },
  {
    "sentence_id": "07257",
    "text": "fahre isch ehjer dursch als hin."
  },
  {
    "sentence_id": "07258",
    "text": "Awwer ledschde Samschdaa hann isch uff äämòò de Rabbel kridd"
  },
  {
    "sentence_id": "07259",
    "text": "unn bin grad emòòl so nòò Burbach gefah -"
  },
  {
    "sentence_id": "07260",
    "text": "uff de Wuchemaagd."
  },
  {
    "sentence_id": "07261",
    "text": "Dòò sidd's heid, im Jòhr neindsehnhunnerdviereneinsisch, wenne wunnerd's,"
  },
  {
    "sentence_id": "07262",
    "text": "gans annerschd aus wie dòòmòòls neindsehnhunnerdfuffdsisch odder ach noch neindsehnhunnerdseschdsisch."
  },
  {
    "sentence_id": "07263",
    "text": "Heid is de Maagdpladz halbierd;"
  },
  {
    "sentence_id": "07264",
    "text": "im owwere Dääl paage Audos."
  },
  {
    "sentence_id": "07265",
    "text": "Unne hann se nääwe de alde Bungger aus em Weldkriesch e neier"
  },
  {
    "sentence_id": "07266",
    "text": "als Denkmòl geje de ledschde Reschd vum gudde Geschmagg gestelld;"
  },
  {
    "sentence_id": "07267",
    "text": "Bürgerhaus nenne se denne Beddongklodz."
  },
  {
    "sentence_id": "07268",
    "text": "Es alde Klohaisje, wo im weide Umkreis zimmlisch streng gemibseld had, is abgeriss."
  },
  {
    "sentence_id": "07269",
    "text": "De Maagd selwer, das sinn vill wenischer Maagdstänn wie frihjer,"
  },
  {
    "sentence_id": "07270",
    "text": "annere Ware unn Händler, wo isch nimmeh kenne."
  },
  {
    "sentence_id": "07271",
    "text": "Kann ach gaanidd annerschd sinn."
  },
  {
    "sentence_id": "07272",
    "text": "Awwer uff äämàò heer isch e Stimm unn fahre rum wie vum Lemmes gepiggd."
  },
  {
    "sentence_id": "07273",
    "text": "lsch traue meine Aue nidd."
  },
  {
    "sentence_id": "07274",
    "text": "Dòò stehd es Anna, so wie isch's vòr viereverrdsisch Jòhr zum eerschde Mòòl gesiehn hann."
  },
  {
    "sentence_id": "07275",
    "text": "Nidd se váwechsele."
  },
  {
    "sentence_id": "07276",
    "text": "Unn isch hann gemännd, es hädd sisch längschd uff's Aldedääl serigg gezòh."
  },
  {
    "sentence_id": "07277",
    "text": "Gudd, es waa nidd allään."
  },
  {
    "sentence_id": "07278",
    "text": "Sei Dochder waa beim, dòòmòòls waa se noch ehjer e gans junges Mädsche."
  },
  {
    "sentence_id": "07279",
    "text": "Wie mei Familje im Frihsummer neindsehnhunnerdfuffdsisch in e rischdischi Wohnung nòò Burbach seriggkumm is,"
  },
  {
    "sentence_id": "07280",
    "text": "isch bin dòòmòòls stramm uff vier Jòhr zugang, dòò had mei Mudder gesaad:"
  },
  {
    "sentence_id": "07281",
    "text": "Am Samschdaa geh'má nommòò uff de Maagd - Lisdorfer Gemiis kaafe."
  },
  {
    "sentence_id": "07282",
    "text": "Gemiis hann isch gekannd."
  },
  {
    "sentence_id": "07283",
    "text": "Was awwer e Maagd is unn was Lisdorf bedeid,"
  },
  {
    "sentence_id": "07284",
    "text": "das hann isch nidd so rischdisch gewussd."
  },
  {
    "sentence_id": "07285",
    "text": "Es Anna had gelachd, wie má's gefunn hann."
  },
  {
    "sentence_id": "07286",
    "text": "Waa ach nidd schwär, lang suche had má nidd misse."
  },
  {
    "sentence_id": "07287",
    "text": "Gans reschds de dridde odder virde Stand uff dá links Seid vum Wääsch."
  },
  {
    "sentence_id": "07288",
    "text": "Sinn dá widder lòò?"
  },
  {
    "sentence_id": "07289",
    "text": "had's gesaad."
  },
  {
    "sentence_id": "07290",
    "text": "Dann had's uff misch gezeid unn mei Mudder gefròòd:"
  },
  {
    "sentence_id": "07291",
    "text": "Isch hann die Ohre gespidzd."
  },
  {
    "sentence_id": "07292",
    "text": "So hann isch noch nimmand schwädze geheerd."
  },
  {
    "sentence_id": "07293",
    "text": "In Nidderbexbach, wo isch gebòr bin, had's jòò ehjer pälzisch geklung,"
  },
  {
    "sentence_id": "07294",
    "text": "also so ähnlisch, wenn ach nidd genauso wie mir in dá Familje geschwädzd hann."
  },
  {
    "sentence_id": "07295",
    "text": "Unn das Lisdorfer Pladd had firr misch äänerseids schunn aach irjendwie deidsch geklung,"
  },
  {
    "sentence_id": "07296",
    "text": "awwer annererseids jedefalls nidd so, wie isch's gewehnd waa."
  },
  {
    "sentence_id": "07297",
    "text": "Isch waa dann noch ofd am Stand beim Anna."
  },
  {
    "sentence_id": "07298",
    "text": "Nidd nur vun dehämm aus,"
  },
  {
    "sentence_id": "07299",
    "text": "ach wenn isch, mòl allään, mòl mid annere vun dá Weyersbersch-Schul Rischdung Burbacher Stròòs hämm getabbd sinn."
  },
  {
    "sentence_id": "07300",
    "text": "Wobei isch zugenn muss:"
  },
  {
    "sentence_id": "07301",
    "text": "Forr misch waa's sowiso de diregde Wääsch Unn wenn's doch e Booe waa,"
  },
  {
    "sentence_id": "07302",
    "text": "dann wenischer weje'm Anna (das nadiirlisch aanstännisch gegriisd worr is),"
  },
  {
    "sentence_id": "07303",
    "text": "als weje demm Stand Alles für hunnerd Franken,"
  },
  {
    "sentence_id": "07304",
    "text": "forr se gugge, was es an neiem Fubbes gebbd unn was má wohl doch nidd krääd."
  },
  {
    "sentence_id": "07305",
    "text": "Was awwer es Anna aangehd, hann isch gelernd:"
  },
  {
    "sentence_id": "07306",
    "text": "Má kann stadd 'Gell' ach 'Gett' saan unn stadd 'Gell du' ach 'Gett dau'."
  },
  {
    "sentence_id": "07307",
    "text": "Wo mei Mudder 'Eje' gesaad had, dòò had's Anna 'Mä sécher' gesaad."
  },
  {
    "sentence_id": "07308",
    "text": "Iwwerischens:"
  },
  {
    "sentence_id": "07309",
    "text": "Wie isch neindsehnhunnerdneineseschdsisch mòl uff dá Bankfiliale in Saarlouis geschaffd hann"
  },
  {
    "sentence_id": "07310",
    "text": "unn eerschd reschd noch zwei Jòhr späder,"
  },
  {
    "sentence_id": "07311",
    "text": "wie isch mei Fraa kennegelernd hann unn nòò Differten gezòh bin,"
  },
  {
    "sentence_id": "07312",
    "text": "hann isch vun denne Spròòcherfahrunge noch profidierd."
  },
  {
    "sentence_id": "07313",
    "text": "Awwer das wär schunn widder es anneri Geschischd."
  },
  {
    "sentence_id": "07314",
    "text": "Es Anna waa so ebbes Ähnlisches wie e Komeed,"
  },
  {
    "sentence_id": "07315",
    "text": "wo zweimòò die Wuch mit seinem vollgeladene Goliath-Dreirad-Laschd-Audosche in Burbach Station gemachd had."
  },
  {
    "sentence_id": "07316",
    "text": "Lisdorf, das waa forr misch Knirbs so weid wie Paris odder China, e anneri Weld hald."
  },
  {
    "sentence_id": "07317",
    "text": "Späder hann isch in dá Schul gelernd:"
  },
  {
    "sentence_id": "07318",
    "text": "Die Lisdorfer Au ist des Saarlands größter Gemüsegarten."
  },
  {
    "sentence_id": "07319",
    "text": "Dòò dääd die Saa e grooser Booe drum mache;"
  },
  {
    "sentence_id": "07320",
    "text": "unn wenn's e Iwwerschwemmung gäb, wär das gudd forr denne Boddem dord."
  },
  {
    "sentence_id": "07321",
    "text": "Gans annerschd wie bei uns,"
  },
  {
    "sentence_id": "07322",
    "text": "wo es stinggische Wasser bis an die owwerschd Stuf vun dá Kellertrebb gestann had."
  },
  {
    "sentence_id": "07323",
    "text": "Awwer vill schlauer war'isch dòò aa nidd."
  },
  {
    "sentence_id": "07324",
    "text": "Unn es had noch e gudd Weilsche gedauerd,"
  },
  {
    "sentence_id": "07325",
    "text": "bis isch Lisdorf mid eischne Aue gesiehn hann."
  },
  {
    "sentence_id": "07326",
    "text": "Beim Anna had's känn Stillstand genn."
  },
  {
    "sentence_id": "07327",
    "text": "Stännisch is'es hinner seim Stand erumgewusseld."
  },
  {
    "sentence_id": "07328",
    "text": "E Stand, links e Holsbogg, reschds e Holsbogg,"
  },
  {
    "sentence_id": "07329",
    "text": "villeischd ach e paa meh, owwedruff e groosi Holspladd, in Ehre ergraud,"
  },
  {
    "sentence_id": "07330",
    "text": "unn owwedriwwer e Stoffplan als Dach, manschmòò ach ohne."
  },
  {
    "sentence_id": "07331",
    "text": "Die Preise mid Kreid uff schwazze Eiseschildscher geschrieb,"
  },
  {
    "sentence_id": "07332",
    "text": "unne waa e Spidz draan, die is ins Hols vun dá Dischpladd gepiegsd worr."
  },
  {
    "sentence_id": "07333",
    "text": "Mach das mòò heid mid so me moderne Plasdig-Stand,"
  },
  {
    "sentence_id": "07334",
    "text": "der hald nidd iwwer mehrere Generatione,"
  },
  {
    "sentence_id": "07335",
    "text": "der werd dòòdursch schunn spädeschdens nòò me Virdeljòhr zu Sondermüll."
  },
  {
    "sentence_id": "07336",
    "text": "E scheeni Wòò had's Anna aach gehadd."
  },
  {
    "sentence_id": "07337",
    "text": "Uff der ään Seid e groosi Schal, wo's Gemiis rinkumm."
  },
  {
    "sentence_id": "07338",
    "text": "is, unn uff der anner Pladz forr die Gewischde."
  },
  {
    "sentence_id": "07339",
    "text": "Dòò hasch de mid äänem Bligg gesiehn,"
  },
  {
    "sentence_id": "07340",
    "text": "dass es immer groosziischisch gewòò"
  },
  {
    "sentence_id": "07341",
    "text": "unn ofd ach noch ebbes debei geleed had."
  },
  {
    "sentence_id": "07342",
    "text": "Unn sei Ware had's laudhals aangepries, dass se unner die Leid kumm sinn:"
  },
  {
    "sentence_id": "07343",
    "text": "Scheen Kollrabi, scheener Wirsching."
  },
  {
    "sentence_id": "07344",
    "text": "Hollen Bohnenkraitchen mit!"
  },
  {
    "sentence_id": "07345",
    "text": "Wenn dann alles kaaf unn bezahld waa,"
  },
  {
    "sentence_id": "07346",
    "text": "dann had's ofd noch ebbes exdra genn in's Nedz odder in de Korb."
  },
  {
    "sentence_id": "07347",
    "text": "Mei groos Schweschder kunnd das nidd hann,"
  },
  {
    "sentence_id": "07348",
    "text": "wenn isch wie mei Mudder 'es Anna' gesaad hann."
  },
  {
    "sentence_id": "07349",
    "text": "Du kannsch' doch nidd ännfach erwachsene Leid duze, hadse gesaad."
  },
  {
    "sentence_id": "07350",
    "text": "Forr disch unn misch is das die Frau Schmitt."
  },
  {
    "sentence_id": "07351",
    "text": "Wie isch's Anna zum eerschde Mòl gesiehn hann,"
  },
  {
    "sentence_id": "07352",
    "text": "dòò had's noch faschd schwazze Hòòr gehadd mid'eme bisje grau drin."
  },
  {
    "sentence_id": "07353",
    "text": "E gesundi Haudfaab sowisso, gaanidd se vámeide,"
  },
  {
    "sentence_id": "07354",
    "text": "so vill wie's immer draus waa bei Wind unn Wedder in Lischd unn Lufd."
  },
  {
    "sentence_id": "07355",
    "text": "Dezu immer rosische Bäggscher unn driwwer hann zwei gans wache Aue geblidzd."
  },
  {
    "sentence_id": "07356",
    "text": "Das is faschd alles ach heid noch so."
  },
  {
    "sentence_id": "07357",
    "text": "Nur die Hòòr sinn jedz gans weis,"
  },
  {
    "sentence_id": "07358",
    "text": "unn de Hòòrknoode in dá Halskaul is dinner worr."
  },
  {
    "sentence_id": "07359",
    "text": "Es gehd e bissje vorniwwer, als hädd's e Knigg im Kreiz;"
  },
  {
    "sentence_id": "07360",
    "text": "e Folsch devun, dass es wohl vun klään uff e Lääwe lang gebiggd had schaffe misse."
  },
  {
    "sentence_id": "07361",
    "text": "Unn e bissje klääner is'es worr,"
  },
  {
    "sentence_id": "07362",
    "text": "odder männ isch das nur, weil isch greeser bin wie sellemòls?"
  },
  {
    "sentence_id": "07363",
    "text": "Awwer was heischd das schunn!"
  },
  {
    "sentence_id": "07364",
    "text": "Sunschd is es voll dòò:"
  },
  {
    "sentence_id": "07365",
    "text": "Heid wied's mit dá elegtronisch Wòò,"
  },
  {
    "sentence_id": "07366",
    "text": "awwer die Preise zähld's nòò wie vòr im Kobb sesamme,"
  },
  {
    "sentence_id": "07367",
    "text": "dòòmòòls alde Frangge, heid Maag"
  },
  {
    "sentence_id": "07368",
    "text": "unn wenn's in e paa Jòhr wirglisch mòò Euro (odder weller Name sunschd) gebbd,"
  },
  {
    "sentence_id": "07369",
    "text": "dòòdemid werd's aa känn Probleme hann."
  },
  {
    "sentence_id": "07370",
    "text": "had's misch gefròòd, wie isch so gans vádadderd vòr sei'm Stand gestann"
  },
  {
    "sentence_id": "07371",
    "text": "unn ääs angeguggd hann."
  },
  {
    "sentence_id": "07372",
    "text": "Grad wie vòr virzisch Jòhr."
  },
  {
    "sentence_id": "07373",
    "text": "Isch hann mòò widder beim inkaaf."
  },
  {
    "sentence_id": "07374",
    "text": "Es had misch nadiirlisch nimmeh gekennd;"
  },
  {
    "sentence_id": "07375",
    "text": "das wär ach e bissje vill válangd gewään;"
  },
  {
    "sentence_id": "07376",
    "text": "isch ham'misch e bissje meh váännerd in dá Zwischezeid."
  },
  {
    "sentence_id": "07377",
    "text": "Es had má ach känn Gellerieb zum Knabbere forr unnerwääschs geschenkd."
  },
  {
    "sentence_id": "07378",
    "text": "Unn es had nidd gesaad Mei Knechtchén ."
  },
  {
    "sentence_id": "07379",
    "text": "Ebbes is also doch annerschd worr."
  },
  {
    "sentence_id": "07380",
    "text": "Ebbes schunn, awwer nidd es Anna vun Lisdorf."
  },
  {
    "sentence_id": "07381",
    "text": "Das iwwerdauerd die Zeide - unn das is gudd so."
  },
  {
    "sentence_id": "07382",
    "text": "Willsch' Migge fange."
  },
  {
    "sentence_id": "07383",
    "text": "E Tässje Essisch had nix genudzd."
  },
  {
    "sentence_id": "07384",
    "text": "E Schisselsche Essisch had aa nix genudzd."
  },
  {
    "sentence_id": "07385",
    "text": "E Flasch Essisch had aa nix genudzd."
  },
  {
    "sentence_id": "07386",
    "text": "E Äämer Essisch had aa nix genudzd."
  },
  {
    "sentence_id": "07387",
    "text": "E Fass Essisch had aa nix genudzd."
  },
  {
    "sentence_id": "07388",
    "text": "Bevòr de noch die gans Weld mid Essisch iwwerschwemmschd:"
  },
  {
    "sentence_id": "07389",
    "text": "Vásuch's doch mòò mid eme Tribbsje Hoonisch."
  },
  {
    "sentence_id": "07390",
    "text": "Vill helfd vill, kann sinn, awwer nur villeischd."
  },
  {
    "sentence_id": "07391",
    "text": "Awwer gans bestimmd das:"
  },
  {
    "sentence_id": "07392",
    "text": "Rischdisch helfd rischdisch."
  },
  {
    "sentence_id": "07393",
    "text": "Was gebbd's doch schlaue Mensche hie."
  },
  {
    "sentence_id": "07394",
    "text": "So manscher awwer, der lernd's nie."
  },
  {
    "sentence_id": "07395",
    "text": "Mir falld zum Beispiel ääner in."
  },
  {
    "sentence_id": "07396",
    "text": "Isch männ, das kinnd isch selwer sinn."
  },
  {
    "sentence_id": "07397",
    "text": "E Dabbes war a immer schunn, had ofd válòr unn kaum gewunn."
  },
  {
    "sentence_id": "07398",
    "text": "Unn suchd má dòòdeforr de Grund, kummd má gans schnell zu demm Befund:"
  },
  {
    "sentence_id": "07399",
    "text": "E bissje bleed, drum männd á gääre, dass Leid ach immer Mensche wäre."
  },
  {
    "sentence_id": "07400",
    "text": "Lauder liewe, nedde Leid."
  },
  {
    "sentence_id": "07401",
    "text": "Wie uns das vun Herze freid."
  },
  {
    "sentence_id": "07402",
    "text": "Sim'mir nidd es prima Haufe?"
  },
  {
    "sentence_id": "07403",
    "text": "Dòòdruff geh má änner saufe."
  },
  {
    "sentence_id": "07404",
    "text": "Weil:"
  },
  {
    "sentence_id": "07405",
    "text": "Das stärgd es Wir-Gefihl unn dezu es Bier-Gefihl."
  },
  {
    "sentence_id": "07406",
    "text": "Dass du trauschd, so inseschengge!"
  },
  {
    "sentence_id": "07407",
    "text": "Krisch du dòò nidd selbschd Bedengge?"
  },
  {
    "sentence_id": "07408",
    "text": "Faschd nur weis unn weenisch gold, nää, so hann isch's nidd gewolld!"
  },
  {
    "sentence_id": "07409",
    "text": "Unn isch saan dá klaa unn kihl:"
  },
  {
    "sentence_id": "07410",
    "text": "Das váledzd mei Schaumgefühl."
  },
  {
    "sentence_id": "07411",
    "text": "Der Kerl is in sisch selbschd váknalld."
  },
  {
    "sentence_id": "07412",
    "text": "De Vorrdääl is gans wischdisch:"
  },
  {
    "sentence_id": "07413",
    "text": "Wenn á sisch selbschd es Händsche halld, is nimmand eifersischdisch."
  },
  {
    "sentence_id": "07414",
    "text": "Du fihlschd disch nidd wohl."
  },
  {
    "sentence_id": "07415",
    "text": "Du willsch' mòò hie raus."
  },
  {
    "sentence_id": "07416",
    "text": "Du muschd mòò hie weg."
  },
  {
    "sentence_id": "07417",
    "text": "Du hallsch's nimmeh aus."
  },
  {
    "sentence_id": "07418",
    "text": "Du bisch so denääwe, die Flemm kinndsch de krien."
  },
  {
    "sentence_id": "07419",
    "text": "Du musch forr se läwe was anneres siehn."
  },
  {
    "sentence_id": "07420",
    "text": "Nur ääner Gedangge, isch wääs, der is schròò."
  },
  {
    "sentence_id": "07421",
    "text": "Egal, wo de hinnkummschd, bischd du aach schunn dòò."
  },
  {
    "sentence_id": "07422",
    "text": "Wer schreid, had unreschd."
  },
  {
    "sentence_id": "07423",
    "text": "Das had sisch rumgesproch."
  },
  {
    "sentence_id": "07424",
    "text": "Trodzdemm werd vill geschrie, gedoobd."
  },
  {
    "sentence_id": "07425",
    "text": "Desweje hann ach so vill Leid unreschd."
  },
  {
    "sentence_id": "07426",
    "text": "So vill Aawed, so vill Wud forr nix unn widder nix."
  },
  {
    "sentence_id": "07427",
    "text": "So vill Geschrei, so vill schleschdes Benemme."
  },
  {
    "sentence_id": "07428",
    "text": "Unn nix kummd raus debei."
  },
  {
    "sentence_id": "07429",
    "text": "Debei is doch klaa:"
  },
  {
    "sentence_id": "07430",
    "text": "Freindlisch musch'e sinn."
  },
  {
    "sentence_id": "07431",
    "text": "Freindlisch musch de sinn, wenn dei Gemeinhääde sidze solle."
  },
  {
    "sentence_id": "07432",
    "text": "Wenn's rischdisch weh duun soll, wenn's rischdisch kabudd mache soll, Musch'e freindlisch sinn."
  },
  {
    "sentence_id": "07433",
    "text": "Scheisfreindlisch."
  },
  {
    "sentence_id": "07434",
    "text": "Sei eerschder Plan:"
  },
  {
    "sentence_id": "07435",
    "text": "E bessrer Mensch se genn."
  },
  {
    "sentence_id": "07436",
    "text": "Schnell war em klaa:"
  },
  {
    "sentence_id": "07437",
    "text": "Erfolsche gebbd's dòò känn."
  },
  {
    "sentence_id": "07438",
    "text": "Was soll's?!"
  },
  {
    "sentence_id": "07439",
    "text": "Das kann ne doch känn bisje steere."
  },
  {
    "sentence_id": "07440",
    "text": "Dann will á hald all annre Leid bekehre"
  },
  {
    "sentence_id": "07441",
    "text": "Es wird gesaad, mit vollem Mund, dòò schwädzd má iweerhaubd nidd,"
  },
  {
    "sentence_id": "07442",
    "text": "awwer mid me lääre Kobb is es durschaus erlaubd."
  },
  {
    "sentence_id": "07443",
    "text": "Was hasch de nidde Läwe lang gelernd!"
  },
  {
    "sentence_id": "07444",
    "text": "Klammhäämlisch had's sisch's aus deim Kobb endfernd."
  },
  {
    "sentence_id": "07445",
    "text": "Gewiss, dòò kinnd má wirglisch traurisch sinn."
  },
  {
    "sentence_id": "07446",
    "text": "Doch ebbes kinnd disch treeschde immerhin:"
  },
  {
    "sentence_id": "07447",
    "text": "s gebbd ebbes, das dudd stännisch bei dá bleiwe, wohin disch ach dei Läwenswinde treiwe."
  },
  {
    "sentence_id": "07448",
    "text": "Die Bildungsläscher unn die Wissensligge, die wolle disch e Läwe lang begligge."
  },
  {
    "sentence_id": "07449",
    "text": "Unn hoffe Leid, sie werre immer schlauer:"
  },
  {
    "sentence_id": "07450",
    "text": "Ach was!"
  },
  {
    "sentence_id": "07451",
    "text": "Vágesse - das bleibd ämm uff Dauer!"
  },
  {
    "sentence_id": "07452",
    "text": "Zugeknäbbd, Knobb forr Knobb, kummd's má doch so vòr,"
  },
  {
    "sentence_id": "07453",
    "text": "als ob ebbes nidd gans rischdisch wär."
  },
  {
    "sentence_id": "07454",
    "text": "Unn es falld má gaanidd schwär, raussefinne was es waa."
  },
  {
    "sentence_id": "07455",
    "text": "Mir is ohne weidres klaa:"
  },
  {
    "sentence_id": "07456",
    "text": "Hie e Loch, wo känner will, unne is e Knobb se vill."
  },
  {
    "sentence_id": "07457",
    "text": "Nää, das hann isch kaum gefassd, isch hann doch so uffgepassd."
  },
  {
    "sentence_id": "07458",
    "text": "Nur hald nidd beim eerschde ääwe."
  },
  {
    "sentence_id": "07459",
    "text": "Der Knobb waa e Loch denääwe."
  },
  {
    "sentence_id": "07460",
    "text": "Falscher Aanfang heischd hald leider:"
  },
  {
    "sentence_id": "07461",
    "text": "Es gehd ach nidd rischdisch weider."
  },
  {
    "sentence_id": "07462",
    "text": "Duu disch bloos nidd zu frih freie, ob's stimmd, dudd de Schluss eerschd zeie..."
  },
  {
    "sentence_id": "07463",
    "text": "Jedem Mensch vátraue solle, nää, das klabbd nidd immer."
  },
  {
    "sentence_id": "07464",
    "text": "Kännem Mensch vátraue wolle, glaab má's, das is schlimmer."
  },
  {
    "sentence_id": "07465",
    "text": "E scheener neier Roller vum Ooschderhas gebrung,"
  },
  {
    "sentence_id": "07466",
    "text": "geschnabbd, die Trebb enunner unn uff die Stròòs gesprung."
  },
  {
    "sentence_id": "07467",
    "text": "Unn wie die Glogge leide, de Roller an die Wand."
  },
  {
    "sentence_id": "07468",
    "text": "s is Zeid zum Middachesse, jedz dabber hämmgerannd."
  },
  {
    "sentence_id": "07469",
    "text": "Wo hasch'e'n du dei Roller?"
  },
  {
    "sentence_id": "07470",
    "text": "Dòò hinne um die Egg!"
  },
  {
    "sentence_id": "07471",
    "text": "Unn wenn jedz änner hinngehd unn holld dei Roller weg?"
  },
  {
    "sentence_id": "07472",
    "text": "Das kann doch känner mache."
  },
  {
    "sentence_id": "07473",
    "text": "Du denksch' dòò gans vákehrd."
  },
  {
    "sentence_id": "07474",
    "text": "Die wisse doch, das ihne de Roller nidd geheerd!"
  },
  {
    "sentence_id": "07475",
    "text": "Má kinnd faschd driwwer lache wenn's nidd zum Heile wär."
  },
  {
    "sentence_id": "07476",
    "text": "Wo holld má in der Weld dòò so vill Vátraue här?"
  },
  {
    "sentence_id": "07477",
    "text": "Sisch dòòdruff se válasse:"
  },
  {
    "sentence_id": "07478",
    "text": "Die Leid, die wisse's jòò, die kenne doch die Wòhrhääd unn rischde sisch denòò."
  },
  {
    "sentence_id": "07479",
    "text": "Jedz bin isch so vill älder unn hann e Ahnung kridd:"
  },
  {
    "sentence_id": "07480",
    "text": "Die Leid, die wisse alles, nur kimmre dudd se's nidd."
  },
  {
    "sentence_id": "07481",
    "text": "Wenn de schummòò iwwerleje muschd, werd's schwierischer."
  },
  {
    "sentence_id": "07482",
    "text": "Schwierischer, nidd unmeeschlisch."
  },
  {
    "sentence_id": "07483",
    "text": "Wenn de iwwerleje muschd, ob de Raucher bleibschd,"
  },
  {
    "sentence_id": "07484",
    "text": "das is bestimmd schwierischer,"
  },
  {
    "sentence_id": "07485",
    "text": "als wenn de gleisch ans Niddraache gewehnd bischd."
  },
  {
    "sentence_id": "07486",
    "text": "Awwer wenn de iwwerleed haschd unn willsch' dá es Raache abgewehne"
  },
  {
    "sentence_id": "07487",
    "text": "unn hasch's geschaffd, dann gewehn disch draan, ach wenn's schwärfalld."
  },
  {
    "sentence_id": "07488",
    "text": "Glaab ma, es gehd besser, wenn de das nimmeh iwwerleje muschd."
  },
  {
    "sentence_id": "07489",
    "text": "Wenn de schummòò iwwerleje muschd, werd's schwierischer."
  },
  {
    "sentence_id": "07490",
    "text": "Schwierischer, nidd unmeeschlisch."
  },
  {
    "sentence_id": "07491",
    "text": "Wenn de iwwerleje muschd, ob de alles laafe laschd, wie's laafd,"
  },
  {
    "sentence_id": "07492",
    "text": "ob's disch ebbes aangehd, was ringsrum passierd, das die Weld kabuddgehd,"
  },
  {
    "sentence_id": "07493",
    "text": "die Leid immer ungligglischer werre unn wisse nidd warum."
  },
  {
    "sentence_id": "07494",
    "text": "Iwwerlee mòò:"
  },
  {
    "sentence_id": "07495",
    "text": "Wenn die Weld kabuddgehd, bleibschd du aa nidd gans."
  },
  {
    "sentence_id": "07496",
    "text": "Wenn mid de Leid nix meh aansefange is, bisch du irjendwann aach e aami Sau."
  },
  {
    "sentence_id": "07497",
    "text": "Iwwerlee mòò:"
  },
  {
    "sentence_id": "07498",
    "text": "Jedz is es villeischd noch Zeid."
  },
  {
    "sentence_id": "07499",
    "text": "Wenn de iwwerleje muschd, ob de ebbes duschd,"
  },
  {
    "sentence_id": "07500",
    "text": "stadd bloos se schille unn se jaunere,"
  },
  {
    "sentence_id": "07501",
    "text": "das is bestimmd schwierischer, als wenn de's gleisch gewehnd bischd."
  },
  {
    "sentence_id": "07802",
    "text": "Doch jedz wär's klaa:"
  },
  {
    "sentence_id": "07803",
    "text": "Es dauerd nimmeh lang, dann missd's schunn klabbe, má braischd nur Geduld."
  },
  {
    "sentence_id": "07804",
    "text": "Gehd dann ach die näägsch Tuur voll in die Bux,"
  },
  {
    "sentence_id": "07805",
    "text": "dann bleid má trotzdemm bei der Stradegie."
  },
  {
    "sentence_id": "07806",
    "text": "Weil:"
  },
  {
    "sentence_id": "07807",
    "text": "Mischd se baue is forr die känn Jux."
  },
  {
    "sentence_id": "07808",
    "text": "Unn schlauer werd die Sord wahscheinlisch nie!"
  },
  {
    "sentence_id": "07809",
    "text": "Er solld sisch nur traue, nochmòò widder se kumme, de Addolf."
  },
  {
    "sentence_id": "07810",
    "text": "Was dääde má se demm genn!"
  },
  {
    "sentence_id": "07811",
    "text": "Má wissde genau, was se duun wär."
  },
  {
    "sentence_id": "07812",
    "text": "Der krääd känn Fiis meh uff de Boddem."
  },
  {
    "sentence_id": "07813",
    "text": "Awwer sei Urenggel, wo heid die Weld, unsischer mache."
  },
  {
    "sentence_id": "07814",
    "text": "Tja, was willsch'e dòò duun?"
  },
  {
    "sentence_id": "07815",
    "text": "Musch se losse."
  },
  {
    "sentence_id": "07816",
    "text": "Nix kannsch'e mache."
  },
  {
    "sentence_id": "07817",
    "text": "Má hann jòò schlieslisch e Demmokraddie unn e Reschds'staad."
  },
  {
    "sentence_id": "07818",
    "text": "Awwer wenn die aa so schlimm wäre,"
  },
  {
    "sentence_id": "07819",
    "text": "mòò aangenomm, wenn widder alles zu Fedze gääng,"
  },
  {
    "sentence_id": "07820",
    "text": "widder zisch Milljone Doode,"
  },
  {
    "sentence_id": "07821",
    "text": "wenn dann mir, also die wo's iwwerläwe,"
  },
  {
    "sentence_id": "07822",
    "text": "mòò äänes Daas, mòò irjendwann widder e Reschds'staad hädde unn e Demmokraddie,"
  },
  {
    "sentence_id": "07823",
    "text": "unn wenn de Widderaufbau geschaffd wär unn wenn's vill Leid widder gudd gehn dääd,"
  },
  {
    "sentence_id": "07824",
    "text": "unn wenn's uns dann noch denòò wär unn má nidd liewer endlisch Schluss mache wollde mid dá Vágangehäädsbewäldischung,"
  },
  {
    "sentence_id": "07825",
    "text": "mòò aangenomm:"
  },
  {
    "sentence_id": "07826",
    "text": "Was dääde má se denne dann genn."
  },
  {
    "sentence_id": "07827",
    "text": "Má wissde genau, was se duun wär."
  },
  {
    "sentence_id": "07828",
    "text": "Die krääde känn Fiis meh uff de Boddem."
  },
  {
    "sentence_id": "07829",
    "text": "Nur eewe heid kam'má noch nix mache."
  },
  {
    "sentence_id": "07830",
    "text": "Alles dá Rei nòò!"
  },
  {
    "sentence_id": "07831",
    "text": "Eerschd misse se mòò alles kabuddmache."
  },
  {
    "sentence_id": "07832",
    "text": "Eerschd muss es Kind in de Brunne, bevòr má Kroggodiilsträne heile."
  },
  {
    "sentence_id": "07833",
    "text": "Má hann jòò schlieslisch e Demmokraddie unn e Reschds'staad."
  },
  {
    "sentence_id": "07834",
    "text": "Má kann was duun, weil má's forr rischdisch halld."
  },
  {
    "sentence_id": "07835",
    "text": "Das heischd noch lang nidd, dass es rischdisch is."
  },
  {
    "sentence_id": "07836",
    "text": "Má kann was duun, weil má's forr wischdisch halld."
  },
  {
    "sentence_id": "07837",
    "text": "Bloos is ach das nidd selde ungewiss."
  },
  {
    "sentence_id": "07838",
    "text": "Má kann was mache, weil má männd, 's is gudd."
  },
  {
    "sentence_id": "07839",
    "text": "Má kann, wenn's wirglisch gudd is, sisch draan freie."
  },
  {
    "sentence_id": "07840",
    "text": "Má solld bloos wisse:"
  },
  {
    "sentence_id": "07841",
    "text": "Was má ach so dudd, ob's wirglisch gudd is, muss sisch eerschd noch zeije."
  },
  {
    "sentence_id": "07842",
    "text": "Gudd odder schleschd lossd sisch ofd kaum endwirre, is ofd schunn schwierisch treffend se beschreiwe."
  },
  {
    "sentence_id": "07843",
    "text": "Ach wer's nur gudd männd, kann sisch trodzdemm irre."
  },
  {
    "sentence_id": "07844",
    "text": "Die Konsequens:"
  },
  {
    "sentence_id": "07845",
    "text": "Má solld bescheide bleiwe."
  },
  {
    "sentence_id": "07846",
    "text": "Also bedenk:"
  },
  {
    "sentence_id": "07847",
    "text": "Vámeid nidd bloos es Schleschde!"
  },
  {
    "sentence_id": "07848",
    "text": "Blindwiidisch Guddes duun is aach nidd's Reschde."
  },
  {
    "sentence_id": "07849",
    "text": "Wenn es Selbschdváständlische gans selbschdváständlisch"
  },
  {
    "sentence_id": "07850",
    "text": "e Zeid zu selbschdváständlisch selbschdváständlisch waa,"
  },
  {
    "sentence_id": "07851",
    "text": "dann werd eeweso selbschdváständlisch mid dá Zeid das Selbschdváständlische alles annere wie selbschdváständlisch."
  },
  {
    "sentence_id": "07852",
    "text": "Weil irjendwann welsche kumme,"
  },
  {
    "sentence_id": "07853",
    "text": "forr die is das Selbschdváständlische so selbschdváständlisch,"
  },
  {
    "sentence_id": "07854",
    "text": "dass es gaanimmeh so selbschdváständlisch sinn kann."
  },
  {
    "sentence_id": "07855",
    "text": "Wenn's dann mòò nimmeh selbschdváständlisch is unn e Wärd had,"
  },
  {
    "sentence_id": "07856",
    "text": "kinnd sinn, dann werd's mòò irjendwann widder selbschdváständlisch."
  },
  {
    "sentence_id": "07857",
    "text": "Awwer sischer is das nidd unn schunn gaanidd selbschdváständlisch."
  },
  {
    "sentence_id": "07858",
    "text": "Unn das is durschaus selbschdváständlisch."
  },
  {
    "sentence_id": "07859",
    "text": "Heid bisch'e ehjer brav unn lahm."
  },
  {
    "sentence_id": "07860",
    "text": "Bloos:"
  },
  {
    "sentence_id": "07861",
    "text": "Frihjer waasch'e nidd so zahm."
  },
  {
    "sentence_id": "07862",
    "text": "Was hasch'e dòòmòòls uff dá Weld e Haufe Bleedsinn aangestelld."
  },
  {
    "sentence_id": "07863",
    "text": "Die Äänselhääde, die váschwimme."
  },
  {
    "sentence_id": "07864",
    "text": "Känner kann priife, ob se stimme."
  },
  {
    "sentence_id": "07865",
    "text": "Dòò kann isch dá nur das emfehle:"
  },
  {
    "sentence_id": "07866",
    "text": "Sei froh!"
  },
  {
    "sentence_id": "07867",
    "text": "De hasch was zum Vázehle."
  },
  {
    "sentence_id": "07868",
    "text": "Is wirglisch der de Edle, wo edle Gedangge had?"
  },
  {
    "sentence_id": "07869",
    "text": "Kann sinn, es is nidd selde so."
  },
  {
    "sentence_id": "07870",
    "text": "Doch manschmòò bisch'e pladd, was grad die furschbaa edle Sache aus Leid firr Schweinehunde mache."
  },
  {
    "sentence_id": "07871",
    "text": "Mei Oma waa e Bauremäde."
  },
  {
    "sentence_id": "07872",
    "text": "Ofd nidd in dá Schul, weil se dehämm schaffe mussd."
  },
  {
    "sentence_id": "07873",
    "text": "Se had in dá Dorfschul gelernd, de Kaiser wär e gudder Mann."
  },
  {
    "sentence_id": "07874",
    "text": "Dezu Lääse, Schreiwe, Reschne unn e bissje wie's in dá Weld aussidd."
  },
  {
    "sentence_id": "07875",
    "text": "Mei Oma had die Bibel gekennd, de Kaddeschismus."
  },
  {
    "sentence_id": "07876",
    "text": "Sunndaas waa se in dá Kirsch unn an de Feierdaache."
  },
  {
    "sentence_id": "07877",
    "text": "Se had ins Brod e Kreiz geridzd vòrm Aanschneide."
  },
  {
    "sentence_id": "07878",
    "text": "Vòrm Esse had se gebääd unn vòrm Schlòòfegehn aa."
  },
  {
    "sentence_id": "07879",
    "text": "Mei Oma had gesaad:"
  },
  {
    "sentence_id": "07880",
    "text": "Wo's Millidäär gebbd unn Waffe, dòò gebbd's irjendwann ach Kriesch."
  },
  {
    "sentence_id": "07881",
    "text": "Unn isch Knirbs hann gegrinsd."
  },
  {
    "sentence_id": "07882",
    "text": "Isch hann jòò gelernd:"
  },
  {
    "sentence_id": "07883",
    "text": "Soldade, Kanone, Panser unn Bombe sischere de Friede."
  },
  {
    "sentence_id": "07884",
    "text": "Mei Oma had gesaad:"
  },
  {
    "sentence_id": "07885",
    "text": "So vill Dregg in die Lufd geblòòs, dòò gehd irjendwann die Nadur vòr die Hunde."
  },
  {
    "sentence_id": "07886",
    "text": "Unn isch Knirbs hann gegrinsd."
  },
  {
    "sentence_id": "07887",
    "text": "Isch hann jòò gelernd:"
  },
  {
    "sentence_id": "07888",
    "text": "De Wald is e Filder, unn die Nadur vákrafd alles wie nix."
  },
  {
    "sentence_id": "07889",
    "text": "Mei Oma had gesaad:"
  },
  {
    "sentence_id": "07890",
    "text": "Wer so vill Esse wegschmeisd, demm geschiehd's reschd, wenn á mòò Abfall fresse muss."
  },
  {
    "sentence_id": "07891",
    "text": "Unn isch Knirbs hann gegrinsd."
  },
  {
    "sentence_id": "07892",
    "text": "Isch hann jòò gelernd:"
  },
  {
    "sentence_id": "07893",
    "text": "Es is vun allem meh wie genuch dòò."
  },
  {
    "sentence_id": "07894",
    "text": "Mei Oma had gesaad:"
  },
  {
    "sentence_id": "07895",
    "text": "Wer so e Brih in die Bach laafe lossd,"
  },
  {
    "sentence_id": "07896",
    "text": "der kann äänes Daas ach direggd aus em Kloo saufe."
  },
  {
    "sentence_id": "07897",
    "text": "Unn isch Knirbs hann gegrinsd."
  },
  {
    "sentence_id": "07898",
    "text": "Isch hann jòò gelernd:"
  },
  {
    "sentence_id": "07899",
    "text": "Das werd vun selwer sauwer, unn Brunne gebbd's iwwerisch."
  },
  {
    "sentence_id": "07900",
    "text": "Mei Oma had gesaad:"
  },
  {
    "sentence_id": "07901",
    "text": "Má muss denne dòò owwe immer uff die Finger gugge,"
  },
  {
    "sentence_id": "08202",
    "text": "Se spiire krien se das all, die irjendwie mid em in Berihrung kumme:"
  },
  {
    "sentence_id": "08203",
    "text": "Der Zimmernachbaa, die Bedienung, de ehemalische Schulkamerad,"
  },
  {
    "sentence_id": "08204",
    "text": "de Beddler, die Kolleesche unn vill annere aach noch."
  },
  {
    "sentence_id": "08205",
    "text": "Unn de Berischd, denne er dann in die Kamera knurrd, passd endspreschend eegelhafd dezu."
  },
  {
    "sentence_id": "08206",
    "text": "De Film is dann im Kaschde unn die drei mache sisch uff de Riggwääsch."
  },
  {
    "sentence_id": "08207",
    "text": "Awwer endgeje demm, was á im Fernsehn selwer als Wedder vòrhär gesaad had,"
  },
  {
    "sentence_id": "08208",
    "text": "gebbd's e Schneesturm unn das Trio muss serigg ins Hodel"
  },
  {
    "sentence_id": "08209",
    "text": "unn nochmòò dòò iwwernaachde."
  },
  {
    "sentence_id": "08210",
    "text": "Bis dòòhin nix Ausergewehnlisches."
  },
  {
    "sentence_id": "08211",
    "text": "Das, was die Geschischd in so ebbes Ähnlisches wie e Määrsche váwandeld,"
  },
  {
    "sentence_id": "08212",
    "text": "passierd eerschd, wie á dann mòrjns uffwachd."
  },
  {
    "sentence_id": "08213",
    "text": "Am nägschde Daach?"
  },
  {
    "sentence_id": "08214",
    "text": "Nää, eewe nidd!"
  },
  {
    "sentence_id": "08215",
    "text": "Es is nochmòò deselwe Daach."
  },
  {
    "sentence_id": "08216",
    "text": "Dieselb Mussig im Radiowegger."
  },
  {
    "sentence_id": "08217",
    "text": "Beim Bligg aus em Finschder passierd genau es selwe."
  },
  {
    "sentence_id": "08218",
    "text": "Wie á die Bedienung beim Frihstigg fròòd,"
  },
  {
    "sentence_id": "08219",
    "text": "ob sie Déjà vus hädd, will die in dá Kisch denòò fròòe;"
  },
  {
    "sentence_id": "08220",
    "text": "das bringd ne nidd weider."
  },
  {
    "sentence_id": "08221",
    "text": "Had á se'eerschd geglaabd, jemand erlaubd sisch e grobber Widz mid em,"
  },
  {
    "sentence_id": "08222",
    "text": "begreifd á zimmlisch ball, dass er das wirglisch so erlääbd."
  },
  {
    "sentence_id": "08223",
    "text": "Er allään wääs, dass es denne Daach schunn äämòl, hunnerd Mòl, dausend Mòl genn had."
  },
  {
    "sentence_id": "08224",
    "text": "All annere erläwe ne zum eerschde Mòl."
  },
  {
    "sentence_id": "08225",
    "text": "So gehd's weiter, widder unn widder."
  },
  {
    "sentence_id": "08226",
    "text": "Sechs Uhr, Radiowegger, Lied, Zimmernachbaa, Gesprääsch mid dá Bedienung, immer widder es selwe."
  },
  {
    "sentence_id": "08227",
    "text": "Unn Daach forr Daach forr Daach griisd es Murmeldier."
  },
  {
    "sentence_id": "08228",
    "text": "Zeidschleif nennd má das, ebbes, was sisch konsequend in de eischne Schwans beisd."
  },
  {
    "sentence_id": "08229",
    "text": "Nòòm eerschde Schogg is es faschd e Spass."
  },
  {
    "sentence_id": "08230",
    "text": "Er allään wääs, was kummd, unn das nudzd á aus."
  },
  {
    "sentence_id": "08231",
    "text": "Er treibd sei Spielscher mid annere Mensche, awwer das werd ball langweilisch."
  },
  {
    "sentence_id": "08232",
    "text": "Er vásuchd uff all denkbare Aade aus der Schleif raussekumme, sogaa Selbschdmord meh als äämòò."
  },
  {
    "sentence_id": "08233",
    "text": "Alles zwegglos, weil:"
  },
  {
    "sentence_id": "08234",
    "text": "Am näägschde Mòrje laafd's grad widder so, wie middlerweile gewohnd -"
  },
  {
    "sentence_id": "08235",
    "text": "ohne Aussischd uff irjend e Auswääsch."
  },
  {
    "sentence_id": "08236",
    "text": "Allmählisch fangd á aan, sisch in klääne Schriddscher se ännere."
  },
  {
    "sentence_id": "08237",
    "text": "Er machd Sache, wo'm vòrhär niddmòò im Traam ingefall wäre."
  },
  {
    "sentence_id": "08238",
    "text": "Eerschd machd á nur so, als wär á e rischdischer Midmensch,"
  },
  {
    "sentence_id": "08239",
    "text": "dann, nòò unn nòò endwiggeld á sisch wirglisch in die Rischdung."
  },
  {
    "sentence_id": "08240",
    "text": "Es scheind sogaa so, als dääd á sisch freie iwwer die Váännerung."
  },
  {
    "sentence_id": "08241",
    "text": "Unn schlieslisch had das Märsche e Happy End."
  },
  {
    "sentence_id": "08242",
    "text": "Er is e gans annerer Mensch worr, freindlisch, hilfsbereid."
  },
  {
    "sentence_id": "08243",
    "text": "Er had sisch sogaa in die Kolleeschin váliebd - unn sie sisch in ihne."
  },
  {
    "sentence_id": "08244",
    "text": "Unn faschd schunn nimmeh erwaad, kummd der Mòrje, der gans annerschd aanfangd."
  },
  {
    "sentence_id": "08245",
    "text": "Er kann sei Zeidgefängnis válosse."
  },
  {
    "sentence_id": "08246",
    "text": "Heid is heid unn gischder is gischder, die Zeid laafd weider."
  },
  {
    "sentence_id": "08247",
    "text": "E Happy End, wie gesaad."
  },
  {
    "sentence_id": "08248",
    "text": "Ab jedz gehd widder es normale Läwe weider."
  },
  {
    "sentence_id": "08249",
    "text": "Unn wem'ma bedenkd, wie lang die Lernzeid waa,"
  },
  {
    "sentence_id": "08250",
    "text": "derf má wohl aannemme, das das Gelernde sidzd"
  },
  {
    "sentence_id": "08251",
    "text": "unn e Riggfall in alde Gewohnhääde nidd aarisch wahscheinlisch is."
  },
  {
    "sentence_id": "08252",
    "text": "Mòò aangenomm, mir, Sie unn isch, wäre in so rá Siduation."
  },
  {
    "sentence_id": "08253",
    "text": "Wivvel Daache dääde mir wohl brauche, bis má der Mensch worr wäre,"
  },
  {
    "sentence_id": "08254",
    "text": "wo má eijendlisch sinn sollde, villeischd sogaa eijentlich sinn?"
  },
  {
    "sentence_id": "08255",
    "text": "Wisse Sie's?"
  },
  {
    "sentence_id": "08256",
    "text": "Awwer genau genomm, brauche mir dòòzu doch känn Murmeldierdaach unn känn Zwang."
  },
  {
    "sentence_id": "08257",
    "text": "Freiwillisch gehd's doch aach unn machd villeischd sogaa vill meh Spass."
  },
  {
    "sentence_id": "08258",
    "text": "Also, isch glaab jòò, wenischdens isch solld's doch mòl probiere."
  },
  {
    "sentence_id": "08259",
    "text": "Was dòòdebei wohl rauskäm?"
  },
  {
    "sentence_id": "08260",
    "text": "Es is nimmeh se iwwerheere, weil's aus all Rischdunge panisch rumtrombeed werd:"
  },
  {
    "sentence_id": "08261",
    "text": "Die Wärde sinn weg!"
  },
  {
    "sentence_id": "08262",
    "text": "Òh Schregg, òh Schregg!"
  },
  {
    "sentence_id": "08263",
    "text": "Ei wiso dann das, wo se doch so begehrd sinn?"
  },
  {
    "sentence_id": "08264",
    "text": "Sachwärde, Geldwärde, Cholesderin-Wäärde unn so ebbes."
  },
  {
    "sentence_id": "08265",
    "text": "Awwer nää, die sinn jòò nidd gemännd."
  },
  {
    "sentence_id": "08266",
    "text": "Uff die werd jòò gudd uffgepassd,"
  },
  {
    "sentence_id": "08267",
    "text": "unn wer sisch nidd grad subber-tòòbisch draanstelld,"
  },
  {
    "sentence_id": "08268",
    "text": "muss sisch känn allzu groose Sòrje mache."
  },
  {
    "sentence_id": "08269",
    "text": "Nää, es gehd um immatrielle Wäärde."
  },
  {
    "sentence_id": "08270",
    "text": "Erinnere Se sisch am Loriot sei Herre im Bad?"
  },
  {
    "sentence_id": "08271",
    "text": "De Herr Müller-Lüden-scheid zähld Au in Au mit em Quiedschendsche in dá Wann uff:"
  },
  {
    "sentence_id": "08272",
    "text": "Ehrlischkääd, Tolerans, Muud, Aanstand, Hilfsbereidschafd, Dischdischkääd, Sauwerkääd."
  },
  {
    "sentence_id": "08273",
    "text": "Unn dääd em an der Stell nidd de Herr Doktor Klöbner energisch ins Word falle,"
  },
  {
    "sentence_id": "08274",
    "text": "dann wär die Uffzählung sischer noch e geheerisches Stigg weider abgeleierd worr."
  },
  {
    "sentence_id": "08275",
    "text": "z.B. kinnd noch e gesundi Religiosität fähle."
  },
  {
    "sentence_id": "08276",
    "text": "Awwer, wie schunn gesaad:"
  },
  {
    "sentence_id": "08277",
    "text": "Die wärdvolle Wärde sind uff äämòò weg, furd, fudsch!"
  },
  {
    "sentence_id": "08278",
    "text": "Känner wääs, wohin."
  },
  {
    "sentence_id": "08279",
    "text": "Das is nadiirlisch furschbaa traurisch."
  },
  {
    "sentence_id": "08280",
    "text": "Awwer isch werre denne schlimme Vádachd äänfach nidd los:"
  },
  {
    "sentence_id": "08281",
    "text": "Ofd werre doch bloos Krogodilsträne gejaunerd."
  },
  {
    "sentence_id": "08282",
    "text": "Debei, unn das männ isch gans im Ernschd:"
  },
  {
    "sentence_id": "08283",
    "text": "Das ganse Gezeeder wär eijendlisch zum Lache, wenn's nidd tadsäschlisch zum Heile wär."
  },
  {
    "sentence_id": "08284",
    "text": "Die gäär gepredischd Behaupdung, es gäb känn Wärdvermiddlung meh,"
  },
  {
    "sentence_id": "08285",
    "text": "is doch gans unn gaa aus dá Lufd gegriff."
  },
  {
    "sentence_id": "08286",
    "text": "Es werre doch Wärde noch unn noch vámiddeld -"
  },
  {
    "sentence_id": "08287",
    "text": "unn das ach noch mid wirksamschde Methode unn Instrumende,"
  },
  {
    "sentence_id": "08288",
    "text": "wie se vum Deiwel perseenlisch aach nidd vill besser endwiggeld werre kinne."
  },
  {
    "sentence_id": "08289",
    "text": "Nää, nadiirlisch sinn's nidd die Wärde, die vill vun uns gäär hädde."
  },
  {
    "sentence_id": "08290",
    "text": "Ehjer sinn's Anti-Wärde."
  },
  {
    "sentence_id": "08291",
    "text": "Awwer grad die werre vámiddeld - gnadelos."
  },
  {
    "sentence_id": "08292",
    "text": "Forr se wisse, wie das laafd, reischd ääner Daach Fernsehn gudd unn gääre aus."
  },
  {
    "sentence_id": "08293",
    "text": "Greife má e paa vun de Reeschele raus, kinnd má unner annerem nenne:"
  },
  {
    "sentence_id": "08294",
    "text": "Du allään bisch dei Maasstab forr alles unn jedes!"
  },
  {
    "sentence_id": "08295",
    "text": "Jeder is sisch selbschd de Näägschde -"
  },
  {
    "sentence_id": "08296",
    "text": "unn hinnedraan muss nidd unbedingd noch jemand anneres kumme!"
  },
  {
    "sentence_id": "08297",
    "text": "Was is dann schunn e Menscheläwe wärd?!"
  },
  {
    "sentence_id": "08298",
    "text": "Holl, was de krien kannschd - egal wie!"
  },
  {
    "sentence_id": "08299",
    "text": "Alles is gudd, wenn demid Geld vádiend werd!"
  },
  {
    "sentence_id": "08300",
    "text": "Unn so weider, unn so weider."
  },
  {
    "sentence_id": "08301",
    "text": "Unn dòò soll má sisch noch ernschdhafd wunnere iwwer die Käld zwische de Leid,"
  },
  {
    "sentence_id": "08402",
    "text": "Klaa!"
  },
  {
    "sentence_id": "08403",
    "text": "Tja, du, wääsch de:"
  },
  {
    "sentence_id": "08404",
    "text": "Das kann isch vástehn!"
  },
  {
    "sentence_id": "08405",
    "text": "Uns gehd's zu gudd had heid änner zu mir gesaad."
  },
  {
    "sentence_id": "08406",
    "text": "Uns gehd's vill se gudd."
  },
  {
    "sentence_id": "08407",
    "text": "Wer is Uns\"?"
  },
  {
    "sentence_id": "08408",
    "text": "Wer is'n das iwwerhaubd?"
  },
  {
    "sentence_id": "08409",
    "text": "Is doch klòòr, was die Leid, denne wo's zu gudd gehd"
  },
  {
    "sentence_id": "08410",
    "text": "uff äämòò forr e Gemeinschafdsgefihl endwiggele."
  },
  {
    "sentence_id": "08411",
    "text": "Wenn's ne wirglisch gudd gehd, das behalle se gäär forr sisch."
  },
  {
    "sentence_id": "08412",
    "text": "Wenn's ans Spare gehd, dirfe die annere helfe."
  },
  {
    "sentence_id": "08413",
    "text": "Stols sinn unn strunse, das schaffe se allään."
  },
  {
    "sentence_id": "08414",
    "text": "Es schleschde Gewisse, mòò aangenomm, se hann's unn saan nidd nur so das werd gedääld."
  },
  {
    "sentence_id": "08415",
    "text": "Isch glaab, so manschem gehd's zu gudd!"
  },
  {
    "sentence_id": "08416",
    "text": "Unn im Kobb fangd's aan."
  },
  {
    "sentence_id": "08417",
    "text": "Mir falld dòò grad in, isch wolld jòò noch ebbes fròòe:"
  },
  {
    "sentence_id": "08418",
    "text": "Was wisse dann Sie eijendlisch vum Zarathustra?"
  },
  {
    "sentence_id": "08419",
    "text": "Hoffendlisch doch mehr wie isch."
  },
  {
    "sentence_id": "08420",
    "text": "Weil:"
  },
  {
    "sentence_id": "08421",
    "text": "Bis jedz wääs isch nur das:"
  },
  {
    "sentence_id": "08422",
    "text": "Also had á gesaad, de Zarathustra."
  },
  {
    "sentence_id": "08423",
    "text": "Sischer, der werd ach schunn noch ebbes anneres gesaad hann."
  },
  {
    "sentence_id": "08424",
    "text": "Awwer dass á also gesaad had, das muss isch mir nidd eerschd selwer ausdengge, weil:"
  },
  {
    "sentence_id": "08425",
    "text": "Das gebbd's immerhin schwazz uff weis."
  },
  {
    "sentence_id": "08426",
    "text": "Nidd dass isch's selwer gelääs hädd, ach wo!"
  },
  {
    "sentence_id": "08427",
    "text": "Wo werre isch dann so ebbes lääse?!"
  },
  {
    "sentence_id": "08428",
    "text": "Awwer:"
  },
  {
    "sentence_id": "08429",
    "text": "Geheerd hann isch devun, dass es Leid gäb, wo uff so Zeisch gans schaaf sinn."
  },
  {
    "sentence_id": "08430",
    "text": "Nur, was brauch isch dann grad denne Zarathustra!"
  },
  {
    "sentence_id": "08431",
    "text": "Es gebbd jedz doch e Inflation vun Zarathustras, odder heischd's Invasion?"
  },
  {
    "sentence_id": "08432",
    "text": "Odder sogaa beides?"
  },
  {
    "sentence_id": "08433",
    "text": "Is jòò ach todal schnurzpiebegal."
  },
  {
    "sentence_id": "08434",
    "text": "Jede Menge, ach was, raue Menge gebbd's jedefalls,"
  },
  {
    "sentence_id": "08435",
    "text": "in Pudsche heersch' de se aus all Rischdunge."
  },
  {
    "sentence_id": "08436",
    "text": "Die Zarathustras vun der Sord saan also wie wenn's Geld gäb deforr."
  },
  {
    "sentence_id": "08437",
    "text": "Odder wie wenn se aach berihmd werre kinnde devun."
  },
  {
    "sentence_id": "08438",
    "text": "Männ isch mòò jedefalls,"
  },
  {
    "sentence_id": "08439",
    "text": "weil isch má nidd vòrstelle kann,"
  },
  {
    "sentence_id": "08440",
    "text": "warum die sunschd so ofd also saan."
  },
  {
    "sentence_id": "08441",
    "text": "Isch männe jedz nidd unbedingd das also wo má an der Stell saad,"
  },
  {
    "sentence_id": "08442",
    "text": "wo eijndlisch also hingeheerd, saamámòò bei rá Schlussfolscherung,"
  },
  {
    "sentence_id": "08443",
    "text": "gans egal, ob simbel odder hochgeisdisch."
  },
  {
    "sentence_id": "08444",
    "text": "So e also das is jòò, weil's nur gebrauchd werd,"
  },
  {
    "sentence_id": "08445",
    "text": "wenn's gebrauchd werd, zimmlisch selde, also gans bestimmd vill seldener wie das annere also,"
  },
  {
    "sentence_id": "08446",
    "text": "vun demm hie die Redd is."
  },
  {
    "sentence_id": "08447",
    "text": "Isch männe doch das also, wo die Leid an Stelle infligge,"
  },
  {
    "sentence_id": "08448",
    "text": "wo's beim beschde Wille känn Sinn ergebbd."
  },
  {
    "sentence_id": "08449",
    "text": "Wo's ännfach nur gans doll unn wischdisch soll klinge."
  },
  {
    "sentence_id": "08450",
    "text": "Wo's so klinge soll, als hädd má grad schunn widder resümmierd,"
  },
  {
    "sentence_id": "08451",
    "text": "gans egal, ob má drei Wärder vòrhär aach schunn resümmierd had."
  },
  {
    "sentence_id": "08452",
    "text": "Unn die Aue vátrillere se debei, unn die Stimm kridd e bedeudungsschwangerer Unnerton."
  },
  {
    "sentence_id": "08453",
    "text": "Unn manschmòò schiewe se noch e äh-äh-äh dezwische."
  },
  {
    "sentence_id": "08454",
    "text": "Isch bin also der Ansischd, mir sollde also hie also nidd nòògenn."
  },
  {
    "sentence_id": "08455",
    "text": "Also äh-äh-äh nidd vòrschnell."
  },
  {
    "sentence_id": "08456",
    "text": "Weil má also sunschd 'Hann Se so e Sadz aach schum'mòò geheerd?"
  },
  {
    "sentence_id": "08457",
    "text": "Odder hann Se alsemòò de Dublinski odder wie der heischd im Radio geheerd?"
  },
  {
    "sentence_id": "08458",
    "text": "Einsame Spidze!"
  },
  {
    "sentence_id": "08459",
    "text": "Wir kommen also jetzt also zur nächsten Spielrunde."
  },
  {
    "sentence_id": "08460",
    "text": "Ich darf Sie also bitten, jetzt also anzurufen, es geht also los."
  },
  {
    "sentence_id": "08461",
    "text": "Unn so weider, unn so weider."
  },
  {
    "sentence_id": "08462",
    "text": "De Zarathustra hädd sei helli Frääd an em."
  },
  {
    "sentence_id": "08463",
    "text": "Was der in äänem Sadz an also unnerbringd, das machd em so schnell känner nòò."
  },
  {
    "sentence_id": "08464",
    "text": "Odder mache's die annere villeischd demm nòò un kinne's nur noch nidd so?"
  },
  {
    "sentence_id": "08465",
    "text": "Odder steggd das villeischd aan?"
  },
  {
    "sentence_id": "08466",
    "text": "Dann wär's also känn Inflation unn känn Invasion, dann wär's also e Infektion."
  },
  {
    "sentence_id": "08467",
    "text": "Also vòrgischder hann isch also änner nòò rá Stròòs gefròòd."
  },
  {
    "sentence_id": "08468",
    "text": "Isch bin also nidd vun hie, had á gesaad,"
  },
  {
    "sentence_id": "08469",
    "text": "also isch wääs hie also nidd Beschääd."
  },
  {
    "sentence_id": "08470",
    "text": "Also isch hann zugesiehn, dass isch also Land gewunn hann."
  },
  {
    "sentence_id": "08471",
    "text": "Awwer es had also nidd vill genudzd."
  },
  {
    "sentence_id": "08472",
    "text": "Isch glaab, isch also ham'misch also jedz also aach aangesteggd."
  },
  {
    "sentence_id": "08473",
    "text": "Also, das machd awwer also nix."
  },
  {
    "sentence_id": "08474",
    "text": "Also das wääs isch also aus Erfahrung,"
  },
  {
    "sentence_id": "08475",
    "text": "das má - also hin, Zarathustra här - das also ball nimmeh mergd."
  },
  {
    "sentence_id": "08476",
    "text": "Unn die annere, wo das also merge, die werd's also aach ball also váwidschd hann."
  },
  {
    "sentence_id": "08477",
    "text": "Also mir is das also e eschder Trooschd."
  },
  {
    "sentence_id": "08478",
    "text": "Also dann also bis ball also dann also in dá Zarathustra-Gemeinde also."
  },
  {
    "sentence_id": "08479",
    "text": "Na also."
  },
  {
    "sentence_id": "08480",
    "text": "Jedz kannsch' mòò siehn!!"
  },
  {
    "sentence_id": "08481",
    "text": "Was muss isch dòò dann heere?"
  },
  {
    "sentence_id": "08482",
    "text": "Du machschd dá's gans scheen leischd mid demm Beschwäre."
  },
  {
    "sentence_id": "08483",
    "text": "Du haschd hald aach mòò Pesch gehadd,"
  },
  {
    "sentence_id": "08484",
    "text": "zum Gligg, weil, manschmòò kummd's ach firr die Dinne digg."
  },
  {
    "sentence_id": "08485",
    "text": "Is das zu eggisch forr dei runder Kobb?"
  },
  {
    "sentence_id": "08486",
    "text": "Du machsch de Feine, nur e bissje grobb."
  },
  {
    "sentence_id": "08487",
    "text": "Du guggsch ma freindlisch in die Aue rinn,"
  },
  {
    "sentence_id": "08488",
    "text": "und während demm träädsch de má hinne ninn."
  },
  {
    "sentence_id": "08489",
    "text": "Du musch disch langsam dummle, weil de sunschd nidd schnell genuch gleisch langsam mache kunnschd."
  },
  {
    "sentence_id": "08490",
    "text": "Plärr bissje leiser, wenn de was vápaschd."
  },
  {
    "sentence_id": "08491",
    "text": "Glaab jòò nidd, wenne du jedz vòr dá haschd!"
  },
  {
    "sentence_id": "08492",
    "text": "Kumm geh!"
  },
  {
    "sentence_id": "08493",
    "text": "Heer uff!"
  },
  {
    "sentence_id": "08494",
    "text": "Jedz fang dòòmid aan, unn loss es bleiwe."
  },
  {
    "sentence_id": "08495",
    "text": "Willsch'e noch was saan?"
  },
  {
    "sentence_id": "08496",
    "text": "Denk jòò nidd, dass du was se dengge häddschd!"
  },
  {
    "sentence_id": "08497",
    "text": "Unn hall de Mund, wenn du jedz midd mir schwäddschd!"
  },
  {
    "sentence_id": "08498",
    "text": "Es Volg, wer is das?"
  },
  {
    "sentence_id": "08499",
    "text": "Unn wer is de Deiwel?"
  },
  {
    "sentence_id": "08500",
    "text": "Wer hald sei Word?"
  },
  {
    "sentence_id": "08501",
    "text": "Wer drähd ne ab, de Hahn?"
  },
  {
    "sentence_id": "08602",
    "text": "Awwer mir schiesd im Momend de Loriot dursch de Knause:"
  },
  {
    "sentence_id": "08603",
    "text": "Also so is es Lääwe."
  },
  {
    "sentence_id": "08604",
    "text": "O Welt, o Leid."
  },
  {
    "sentence_id": "08605",
    "text": "Mei Filmpaadnerin schiddeld sisch imme Lachkramf."
  },
  {
    "sentence_id": "08606",
    "text": "Hännkladdsche."
  },
  {
    "sentence_id": "08607",
    "text": "Bitte."
  },
  {
    "sentence_id": "08608",
    "text": "Drei Segunde."
  },
  {
    "sentence_id": "08609",
    "text": "Einundzwanzig."
  },
  {
    "sentence_id": "08610",
    "text": "Zweiundzwanzig."
  },
  {
    "sentence_id": "08611",
    "text": "Dreiundzwanzig."
  },
  {
    "sentence_id": "08612",
    "text": "Zur Vòrsischd ach noch vierezwansisch."
  },
  {
    "sentence_id": "08613",
    "text": "Uff denne kunnd má sisch válasse."
  },
  {
    "sentence_id": "08614",
    "text": "Wie, nix vákehrd?"
  },
  {
    "sentence_id": "08615",
    "text": "Wieder schwädze?"
  },
  {
    "sentence_id": "08616",
    "text": "Kaum se glaawe!"
  },
  {
    "sentence_id": "08617",
    "text": "Mach isch alles."
  },
  {
    "sentence_id": "08618",
    "text": "Spiggzeddel noch umhänge, dass isch ne siehn, ohne die Aue aussekuchele, dann ham'ma's."
  },
  {
    "sentence_id": "08619",
    "text": "Noch e paa Faxe forr de Hartmuth, unser Leibfodograf - unn weider."
  },
  {
    "sentence_id": "08620",
    "text": "Vum'mir aus!"
  },
  {
    "sentence_id": "08621",
    "text": "Die Kamera stierd jedz vun unne ruff, vun quär nòò schrääsch."
  },
  {
    "sentence_id": "08622",
    "text": "Es Lischd umfriemele."
  },
  {
    "sentence_id": "08623",
    "text": "Hie steerd e Schadde, dòò fähld Lischd."
  },
  {
    "sentence_id": "08624",
    "text": "Die Fraa dischder bei, die Drebbeabsperrung weg."
  },
  {
    "sentence_id": "08625",
    "text": "Gleisches Spielsche, gans ruddinierd."
  },
  {
    "sentence_id": "08626",
    "text": "Haschde gemännd!"
  },
  {
    "sentence_id": "08627",
    "text": "Eerschd mòò die Szene uffmodze."
  },
  {
    "sentence_id": "08628",
    "text": "Exdra-Spodd forrs Bierglas."
  },
  {
    "sentence_id": "08629",
    "text": "Faschd wie beim Hitchcock."
  },
  {
    "sentence_id": "08630",
    "text": "Zudemm:"
  },
  {
    "sentence_id": "08631",
    "text": "Isch?"
  },
  {
    "sentence_id": "08632",
    "text": "Amissierd?"
  },
  {
    "sentence_id": "08633",
    "text": "Gudd, weider, soball draus die LKW-Rälli ferdisch is."
  },
  {
    "sentence_id": "08634",
    "text": "Nää, jedz plärrd die Kihlung vun dá Teeg los."
  },
  {
    "sentence_id": "08635",
    "text": "Nòm'mòò vun vòre."
  },
  {
    "sentence_id": "08636",
    "text": "De Herr Kunschdcafé gehd in die Hogge unn driggds Ausmachknäbbsche, solang die Kamera laafd."
  },
  {
    "sentence_id": "08637",
    "text": "Ferdisch."
  },
  {
    "sentence_id": "08638",
    "text": "Nää, neier Infall:"
  },
  {
    "sentence_id": "08639",
    "text": "Beim Schlussgägg stadd mei Filmpaadnerin aansegugge, direggd in die Kamera."
  },
  {
    "sentence_id": "08640",
    "text": "Weil's dòò klaa werd, die Geschischd is e Perpetuum Mobile odder so."
  },
  {
    "sentence_id": "08641",
    "text": "Mache má."
  },
  {
    "sentence_id": "08642",
    "text": "Erledischd."
  },
  {
    "sentence_id": "08643",
    "text": "Gestorben, wie má's aus Filme wääs, saad hie känner."
  },
  {
    "sentence_id": "08644",
    "text": "Jedz wisse má's schunn, wie."
  },
  {
    "sentence_id": "08645",
    "text": "Aha, ääni Uffnahm reischd."
  },
  {
    "sentence_id": "08646",
    "text": "Die Zeid werd wohl knabb."
  },
  {
    "sentence_id": "08647",
    "text": "De dridde Neescher ans Stadiv, Kamera unn Lischd nei poschdierd, nom'mòò rumrigge."
  },
  {
    "sentence_id": "08648",
    "text": "Es Bier is schunn gudd abgestann."
  },
  {
    "sentence_id": "08649",
    "text": "Ääner Gedangge hängd in dá Lufd:"
  },
  {
    "sentence_id": "08650",
    "text": "Das dauerd!"
  },
  {
    "sentence_id": "08651",
    "text": "De Hartmuth knibsd noch dabber aus sämdlische Rischdunge."
  },
  {
    "sentence_id": "08652",
    "text": "Hännkladdsche."
  },
  {
    "sentence_id": "08653",
    "text": "Drei Segunde."
  },
  {
    "sentence_id": "08654",
    "text": "Einundzwanzig."
  },
  {
    "sentence_id": "08655",
    "text": "Zweiundzwanzig."
  },
  {
    "sentence_id": "08656",
    "text": "Dreiundzwanzig."
  },
  {
    "sentence_id": "08657",
    "text": "Vierundzwanzig."
  },
  {
    "sentence_id": "08658",
    "text": "Mei Texd is faschd ferdisch."
  },
  {
    "sentence_id": "08659",
    "text": "Raffinierder Kameraschwenk."
  },
  {
    "sentence_id": "08660",
    "text": "Dòò gehd die Diir uff."
  },
  {
    "sentence_id": "08661",
    "text": "Hefdischdes Aamweedele."
  },
  {
    "sentence_id": "08662",
    "text": "Die Leid wisse nidd, was mache, traue sisch dann doch rinn."
  },
  {
    "sentence_id": "08663",
    "text": "Solle se, dirfe se."
  },
  {
    "sentence_id": "08664",
    "text": "Is schlieslisch e Café hie."
  },
  {
    "sentence_id": "08665",
    "text": "Weider, hasch de gemännd."
  },
  {
    "sentence_id": "08666",
    "text": "Jedz brummd die anner Kihlung los, die, wo má nidd abstelle kann."
  },
  {
    "sentence_id": "08667",
    "text": "Also:"
  },
  {
    "sentence_id": "08668",
    "text": "Waade."
  },
  {
    "sentence_id": "08669",
    "text": "Werd schunn uffheere."
  },
  {
    "sentence_id": "08670",
    "text": "Se heerd uff."
  },
  {
    "sentence_id": "08671",
    "text": "Dòòdeforr kummd die LKW-Rällii serigg."
  },
  {
    "sentence_id": "08672",
    "text": "Das krie má aa noch, unn ob de's glaabschd odder nidd:"
  },
  {
    "sentence_id": "08673",
    "text": "Die Uffnahm klabbd aa noch."
  },
  {
    "sentence_id": "08674",
    "text": "Es werd schunn duuschder, dabber noch es Kunschdcafé vun drause uffgenomm."
  },
  {
    "sentence_id": "08675",
    "text": "Unn dann:"
  },
  {
    "sentence_id": "08676",
    "text": "Ferdisch."
  },
  {
    "sentence_id": "08677",
    "text": "Eschd ferdisch."
  },
  {
    "sentence_id": "08678",
    "text": "Gelaaf."
  },
  {
    "sentence_id": "08679",
    "text": "Aus."
  },
  {
    "sentence_id": "08680",
    "text": "Schluss."
  },
  {
    "sentence_id": "08681",
    "text": "Firr villeischd zwei Minudde Sendung zwei Stunne erumgefurrwergd."
  },
  {
    "sentence_id": "08682",
    "text": "Unn das alles weje mir."
  },
  {
    "sentence_id": "08683",
    "text": "Is schunn staag."
  },
  {
    "sentence_id": "08684",
    "text": "Wann's gesennd werd?"
  },
  {
    "sentence_id": "08685",
    "text": "Wer wääs?!"
  },
  {
    "sentence_id": "08686",
    "text": "Eerschd mòò waade, ob."
  },
  {
    "sentence_id": "08687",
    "text": "Es Wegraime had noch nidd aangefang,"
  },
  {
    "sentence_id": "08688",
    "text": "dòò kummd de rischdische Schlussgägg,"
  },
  {
    "sentence_id": "08689",
    "text": "der, wo's Läwe geschrieb hadd:"
  },
  {
    "sentence_id": "08690",
    "text": "Nòòm Kinnerturne werd's Lokal gestirmd,"
  },
  {
    "sentence_id": "08691",
    "text": "wie jede Dinschdaa um die Zeid vum'me Dudzend Midder"
  },
  {
    "sentence_id": "08692",
    "text": "samd Knirbse, Stigger zwei Jòhr ald."
  },
  {
    "sentence_id": "08693",
    "text": "Gewussel, Ballawer, Zirgus, noch scheener wie unserer."
  },
  {
    "sentence_id": "08694",
    "text": "E Virdelstunn frihjer unn má hädde's kinne forr heid uffgenn."
  },
  {
    "sentence_id": "08695",
    "text": "Was e Gligg!"
  },
  {
    "sentence_id": "08696",
    "text": "Gligg gehadd hann ach die Leid vum Café."
  },
  {
    "sentence_id": "08697",
    "text": "Die Kucheteeg kam'má nom'mòò sesammebaue."
  },
  {
    "sentence_id": "08698",
    "text": "E paa Tasse Kaffee hann se zusädzlisch vákaaf."
  },
  {
    "sentence_id": "08699",
    "text": "Uffraime kam má aa."
  },
  {
    "sentence_id": "08700",
    "text": "Die Gäschd wisse's jedz besser se schädze, wenn's sunschd aanstännisch zugehd."
  },
  {
    "sentence_id": "08701",
    "text": "Känn bleiwende Schäde unn e ganser Haufe gelernd."
  }
]